
RIJEČ UREDNIŠTVA 


U vrednovanju bolesti i svega onoga što ona može polučiti na području ljudske osobnosti, 
ne smije se nikad izgubiti iz vida da je čovjek nerazdvojivo jedinstvo tjelesnog i duševnog. 
Samo si dualističko poimanje čovjeka može dozvoliti taj rizik, a time i netočnost da je čovjek 
neki usiljeni proizvod prisilnog suživota duhovnog i tjelesnog, među kojima postoji slaba ili 
nikakva međusobna komunikacija. Takvo poimanje čovjeka već je davno odbačeno. 

Zbog jedinstva koje vlada između tijela i duha, svaki se duševni događaj nužno očituje u 
sferi ljudske tjelesnosti, kao što, s druge strane, ljudski duh registrira sve ono što se događa 
u sferi tjelesnosti. Gledano iz ovoga kuta, bolest je stvarnost koja zaokuplja cjelokupnost ljud- 
ske osobnosti. t 

U kojem smislu čovjek koji je pogođen tjelesnom bolešću trpi i duševno? Jednom kad je 
zahvaćen bolešću, čovjek na poseban način kuša vlastitu nemoć, ograničenost i smrtnost. Ono 
tijelo koje je u danima zdravlja bilo posve na službu čovjekovoj volji i njegovu htijenju u bolesti 
ga više ne sluša; dapače, postaje zapreka, nešto strano i izvanjsko što paralizira do tada uobiča- 
jenu aktivnost. Dok je zdrav čovjek navikao da autonomno raspospolaže svojim htijenjem i dje- 
lovanjem, dotle bolestan čovjek kuša što znači biti prepušten u tuđe ruke i prihvatiti ono što 
osobno nije izabrao. On, dakle, živi iskustvo prepuštenosti, koja skučuje življenje vlastite 
“slobode. Dok je prije mogao pomoći i sebi i drugima, sada osjeća da je stavljen na milost i ne- 
milost drugih. Dok je kao zdrav mogao slobodno sudjelovati u životu ljudske zajednice, sada je 
osuđen na pasivnost i izolaciju, te mu je još teže naći smisao jednom takvom životu ili životare- 
nju. 

Iskustvo bolesti, prepuštenosti na milost i nemilost drugih, ograničenosti i krhkosti ljudske 
egzistencije, rađa kod bolesnika osjećaj izolacije, potištenosti i jedne vrste duševne kapitulacije. 
Što je stanje bolesnika ozbiljnije, to je osjećaj ugroženosti i straha veći. U takvoj situaciji obično 
se kod bolesnika pojavi osjećaj krivnje za vlastitu bolest: ,,Da sam bio korektniji u životu, vje- 
rojatno mi se to ne bi dogodilo." ,,Da sam se bolje čuvao, nikad ne bih upao u ovakvu situaci- 
ju." I tome slično. No, može se javiti i jedan drugi, sasvim oprečan, osjećaj: ,,Nepravedno je 
što trpim. Ja sam u životu nastojao uvijek biti dosljedan»pošten... Zašto onda baš ja?" Tako je 
i čovjek vjernik prisiljen da si postavlja ovakva i slična pitanja. 


Ovih nekoliko navoda dovoljan su pokazatelj da je bolest za čovjeka znak krize koja se 
odražava ne samo na tijelu nego i u sferi duševnosti, odnosno duhovnosti. Bolesnik osjeća da 
mora reagirati s obzirom na nastalu situaciju, premda mu to nutarnje htijenje više liči na para- 
doks nego neku ozbiljnu mogućnost da pobjedonosno nadvlada neželjeno stanje. Kako se oslo- 
boditi od nečega ako nedostaju psihofizičke snage? Ali ipak, od njegove slobode ovisi koje će 
značenje pripisati svojoj bolesti: da li će je nazvati tragedijom ili prilikom za spasenjsko djelo- 
vanje nekoga koji se prozvao i životno dokazao Spasiteljem i u jednoj takvoj situaciji. Odgovori 
bolesnika na njegovu bolest mogu dakle biti različiti. Mogu ići u smjeru oporbe i kontestacije 
Boga te gurnuti bolesnika u krize vjere, ali mogu i tu ,bolesni situaciju tumačiti kao poziv 
Božji na još dublju i životniju vjeru; da se podloži nepronicljivoj Božjoj zamisli kao otajstvu 
njegove ljubavi koja ne može dopustiti da pravednik ugleda truleži. Ovo predanje u ruke Božje 
ne znači, s druge strane, da se ne može vjernički opravdati bolesnikovo iskreno nastojanje da 
ozdravi. Ta želja i to nastojanje trebaju ipak biti u krajnjoj liniji praćeni da se prihvati Božji 
naum, očitovao se on u bilo kojem obliku. Za kršćanina je bolest, kao i bilo koje drugo trplje- 
nje, mogućnost za nasljedovanje Krista (usp. Mk 8,34); poziv da se vlastitu muku i vlastitu 
patnju ucijepi u onu Gospodinovu. 

Promatrajući objektivno situaciju bolesnika-vjernika, jasno je da je on u takvoj situaciji 
dobrim dijelom usmjeren na milost Božju koja mu otvara put k pouzdanijoj vjeri i nadi u dobra 
koje je Bog obećao a koja ne isključuju ni liječenje niti ljubaznost i pažljivost bližnjih. Blizina 
drugog te duhovna pomoć koju nude drugovi u vjeri mogu biti od presudne važnosti za izvrša- 
vanje one ,,poruke" koju nudi bolest. 

U Isusovu životu i u životu njegovih učenika briga za bolesne zauzima vrlo važno mjesto, 
spada naime među ,djela milosrđa'', na osnovu kojih će Gospodin donositi svoj konačni sud 0 
kršćanski ili nekršćanski življenom životu; u Evanđelju se izravno spominje pohod bolesnima 
(Mt 25,26ss). Stoga bi bilo neshvatljivo, ako je Crkva mistično tijelo Kristovo, da prema bole- 
snicima ne zauzima isti stav već od svojih prvih početaka. Sam se Gospodin poistovjećuje s 
bolesnima: ,,Bijah bolestan i pohodiste me" (Mt 25,36). Zapravo svako stoljeće pomalo svjedok 
je kakvu su i koliku brigu kršćani posvećivali bolesnima. Crkva je, s jedne strane, svjesna 
posebne situacije u kojoj se nalazi bolesnik, ali i svoje vlastite moći kojom ju je. Gospodin 
obdario. Ona je uvijek promatrala čovjeka (na stranu pojedinačna zastranjenja!) u njegovoj 
cjelokupnosti, te se trudila oko toga da mu osigura bilo tjelesnu njegu bilo duhovno sudjelova- 
nje. 

Podjeljivanje posebnog sakramenta koji je namijenjen bolesnicima treba zato promatrati 
u općem kontekstu tjelesno-duhovne pomoći Crkve. Ostale pripomoći nisu nešto sasvim drugo 
i sasvim različito od onoga što je Crkva nudila i što nudi u sakramentu bolesničkog pomazanja, 
nego zajedno s njom izražavaju onu brigu koju Crkva ima prema cjelokupnom čovjeku; brigu 
bilo za njegovo zdravlje, bilo za njegovo spasenje. Sve ono što Crkva čini za bolesnika ima udje- 
la, premda u jednom posebnom obliku, na sakramentalnosti same Crkve. Ona je djelotvorni 
znak ljubavi, milosrđa i pomoći koju Bog pokazuje prema čovjeku u potrebi. Ako je bolesni- 
čko pomazanje sakramenat u užem smislu riječi, to znači da se sakramentalna narav Crkve u 
njemu očituje na posebno znakovit i bremenit način te odgovara životno na situaciju u kojoj 
se nalazi bolesnik. 

Ovaj broj Kateheze uvodi nas pomalo u tajnu bolesti i patnje, njenog kršćanskog shvaćanja 
i osmišljavanja, imajući u vidu njenu važnost s obzirom na poimanje sakramenta bolesničkog 
pomazanja. 

ANTROPOLOŠKI VID 
PATNJE I SMRTI 
KAO OSNOVA ZA PASTORAL 


Ante Kusić 


Čovječji život na zemlji obilježen je raznim 
oblicima patnje koju izazivaju različita zla i 
bolesti. Patnje završavaju smrću, koja za čovje- 
ka znači prekid života u prostoru i vremenu. 
O naslovljenoj temi mi ovdje govorimo u tak- 
vim kontekstima. 


1. ČOVJEK I ZLA U SVIJETU 


a) Kao temeljni oblik zla u svijetu ovdje spo- 
minjemo evolucijsku borbu za opstanak. Sve 
se bori sa svime! Biljke se međusobno bore za 
prostor, hranu i svjetlo. One vode sa životinja- 
ma neprekidnu borbu, jer se životinje njima 
hrane. Čovjek se bori s biljkama i životinjama. 
U prirodi vlada neprekidni rat, koji sa sobom 
nosi bolest, patnju, žalost i smrt. Da li je Bog, 
Stvoritelj, kriv za takvo ratno stanje u prirodi? 
Ima li možda Eduard von Hartmann pravo kad 
kaže: ,,Stvoritelj ne poziva više stvorenja na 
odgovornost, nego stvorenja pozivaju Stvoritelja 
pred sudište svoje moralne svijesti i zahtijeva- 
ju od Njega da On položi račun...'"! 

b) Kao posljedica tako okrutne borbe za 
opstanak javlja se u prirodi masovno umiranje: 
bezbrojne sjemenke života beskorisno propada- 
ju, milijarde cvjetova venu i otpadaju, tek ro- 
dene životinje crkavaju od glada ili ih uništa- 

vaju druge životinje. Ima li Nietzsche pravo 
kad kaže da je Bog ,,mrtav", i da je brutalna 
,,volja za moći" Prapočelo svijeta? 

6) Poseban oblik zla u svijetu predstavljaju 
mnogobrojne besmislenosti u prirodi: zakrž- 
ljale biljke, nakazne životinje, nakazna ljudska 
bića, vrste koje su se u toku evolucije pojavile 
i izginule, prirodne katastrofe koje iza sebe 
ostavljaju pustoš fizičkih i kulturnih dobara, 
garišta i smrt. Ima li pravo Wolfgang. Borchert 
kad u drami Vani, ispred vrata, na račun ,,dra- 
gog Boga" postavlja pitanje: ,,Dragi Bože, kad 
si Ti zapravo drag? Jesi li bio drag kad si dopu- 
stio da moj sinčić od jedne godine... bude 
raznesen od zapaljive bombe?..." Na to pitanje 
stavlja pisac u Božja usta odgovor: ,,Ja nisam 
dopustio ubiti tvoje dijete!" — Slijedi dramatski 
dvoboj: ,,Ne, točno! Ti si to samo pripustio! 
Ti nisi htio čuti jecaje mog djeteta i praskanje 
bomba. Gdje si bio, dragi Bože, kad su bombe 
sijale vatru... Kad si Ti bio zapravo drag, 
Bože, kada? Kad si se Ti, Bože, ikako brinuo 
za nas??? 


1 Eduard von Hartmann, Phanomenologie des 
sittlichen Bewusstseins, Berlin 1879, str. 780. 

2 Wolfgang Borhert, Draussen vor der Tjir, 5. 
prizor. 


d) Što se može reći o golemim patnjama, 
bilo životinja bilo ljudi, posebno o patnjama ne- 
vine djece?! Ima li pravo Schopenhauer kad 
misli da je život na ovom svijetu jednak životu 
u paklu, kako ga je opisao Dante? Ima li pravo 
Eduard von Hartmann kad proglašuje nečim 
,.demonskim'* svako povezivanje svijeta s Bo- 
gom kao ,,dobrim" Stvoriteljem?! 

e) Moramo spomenuti i užasna znoralna zla 
što ih čine ljudi jedni drugima: mržnje, neprav- 
de, mučenja, ponižavanja, nasilja, ubojstva i 
najsadističkije zločine. Gdje se tu vidi Božja 
,dobrota", ,,svetost"? Nije li i Calvin učio 
nešto iz čega slijedi da kod Boga zapravo i ne- 
ma dobrote, jer jedne je ljude sadistički predo- 
dredio za grijeh i osudu, a druge diskriminacij- 
ski za dobro i vječni život? Je li Adam morao 
učiniti ,istočni grijeh"? Nije li Juda bio pred- 
određen za izdaju? Nije li Bog vrlo ,,zao", a 
ne nekakav ,,dobri'* Otac Nebeski?! 

1) A što tek treba reći o temeljnom zlu za 
čovjeka, naime — o njegovoj ubačenosti u svi- 
jet. Čovjek je biće osuđeno na neuspjehe, bes- 
misleno biće, biće razapeto između čežnja i 
nemogućnosti njihova ispunjavanja. Čovjek je 
apsurdno biće. Svijet je kaos, nered, a ne ne- 
kakav kozmos ili red. Sve je bez vrijednosti, 
sve je bez smisla, sve — od života do smrti — 
jest nešto glupo. Gdje je u takvom sadistički 
oblikovanom svijetu još mjesto za nekakva 
,,dobrog* Boga i Stvoritelja, Oca, ili tome sli- 
čno? Ima li pravo Albert Camus kad jedinim 
ozbiljnim filozofskim pitanjem smatra pitanje 
samoubojstva? Isplati li se uopće doći na svi- 
jeti živjeti? 


Druga strana medalje 


U spektrumu pastoralne prakse, uz neospor- 
nu motiviranost navedenih pitanja, ovdje tre- 
bamo pogledati na cjelinu problematike i s 
druge strane. Ta strana nosi u sebi stanovit 
optimizam : vjere, gdje Bog i naše ,,zlo" pre- 
obraća. u općenitije ,,dobro", i gdje ,,sve služi 
svemu" prema Božjem planu evolucije svijeta. 

— Prva pogreška nijekanja Boga na temelju 
postojanja zla i patnje sastoji se u krivoj pret- 
postavci da sve događaje u svijetu trebamo pro- 
matrati isključivo s antropocentričko-utilitaris- 


tičkog stajališta, gdje bi sve trebalo služiti is- 
ključivo čovjeku, a ne podjednako čovjek sve- 
mu. 

— Nadalje, ideja o Bogu koji bi već unapri- 
jed morao u apsolutno završnoj formi postaviti 
i slijediti cjelokupni plan svijeta, isključivši 
svaku aktivnost i suradnju stvorenja kao ,,dru- 
gotnih uzroka", takva je ideja predrasuda filo- 
zofskog determinizma. 

— Osim toga, nikako se ne vidi zadnje op- 
ravdanje u prilog eudaimonističke filozofije, 
po kojoj je isključivo užitak jedina i zadnja 
svrha svega postojećeg. 

— Nihilistička filozofija, koja vidi samo ono 
negativno u životu, upada u jednostranosti zak- 
ljučivanja, jer ne priznaje sve ono pozitivno i 
lijepo u životu — što i samome ,,zlu" daje od- 
ređen okus ,,dobroga'. Pojedinačno  ,,zlo"? 
jest u funkciji obuhvatnijeg ,,dobra? u evolu- 
tivnom poretku svijeta. Blaise Pascal to je izra- 
zio riječima: ,,Priroda ima svoja savršenstva da 
pokaže kako je ona slika Božja, i svoje nedostat- 
ke da pokaže kako je ona samo slika." Zbog 
toga i suvremeni teolog Yves Congar, kad govo- 
ri o: ,problemu zla, primjećuje: ,,Bolest i... 
patnja dobivaju značajke škole za vrhunsko 
samoostvarenje, kad se čovjek njima otvori. 
One izgrađuju pristup pravom odnosu prema 
Bogu i svim stvarima, kao jednom vrlo visokom 
duhovnom dobru... Stoga su mnoga naša braća 
čitav život doživljavala ispovijest Baudelairea: 
Budi hvaljen, moj Bože: Ti šalješ patnju kao 
božansko sredstvo ozdravljenja od naše nečisto- 
će." I sama najstrašnija bol, smrt sitnog djeteta 
dobiva na taj način određeno značenje.?? 
Nietzsche također vidi nešto veliko u patnji, 
pa kaže: ,,Odgajanje za patnju, veliku patnju! 
— ne znate li da je samo takav odgoj stvorio 
cjelokupni dosadašnji uspon čovjeka!?* 

U kontekstima iskrene i duboke vjere, pre- 
trpljeno ,,zlo'' samo je određena priprema sta- 
novitog ,,dobra". U takvoj životnoj usmjere- 
nosti, svaka stvar u svijetu, svako Božje stvo- 
renje, uključivši i čovjeka, istodobno u sebi 


3 Zbornik Gott, Mensch, Universum, Verlag 
Styria, Graz 1956, str. 611. 


4 Friedrich Nietzsche, Jenseits von Gut und 
Bose, Aph. 225. 

nosi određenu sazmosvršnost i određenu drugo- 


svršnost; svaka stvar, pa i čovjek, postoji u. 


funkciji samoostvarivanja i u funkciji sveobu- 
hvatnog kozmičkog ostvarivanja. Tu ,,sve služi 
svemu": biljka i životinja čovjeku, i čovjek bilj- 
ci i životinji, u izmjeničnoj evoluciji po Božjem 
planu. Vjernik vidi u životu ,,križ", ali koji je 
obavijen i ,,ružama“. Drugi put on gleda u ži- 
votu ,,ružu'', iz koje pokadgod ,,izraste i križ“. 
Kršćanski vjernik zna za Kristovu riječ: ,,Ako 
pšenično zrno ne padne u zemlju i ne umre, 
ono ostaje samo; ako li umre, ono donosi 
obilat plod" (Iv 12,24—25). Ovdje se nameće 
slikovita misao J. Vieujeana: ,,Kad uđem u 
neku kuću koja je solidno građena i dobro 
namještena, ali u kojoj sve izgleda vrlo neured- 
no, jer su vrata skinuta, stolice razbacane, rub- 
lje razasuto po podu, iznenadi me takav nered, 
i ja tražim uzrok. Ali, unatoč nereda i pusto- 
šenja, ne pada mi na pamet misao da kuća, 
vrata, prozori i rublje nisu napravljeni od ne- 
kog inženjera, stolara i krojača“ Istinski du- 
bokom vjerniku ljudski je život isto što i hodo- 
časničko putovanje k Bogu; povjerenje tu svla- 
dava tjeskobu. Umjesto da u patnji vidi dokaz 
o apsurdnosti svijeta i čovjeka, pravi vjernik — 
kako to zapaža Max Scheler — može naučiti 
»ljubiti patnju", ,,ljubiti je kao milosrdne udar- 
ce čekićem, kojima božanski kipar isklesava 
oblike idealne osobnosti, od materijala nekog 
bića koje je u početku bilo izgubljeno u zamrše- 
nosti onoga osjetilnog (i sebičnog)".$ 

Ukraće rečeno: Na pojave zla i patnje istin- 
ski vjernik ne gleda antropocentrički ni ego- 
centrički, nego radije kozmocentrički i teo- 
centrički. Njemu svijet nije završen i gotov, ne- 
go je on ,,biće u nastajanju". U tom ,,nastaja- 
nju? biva čovjek, svaki pojedinac, ,,suradni- 
kom Boga Stvoritelja, suradnikom u izgradnji 
boljeg svijeta. Tu nema mjesta samoživstvu i 
samosvršnosti  antropocentričkog predznaka. 
Problem zla u vezi s postojanjem Boga, baš 
zbog uzurpiranja samoživstva i samosvršnosti 
čovjeka, od samog početka često se krivo po- 
stavlja. Možemo to izraziti slikom: ,,Gledamo 
ljudsko lice u cjelini i ono nam izgleda sklad- 
no. Ali predstavimo sebi nekog mrava s pameću, 
kako putuje našim licem otkrivajući jedan nje- 
gov dio za drugim: "Čemu te doline usta i 

Čemu to brdo nosa? Jednostavna i 


, 


očiju? 
glatka ravnica bila bi mnogo udobnija!... 
Mi (ljudi) jesmo mravi ovoga svijeta: cje- 
lina nam izmiče; vidimo tek najsitnije pojedi- 
nosti i po njima bismo htjeli o svemu suditi.?7 
To je logička pogreška, koju su već stari filozo- 
fi nazvali ,,pars pro toto" (tj. uzimanje dijela 
za cjelinu). 


2. ČOVJEK I NJEGOVE BOLESTI 


a) Ovdje govorimo posebno o ,ljudskim 
bolestima", tj. o bolestima koje se pojavljuju 
kod čovjeka, a povezane su s psihogenetskim 
faktorima koji osobito sudjeluju u čovječjoj 
aktivnosti. Poredbena patologija pokazuje da 
ima bolesti koje su zajedničke čovjeku i životi- 
nji, npr. razne infekcijske bolesti. Međutim, 
čir na želucu, žučni kamenac rijetko se susre- 
ću kod životinja. Arterioskleroze kod sisavaca 
kao da i nema. Smrt od kapi nepoznata je kod 
životinja. Giht, tj. povišenje mokraćne kiseline 
u krvi, bolest je čovjeka. Kod životinja se te 
bolesti pojavljuju samo u zoološkim vrtovima, 
a ne u prirodnim uvjetima njihova života. Isto 
tako, reumatične bolesti, alergijske bolesti, 
astma, visok tlak, debljanje ne pojavljuju se 
kod životinja kao spontane bolesti, tj. u prirod- 
nim uvjetima njihova života. Kod čovjeka, me- 
dutim, pojavljuju se i uvjetovane su civilizaci- 
jom, koja čovjeka prisiljava da stvaralački dje- 
luje, da odgovorno radi i da se osjeća moralno 
vezanim na izvršavanje zadataka. To troje po- 
vezuju psihosomatičari, npr. Jores, s tri glavna 
čovjekova razvojna područja: s težnjom za 
posjedom, za priznavanjem i za ljubavi. Odrica- 
nje od ta tri područja, upozorava psihoterapeut 
Schultz-Hencke, odgovara trima redovničkim 
zavjetima: siromaštvu, poslušnosti i čistoći. 
Mučno ostvarivanje navedenih područja sa so- 
bom nosi razne konfliktne situacije, česta po- 


5 J. Vieujean, L'acte de foi et son mystere, 
Luttich 1955, str. 7. 


6 Max Scheler, Schriften zur Soziologie und 
Weltanschauungslehre, Bern 1963, 2. Aufl, str. 71. 

7 Lelotte, ,,Rješenje problema života", Zadar 
1958, str. 226. 


tiskivanja, koja — ostavši nesublimirana — vode 
pojavi neuroza. Sublimirano isključivanje tih 
područja u redovnika načelno omogućuje viši 
stupanj čovječjeg otvaranja prema vlastitoj 
nutrini, tj. prema religioznosti, duhovnosti i 
umjetničkom stvaranju. U opisivane ,,ljudske 
bolesti'* možemo ubrojiti i sve kronične bolesti 
želuca i crijeva, npr. gastritis, kronični (ne bak- 
terijski) proljev, colitis ulcerosa, kroničnu za- 
tvorenost, debljanje i mršavljenje, kronično 
oboljenje zglobova, hipertireozu, 
izgleda, piše Jores, da razni psihološki faktori 
imaju svoju ulogu i u pojavi raka. Zapaža se da 
se spomenute bolesti u primitivnim kulturama 
gotovo ne susreću. U knjigama dijagnoza iz 
bolnica u prašumama ne spominje se npr. čir 
na želucu. U Eskima uopće nema bronhijalne 
astme. Kod njih nema ni drugih alergijskih bo- 
lesti. U Jugoslaviji je bronhijalna astma češća 
u gradovima nego u seoskim sredinama. Niko- 
tin, alkohol, ostali otrovni užici razlog su mno- 
gih ,ljudskih bolesti". Nikotin se spominje kao 
uzrok raka na plućima, uzrok infarkta srca i 
bolesti krvnih sudoba. 

b) Uzrok ljudskih bolesti" leži negdje u 
podsvijesnim dubinama čovjeka kao razumnog i 
slobodnovoljnog bića. Kao preventiva od tih 
bolesti najsigurnije je sredstvo rano djetinjstvo, 
provedeno u osjećaju sigurnosti i-zaštićenosti, 
tj. bez trauma. Prema Freudu najvažnije je 
doba u životu svakog čovjeka pet prvih godina 
djetinjstva. Dobri uvjeti okoline djeteta sa so- 
bom nose buduće zdravlje, loši uvjeti u toj oko- 
lini nose buduću neurozu. Čovjekova glavna 
opasnost za život jest njegovo djetinjstvo. To 
je posebno jasno po snovima, gdje se događaji 
iz ranog djetinjstva miješaju s onima iz sadaš- 
njosti, bez obzira na prostorno-vremenske 
uvjete. Pri tome uzajamno djeluju duša na ti- 
jelo i tijelo na dušu. ,,Zdrav duh u zdravome ti- 
jelu", i ,,zdravo tijelo po zdravome duhu"! 
U tome je nemoguće razgraničiti interakciju 
genetskog nasljeda i kulturnog nasljeđa iz same 
okoline-u kojoj je netko rastao. Zato i u bolesti- 
ma psiha ne liječi bolesnika ništa manje od 
lijekova. Drugim riječima: kao što u razvoju ti- 
jela, tako i u razvoju duha čovjek mora dose- 
gnuti svoju puninu, da bi se zaštitio od neuroze 
i zaštitio od ,ljudskih bolesti". Čovjek koji, 

itd. Danas|, 


svoju teoriju libida. ,,Užici'" 


.smrt_došle_su na svijet ,,po grijehu". 


ne upavši u neuroze, uspije — u povezanosti sa 
zdravom okolinom — dosegnuti svoju psiho- 
somatsku puninu, tj. razviti svoj unutarnji ži- 
vot skupa s izvanjskim i tjelesnim, nosi u sebi 
i zrači iz sebe unutarnje zadovoljstvo što ga 
nazivamo ,,osjećaj sreće". ,,Sreću"' razlikujemo 
od_,užitka"; krivo uči Freud apsolutizirajući 
mogu biti_jako 
,nesretni“, dok patnje mogu kadgod-biti_is- 
punjene osjećajem sreće, a da čovjek ipak pri 
tom ne bude samomazohista. Covječja je vla- 
stitost da slobodno teži. za ciljem unutarnje sre- 
će, dok Životinja i_prisilno teži za organskim 
užitkom kao kao ciljem. 

“o) Po “shvaćanju Grka i Rimljana, uzrok je 
bolesti srdžba bogova_i utjecaj demona, bez 
naglašenog moralnog aspekta. Indijci, Egipća- 
ni, Stari i Novi zavjet smatraju bolest kaznom 
zbog počinjenih. grijeha. Hipokrat i grčki fi- 
lozofi smatraju zdravlje odrazom sklada 
čovjeka sa samim sobom i s okolinom, dok 
bolest smatraju poremećajem tog i g sklada. Uvje- 
renje da je bolest posljedica . grijeha održalo se 
u kršćanskim crl a do danas. U srednjem v vi- 
nih vrata. _ispovjedaonicu, dok su bolesnički 
kreveti bili razmješteni oko oltara. U bolnicama 
je svećenik bio važniji od liječnika: bolest i 
— Otkri- 
će bakterija kao | kao uzročnika bolesti već davno j je 
u mnogočemu izmijenilo navedena tumačenja i 
shvaćanja o bolesti. S otkrićem bakterija kao 
uzroka bolesti počela je prirodoznanstvena ori- 
jentacija u medicini. U toj orijentaciji medicina 
se ograničava na ono ,,somatično' (tjelesno), 
što je zajedničko životinji i čovjeku, posebno 
višim sisavcima. Takva orijentacija nije dovo- 
ljno vodila računa o tome, da ,,ljudske bole- 
sti" imaju svoj korijen posebno u čovjekovu 
položaju bića koje je ovisno o kulturnoj razini 
sredine, te da ta sredina sredina nosi u sebi najdublje 
razloge za n: na stajanje neurotičkih_ struktura kod 
velikog broja ljudi. Te ,,neurotičke strukture"? 
nose u sebi mogućnost bolesti Psihijatar 
Schultz-Hencke upozorio je na ovo: što je ne- 
urotička struktura jača i teža, io će vjerojatnije 
doći do oboljenja; i neznatnije okolnosti sva- 
kidašnjeg života mogu dovesti do pojave — ne- 

urotskih “ napetostima — izazvanih. »ljudskih 

bolesti“. Sve do Freuda školska je medicina 
zapostavljala ,,nervozne" ljude, ,,histerične?? 
tipove, ,,umišljene'' bolesnike. Freud je otkrio 
da različne represije (potisnuća) kulturno- 
-društvenog tipa stvaraju neurotičare, posebno 
represije zbog straha u ranom djetinjstvu. Do 
sada se medicina protivila da u tzv. organskim 
bolestima_pretpostavi neki duševni uzrok. Da- 
nas se znade kako to vrijedi možda jedino u 
slučajevima kad je riječ o izvanjskim povre- 
dama i o smetnji u normalnom razvoju nekog 
organa. U svim drugim slučajevima bolesti, 
smatra Jores, trebao bi imati sasvim određenu 
ulogu i neki ,unutarnji faktor", i to = zbog 
čovječjeg tjelesno-duševnog jedinstva. Zbog 
toga događa se da zdravlje ne ide na bolje npr. 
samo zato što netko prestane pušiti ili piti. 
Unutarnja_napetost, unutarnje nezadovoljstvo 
jesu razlog potrebe za nikoti i alkoholom; 
ta ,potreba? nije prestala samim time što joj 
se_silom ne je udovoljava. Dok god ostaje unu- 
tarnja napetost i unutarnje nezadovoljstvo, 
ostaje i stanje neurotičnosti koje vodi ka izbi- 
janju ,ljudskih bolesti". I u nemirima današ- 
nje omladine, kako to smatra Jores, prisutan je 
izraz nezadovoljenog poriva za aktivnošću, što 
je nadahnjuje potreba imati i ozbiljan životni 
cilj. Koi 

d) Psiholozi danas zaključuju da je za izb- 
bjegavanje ,,ljudskih bolesti neophodan uvjet 
to da svaki čovjek, pojedinac, bude poštovan i 
uvažavan. Poštovanje i uvažavanje uključuju 
kao bitno važnu podlogu čine ljubavi. Tko od- 
raste bez ljubavi, nužno postaje zao. Ljubav je 
neophodna za očuvanje ,normalnosti? čovje- 
ka, za dijete kao i za zrela čovjeka. Iskustva 
sa siročadi dokazuju da se čovjek bez ljubavi 
ne može razviti u potpuno valjana čovjeka. 
. Iskustva sa smrti umirovljenika pokazuju kako 
je isključenje iz društvene zajednice strahovita 
trauma_za mnoge ljude. Dakle: kontakt, ljubav 
i pažnja ljudske sredine. neophodan su faktor 
za sprečavanje ,ljudskih bolesti". A. Jores, 
sažimajući svoja liječnička zapažanja, govori: 
»Navedeni faktori koji su u današnjem zapad- 
njačkom društvu prisutni — naime, mala_zah- 
tjevnost i slab životni razvoj, nedostatak ljubavi 
i zaštićenosti, Visok stupanj _indiviđualizacije i 
duhovne žbunjenosti — doista u sebi kriju uz- 

roke bolesti." Opaženo je i to kako su za vri- 
jeme rata — unatoč maksimalno teškim fizič- 
kim prilikama i situacijama — jščezavale neke 
,»Ljudske—bolesti'', npr. čir na želucu, prehlade — 
i razne želučane bolesti “Dekor Guide ad vidi “ 
glavni uzrok današnjih ljudskih bolesti" u 


«pre roletama maila vet 1 njeg nu 


tarnjim napetostima“, pri čemu je ,,neuroza 
prisilnilt misli... iv 
cije'?. Jores potcrtava da je ,neuroza prisil- 
nih misli" manje česta u katoličkim zemljama, 
te da je u Indiji i u Istočnoj Aziji gotovo i ne- 
ma. U tim je kulturama čovjek, više nego u dru- 
gim kulturama, spremniji da se ,kao član 
uklopi i podredi općim životnim zbivanjima"? 
e) Nerazboritim odgojem usađeni osjećaj 
krivnje" 
nesposoban realizirati svoje biće"!', te on po- 
staje bolestan i psihički i tjelesno. Sve se to 
dogodilo zbog nerazboritošću izazvane psiho- 
-nervne_ zakočenosti, koja je poslije izazvala 
bolest. Ovdje nije, međutim, riječ o ,,krivnji? 
u juridičkom smislu, tj. o krivnji za koju bi se 
nekoga moralo pozvati na goa nego o 
jednoj dubljoj tragičnoj krivnji, za koju 
nismo krivi, a koja ima svoj korijen u ljudskoj 
slobodi. Po toj slobodi ili biramo aktivni otpor 
prema zlu i nepravdama, ili ostajemo pasivni 
štiteći svoj komoditet. Tako su, po riječima 
njem. sociologa Mitscherlicha, Nijemci, neki 
aktivnim neki pasivnim držanjem, svi postali 
sukrivci u nedjelima Hitlera.!* Uglavnom: 
nedostatak prave ljubavi uvijek za sobom po- 
vlači posljedicu ,,tragične krivnje“. Ljubav je 
čovjekova ,osnovna sila", kaže Heinen. ,,U 
atmosferi prave ljubavi dozrijeva čovjek za ono 
što on treba da bude?', smatra Jores. Svi načini 
»čovjekova krivog ponašanja" mogu se ,,svesti 
na 'krive oblike ljubavi'...", potertava Heinen.!> 
Ovdje se očito približavamo teološkim aspekti- 
ma problema bolesti, gdje smo ,,s bolesnicima 
— svi sukrivci". Tu se dolazi do zaključka da 
ima nešto istine u prastarom vjerovanju da bo- 


prototip bolesti naše civiliza: 


»li 


Š Arthur Jores, ,,Čovjek i njegova bolest", Za- 
greb 1982, str. 66. 
9 Nav. dj., str. 68. 
10 Nav. dj., str. 68. 
11 Nav. dj., str. 71. 
12,13,14 Nav. dj., str. 72-74. 


često je puta razlog da netko biva 


lest ima neku vezu s prakrivnjom odn. ,istoč- 
nim grijehom" ljudske zajednice. Biblija dakle 
ima pravo kad životni cilj čovjeka, učenjem o 
talentima, stavlja u ,,što svestranije ostvariva- 
nje života"'!*. Darovane talente treba udvostru- 
čiti. Teška kazna pogađa onoga tko zakopa 
talenat. Krist dokida ,,autoritarnu savjest", 
on potiče čovjeka na put »»dobrovoljne surad. 
nje s Božjim stvorenjskim planom — dajući 
čovjeku najveću i jedinu zapovijed ljubavi“. !> 
U kršćanstvu, patnja nije Svrha, sr je < ona 
ljubavi i i i slobode, čime se spre se sprečavaju ia na 
najmanju moguću mjeru unutarnji konflikti 
koji izazivaju neuroze. I izlječenja na temelju 
vjere mogu se tumačiti time što bolesnik, u 


ljubavi Božjoj, doživi sebe oslobođenim od raz-_ 


nih konflikata, te ozdravi. Psihološki faktori 
vrlo su djelotvorni u terapiji. U ispitivanjima 
lijekova 1950. u Americi pokazalo se da je 40% 
pacijenata reagiralo na lažni ubrizgani lijek 
(,,placebo"") kao i na pravi lijek. Na ,,placebo'? 
reagirali su pacijenti koji su vjerovali liječniku 
i bili inače skloni religioznosti. Svakako, unu- 
tarnji stav povjerenja prema liječniku, kao i 
drugima, bitno je važan u djelovanju lijeka. 
Osoba liječnika jest ,lijek'', kao što i osoba 
svećenika, odgojitelja, može biti. ,lijek". Što 
se tu zapravo događa?! Događa se, ukratko, 
»izlječenje zbog vjere"! ,,Čovjek zanemaruje 
svoje Ja i svoj razum, pretvara se u predanost, 
što drugim riječima znači da isključuje upravo 
ono što smo označili kao nešto bitno za speci- 


fično ljudsku bolest.?152 je osjećaj pot- 


pune zavisnosti ,,od Boga? ili ,,od idola". Ta 
zavisnost “ulijeva osjećaj zaštićenosti, koja oz- 
dravlja pacijenta. ,,Vjerom se “uklanjaju sve 
razumom konstruirane ideologije, svi strahovi i 


zakočenosti — tj. ono što je konačno skrivilo. 
bolest."!5" Govori Jores: Stoga m možemo re- 


ći da je specifično ljudska bolest porasla upravo 
zato što je oslabila vjera, odnosno m 
a ik psihologu, pedijatru, nije isto što i 
predati automobil mehaničaru na popravak. 
Bolesnik ne smije biti tretiran kao slučaj“ 


koji je dospio u_tvornicu-_zdravlja. Odnos iz- 


među bolesnika i liječničkog osoblja može se 
usporediti s odnosom roditelja i djece. Pravi 

odnos roditelj—dijete nije odnos autoriteta, 
nego je to odnos ljubezne skrbi. 


Napomene za pastoralnu praksu 


— Za pastoralnu praksu važno je naglaša- 
vati činjenicu: koliko god je istinito postojanje 
borbe za_ opstanak_ među životinjama (,,zlo"), 
toliko postoji 1 _uzajamna_pomoć (,,dobro"). 
To se vidi čak iz primjera parazitizma što ih 
navodi A. Miiller, u kojim je primjerima upadno 
to da domaćin s najvećom ,,ljubavlju" pomaže 
svom parazitu. Biološko-filozofski to znači: 
život se uzajamno pomaže, tako da među ži- 
vim bićima zapravo i nema ljestvice vrednota. 
,»9ve služi svemu"! Tako npr. rak samac pri 
promjeni svog boravišta vrlo brižno odnosi 
sa sobom morsku anemonu koja se nastanila 
u njegovoj kućici, premda on od toga nema 
nikakve koristi. ,Pomoć do požrtvovnosti" 
prisutna je dakle i na najnižim stupnjevima 
života. Važno je da se ,,život održi", a nije to- 
liko važno tko ga održi — parazit ili domaćin. 
Slično je s infekcijskim bolestima. Riječ je o 
»Kućanstvu prirode": uzročnici bolesti brinu 
se za umiranje i skupa s time za obnavljanje 
života. Drugim riječima: problem postojanja 
»Zla'* i ,,patnje“ ne smijemo postavljati isklju- 
čivo antropocentrički i pragmatistički. 

— Dalje, za pastoralnu praksu važno je po- 
vući zaključke npr. iz činjenice da i životinje i 
biljke propadaju kad su znatnije spriječene 
»Uu razvoju svojih životnih funkcija, naglaša- 
va Jores, i dodaje: ,,I čovjeku se životne mo- 
gućnosti mogu suziti — u uvjetima. zasužnjeno- 
sti*15d U koncentracionim logorima preživje- 
li su oni koji su bili u stanju sačuvati u sebi 
neke raz zvojne mogućnosti duhovne ili religi- 
ozne naravi“, uz stalno ,,gojenje--nade".!>* 
Ostali su podlegli smrti. I životinje često uginu, 
i usprkos najboljoj njezi, već pri samom. hvata- 
nju. Eickhoff je vršio pokuse s divljim kunići- 


14 Nav. dj., str. 72—74. 


15 Nav. dj., str. 75. 
15a, 15b, 15c, 15d, 15€, Nay, dj., str. 79—100. 

ma: pokazao im je lasicu i, pogođeni užasnim 
strahom, ugibali su ške hiperfunkcije 
štitnjače. Richter je pravio pokuse u staklenom 
akvariju, istražujući koliko će dugo štakori pli- 
vati do iscrpljenosti. Međutim, neki su se šta- 
kori vrlo brzo utapali, zbog gubitka nade" 
i osjetivši ,,bezizglednost" svog nastojanja.!$ 
Jedan dio štakora ugibao je kad im je Richter 
odrezao ,,brkove": gubitak tog njihova sred- 


stva za orijentaciju u prostoru imao je za po- 
sljedicu smrt. Životinje, kao i čovjek, kad upa- 


nice da je ,,stanje čovjekova zdravlja u ratu i 
bijedi bilo bolje nego danas" moramo izvesti 
zaključak ,,da se čovjekova nadutost treba 
zamijeniti... hrabrošću služenja i poniznošću. 
Čovjek nije gospodar, nego je služitelj stvorenja, | 
pa mu je danas ...zadaća da promiče evoluciju... 


ne samovoljno, nego s oprezom naslućujući 
tendencije i smjernice svega  stvorenja.?2> 
Ni u kojem smislu čovjek ne smije biti manipu- 
latorom u odnosu na druge ljude i na ,,čovjeko- 
vu nutrinu''; čovjekovu ,,nutrinu" treba samo 


nu u konfliktne situacije, obole od arterioskle- ,,probuditi'', ne s njome manipulirati. , Razvoj 


roze. Odlučivanje u uvjetima konfliktnih situ- 
acija, kod životinja i kod čovjeka, izaziva dakle 
neuroze i psihosomatske | bolesti. 17. Za odrasla 
čovjeka: u nadi je spas! Za nedoraslo dijete: 
u atmosferi majeđiske ljubavi razvija se zreo 
čovjek!!8 Kad čovjeku nije moguć životni 
razvoj, tada ,,čovjek sjedi u svome vlastitom 
kavezu“, zasužnjen, i počinje bolovati od ,,ljud- 
skih bolesti". Veispunjen život izaziva takve 
unutarnje napetosti da dolazi do oboljenja_ 


srca, krvnih sudova, do ) srčanog udara, do karci- | 
noma, itd. Čovjek koji je izgubio životni i cilj, 


postaje osjetljiviji za_ svakojake bolesti"! 
U kontekstima pastoralnog odgoja ljudi “treba 
naglašavati polaritetni karakter čovjekova bića: 
čovjek je određeno o polje napetosti između 
zdravlja i bolesti. U tom ,polju napetosti" 
zdravlje može | biti zloupotrebljeno, kao što i 
bolest može biti upotrebljena za dobro. Za 
mnoge znamenite ljude upravo u tom ,,polju 
napetosti" treba tražiti izvor. stvaralaštva“? 
(Baudelaire, Dostojevski, Schoppenhauer...). Pa- 
storalni radnik mora stalno imati pred očima da 
između biografije nekog čovjeka i njegovih 
bolesti — postoji uska veza*?", te da , liječenje 
dijalogom'' ima u dozrijevanju čovjeka izvan- 
redno -važnu ulogu. To pak ,,liječenje dijalo- 
gom" ne uči se u školama, NEGO M6 GONE PE. 
sobnošću psihološkog uživljavanja* , piše Jo- 
IES. ši. 

— Profilaksi, tj. pred-obrani treba u pasto- 
ralnom- radu posvećivati posebnu brigu, nasto- 
jeći svoditi na najmanju moguću mjeru pojavu 
konfliktnih situacija u ljudskim sredinama. 
Treba provesti promjenu u čovjekovu ,,nutar- 
njem stavu prema životu i uopće prema svije- 
tu?,22_Što to znači, odgovara Jores: Iz činje- 

nutrine jest pitanje odgoja i sredine. Ponizno 
se osjećati, sprijateljiti se s nepromjenljivim, u 
drugome poštivati osobu... sve su to zapravo 
religiozni stavovi", koje — naglašava Jores — 
treba ostvariti.“ 

— Zapadnjački čovjek razvija ,izvanjskog 
čovjeka*', usmjerena na tehniku i civilizaciju; 
čovjek s ,,Dalekog istoka" pazi osobito na to da 
u sebi razvije ,,nutarnjeg' čovjeka. Pogreška 
zapadnjačke medicine sastoji se u tome što 
se nije osvrtala na dimenzije nutrine".?> 
Drugim riječima: u pastoralnom radu treba 
naglasiti da ,,sreću'* ne možemo tražiti samo u 
užicima? što ih omogućava materijalno bo- 
gatstvo. ,,Sreću"' čovjek doživljava samo ako us- 


pije ,ostvariti svoje čovještvo", tj. puninu 
svog vlastitog ,životnog razvoja“. Bogataš * 


može imati ,,užitke'', ali unatoč tome može 
biti vrlo _,nesretan?. ,,Sreću" doživljava čovjek 

“ e s š PI ——————————————— 
kad osjeti. da je njegova određena nadarenost 


kroz st stva aralačku aktivnost, donijela_plod; do- 


 življava je k je kad drugim oblicima života pomogne 
do" o razvoja; doživljava je _u ljubavnoj sjedinje- 


nosti, u istinskom zajedništvu. Don Juan je 
nešretan tan čovjek, /utalac za srećom, jer je nika- 
da'1 nije n našao. ,,Užitak" se može naći u javnoj. 
kući, sreća se ipak ipak tamo ne doživljava. * Sreću s se 
“doživljava. u “kontemplaciji, tj. u poniranju u_ 
ljepotu, ti umjetničko djelo, u mističko p poni- 
ranije u Boga.* U doživljaju ,,sreće" " karakteri: 
stično je to da čovjek predaje jedan dio svog 
vlastitog Ja..., npr. kad se sasvim "izgubi u 


—— 


16, 17, 18 Nav. dj., str. 101-119. 
19, 20, 21 Nav. dj., str. 110-119. 
22, 23, 24, 25 Nav. dj., str. 119—121. 
26, 27, 28 Nav. dj., str. 122— 124. 

umjetnosti, u prirodi, u Bogu. Takav osjećajni 
udio sa stvarima, sa životom, s ljudima — na- 
zivamo o ljubavlju. I tako vidimo da Zapravo sva- 
ko biće teži za ljubavlju..." Čovjek koji niti 
ljubi niti je ljubljen, u vlastitoj nutrini vrlo je 
nesretan, i — stoga — sklon ,,ljudskim bolesti- 
ma" o kojima smo govorili. — Tako nas proma- 
tranje ,,ljudskih bolesti" vodi do evanđeoske 
maksime:: Ljubi Boga više od svega, a svog bli- 
žnjega kao samoga sebe (ne — doslovno ni u 
kojem području — manje od samoga sebe!). 
“Stoga je, kaže Jores, ,,mogućnost da se velikom 
broju ljudi pomogne do zdravlja, do blagoslo- 
va i do sreće — (to je trojstvo međusobno usko 
povezario) — zapravo u rukama.svih_nas"* m*.g 
to prema praktičnom radu i življenju na način 
da , ,zaradimo“ ljubav drugih, staviyši im — u 
iskrepasti_i neproračunatosti — svoje snage, 
svoje_znanje i svoje sposobnosti na raspolaga- 
nje kao skroman _,,poklon". To je poziv Evan- 
đelja i linija Isusa Krista, — ona linija ,,...ne 
vičite po krovovima...?, 


3. ČOVJEK I SMRT 


a) U svijetu u kojem evolutivno ,,sve teče?, 
kakav je ovaj naš svijet, nužno se događa iz- 
mjeničnost ili komplementarnost para ,,život— 
—smrt". Život je tijek prema smrti, koja je u- 
jedno obnavljanje života. Produživanje života 
jest prastari san čovječanstva. Smrti prethodi 
nezaustavljivi proces starenja organizma kao 
cjeline. Proces starenja nije bolesna pojava, to 
je »normalna" pojava, kao i kod stroja, koji s 
vremenom postaje istrošen i neprecizan. Sta- 
renje je postupni gubitak radne sposobnosti. 
Tjelesne su promjene izraz tog događanja. Smrt 
je imanentna životu, ona raste usporedna_sa_- 
životom: sve je bliža i sve je obuhvatnija. Ži- 
vot je izgrađen na na načelu lu rađanja i umiranja. 
Evolucija čini taj princip razumljivim: evolucije 
ne bi bilo bez rađanja i umiranja. Teilhard de 
Chardin uveo je suvremeni evolucionizam u 
katolički pogled na svijet i život. Evolutivni 
razvoj života od jednostaničnih živih bića do 
čovjeka, uz sudjelovanje Boga kao — izvorno i 
finalno — Stvoritelja, prihvaćen je od teologa, 
kao i — općenito — od vjernički raspoloženih 
mislilaca. 

b) U obliku traženja lijekova za pomlađi- 
vanje, u obliku raznih propisa o ishrani, i na 
druge načine, ljudi uvijek iznova traže načina 
da se život produži. Čovjek je znatno u tome i 
uspio. Prvobitni ljudi bili su — izgleda — stari 
već sa 25 godina života. Danas, međutim, npr. 
kod Šveđana prosjek je života 72 godine, a kod 
Norvežana_77 godina. Ta nastojanja ipak ne 
mogu učiniti čovjeka besmrtnim bićem, jer — 
bez rađanja i smrti ne bi moglo biti ni ,,evolu- 
cije', koja — kao načelo — za sadašnji tre- 
nutak znanstvenog razvoja ni ne može biti stav- 
ljena u pitanje. Gdje god postoji spolno rasplo- 
đavanje, tj. rađanje, tu postoji i umiranje, smrt. 
Rasplođivanje ide paralelno sa smrću. Kod inse- 
kata razmnožavanje često puta ima kao nepo- 
srednu posljedicu — smrt. Kod čovjeka, bolest 
i smrt idu skupa. Bez obzira na mogućnosti 
produživanja života, danas se govori o neizbjež- 
nosti ,,kvantne"' smrti svih živih bića — s obzi- 
rom na subatomske procese u samim prirodnim 
elementima. 

c) Na osobito impresivan način pogađa nas 
smrt zbog duševnih muka nekog čovjeka, 
ili ,,psihogena smrt". Kod takve smrti organski 
je nalaz: dosta siromašan. ,,Psihogena smrt? 
jest smrt čovjeka koji živi u i u beznadnosti, bez 
pe u nešto bolje_i. bez ljubavi, koja_mu je 
'pružana_i koju on pruža. Nada, vjera i ljubav 
služe kao poticaj za život; pomanjkanje te 
trojke sa sobom nosi zakočenost i zaustavljanje 
životnog razvoja. Gdje nema nade, umire čov- 


.jek. Gdje nema vjere_u neki idealniji cilji lju- 


bavi koja čovjeka izvlači iz tamnice vlastitog 
Ja, tu_umire imire_ čovjek. Takva je situacija kod sa- 
moubojica: život im je postao besmislen, ostali 
su zahvaćeni. osjećajem zutarnje_praznine. To 
ih ubija. Zbog toga govori Pliigge o temeljnoj 
nadi kao antropološkom faktoru održavanja 
života. Socijalna sigurnost i nepoznavanje os- 
kudice nisu PJENE garancija protiv osjećaja 


“,.Nutarnje. praznine". * Zbog toga i bogate zemlje, 


kao npr. Švicarska i Švedska, imaju visoku sto- 
pu samoubojstava.ž* Tu je — po mišljenju 
von Weizsickera, Mitscherlicha itd. — prisutna 
težnja za Porina: _samouništenjem “+? 


29 Nav. dj., str. 91. 

d) Psihologija ljudi koji su smrtno bolesni 
još nije dovoljno istražena. Neke su činjenice 
ipak poznate. Bolesnik katkada točno predo- 
sjeti i proreče vrijeme svoje smrti. Na smrt bo- 
lestan čovjek postupno sve više suzuje krug 


svoje zainteresiranosti. Bolesnik se zatvara pre- 


misao na smrt i umirućega kvari životnu radost. 
Čovjek je izgubio smisao za poniznost kao 
,Krabrost služenja" — služenja svim stvorenji- 
ma; on je postao nezavisan i individualista, pa 
mu je smrt postala preteška, nastavlja dalje 
Jores. Čovjek neće da prihvati determinantu 


ma svijetu. Dnevne novosti više ga ne zanima- , evolucije, da ,,sve služi svemu“, da je on nezna- 


ju. U njemu se polako gasi zanimanje i za vla-. 


stite rođake. I posjeti vlastite djece postaju mu . 


dosadni. Kod bolesnika od tumora, jedan od 


tan član u beskrajnom lancu evolucije života, 
. koja se odvija jedino kroz rođenje i smrt. Za 
razliku od čovjeka prožeta takvim mentali- 


prvih simptoma približavanja smrti jest gubitak __tetom, ponizan čovjek, tj. onaj koji doživljava 


apetita. Apetit je izraz cjelokupne čovjekove 
emotivnosti. Debljanje i mršavljenje jesu bolesti 
koje su prouzročene zbog emocionalno 
prouzročenih smetnji apetita. 


€) Danas često ljude progoni prisilna misao _ to... 


smrti. Ta opsesija, kao i druge neuroze, ima 
svoj korijen u ranom djetinjstvu i u ranoj mla- 


dosti. Osim toga kao korijen straha od smrti. 


često nastupa svijest da smo sebe promašili, 


sebe u funkciji zadatka služenja u Božjem planu 
permanentnog evolucijskog stvaranja, ostaje i u 
smrti predan tom služenju: ,,Umiranje će biti... 
lakše ako se još zna da u čovjeku djeluje i neš- 
kao božansko i što nadživljava njegov po- 
javak... na ovom svijetu.??? 

— Dr. Elisabeth Kibler-Ross zastupa potre- 
bu nove orijentacije: umirućima treba vratiti 


zanemareno ljudsko dostojanstvo.*“ Premda je 


tj. da nismo iskoristili mogućnosti svog život- umro neki član obitelji, djecu treba pra 
nog razvoja. To je strah što nismo postigli, da ostanu u kući, jer tako ih se ,,priprema" da 


zbog unutarnje neke zakočenosti, svoj životni 


cilj. Fromm zapaža ovo: ,Osjećaj kao da se 


nije živjelo uzrok je tome iracionalnom stra- 
hu."3" Pokatkad ipak “sretnemo s starce, osam- 
ljene i napuštene, koji žele umrijeti, ali smrt im 
ipak neće da dolazi. Kod takvih još uvijek 
živi nada, na razini njihove nutrine: njihov 
život još nije iscrpljen, možda očekuju neku 
proslavu, iza koje dolazi smrt.3! Uglavnom, 
treba znati i uvijek imati na pameti to da smrt 
nema veze s voljom. Smrti se moramo prepusti- 
ti. Život mogu produžiti samo nove životne 
mogućnosti i nove obveze. Stari ljudi često 
umiru poslije umirovljenja baš zbog toga što im 
nešto takvo uzmanjka. 


Pastoralne sugestije u vezi sa smrću 


— Jores zapaža da su ljudi nekoć strahovali 
od smrti manje nego danas, pa kaže kako su 
tada oni bili bolji vjernici i spremniji da prihvate 
ono što je neizbježivo. Smrt je bila nešto po 
sebi razumljivo. Leš je bio nošen kroz mjesto i 
svi su ga vidjeli. Dijete je doživljavalo već od 
najranije dobi i rođenja i smrt. Danas ljudi umi- 
ru svojom smrću, sami, izdvojeni, uglavnom 
napušteni. Ostali, živi i zdravi, ne žele da im 

smrt shvate kao dio života". "35. Umiruće ne 
smijemo nikada prepustiti osjećaju da su ,,bes- 
pomoćni i osamljeni".?$ 

— Louis Vincent Thomas smatra da bi odgoj 
za umiranje trebao dobiti svoje mjesto u služ- 
benom sistemu obrazovanja, kako bi se smrt 
učinilo nečim samo po sebi razumljivim u nje- 
zinoj biološkoj i njezinoj društvenoj dimenziji. 
To bi onda pomoglo očuvanju psihičke ravno- 
teže, smatra Thomas.?7 

— Nama se čini da je ovdje umjesno reći: 
Kao vjernici moramo se truditi da ljudima koji 
umiru, u nadahnuću (dakle — bez strogo odre- 
đenih modaliteta!) razborite, nenametljive i uv- 
jerljive ljubavi, unosimo u srce osjećaj da niti 
na smrti nisu beskorisni, da nisu napušteni, 
bespomoćni i osamljeni, te da — možda dodi- 
rujući ih samo rukom i bez riječi — ostajemo s 
njima. Trebamo pokušati pomoći im da i u sa- 


30, 31, 32 Nav. dj., str. 93—94. 

33 A. Jores, nav. dj., str. 96. 

34 Philippe Aries, 
str. 582—583. 


35 E, Kubler—Ross, Interwiews mit Sterbenden, 
Berlin 1972, str. 13. 


36 Nav. dj., str. 218— 220. 


37 LV. Thomas, Antropologija smrti, 1I sv., 
Beograd, str. 123. 

mom umiranju pronađu neki konstruktivan bez nade i bez ljubavi. I bez formula, srce bi 
smisao, za generacije koje ostaju. Sasvim odre- nam tada vjerojatno saopćilo što nam je raditi 
đene formule za to nemamo. Možda bi nam SVi- = oydje i sada'", jer — i bez izravnih formula — 
ma trebalo ozbiljno proučavati i slijediti stil 
rada npr. Majke Terezije iz Kalkute, posebno s 
onima koji su doista ostali bez ičije pomoći, 


doista , jima trenutaka kad srce vidi dalje nego i 


najprodornije oči“. 


ZUSAMMENFASSUNG 


In dem Aufsatz von der Thematik ,,Mensch und Leiden*' gesprochen, und zwar von dem 
Standpunkt der zeitgenossisehen wissenschaftlichen und theologischen Erreichungen aus: In dem 
ersten Teil spricht man vom Thema ,,Der Mensch und das Bose in der Welt", im zweiten vom The- 
ma ,,Der Mensch und die Menschen-Krankheiten', im dritten vom Thema ,,Der Mensch und der 
Tod". 

Mehrere Formen des B&sen bestehen in der Welt: der Kampf ums Dasein, ein massenhaftes 


Absterben der Lebewesen, unsinnige Kreaturen, widersinniges Leiden in der tierischen und 


menschlichen Welt, moralische Ubel, eine prinzipielle und miihevolle Eingeworfenheit des - 


Menschen in die Welt. Wo ist, also, ein ,,guter Gott" des Glaubens?!-Die Antwort eines glaubenden 
Menschen sollte lauten: Jede Kreatur, der Mensch auch, hat einen Selbsizweck und einen Fremd- 
zweck in Bezug auf die allgemeine Weltentwicklung. Deswegen wird jede streng anthropozentrisch 
gestellte Frage vom B&sen in der Welt eine falsch gestellte Frage. Jeder Mensch ist ein ,,Mitsch&p- 
fer" und ein ,,Mitarbeiter* in der evolutiven Gestaltung der Welt, wo ,,alles allem? dienen sollte, 
und nicht ,,alles?? nur dem Menschen. 

— Die Menschen-Krankheiten werden durch die psychologenen Faktoren des menschlichen 
Wesens verursacht: rheumatische Krankheiten, allergische Krankheiten, asthmatische Erkran- 
kungen, erh&hter Blutdruck, Arteriosclerosis, Zuckerkrankheit, usw.; verschiedene Formen der 
Psychoneurosis und Psychosen. Alles dem tihnliches wird durch das Mangeln an dem ,,Gliieks- 
-Gefilhl? (das Prinzip des ,,Lebensgenusses? ist nicht geniigend! bezeichnet. Dieses Gefihl wird nur 
durch eine ,allseitige Verwirklichung des Lebens-Entwicklung? bedingt. In der Glaube bekommi 


man dieses: ,;Gliicks-Gefuhl' durch die ,Liebe?' gegeniiber Gott und allem Gesch&pftem. Diese > 


»Liebe sollte im Sinne einer Inspiration mehr als im Sinne einer Formel verstanden sein. 

— Der Menschen-Tod, wie auch alles in der Natur, bleibt in der Funktion der Entwicklung, 
wo ,,alles allem" dienen sollte. Die Todes-Angst, die der zivilisierte Mensch erlebt, wird durch den 
zu betonten Individualismus verursacht. Der Mensch, der durch die Gemeinschaftlichkeits-Gefiihle 
geprigt ist, oder: der Mensch, der den ,,Mut zu dienen*' hat, hat keine grosse Todes-Angst. Man 
muss die Menschen im Geiste-eines ,,liebenden Dienens? erziehen. 

ISUS PRIVLAČI I OBRAĆA 
STRPLJIVOM PATNJOM 


Mato Zovkić 


Luka, jedini od četvorice evanđelista, pri- 


. znaje u predgovoru da se služio građom koju su 


sastavili ,,očevici i sluge riječi". Iskreno i hrab- 


* ro priznaje da je ,,pomno ispitao“ svu propo- 


vijedanu građu o Isusu te odlučio za svoje či- 
taoce, obraćene Grke, napisati knjigu o Isusu 


. po rasporedu koji najbolje odgovara duhovnom 


stanju i potrebama vlastitih povijesnih čitalaca. 
On time pokazuje da piše evanđelje kršćanskoj 


\ subraći koja su u toku priprave za krštenje 


,naučila Krista" (Ef 4,20). Luka se kao nadah- 


nuti pisac osjećao vezanim na apostolsku tra- 


diciju, ali i slobodnim da je kreativno preradi za 
svoje povijesne čitaoce te preko njih za sve 
kasnije vjernike. Mi ćemo se ovdje ograničiti 
na Lukin prikaz muke, imajući na umu krš- 
ćanski pristup bolesti, patnji i smrti. Tko je 


“pažljivo čitao Evanđelje, mogao je opaziti da 
|: jedini Luka u izvještaj o zadnjoj večeri umeće 


Isusovu pouku o najvećem te molitvu za Petra 
koji treba učvršćivati braću. Luka je izostavio 
bičevanje i trnovu krunu, a među riječi s križa 


.stavio tri koje ne donose ostali evanđelisti. 


Luka jedini donosi sućut jeruzalemskih žena 
nad nevinim osuđenikom iz Galileje. On jedini 
izvješćuje da se obratio jedan od dvojice razboj- 
nika razapetih s Isusom te da su se ljudi s Kal- 
varije razilazili udarajući se u prsa u znak ka- 

janja. Poznato je da Luka u građi iz Isusova mi- 
nisterija nešto izostavlja, nešto prerađuje i 
nešto dodaje.! Time kao obraćeni Grk subraći 
prikazuje Isusa koji je sveopći Spasitelj, prija- 
telj grešnika i siromaha, objavitelj Očeva mi- 
losrđa, uzorni molitelj i učitelj molitve.? 
Pitamo se, što je Luka htio svojim prikazom 
muke i smrti Isusove? Što za bolesne vjernike 
slijedi iz Isusove strpljive patnje i slobodno pri- 
hvaćene smrti? Kod toga ne ispuštamo iz vida 
druge evanđeliste s njihovim prikazom muke.? 


1 Usp W. J. HARRINGTON: Uvod u Novi zav- 
jet, Zagreb, KS, 1975, 194—214. A. GEORGE—P. 
GRELOT (izd): Uvod v Sveto pismo Nove zaveze, 
Celje, Mohorjeva družba, 1982, 231—234. 


2 Za Lukinu teologiju usp. W. J. HARRINGTON, 
op. cit, 215-220. A. GEORGE—P. GRELOT, op. 
cit, 239-249. J. A. FITZMYER: The Gospel accor- 
ding to Luke I—IX, Garden City, New York 1981, 
143— 258. 


3 Današnji egzegete smatraju da je građa o muci 
Isusovoj najstariji literarno ustaljeni dio Evanđelja. 
Prva je Crkva vrlo rano za unutarnje liturgijske potrebe 
oblikovala povijest muke koju egzegete danas naziva- 
ju predmarkovskom. Iz tog dokumenta preuzimali su 
evanđelisti građu za odjek o muci u svojim evanđelji- 
ma. Usp. R. PESCH: ,,Die Passion des Menschenso- 
hnes. Eine Studie zu den Menschensohnworten der 
vormarkanischen Passionsgeschichte“ u: R. PESCH 
— R. SCHNACKENBURG: Jesus der Menschensohn. 

Lukina teologija muke čvrsto je utkana u nje- 
govo cijelo evanđelje, u kojem je istaknuto ka- 
ko spasenje teče iz osobnog pristajanja uz 
Isusa. U Zakejevoj kući Isus govori onima koji 
ga kritiziraju što svraća grešnicima: ,,Danas je 
došlo spasenje ovoj kući, jer je i on sin Abraha- 
mov" (19,9). Ovaj ,,danas" ponovit će Isus 
raskajanom razbojniku na križu.“ 


Oproštajna večera s poukom 
o najvećem 


Izvještaj o muci počinje pripravom na po- 
sljednju večeru. Od tog trenutka evanđelisti 
se slažu u redoslijedu događaja, dok su prili- 
čno različiti u redoslijedu građe iz Isusova mi- 
nisterija. Poznato je da NZ sadrži dvije tradici- 
je o posljednjoj večeri s riječima posvete nad 
kruhom i vinom. Jedna je sadržana kod Marka i 
Mateja, puna je semitizama i odaje liturgijsku 
praksu kršćanskih zajednica sastavljenih od 
obraćenih Židova. Drugu donose Luka i Pavao 
u 1 Kor 11. Ona ima više helenističkih znakova 
i odražava liturgijsku praksu kršćanskih zajed- 
nica sastavljenih od obraćenih pogana.“ Luka 
i Pavao naučili su slaviti euharistiju u Antiohi- 
ji, s prvom zajednicom sastavljenom od obra- 
ćenih pogana (Dj 11,19—26), pa su u svoj iz- 
vještaj o posljednjoj večeri utisnuli svoje euhari- 
stijsko iskustvo. 

Luki vlastita građa u ovom izvještaju jest: 
židovska pashalna večera koju Isus slavi s uče- 
nicima odvojena je od euharistije kao Večere 
gospodnje (22,14—18), razgovor o najvećem 
(22,24—27), nagrada obećana Dvanaestorici za- 
to što su ustrajali s Isusom u njegovim kuš- 
njama (22,28—30), Isusova molitva za Petra 
(22,31—32), Isus najavljuje da će apostoli biti 
progonjeni a on ubrojen među zlikovce (22, 
35—38). Za Luku je posljednja večera eshato- 
nska gozba Mesije i njegovih užih sljedbeni- 
ka.5 U toku ministerija navodi Luka pet zgoda 
u kojima je Isus, poput drugih rabina svoga vre- 
mena, prihvaćao poziv na gozbu da tom prili- 
kom naviješta kraljevstvo Božje (7,36; 5,29; 
10,38; 14,1 i 19,6). Jedna od takvih gozba 
jest ona kod Marte i Marije." Zato je i posljed- 
nja večera u trećem evanđelju poučna gozba 
na kojoj Učitelj daje učenicima životne upute i 

sprema ih za misiju koju trebaju obavljati u 
njegovo ime. Egzegete živo raspravljaju o tome, 
da li je Luka za građu vlastitu u svojoj povijesti 
muke imao posebni izvor ili je slobodno prera- 
dio postojeću tradiciju.? 

Luka pokazuje da zna što su Židovi slavili 
pashalnom gozbom, ali namjerno odvaja židov- 
sko-pashalni dio Isusove zadnje večere od usta- 


Fur A. Vogtle, Herder, 1975, 166— 195. A. VOGTLE: 
,,Todesankiindigungen und Todesverstindnis Jesu" u: 
K. KERTEGLE (izd): Der Tod Jesu. Deutungen im 
Neuen Testament, Herder, 1976, 51—113. Za osnovnu 
literaturu o egzegezi muke usp. G. SCHNEIDER: 
Die Passion Jesu nach den drei alteren Evangelien, 
Miinchen 1973; A. DAUER: Die Passionsgeschichte 
im Johannesevangelium, Miinchen 1972. 


4 Usp. B. PRETE: ,,Prospettive  messianiche 
nell'espressione semeron del Vangelo die Luca" u 
zbornom djelu // Messianismo, Brescia 1966, 270 
284. 


5 Egzegete se slažu da nijedan od četiriju sačuva- 
nih izvještaja o Isusovim riječima nad kruhom i vinom 
kod posljednje večere ne sadrži doslovno Isusove Ti- 
ječi nego protumačeni smisao onoga što je povijesni 
Isus kazao. I u tim najvažnijim Isusovim riječima za 
sakramentalni život vjernika prva se Crkva nije trudila 
da reproducira doslovno sve što je Isus rekao, nego se 
po nadahnuću Duha Svetoga osjećala slobodnom da za 
svoju liturgiju prikaže smisao Isusovih djela i riječi te 
da ih prilagodi svojim potrebama. Bibličari su dobro 
istražili izvještaje s posljednje večere. Neka osnovna li- 
teratura: J. JEREMIAS: Die Abendmahlsworte Je- 
su, Gotingen 1967; H. J. KLAUCK: Herrenmahl und 
hellenistischer Kult. Eine  religionsgeschichtliche 
Untersuchung zum  ersten Korintherbrief, Miinster 
1982; P. NEUENZEIT: Das Herenmahl. Studien 
zur paulinischen Eucharistieauffassung, Miinchen 1960 
Lukin izvještaj o posljednjoj večeri dobro je proučio 
H. SCHURMANN: Traditionsgeschichttliche Unter- 
suchungen zu den synoptischen Evangelien, Di- 
seldorf 1968, 159-197. ISTI: Ursprung und Gestalt. 
Erorterungen und Besinnungen zum Neuen Testa- 
ment, Diiseldorf 1970, 77—187. 

6 Usp. W. BOSEN: JesusmahrEucharistisches 
MahlrEndzeitmahl. Ein Beitrag zur Theologie des Lu- 
kas, Stuttgard 1980. 

TM. ZOVKIČ: ,Isus kod Marte i Marije /Lk 
10, 38—42/", CUS 1980,3,199—213. 

BF. G. UNTERGASSMAIR: Kreuzweg und 
Kreuzigung Jesu. Ein Beitrag zur lukanischen Redak- 
tionsgeschichte und zur Frage nach der lukanischen 
»Kreuzesteologie"', Paderborn 1980, smatra da je Lu- 
ka samo preradio zajedničku građu sinoptika u svom 
prikazu muke. V. TAYLOR: The Passion Narrative 
of St Luke. A Critical und Historical Investigation, 
Cambridge 1972, smatra da je autor trećeg evanđelja 
za zgode njemu vlastite u prikazu muke imao posebni 
izvor, takozvanog Protoluku. 

nove euharistije. To je i razlog zašto u tekstu 
ustanove stavlja euharistesas (22,19 — zahva- 
livši, izrekavši zahvalnu molitvu), a ne eulo- 
gesas, kao Mt i Mk (blagoslovivši, izrekavši 
blagoslov Bogu za dar slobode i saveza, što je 
domaćin kod Židova činio u ime svoje obitelji). 
U vrijeme pisanja trećeg evanđelja Lukina za- 
jednica slavi euharistiju kao središnje otajstvo 
kršćanstva i Crkve. To otajstvo ima korijen 
u Isusovoj oproštajnoj večeri kao proročkoj 
gesti uprisutnjenja skore nasilne smrti. 

Luki pouka o najvećem bolje odgovara za 
okvir posljednje večere, jer Isusu predstoji po- 
četak muke koja je izraz ustrajnog služenja bo- 
lesnim i grešnim, malenim i odbačenim. Isus je 
svojim postupcima i riječima prikazivao Boga 
drukčijega od službenih židovskih teologa. Ti- 
me je izazvao optužbu religijskih poglavara da 
zavodi narod, a oni su odlučili nasilno ga ušut- 
kati. U toku ministerija posluživao je za stolom 
kraljevstva Božjega, koje je dostupno malenim i 
odbačenim upravo po onome što on čini. 
Poslužio je čas prije apostole razlomljenim kru- 
hom i vinom. Kruh i vino znakovi su njegove 
skore smrti i prolivene krvi. U tom životnom 
kontekstu apostoli bolje razumiju što Isus hoće 
reći kad govori da njegovi sljedbenici postaju 
veliki po služenju, a predstojnici u njegovoj za- 
jednici da trebaju biti poslužitelji svoje braće 
po uzoru na služiteljskog i poniznog Učitelja. 
Marko (10,35—45) i Matej (20,20—28) donose 
ovu izreku u povodu zgode s dvojicom Zebe- 
dejevih sinova koji su tražili istaknuta mjesta u 
budućem Isusovu kraljevstvu. Luka je cijelu 
zgodu ispustio, a pouku o veličini služenja pre- 
mjestio u okvir oproštajne večere. 

Posebno je potresna molitva za Petra. Malo 
prije toga Isus najavljuje vječnu nagradu aposto- 
lima zato što su s njime ustrajali u njegovim 
kušnjama, što su u njemu prepoznali osporava- 
nog Očeva izaslanika te ostali uz njega, iako nije 
politički Mesija koji bi čudesima privlačio suna- 
rodnjake i ispunjao njihove političke snove. 
Šimunu najavljuje vrijeme kušnje i kolebanja 
među Dvanaestoricom s obzirom na vjernost 
Učitelju. Isus je posebno molio za Petra da mu 
ne malakše vjera. On će se, doduše, iz straha 
odreći Učitelja pred običnom ženom, ali sna- 
gom Isusove molitve neće potpuno izgubiti 

vjernost. Kad dođe k sebi, u vremenu Crkve, 
Petar će imati zadaću da utvrđuje braću u vjeri. 
Bez posebne Isusove naklonosti nitko ne može 
ustrajati u vjernosti Isusu, a pogotovu u vjer- 
nom izvršavanju predstojničke službe u njego- 
voj zajednici." Za naš izraz ,,kad dođeš k sebi? 
stoji u grčkom izvorniku pote epistrepsas, 
što se može razumjeti i kao obraćenje. Zato 
je Rupčić preveo: ,,Kad se jedanput vrafiš 
k meni..." Glagol epistrefo u Dj je upotreblja- 
van uz metanoeo za proces kršćanskog obra- 
ćenja.!1" Ovdje nema izravnog objekta pa se 
glagol može razumjeti medijalno i refleksivno. 
Svakako je iz konteksta jasno da Petar neće pot- 
puno i na dug rok otpasti od Isusa. Učitelj po- 
sebno moli za predstojnika zajednice radi nje- 
gove službe utvrđivanja. Luka ovo piše nakon 
Neronova progonstva, kad je Petar već proslavio 
Učitelja mučeničkom smrću. Luka, ipak, zna 
i opominje: ako je pročelnik Dvanaestorice 
ustrajao u vjeri, ako je vršio službu poglavara 
potvrdivši je mučeništvom, sve to zahvaljuje 
Isusovoj molitvi. Isus je osobno jačao Petra u 
njegovoj vjeri i u služenju braći. 

U odlomku 22,35—38 Isus najavljuje da će 
biti ubrojen među zlikovce, i potiče apostole 
da uzmu sa sobom kesu, torbu i mač. To se 
odnosi na vrijeme poslijeuskrsnog evangelizi- 
ranja. U toku galilejske misije apostoli nisu mo- 
rali nositi zalihu odjeće, obuće i hrane, a u vri- 
jeme Lukina pisanja misionari imaju s time po- 
teškoća. Također u vrijeme galilejske misije ni- 
su bivali fizički napadani, dok su u ime Isuso- 
vo propovijedali kraljevstvo Božje i liječili bo- 
lesnike (Lk 9,22; 10,9). Nakon uskrsnog do- 
gađaja počeli su progoni. Isus im to najavljuje 
kod oproštajne večere. Riječima ,,dosta je" u 
22,38 Isus prekida pitanje apostola koji su ras- 
položeni ratnički: ne želi potvrditi da li su do- 
voljna dva mača. 

Iz r. 37, u kojem Isus najavljuje da će biti ub- 
rojen među zlikovce, naslućujemo starozavjetni 


9Usp. L. FELDKAMPER: Der betende Jesus 
als Heilsmittler_ nach Lukas, St. Augustin 1978, 
206— 223. 
10M. ZOVKIĆ: ,Kršćani kao obraćeni Gospodi- 
nu (Dj ap. 9,32—35; 11, 19—21)", BS 1974, 4, 507— 
523. 

motiv o Patniku čiju patnju Bog osmišljava i 
čini plodnom. O tome posebno govori Psalam 
22 i Izaija 53. Iz ovog retka u trećem evanđe- 
lju vidi se dilema Lukine poslijeuskrsne Crkve. 
Ona, upravo zato što je sastavljena od obraće- 
nih Grka koji na temelju svoje kulturne pozadi- 
ne ne vide vrijednost u smrti čovjeka makar 
on bio i nevino osuđen, ima problema prihvati- 
ti Isusovu smrt kao sastavni dio njegova posla- 
nja.!! Lukina Crkva ne može uz to pravo ut- 
kati u svoj život poteškoće koje doživljava od 
poganskih sugrađana. Kršćani su u ono doba 
bili izrugivani što čovjeka pogubljena na križu 
prihvaćaju za Spasitelja, te progonjeni zato što 
poglavara države ne priznaju za spasitelja. 
Kako god bila mukom Isusovom ugrožena vjer- 
nost apostola i kasnije Lukine Crkve, treći 
evanđelista vjeruje da se pravo mučeništvo po- 
kazuje upravo u spremnosti na patnju s Kris- 
tom nevinim i strpljivim patnikom. 


»A kad bi u smrtnoj muci, usrdnije 
moljaše"" (22,43) 


Pri kraju opisa zadnje večere Luka je izosta- 
vio Matejevu i Markovu napomenu ,,otpjevavši 
pjesme zahvalne"' (Mt 26,30; Mk 14,26), što 
je bio sastavni dio židovske pashalne večere. 
Za Lukinu Crkvu, koja slavi svoju pashu i euha- 
ristiju kao spomen na Isusovu pashu, taj obvez- 
ni dio židovske pashalne večere nije više važan. 
Prizor u Getsemanskom vrtu Luka uokviruje u 
napomenu da su Isus i Dvanaestorica pošli 
»po običaju na Maslinsku goru? (22,39). To 
znači da je od nekog prijatelja Isus morao do- 
biti ključeve ograđenog vrta u koji se sklanjao 
za vrijeme blagdanskih gužvi na razgovor i tihu 
molitvu s učenicima. Taj je prizor Luka obliko- 
vao drukčije od Mateja i Marka, iako je raspo- 
lagao uglavnom istom građom. Prije svega, kod 
Luke se Isus ne žali da je nasmrt žalostan. Ta- 
kođer ne izdvaja Petra, Ivana i Jakova kao užu 
grupu koja bi izbliza gledala njegovu smrtnu 
muku i čula molitvu. Ne prekida tri puta mo- 
litvu da bi došao učenicima po utjehu i opome- 
nuo ih na budnost. Kod Marka predbacuje im: 
,Šimune, spavaš? Jednu uru nisi mogao prob- 
djeti sa mnom?" (14,37). Kod Luke Isus upo- 
zorava učenike na početku neka mole kako ne 

bi podlegli u kušnji. Zatim klekne i moli Oca da 
mu pokaže još jednom, je li njegova stalna vo- 
lja da nastavi započetim ,,kursom" i pođe u 
nasilnu smrt koja bi bila potvrda njegovih do- 
sadašnjih djela i riječi, čime je pokazao kako 
razumije i tumači osnovne elemente staro- 
zavjetne religije. Luka je od samrtne borbe u 
vrtu načinio jednu od deset Isusovih molitava 
kojima on posvećuje posebnu pažnju.!? 

Luka jedini spominje da se Isusu ukazao 
andeo te ga bodrio, što je Očevo ohrabrenje 
progonjenom  pravedniku koji je spreman 
aktivno prihvatiti Božju volju. Luka također 
jedini spominje da se Isus krvlju znojio. To je 
znak da se doista bojao prerane i nasilne smrti, 
jer je znao da je nevin, a umire na pragu zrelih 
godina. Luka također jedini dodaje: ,,A kad bi 
u smrtnoj muci, usrdnije moljaše.' Isus u tjes- 
kobi ne gubi glavu, ne bježi od opasnosti koja 
je sastavni dio njegova mesijanskog zvanja. On ' 
usrdno moli. Karakteristični su imperfekti 
»moljaše" u r. 41 i 43. Molitva je u noćnoj ti- 
šini bila dugačka, žarka i ponizna. Na kraju pri- 
zora Isus se diže od molitve, nalazi učenike 
usnule ,,od žalosti“, što je Lukina isprika za 
ljudsku slabost učenika. Isus im ne predbacuje 
što ne bdiju s njime da bi ga okrijepili pred po- 
četak muke nego ih poziva na molitvu, kako ne 
bi pali u napast. Tim primjerom i riječima po- 
kazuje put svojim sljedbenicima za trenutke 
odvojenosti, sumnje i traganja. Vjernik tada ne 
bježi od problema, nego u molitvi traži i prihva- 
ća volju Božju po sebi. ,,Pasti u napast" ovdje 
znači podleći kušnji da čisto ljudskim mjerili- 
ma mjerimo kuda valja krenuti, ne obazirući 
se na volju Božju. Prizor samrtne borbe Luka 
je razumio kao posljednju provjeru volje Očeve 
pred početak muke koja vodi u nasilnu smrt. 
Isus molitvom otkriva i prihvaća volju Božju 
o sebi. U molitvi uvida da je svojim dosadaš- 
njim djelima i riječima pravo razumio i pokazi- 
vao volju Božju.!? 


l1 Usp. A. GEORGE: ,,Le sens de la mort de Je- 
sus'* u svom djelu Etudes sur Poeuvre de Luc, Paris 
1978, 185— 212. 


12 Usp. L. FELDKAMPER, op. cit, 224—250. 
13 Usp. J. WARREN HOLLERAN. The Synoptic 
Gethsemane. A Critical Study, Roma 1973, 83-103; 

. Prizor hapšenja i saslušanja 
pred Židovima (22,47—71) 


Prema Luki i Ivanu Isus biva uhvaćen tek na- 
kon razgovora s Judom i njegovom četom. 
Time ova dva evanđelista pokazuju da Isus ima 
inicijativu i slobodno prihvaća sudbinu strplji- 
vog osuđenika (usp. Lk 22,54 i Iv 18,12). Sva 
tri sinoptika donose ovdje Judin poljubac. Ivan 
ga ispušta. Luka je ovdje bliži Ivanu kad Isusu 
stavlja u usta vlastiti redak: , Juda, poljupcem 
Sina čovječjeg izdaješ?'' (22,48). To je u skla- 
đu sr. 21, gdje se Isus žali da je ruka izdajice s 
njime za stolom. Jedan od njegovih najintimni- 
jih suradnika, pred kojim nije ništa skrivao, sada 
ga poljupcem izdaje i tako taj znak prijatelj- 
skog povjerenja zloupotrebljava za izručenje 
nevinog optuženika nepravednim sucima. 

Luki je u ovom prizoru vlastito što navodi da 
je slugi velikog svećenika odsječeno desno uho 
i da ga je Isus odmah iscijelio. U vlastitoj nevo- 
lji on više misli na druge nevoljnike nego na 
sebe te otklanja ranu nanešenu u njegovo ime, 
od učenika koji ga je krivo razumio. To čudo u 
toku muke jedno je od Isusovih čudesa u tre- 
ćem evanđelju po kojima se Isus pokazuje kao 
dobrotvorni Spasitelj, posebno naklonjen siro- 
mašnim, odbačenim i ranjenim. 


U prigovoru svećeničkim glavarima što su ga > 


došli uhvatiti tajno po noći, a on je nastupao 
javno, Luka se drži uglavnom građe zajedničke 
evanđelistima. Vlastiti mu je uzvik: ,,Ovo je vaš 
čas i vlast tmina!" (22,53). Luka ispušta Mate- 
jevu i Markovu napomenu da su Isusa u tre- 
nutku hapšenja napustili učenici (Mt: ,,Tada ga 
svi učenici ostaviše i pobjegoše" — 26, 56b). 
To se ne bi uklapalo u njegovu viziju apostola 
kao onih koji slijede Učitelja u patnji. Luka is- 
pušta i Markovu bilješku o mladiću koji ostav- 
lja plahtu progoniteljima te bježi gol u noć. Taj 
je detalj za Marka bio važan, po svoj prilici radi 
osobne prisutnosti tog mladića i njegova kasni- 
jeg svjedočanstva u Markovoj Crkvi, ali on ne- 
ma teološke važnosti za Luku. 

Saslušanje kod Ane donosi jedini Ivan. Ono 
ima privatno obilježje. Petrovo nijekanje Ivan 
je vrlo simbolički upleo u tok saslušanja pred 
Anom, tako da Isus priznaje hrabro tko je i što 
naučava, dok Petar u isto vrijeme kukavički 

niječe svoga Učitelja, a time i pravoga sebe. 
Luka stavlja Petrovo nijekanje prije sasluša- 
nja pred sinedrijem. Luki je ovdje vlastiti r. 
61: ,,Gospodin se obazre i upre pogled u Pet- 
ra" te u r. 62 podatak da Petar gorko zaplače. 
Naslov ,,Gospodin'' Isus stiče tek uskrsnućem 
(usp. Dj 2,32—36), ali ga Luka prebacuje na po- 
vijesnog Isusa, kad je riječ o spasenjskoj ulozi 
Učitelja. Isus je Petru najavio da će ga izdati ali 
i svoju molitvu za njega da se njegova vjera ne 
ugasi potpuno. U trenutku Petrova nijekanja on 
se kao već proslavljeni Gospodin obazire i po- 
gledom govori Petru da nije sve izgubljeno, da 
on zna i plemenitog Petra koji će, kad dođe k 
sebi, učvršćivati u vjeri svoju braću. Kad iskusi 
vlastitu slabost, bolje će razumjeti slabosti svo- 
je braće. Petar je zahvalan Gospodinu za taj po- 
gled ohrabrenja. Zato izlazi vani te gorko zapla- 
če. On koji je sebe smatrao jačim od ostalih 
kolega doživio je svoju duhovnu slabost, kaje se 
za grijeh i prihvaća ponuđenu mogućnost iz- 
mirenja s Učiteljem.!? 

U odlomku 22, 63—65 Luka je izrugivanje 
Isusu kao proroku stavio ispred saslušanja pred 
sinedrijem. Isus ne odgovra na te pogrde. Is- 
punjava ono što je rečeno o starozavjetnim 
nevinim patnicima, osobito o Sluzi patniku u 
Iz53. 

Matej i Marko daju dojam da je saslušanje 
pred sinedrijem bilo odmah .noću, nakon hap- 
šenja. Iz Ivanova prikaza saslušanja pred Anom 
valja, međutim, zaključiti da je to bilo privatno 
prikupljanje podataka i zadovoljavanje znatiže- 
lje. Iz Lk 22,66 znamo da je pravo saslušanje 


170—198; 214—220. D. M. STANLEY: Jesus in 


Gethsemane. The Early Church reflects on the Suffe- 
ring of Jesus, New York 1980, obrađuje događaj u 
vrtu s povijesnog stajališta. Sinoptička verzija psihič- 
ki i povijesno je moguća: iako se na oproštajnoj veče- 
Ti po znakovima kruha i vina Isus ,,predao'' u skoru 
nasilnu smrt, mogao je nekoliko sati kasnije sasvim oz- 
biljno pitati sam sebe u molitvi, je li to volja Očeva? 

14 Usp. U. BUSSE: Die Wunder des Propheten 
Jesus. Die Rezeption, Komposition und Interpretation 
der Wundertradition im Evangelium des Lukas, Stutt- 
gart 1977, 335-336. 

15 Za lik Petra u trećem evanđelju s ekumenskog 
stajališta usp. R. E. BROWN — K. P. DONFRIED — 
J. REUMANN: Der Petrus der Bibel Eine &kumeniche 
Untersuchung, Stuttgart 1976, 96— 113. 

počelo .,,kad se razdanilo'', jer se tada ,,sabra 
starješinstvo narodno, glavari svećenički i 
pismoznanci te ga dovedoše pred Vijeće". 
Prema ondašnjem židovskom zakonodavstvu 
noćna osuda nije pravno valjana. U ovom saslu- 
šanju Luka je ispustio iskaze svjedoka (usp. 
Mk 14,55—60). Možda zato što on u prikazu 
muke dijeli stav puka od stajališta poglavara. 
On okrivljuje židovske poglavare za izvršenje 
smrtne kazne nad Isusom, a kod puka vidi zna- 
kove suosjećanja i kajanja. 

Na prijelazu iz prvog stoljeća starozavjetnog 
razdoblja u prvo stoljeće ,,nove ere" bilo je u 
židovskom narodu mesijaniziranih vođa koji su 
se dali proglasiti mesijom bilo od rabina, bilo 
od puka. Sinedrij, kao vrhovna vlast za Židove 
u Palestini, nije te uzurpatore osuđivao na smrt. 
U slučaju Isusa iz Nazareta sporno je bilo nje- 
govo pozivanje na posebne odnose s Ocem ne- 
beskim, iz čega su židovski poglavari zaključi- 
vali da se Nazarećanin osjeća Sinom Božjim u 
višem smislu nego ostali pobožni Izraelci i as- 
. kete njegova vremena.!'* Zbog posebne bliskos- 
ti s Ocem, Isus se pred sinedrijem proglašava za 
Sina čovječjeg koji će sjediti s desna Bogu (Lk) 
te doći da sudi žive i mrtve (Mk, Mt). Luki je 
ovdje vlastito pitanje vijećnika: ,,Ti si, dakle, 
Sin Božji?" (r. 70). Isus prihvaća uz izvjesno og- 
rađivanje: ,,Vi velite! Ja jesam!" Prihvaća da je 
očekivani, transcendentalni Mesija, ali ne pri- 
hvaća sve pojmove tužitelja o Mesiji. Tek kod 
Luke biva povijesno jasan razlog smrtne osude 
od strane sinedrija: Nazarećanin treba umrijeti 
jer se pravi transcendentalnim Mesijom koji je 
Sin Božji u višem i drukčijem smislu od osta- 
lih vjernika. 


Saslušanje pred Rimljanima i smrtna 
osuda (23, 1—25) 


Rimljani su kod pokorenih naroda postavlja- 
li domaće knezove za izvršitelje svoje vrhovne 
vlasti te im davali ograničenu autonomiju. Tako 
je u vrijeme Pilata židovski sinedrij u Palestini 
bio sastavljen od predstavnika aristokratskih 
laičkih obitelji i svećenika te je imao vlast osu- 
diti na smrt, ali ne i provesti odluku o smrtnoj 
kazni. Osudu sinedrija trebao je potvrditi Pi- 
lat koji je bio vrhovni rimski upravitelj za Pa- 

lestinu. Pred njim članovi sinedrija nisu mogli 
kao razlog smrtne kazne iznositi svoju dogmu o 
Jahvi kao jedinome Bogu koji ne može imati si- 
nova. Zato su Isusa optužili da zavodi narod, 
zabranjuje davati porez rimskoj državi i da tvrdi 
kako je kraljevski Mesija s političkim preten- 
zijama. Pilat je morao povesti parnicu, iako je 
znao da su ga ,,predali iz zavisti“, kako izri- 
čito govore Mk i Mt. Ne našavši dovoljnog ra- 
zloga za proces, Pilat proglašava optuženika 
nedužnim (23,4—5) i šalje ga Herodu Antipi, 
tetrarhu Galileje, koji se:o blagdanu našao u 
Jeruzalemu, kamo su-bili došli mnogi njegovi 
podanici. Prema rimskom kaznenom pravu op- 
tuženi je mogao biti suđen u kraju svoga podri- 
jetla ili u kraju gdje je počinio zločin. Isus je 
bio Galilejac, izravni podanik Heroda Antipe. 
Iz Filona znademo da odnosi između Pilata i 
Antipe nisu bili dobri. To spominje Luka, kad 
na kraju prizora navodi da ,,su se onoga dana 
sprijateljili Herod i Pilat" (23, 12). 

Antipa se zanimao za svoga čuvenog podlož- 
nika iz Nazareta (Lk 9,7—9). Progonila ga sav- 
jest što je na zahtjev svoje priležnice dao ubiti 
Ivana Krstitelja. Kad je čuo da Isus propovijeda 


“i čini čudesa, pitao se, nije li on oživljeni Ivan 


Krstitelj; želio ga je susresti (usp. Mk 6,14— 
16). Pilat mu je neočekivano ispunio tu želju. 
Isus na Antipina brojna pitanja uopće ne odgo- 
vara. To je jedini sugovornik u toku ministeri- 
ja i muke s kojim Isus odbija razgovor. Razlog 
je čista radoznalost Antipe koji traži zabavu i 
čarolije, a nije mu stalo do životnih vrednota 
koje naviješta i uprisutnjuje Galilejac. U 23,10 
Luka kaže da ,,stajahu ondje i glavari svećenič- 
ki i pismoznanci optužujući ga žestoko". Po- 
novno Lukino upozorenje na krivnju poglavara 
za smrt Isusovu, ali ne naroda. Grčki izraz za 
ono što naši prevodioci u 23,11 prevode kao 
»bijelu haljinu" ne izražava boju nego sjaj i 
svečanost. Antipa je mogao sačuvati nešto od 
sjajne kraljevske nošnje svoga oca Heroda Ve- 
likoga, koji je bio ,,pridruženi kralj" pod rim- 


16 Za židovski pogled na okolnosti Isusova procesa 
i smrtne osude usp. D. FLUSSER: Die letzten Tage 
Jesu in Jerusalem. Das 'Passionsgeschehen aus judi- 
scher Sicht. Bericht uber neueste Forschungsergebnis- 
se, Stuttgart 1982. 

skim vrhovništvom, a njegovi su sinovi i nasljed- 
nici izgubili naslov kralja. Nešto od kraljevske 
garderobe Antipa je dao obući na Isusa da ga 
izruga kao kraljevskog Mesiju, za što ga optuži- 
vahu židovski poglavari. U prizoru s Antipom 
Luka je želio pokazati da je vjera bitno svoj- 
stvo za pristup Isusu: tko ga proučava kao druš- 
tveni ili politički fenomen, ne može ga razumje- 
ti. 

Nakon prizora kod tetrarha Isusove uže 
domovine Galileje, Pilat nastavlja proces i još 
dvaput proglašava optuženika nedužnim (1. 13 
i 22). Treći put dodaje: ,,Kaznit ću ga, dakle, 
i pustiti. Kazna je trebala biti pokušaj iznuđi- 
vanja samilosti kod tužitelja. Bila je to kazna 
bičevanja i krunjenja trnovom krunom. Bičeva- 
nje je kod osuđenika na smrt na križu u ono do- 
ba trebalo iscrpiti osuđenika da što prije umre 
na križu. Sam prizor bičevanja i krunjenja Lu- 
ka ispušta, jer to ponižava i vrijeđa njegova 
strpljivog Učitelja. 

Luki je vlastita napomena u r. 23: ,,I vika 
njihova bivala je sve jača.“ Kod Ivana je ta vika 
objašnjena: ako Isusa pusti, nije prijatelj rim- 
skom caru. Time evanđelisti pokazuju da zna- 
ju za burne odnose između židovskih podanika i 
upravitelja Pilata, kako ih opisuje Josip Flavije. 
Pilat je bio nerazborit upravitelj, koji je nared- 
bom da se na carske zastave u Jeruzalemu po- 
stave likovi carskog orla (simbol božanstva) 
izazvao monoteističke osjećaje Židova, a cen- 
tralna ih je vlast iz Rima poštivala. Rimljani su 
naime dispenzirali Židove raspršene po svom 
carstvu i u samoj Palestini od obveznog kulta 
cara, ali su tražili od monoteističkih vjernika 
građana da u svojoj liturgiji mole za cara. Pi- 
lat je također pogriješio preoštrim kažnjavanjem 
izgrednika te otimanjem hramskog novca za 
podizanje gradskog vodovoda. U vrijeme kad 
sudi Galilejcu, Židovi su već bili poslali u Rim 
delegaciju da se požale na njegove ispade i bili 
su pažljivo saslušani. Pilat je u njihovim sve ja- 
čim glasovima vjerojatno prepoznao prijetnje 
novom delegacijom. Dao se ucijeniti, tim više 
što je znao da je zloupotrebio vlast, zbog čega 
može biti skinut s položaja. Prema 23,24—25 
on protiv svoje volje presuđuje što Židovi traže, 
,,preda Isusa prohtjevu njihovu". 


studije 


Strpljivi patnik na križu (23,26—56) 


Ivan nas izvještava da je Isus sam nosio svoj 
križ (Iv 19,17). Kod njega se Šimun Cirenac ni 
ne spominje, zato što on gleda u smrti na križu 
uzdignuće u proslavu koje je najavljeno tri puta 
u toku ministerija (Iv 3,14; 8,27; 12,32). Si- 
noptici spominju Šimuna Cirenca na križnom 
putu, a Marko i njegova dva sina Aleksandra i 
Rufa. Bit će da se Cirenac kasnije obratio, pa 
su njegovi sinovi u Markovoj zajednici imali važ- 
nu ulogu. Lukina je formulacija ovdje karakte- 
ristična: ,,Kad ga povedoše, uhvatiše nekog Ši- 
muna Cirenca koji je dolazio s polja i stave na 
nj križ da ga nosi za Isusom" (r. 26). Rimski su 
osuđenici morali nositi na stratište sredstva 
smrtne kazne. Robovi, politički pobunjenici i 


teški kriminalci umirali su na križu. Oni su no- 


sili poprečnu gredu svoga budućeg križa, dok je 
uspravna, teža i duža greda čekala na mjestu 
smrtne kazne. Iz Lukine formulacije vidimo da 
je na početku križnog puta Isus sam ponio svoj 
križ. Iako Luka prešućuje bičevanje i trnovu 
krunu, tu okrutnu igru vojnici su ipak izveli nad 
osuđenikom iz Galileje. Zato je Isus bio iscrp- 
ljen na putu prema Kalvariji i vojnici su morali 
naći nekog drugoga da ponese njegov križ. 
Šimun se vraćao s polja u tom času, iz čega iz- 
lazi da je Isus umro dan uoči Pashe, a zadnja je 
večera morala biti oproštajna gozba kojoj je 
Isus dao pashalno obilježje. Luki je važna for- 
mulacija: ,,Stave na nj križ da ga nosi za Isu- 
som" (r. 26). Šimun je na to, istina, bio 
prisiljen, ali se on kasnije obratio te bio sretan 
što je svome Učitelju učenički pomogao nosi- 
ti križ onog povijesnog trenutka. Luka u tome 
vidi stav svih kasnijih Isusovih učenika: oni o- 
sobno pristaju uz Učitelja noseći za njim križ, 
prihvaćajući patnje koje su sastavni dio njihova 
ljudskog i vjerničkog zvanja. Ovdje vidimo po- 
četak kasnije teologije križa koja će imati važ- 
nu ulogu u kršćanskoj teologiji, a danas je po- 
sebno važna u protestantskoj dogmatici.!7 


17 Za Lukinu teologiju križa usp. J. AUDUSSEAU 
—,X. LEON-DUFOUR: ,,Križ“, RBT 451-455. A. 
BUCHELE: Der Tod Jesu im Lukasevangelium. Eine 
redaktionsgeschichtliche  Untersuchung zu Lk 23, 
Frankfurt 1978. F. G. UNTERGASSMAIR: Kreuzweg 
und Kreuzigung Jesu, Paderborn 1980. 

Žene Jeruzalemke plaču i nariču za Isusom, 
a on im najavljuje propast grada kao Božju kaz- 
nu za tvrdokornost jeruzalemskih vjernika 
(23,27—31). Ova je građa vlastita Luki. Žene se 
ne rugaju osuđenom Galilejcu nego mu iskazuju 
sućut. Možda je Luka ovaj podatak našao u is- 
tim kršćanskim krugovima Palestine, gdje je 
našao zgode o Isusovoj sućuti prema ženama 
koje su njemu vlastite: tako npr. Isus dopušta 
da mu grešnica u Šimunovoj kući pere noge u 
znak zahvalnosti za oproštenje grijeha (7,36— 
50); tješi udovicu iz Naina uskrišavajući njezina 
jedinca sina u vrijeme kada su starozavjetni vjer- 
nici smatrali da je prerana smrt kazna za grijehe 
pojedinih članova obitelji (7,11—17); dopušta 
da među užom grupom sljedbenika budu žene 
iz Galileje, dok su drugi rabini smatrali da je 
šteta vremena poučavati žene u teologiji (8, 
1—3); bez ikakve molbe ozdravlja zgrčenu ženu 
koja je bolovala osamnaest godina i već se bila 
privikla na život sa svojom patnjom (13,10—17) 
Žene na Isusovu križnom putu dio su puka koji 
ne uživa u Isusovoj smrtnoj osudi, što je za 
Luku važno. ,,Plakati i naricati za nekim? na 
ondašnjem Istoku bila je uloga narikača na 
sprovodu. Prema farizejskoj teologiji ukopati 
mrtvoga jest zaslužno djelo. Ove žene predska- 
zuju Isusovu smrt koja sigurno i uskoro nastu- 
pa. Isus otklanja njihovu pažnju od sebe, ni u 
ovom trenutku ne želi biti središte pažnje. Po- 
ziva samilosne žene da misle na budućnost svo- 
ga grada, kada će u rujnu god. 70. njih # njihovu 
djecu snaći muke opsjedanja grada od rimskih 
vojnika. Ako je Luka zbilja napisao svoje evan- 
delje iza sedamdesete godine, na konkretnu for- 
mulaciju Isusovih riječi kod njega mogao je 
utjecati sam događaj. Povijesni Isus mogao je 
već pronicljivim uvidom u političke težnje raz- 
ličitih grupa u svom narodu predvidjeti ustanak 
protiv rimske velesile te isto tako uvidjeti da 
razjedinjeni i malobrojni pobunjenici ne mogu 
proći nekažnjeno kod rimske vlasti. Dakako, da 
je kao prorok imao i nadnaravno znanje o budu- 
ćim događajima. Isusov je poziv jeruzalemskim 
ženama proročki poticaj na obraćenje radi ot- 
klanjanja ili ublažavanja katastrofe koja pred- 
stoji. Ovo mjesto valja vezati s Lk 19,41—44, 
gdje Isus plače nad Jeruzalemom koji odbija 
»Spoznati što je: za njegov mir" i srlja u katas- 

trofu. Isus jeruzalemskim ženama najavljuje 
dane kad će uslijed fizičkih nevolja ljudi smatra- 
ti nerotkinje blaženima. 

Sam Luka u slučaju Elizabete (1,25) pokazu- 
je da su starozavjetni vjernici smatrali nesret- 
nom i sramotnom ženu koja nema djece. Za 
Židove su djeca blagoslov Božji, darovan obi- 
telji kao osnovnoj jedinici u narodu Božjem. 
Tko nema djece, on je kao suha grana i ostaje 
bez spomena u svom plemenu. Isus najavljuje. 
apokaliptičko vrijeme nevolja, kad će nerotki- 
nje biti blaženije od majki s mnogobrojnom dje- 
com zato što neće morati gledati kako im djeca 
umiru u najvećim mukama pred njihovim oči- 
ma. R. 30 citat je iz Hoš 10,8 gdje je prorok 
osmog stoljeća u vrijeme najezde Asiraca naja- 
vio razorenje Samarije. R. 31 sadrži izreku koja 
zvuči kao poslovica: ,,Ako se tako radi sa ze- 
lenim stablom, što li će biti sa suhim?" Bez ob- 
zira što je ta poslovica mogla značiti u svag- 
dašnjem govoru onog vremena, u Lukinoj teo- 
logiji ona najprije znači Isusov protest protiv 
nepravedne osude na smrt te odatle njegovu 
ljubav prema životu. On je zeleno stablo koje 
biva prerano odsječeno. Time Luka pokazuje 
ljudsku i povijesnu odgovornost sudaca te pro- 
testira protiv svake nepravedne osude bilo ko- 
jeg čovjeka. Isusov protest protiv nepravde nad 
samim sobom na liniji je starozavjetnih patnika 
koji ne priznaju uobičajeno mišljenje o patnji 
kao kazni za potajne grijehe, ali ne očajavaju u 
svojoj patnji. Isus zajedno s tim starozavjetnim 
patnicima ipak prepoznaje prst Božji u svojoj 
patnji i zna da ona nije sasvim uzaludna. ,,Suho 
stablo" u ovoj metaforičnoj izreci jesu stanov- 
nici Jeruzalema kao glavnog grada savezničkog 
naroda Božjeg u kojem se planira i provodi glav- 
na vjerska i profana politika za cijeli narod. Tko 
nevinoga osuđuje i šalje u smrt, ne može izbje- 
ći sudu Božje pravde, makar nastupao u ime 
Boga. 

Za križni put Luki su važna i ,,druga dva, 
zločinca" koja su s Isusom dovedena na Kalva- 
riju (r. 32). Matej i Marko spominju ih kao raz- 
bojnike, ali tek u času razapinjanja, kad bivaju 
pribijeni na križ zajedno s Isusom. Isto tako i 
Ivan (usp. Mt 27,37; Mk 15,27; Iv 19,18). 
Kao što se prilikom krštenja solidarizirao s 
grešnicima spremnim na obraćenje  pošavši 


kateheza 


i sam na krštenje koje mu nije bilo potrebno 
(usp. Lk 3,21—22)!%, tako se na križnom putu 
solidarizira sa zločincima prihvativši sudbinu 
zločinca. To je još više istaknuto u r. 33 gdje 
Luka govori: ,,[ kad dođoše na mjesto zvano 
Lubanja, ondje razapeše njega i te zločince, 
jednoga zdesna, drugoga slijeva." Isus je u sre- 
dini i središtu pažnje. Luka ispušta Isusov bolni 
krik s križa: ,,Bože moj, Bože moj, zašto si me 
ostavio?" Taj krik zabilježili su Matej (27,46) 
i Marko (15,34) kao jedine riječi s križa. One 
su početni zaziv Ps 22 u kojem starozavjetni 
patnik iznosi tužbu nad nevoljom,-ali u drugom 
dijelu pokazuje vjeru da će ga Bog izbaviti iz 
njegove patnje te je učiniti plodnom za druge. 
Krik valja razumjeti u smislu Ps 22 kao izraz 
prave fizičke i duhovne patnje, ali i kao dokaz 
nade u Oca, jer on i u tom trenutku ostaje za 
Isusa Bog moj!?. Luka je znao za taj uzvik, jer 


u r. 34 donosi citat iz Ps 22,18 što je jedna od - 


jadikovki starozavjetnog patnika. Nije donio 
uzvik ,,Bože moj", jer se ne uklapa u njegovu 
teologiju Isusa strpljivog patnika koji je vjerni- 
cima uzor i poziv na nasljedovanje. 

Prema Luki, prva Isusova riječ s križa jest: 
,Oče, oprosti im, ne znaju što čine" (r. 344). 
Ovdje najprije postoji tekstualna poteškoća, 
jer neki vrlo stari i dobri grčki rukopisi ne sa- 
drže tu Isusovu molitvu s križa npr. Vatikan- 
ski kodeks B, koji potječe iz 4. st., te Papirus 
75, koji potječe iz 3. st.). Današnja kritička iz- 
danja NZ na grčkom ipak ga sadrže s obrazlo- 
ženjem da su prepisivači mogli namjerno 
ispuštati tu molitvu za oproštenje u svjetlu 
kasnijeg razorenja Jeruzalema koje bi bilo do- 
kaz da Bog nije uslišio Isusovu molitvu.?* 
Ispuštanje je moglo također biti zbog kršćan- 
skog antisemitizma. Kršćani su, na žalost, su- 
protno od ponašanja i učenja svoga Učitelja o 
opraštanju, dugo vremana smatrali — iako to 
nije bila službena nauka crkvenog učiteljstva 
— da su Zidovi svih vremena krivi za Isusovu 
smrt i da su zato u izvjesnom smislu proklet, 
bogoubilački narod.  Stradanja Židova u 
drugom svjetskom ratu i nastanak države Iz- 
rael bili su povod da kršćani ozbiljno premisle 
stav NZ prema Židovima, a to je za katolike 
postala službena nauka o deklaraciji o stavu 
Crkve prema nekršćanskim religijama na Dru- 

gom vatikanskom saboru. 

Isus s križa moli od Oca oproštenje svojim 
krvnicima, jer je sam za života učio kako treba 
opraštati. Sada vrši ono što je učio.?! U izrazu 
,Oprosti im" obuhvaćeni su Židovi i Rimljani, 
vođe i podložnici. U tom Isusovu primjeru na- 
stao je korijen kršćanskog opraštanja neprija- 
teljima, iako mi vjernici moramo priznati da ne 
slijedimo uvijek dosljedno svoga Učitelja. Isu- 
sovo obrazloženje: ,jer ne znaju što čine" ne 
uključuje samo ispriku da nisu do kraja svjesni 
svoga čina nego i spremnost na zbiljsko opraš- 
tanje od strane nedužnog patnika. Isus zna Bož- 
ji plan i smisao patnje, protivnici ne znaju. 
,,Molba za oproštenje u Lukinom kontekstu po- 
kazuje prije svega solidarnost Isusa molitelja 
sa "zlikovcima" i *grešnim ljudima'. Isus prinosi 
Ocu njihovo grešno bivovanje uz molitvu. 
Obraća mu se ne samo kao ljubljeni i odabrani 


. Sin (3,22; 9,35), nego kao onaj koji je ubrojen 


među zlikovce (22,37), a oni trebaju govoriti: 
*Oče, sagriješih... Nisam više dostojan zvati se 
tvojim sinom" (15,18—19). Mjesto njih i za njih 
nastupa on s molitvom pred Ocem. Kao što je 
kod jela i pića s 'grešnicima* znakovito i zbilj- 
ski posvjedočio Očevu ljubav prema njima, tj. 
njegovu spremnost da ih pripusti u svoje zajed- 
ništvo, tako u svojoj prošnji kao jedan od 'iz- 
gubljenih' usvaja njihovu molitvu za oprošte- 
nje. Ta je njegova molitva spasotvorna, jer je 
svaki od izgubljenih i grešnih u Sinu koji za- 
stupnički moli postao "ovaj moj Sin' (15, 
24).?22 Isus ne zadržava nikakvu osvetljivu gor- 
činu, nikakv prezir prema svojim mučiteljima. 
Prvi se u Isusa u tome ugledao mučenik Stje- 
pan (Dj 7,60) a zatim mnoštvo poznatih i nepo- 
znatih svetaca koji su u Isusovu primjeru našli 
snagu da prihvate svoju nezasluženu kaznu u 
znak vjere da se nasiljem ne rješavaju zla koja 
ljudi mogu nanijeti jedni drugima. 


18 Usp. L. FELDKAMPER, op. cit, 28-50. 

19 Usp. M. ZOVKIĆ: ,Okupljanje Crkve pod kri- 
žem prema Mateju 27, 45—56"', Jukić 2, 1972, 34—42. 
X. LEON—DUFOUR: ,,Posljednji Isusov krik'', Sves- 
ci 34, 1979, 32—39. K. RAHNER: ,,Sveta ura i se- 
dam riječi na križu“, Zagreb 1980, 39—40. 

20 Usp. B.M. METZGER: A Textual Commentary 
on the Greek New Testament, 1971, 180. 

21 Usp. L. FELDKAMPER, op. cit, 257—266. 

22 L. FELDKAMPER, op. cit, 267. 

Sva četvorica evanđelista izvješćuju da su 
vojnici, koji su bili određeni za izvršenje smrtne 
kazne i čuvanje reda u danima dok osuđeni vise 
na križu, podijelili među sobom Isusovu odjeću. 
Ivan u okolnosti da tu odjeću nisu razderali 
vidi ispunjenje Ps 22,18, i to izričito kaže po- 
kazujući u tome predznak jedinstva Crkve koja 
se počinje sabirati pod križem. Luka se s osta- 
lom dvojicom sinoptika zadovoljava da o tome 
izvijesti riječima psalma bez upozoravanja na is- 
punjenje. To odgovara povijesnoj okolnosti 
da su kod Rimljana prvog stoljeća izvršitelji 
smrtne kazne imali pravo na osobne stvari koje 
su se našle kod osuđenika u času izvršenja smrt- 
ne osude. 

Luki je vlastito gledanje naroda kao suprot- 
nost ruganju poglavara u r. 35. To gledanje na- 
roda prije izdahnuća slično je upiranju pogle- 
da u probodenoga nakon izdahnuća prema Iv 
19,37, iako nije upotrijebljen isti grčki glagol. 
To je gledanje onih koji se osjećaju privučeni 
od Raspetoga, gledanje spremnih na obraćenje. 

U r. 38 Luka se slaže s ostalom trojicom 
evanđelista u bitnom dijelu natpisa nad Raspe- 
tim: Kralj židovski". Matej ispred toga stavlja: 
Ovo je Isus...", a Ivan: ,,Isus Nazarećanin.... 
Kod Rimljana je bio običaj nad raspetim sta- 
viti natpis s imenom i razlogom smrtne kazne, 
što je kod prolaznika i gledalaca trebalo buditi 
strah od sličnih prestupaka. Ivan uz to dodaje 
da je natpis bio na hebrejskom, latinskom i 
grčkom. Hebrejski je jezik židovske religije i 
naroda kojemu Isus pripada, latinski jezik rim- 
ske vojne administracije u Palestini Isusova vre- 
mena, a grčki jezik filozofije i književnosti. 
Značaj zgode Ivan proširuje intervencijom ži- 
dovskih poglavara kod Pilata da se promijeni 
natpis. Pilat ostaje pri već učinjenom i time 
naglašava Isusovo kraljevsko dostojanstvo, iako 
ga njegovi sunarodnjaci ne prihvaćaju. Neki sta- 
ri rukopisi imaju podatak i u Lukinu tekstu 
da je natpis bio stavljen na ta tri jezika. Poslje- 
dica toga jest da Biblija, koju je izdala ,,Stvar- 
nost" iz Zagreba 1968. god, zadržava taj dio 
teksta u r. 38. (to je Rupčićev tekst, po uzoru 
na prvo izdanje Bible de Jerusalem), a Duda ga 
u svom prijevodu ispušta. Današnja znanstvena 
izdanja NZ na grčkom nemaju tih riječi kod Lu- 
ke s obrazloženjem da su prenešene iz Ivana. 

Luki je vlastita zgoda da jedan od zločinaca 
grdi Isusa a njegov kolega dijeli mu za to ukor 
izjavljujući kako njih dvojica primaju ono što 
su djelima zaslužili, dok Isus trpi nevin. Zatim 
se raskajani razbojnik obraća Isusu s molbom da 
ga se sjeti kad dođe u svoje kraljevstvo. Isus 
mu odgovara: ,,Zaista, tebi kažem: danas ćeš 
biti sa mnom u raju (r. 43). Razbojnikovo pi- 
tanje: ,,Zar se ne bojiš Boga?" (r. 40) treba 
razumjeti kao vjeru u neizbježnu nagradu i kaz- 
nu za djela koja mogu izbjeći ljudskim djelite- 
ljima pravde. Luki je važno da zločinac progla- 
si Isusa nevinim osuđenikom te da isti razbojnik 


+ u Isusovu načinu trpljenja otkriva smisao svoje 


patnje. Prorok iz Galileje, o kojemu je mogao 
doznati najbitnije iz ruganja mučitelja, ne bježi 
S križa, iako je činio zbiljska čudesa. Ne sputava 
silom zloupotrijebljenu slobodu zakonodavaca i 
izvršitelja smrtne kazne. Vidi smiao u svojim 
patnjama te inspirira razbojnika na obraćenje. 
Razbojnik u zadnjem trenutku pristaje na kaz- 
nu kao pripuštenje Božje za počinjena zlodjela, 
dok kaznu Galilejca gleda kao pripuštenje Božje 
u prilog drugim ljudima na liniji plodne patnje 
starozavjetnih  osporavanih proroka. Isusovo 
,još danas" dio je Lukine teologije Isusova tre- 
nutka, koja se vidi u nastupnoj propovijedi u 
Nazaretu, gdje Isus smiono izjavljuje pročitav- 
ši ispovijest starozavjetnog proroka o vlasti- 
tom zvanju: ,,Danas se ispunilo ovo Pismo što 
vam još odzvanja u ušima“? (4,21). To je bio Isu- 
sov programatski ,,danas'* u znak svijesti da po 
njegovim riječima i djelima Bog spašava.?? 
Spasenje dolazi pojedincu i grupama po Isusu, 
po osobnom pristajanju uz Isusa. To je raskaja- 
ni razbojnik upravo učinio obrativši mu se s kri- 
ža. Prvi stupanj spasenja bilo mu je najprije 
otkrivanje smisla vlastite patnje i umiranja, 
što je naučio iz načina kako Isus pati. ,,Raj" 
u Isusovu odgovoru raskajanom razbojniku 
znači mjesto gdje borave blaženici nakon fi- 
zičke smrti. Važan je izraz ,,sa mnom ćeš biti 
u raju'. Spasenje je u osobnom prijateljevanju 
s Isusom. Vječno blaženstvo čini to prijatelj- 


23 Usp. U. BUSSE: Das Nazareth-Manifest Jesu. 
Eine Einfuihrung in das lukanische Jesusbild nach 
Lk 4,16—30, Stuttgart 1977. 

stvo neopozivim i neraskidivim. 

Posljednja riječ s križa prema Luki jest: 
,Oče, u ruke tvoje predajem duh svoj" (1. 
46). Osim prve riječi ,,Oče" to je citat Ps 31,6 
koji je molitva u nevolji i zahvala za uslišanje. 
Ovaj psalam bio je večernja molitva pobožnih 
Izraelaca u Isusovo doba. Isus pred izdahnuće 
moli molitvu koju je kao pobožni Židov često 
molio te dodaje ,,Oče" u znak vjere i svijesti o 
svojoj posebnoj povezanosti s Ocem čiju je 
volju požrtvovno vršio. Ovo obraćanje Ocu znak 
je da ni u muci nije prekinuta posebna poveza- 
nost Isusa Nazarećanina s Ocem nebeskim. Pre- 
daje duh koji je počelo njegova ljudskog življe- 
nja i proročkog djelovanja sa svješću da je ispu- 
nio poslanje koje mu je dao Otac. Umire pre- 
rano, nasilnom i nepravednom smrću, ali je 
svjestan da je njegov život bio sadržajan, jer je 
tražio i ispunjavao volju Očevu o sebi i ljudima. 

Kad je čuo i vidio kako Isus umire uz po- 
pratne znakove prirode (tama s pomrčinom 
sunca, razderan hramski zastor, kod Mateja 
još i potres), satnik slavi Boga govoreći: ,,Zbi- 
lja, čovjek ovaj bijaše pravednik" (r. 47). Pre- 
ma Mateju i Marku taj rimski oficir ispovijeda 
da je raspeti Galilejac zaista Sin Božji. Luki je 
važno pokazati da obraćenje poganina proisti- 
če iz Isusove strpljive patnje koja je nepravedno 
nanešena. Sada to i predstavnik rimske vlasti 
glasno ustanovljuje. Rimski činovnici nemaju u 
biti ništa protiv osnivača kršćanstva i njegovih 
sljedbenika. To Luka još više pokazuje u Dj 
pri opisu susreta Pavla s rimskim funkcionerima 

Luki je vlastiti r. 48: ,,I sav svijet, koji se 
zgrnuo na taj prizor, vidjevši što se zbiva, vra- 
ćao se bijući se u prsa.* Luka ovdje ispušta 
Markov podatak da se Pilat čudio što je Galile- 
jac tako brzo umro te da je dao provjeriti taj 
podatak prije. nego što je Josipu Arimatejcu 
dopustio da ukopa Isusa. Narod koji gleda po- 
činje tražiti vjerski smisao događaja na Kalva- 
riji i razilazi se žaleći za nepravedno pogublje- 
nim Prorokom, spreman na obraćenje. Bilješ- 
ka:o znancima koji ,,stajahu podalje i gledahu"? 
vlastita je Luki (r. 49). To su mogli biti barem 
neki od njegovih apostola za koje Luka ne kaže 
da su se razbježali prilikom hapšenja. Mogli su 
to također biti rođaci Isusovi, među njima Ja- 
kov, ,brat Gospodinov", koji će u jeruzalem- 

skoj zajednici s Petrom i Ivanom ubrzo biti 
ubrojen u ,stupove Crkve" (usp. Gal, 1,19; 
2,9). Tu su i ,,žene koje su s Isusom došle iz 
Galileje". Njihovo ,,stajanje podalje" vjerojatno 
je posljedica straha od eventualnog progona, 
ali je njihovo ,,gledanje'" znak spremnosti da 
ustraju u pristajanju uz Učitelja što se kasnije 
obilno pokazalo u razdoblju misijskog djelo- 
vanja. ' 


Zaključak 


Luka je u prikaz muke Isusove iz posebnog 
izvora umetnuo slijedeće zgode: Isusovu molit- 
vu za Petra, krvavi znoj i anđela tješitelja u ago- 
niji, Isusovo čudesno zacjeljenje uha ranjenom 
sluzi, saslušanje pred Herodom  Antipom, 
sažaljenje Jeruzalemki nad Isusom, tri Isusove 
riječi s križa i obraćenje raskajanog razbojnika. 

On je izostavio i neku građu koja se nalazi 
kod Marka ili kod Mateja. Izostavio je da je 
Isus na kraju posljednje večere s apostolima ot- 
pjevao pjesme zahvalne prema propisima za 
židovsku pashalnu gozbu, zatim da je u vrtu 
agonije izdvojio trojicu apostola da mu budu 
bliži pri smrtnoj borbi, da je tri puta dolazio 
k njima tražeći utjehu. Luka je zatim izostavio 
neke elemente ruganja, bičevanje, trnovu kru- 
nu i crvenu kabanicu, Isusove riječi s križa: 
»Bože moj, Bože moj...'; Matejevu zgodu o 
samoubojstvu Jude, miješanje Pilatove žene u 
prilog Isusu te usklik puka u toku suđenja pred 
Pilatom: ,,Krv njegova na nas i na djecu našu!" 
(Mt 27,25). 

Luka je preradio izvještaj o zadnjoj večeri 
koju je pretvorio u gozbu za vrijeme koje Uči- 
telj daje važne upute učenicima te im ostavlja 
posvećene znakove kruha i vina; od smrtne bor- 
be u vrtu načinio je uzornu molitvu Učitelja 
koji u tjeskobi ne bježi, nego traži volju Božju 
o sebi; u saslušanju pred Židovima i Rimlja- 
nima stav puka drukčiji je od stava poglavara; 
na križnom putu Šimun Cirenac nosi križ za 
Isusom kao predznak kasnijih Isusovih sljedbe- 
nika; na križnom putu i na križu Isus se soli- 
darizira s grešnicima osuđenim na smrt; prizor 
na Kalvariji sastavljen je tako da Isus, strpljivi 
patnik, inspirira na obraćenje raskajanog raz- 
bojnika, rimskog oficira i puk koji se razilazi 

sa znakovima kajanja. Kao Grk koji piše za 
obraćene Grke, Luka ne naglašava zastupničku 
smrt Isusovu. Njegova je smrt posljedica zlo- 
upotrijebljene slobode kod židovskih i rimskih 
poglavara, a Isus spašava ljude svim svojim 
djelima i riječima, cijelom svojom osobom, ne 
samom smrću. On strpljivom patnjom osmišlja- 
va svaku ljudsku bolest i umiranje. Pokazuje da 
u bolesti i u smrti čovjek nije napušten, Bog je s 
njime. Ovakvim prerađivanjem primljene građe 
Luka je postupio vjernički i kreativno prema 
obveznoj predaji u prvoj Crkvi. Predaja mu je 


bila nadahnuće za funkcionalno evanđelje, jer je 
svojoj Crkvi pokazao na koji način događaji 
Kristove muke imaju trajnu vrijednost za svakog 
vjernika i svu Crkvu. 

Isus, strpljivi patnik, pomaže bolesnim vjer- 
nicima da vjernički boluju, a ako je volja Bož- 
ja, da vjernički i pristanu na neizlječivu bolest 
koja vodi u smrt. Nije izliječio niti spriječio 
ljudske bolesti, nepravde i nasilja, ali je poka- 
zao da i patnje imaju smisao, da i u patnji čov- 
jek može ostati u prijateljstvu s Ocem nebes- 
kim. 


SUMMARY 


This is a study of Luke's passion narrative bypassing the problem of Luke's sources for the 
narrations and sayings proper to his gospel. In his passion narrative Luke procedes in the way he 
treats the rest of his gospel: he follows the common scheme of Mark and Matthew but he intro- 
duces some additions and retouches, as well as omissions and transpositions. 

Compared to Mk and Mt Luke om its: at the end of his last supper Jesus does not sing 
with his disciples the Hallel psalms; in the garden he does not select the three disciples to be 
witnesses of his agony; he does not interrupt his prayer ihree times to seek consolation from his 
disciples; Luke omits some elements of mocking, the scourging, the crowning with thorns, the 
royal purple, and the saying “Eloi, Eloi, ...". Luke also leaves out Matthew's narration of Judas? 
suicide, the intervention of Pilates wife on behalf of Jesus, and the people's outery: “Let his > 
blood be on us and on our children? (Mt 27,25). 

Luke transforms the last supper report into a banquet where the Master instructs 
his disciples in the greatness of serving and reveals to Peter his weakness and his future role in 
strengthening his brothers. The agony in Luke is an exemplary prayer of the Master who seeks 
the will of God for himself. In the hearing before the Jews and Romans, the attitude of the crowd 
is different from the attitude of the members of the Sanhedrin. On the way of the cross Simon the 
Cyrenean carries the cross behind Jesus as a harbinger of those who will later follow Jesus. On the 
way of the cross, and from the cross, Jesus. indentifies himself with the evildoers sentenced to 
death. The crucifixion scene is shaped in such a manner that Jesus the patient sufferer inspires the 
conversion of the repentant thief, the Roman officer, and the crowd which went home beating 
their breasts. 

Luke adds a new scene where Pilate sends the accused Galilean to Herod Antipas the 
tetrarch of Galilee. Jesus refuses to satisfy the curiosity of the superstitious politician. In Luke the 
women of Jerusalem lament over the unjustly convicted Galilean prophet. In his response Jesus 
compares himself with the green wood as a protest against an unjust conviction, but he accepts 
his condition as a-part of his Father's will. Luke also adds three new words from the cross. In the 
first one, Jesusasks God's pardon for his murderers, and doing so he fulfills his demand on pardon- 
ing offenses: In the second he promises:paradise to the repentant theif; “iwith me* means salva- 
tion comes from a personal companionship with Jesus. In the third, Jesus accepts his early and 
violent death aware of having fulfilled his mission. By patient suffering Jesus makes meaningful 
human sickness and suffering. 

PROBLEM ČISTILIŠTA 
U TEOLOGIJI 


Nikša Bižaca 


L. Definirani sadržaj čistilišta 


Pri kraju 1231. godine u jednoj sobici grč- 
kog samostana Casole, blizu Otranta, vodili su 
žustri razgovor jedan bolesnik i njegov posjeti- 
lac. Bolesnik je bio Georgios Bardane, biskup 
Krfa, akreditiran na dvoru Fridrika II. kao iza- 
slanik bizantskog cara Manuela Komnena, dok 
je posjetilac bio franjevac fra Bartul, kojega je 
poslao Grgur IX. da bi pregovarao s Istočnom 
Crkvom o eventualnom sjedinjenju. A razgova- 
ralo se, između ostalog, o sudbini onih koji 
umiru s lakim grijesima kao i onih koji nisu 
izvršili prije smrti svu pokoru za već oproštene 
grijehe. Pri tome je grčki biskup odlučno odbi- 
jao dvije tvrdnje katoličkog stajališta koje je 
iznosio fra Bartul: da se duše potrebite čišće- 
nja čiste u ognju, te da već očišćene duše i prije 
zadnjeg suda uzlaze Bogu.! 

U tom trenutku XIII. st. suočile su se dvije 
u mnogo čemu različite crkveno-teološke tra- 
dicije, te nije čudo da je i problem eshatološ- 
kog čišćenja sadržavao elemente neslaganja. 
Zapravo, XIII. st. predstavlja, barem što se tiče 
katoličkog gledanja na čistilište, ulazak u za- 
vršnu fazu jednog dugog dogmatsko-teološkog 
razvoja ideje o čistilištu. Bilo je to, naime, vri- 
jeme političkog ekumenizma kada su se poduzi- 

mali napori oko obnove raskinutog jedinstva 
dvaju kršćanskih tradicija i Crkava. Htijući 
predložiti Grcima bitne elemente katoličkog 
vjerovanja, crkveno je učiteljstvo zahvatilo, 
između ostalog, i temu čistilišta. Tako u toku 
XIII st. čistilište dobija po prvi put čvrste dog- 
matske obrise. 

Oba izjašnjenja o čistilištu, koja je *ecclesia 
docens' formulirala tih decenija, imaju svoj 
*Sitz im Leben? unutar jednog više ili manje po- 
lemičkog konteksta, jer, valja imati na umu, . 
bio je to ekumenizam odozgo, motiviran većim ' 
dijelom političkim oportunizmima. Prvi pomak 
u smjeru dogmatskog oblikovanja rezultat je, 
rečeno današnjom terminologijom, redovnog 
crkvenog učiteljstva. Naime, nekoliko tjedana 
prije svoje smrti, Inocent TV. šalje službeno pi- 
smo (,,Sub catholicae professionis") kardinalu 
Otonu od Tusculanuma, kojeg je bio poslao na 
Cipar kao svojeg legata u grčkim stranama. Pa- 
pino pismo, datirano 6. ožujka 1254. godine 
izražava promijenjenu atmosferu grčko-katolič- 
kih odnosa koja se bila stvorila zadnjih godina 
pontifikata ovog pape. Naime, papa tu iznosi 
uvjerenje kako između Grka i Latina postoji 


1M. GORDILLO, Compendium  Theologiae 
orientalis, Roma 1950, str. 197— 198. 

dovoljno konvergentnih točaka glede čistiliš- 
ta, te, ne uzimajući u razmatranje kontroverzno 


poimanje trenutka prolaza kroz oganj, prije ili 


poslije uskrsnuća mrtvih, traži, ito poprilično 
autoritativno, da Istočnjaci prihvate njegovu 
tj. katoličku viziju čistilišta.? 

Biblijsko opravdanje za katoličko poimanje 
čistilišta papa vidi u prvom redu u dva izričito 
navedena novozavjetna teksta: Mt 12,32 i 
1 Kor 3,13—15, dok bi osnovni elementi čisti- 
lišta bili: 1. čišćenje neposredno poslije smrti 
za one duše koje, premda bez teških grijeha, 
imaju izvršiti preostalu pokoru za već oproš- 
tene grijehe, ili, pak, imaju na sebi lake grije- 
he; 2. mogućnost molitvenog utjecaja Crkve na 
ubrzanje procesa čišćenja; 3. oganj kao sred- 
stvo čišćenja; 4. čišćenje na mjestu zvanom 
*purgatorium'? (čistilište). Za ovaj zadnji eleme- 
nat papa se globalno poziva na njegovu suklad- 
nost s ,traditiones et auctoritates sanctorum 
Patrum" (DS 838). 

Drugi još važniji korak u smjeru definiranja 
katoličko-zapadne nauke o čistilištu zbio se na 
H. lyonskom saboru 1274. godine. Saziv tog 
sabora u biti je bio motiviran odlučnošću pape 
Grgura X. i bizantskog cara Mihaela VIII. Pa- 
leologa da se postigne ujedinjenje dviju Crkava. 
Unija je sljedeće godine, točnije 16. siječnja 
1275, i bila proglašena, ali uz cijenu carske 
represije jake crkvene opozicije, pa i samog pa- 
trijarhe Josipa I, kojega je imperator zbog to- 
ga i svrgnuo. Zbog toga taj prvi pokušaj ostaje 
mrtvo slovo na papiru. No, u svakom slučaju 
»Ispovijest vjere Mihaela Paleologa", koju je 
II. lyonski sabor prihvatio i priključio aktima 
sabora, predstavlja katoličku dogmatizaciju 
čistilišta koja ima vrijednost definicije ,,ex 
cathedra". Premda se bit lyonskog predočava- 
nja čistilišta ne razlikuje od smjernica Inocen- 
ta IV, ipak ono u sebi sadrži određene pomake. 
Tako nije više riječ o čistilištu ("purgatorium') 
već o čistilišnim kaznama ('poenis purgatoriis 
seu catharteriis'), a niti se više govori o mjestu 
ili, pak, o ognju. Od tog trenutka neće se više 
na dogmatskom nivou definirati čistilište kao 
mjesto ili kao oganj.? A Crkva se poslije Lyon- 
skog sabora još dva puta mjerodavno izjasnila 
o čistilišnoj tematici, i to na važnim saborima, 
po kojima će se dogma o čistilištu definitivno 

udomaćiti u katoličkom kršćanstvu. No, niti 
na Firentinskom (1349) a niti na Tridenskom 
saboru neće biti rečeno o čistilištu ništa što 
već otprije nije bilo poznato iz vremena Lyon- 
skog sabora. 

Na drugom unionističkom saboru u Firenci, 
sazvanom nakon prvog neuspjelog pokušaja 
sjedinjenja, oporba grčkih teologa svakoj vre- 
menitoj kazni pomoću ognja kao i mjestu razli- 
čitom od pakla zvanom čistilište bila je snažna, 
jer su oni u toj koncepciji vidjeli restauraciju 
nekih origenističkih elemenata. Grci su, zapra- 
vo, dopuštali neko čišćenje prije uskrsnuća i 
djelotvornost molitava, ali su oganj rezervirali 
za kraj kad će buknuti jednom zauvijek.“ 

Naprotiv, sto godina kasnije, protestantska 
reakcija na katoličku ideju o prekogrobnom 
čišćenju nije samo ukazivala na nedostatak 
svetopisamske utemeljenosti te nauke, kao što 
je to bio slučaj s grčkim teolozima u Lyonu, 
već je polazila od specifično protestantskog 
principa ,,sola gratia', koji isključuje svaku 
ljudsku suradnju na ostvarenju spasa. Dozvoliti 
čistilište, mislili su, značilo bi umanjiti djelo- 
tvornost Kristova otkupljenja. 

Odgovor Tridentskog sabora u dekretu ,,De 
Purgatorio'' vrlo je kratak. Ne ulazeći pobliže 
u to, jer je to već učinjeno u dekretu o oprav- 
danju, kako uskladiti Božju transcendenciju i 
ljudsku sposobnost suradnje, ovaj sabor, 
potvrđujući nauku Firentinskog sabora, nauča- 
va postojanje čistilišta i korisnost molitava 
za mrtve. Pri tome se ne upušta ni u kakav 
opis čistilišnih patnja. 

Istu suzdržanost, ali i još veću ekumensku 
otvorenost, pokazuje II. vatikanski sabor kada 
u LG 49 s. jednostavno i bez suvišnih riječi 
ustvrđuje postojanje jednog onostranog čišće- 
nja kao i efikasnost molitvene solidarnosti 
Crkve s mrtvima. 

Na osnovi spomenutih izjašnjenja učitelj- 


23. LE GOFF, La naissance du Purgatoire, Paris 
1981, str. 379. 

3 A. MICHEL, Purgatoire u: Dictionnaire de the- 
ologie catholique, vol. 13/1 (1936), 1249—1250. 

4A. RUDONI, Eshatologia, Milano 1972; str. 
173. 


5 A. LE GOFF, nav. dj., str. 384—385. 

stva može se, bez sumnje, zaključiti da aktual- 
na dogmatska svijest Katoličke Crkve vidi u 
sljedećim elementima katoličkog poimanja 
čistilišta istine ,,de fide definita'': 

— oni koji su umrli pomireni s Bogom, pri- 
je toga se nisu potpuno očistili, moraju se pod- 
vići čišćenju prije ulaska u slavu (DS 856, 
1304, 1580, LG 49151); 

— & oproštenjem grijeha i vječnih kazni 
nisu dokinute sve posljedice grijeha, tzv. vreme- 
nite kazne koje čovjek treba podnijeti na zem- 
lji ili u čistilištu (DS 1543, 1580, 1689, 1715); 

— ljudi koji su preminuli s ljubavlju prema 
Bogu, dosižu, čim budu potpuno očišćeni, 
zajedništvo s Bogom u slavi (DS 857, 1000, 
1305); 

— putujuća Crkva pomaže te ljude svojim 
molitvama u njihovom procesu čišćenja (DS 
856, 1304, 1743, 1753; LG 50). 

Međutim, u svijetlu ovih istih dokumenata 
neki više ili manje tradicionalni elementi pu- 
čko-pietističkog poimanja čistilišta otkrivaju se 
kao nebitni, nesigurni ili pogrešni. Tako npr.: 

— čistilište kao ,,mjesto''; 

— čistilište kao prostor za mučenje; 

— infernalizacija čistilišta, po kojoj bi či- 

stilište bilo neka vrst pakla na ograničeno 
vrijeme. 


II. Svetopisamska podloga nauke 
o čistilištu 


Pošto smo se upoznali s povijesnom skicom 
procesa dogmatizacije čistilišta, kao i s rezul- 
tatima tog razvoja, koji su postali sastavni dio 
katoličke vjerske svijesti, postavlja se — što je 
po sebi i razumljivo — pitanje o utemeljenosti 
tog vjerovanja u Svetom pismu. Na to pitanje 
katolička je teologija odgovorila, i još uvijek 
odgovara, navodeći seriju tekstova. 

Riječ je u prvom redu o 2 Mak 12, 42—45, 
«tekstu iz kasnijih slojeva Starog zavjeta, prema 
kojemu Juda i njegovi suborci, poslije jedne 
bitke, mole Boga za oproštenje grijeha palih 
drugova te šalju novac u Jeruzalem da bi se 
prinijela žrtva okajnica za grijehe preminulih, 
u čijim su, naime, odijelima pronašli poganske 
amulete iz Jamnije. Juda i njegovi to čine ima- 
jući u vidu zadnje uskrsnuće, tj. nastoje ne bi 

li se palima izbrisao svaki grijeh da bi mogli u 
trenutku uskrsnuća biti pridruženi ostalim 
bogobojaznim Židovima. Oni ionako nisu 
umrli u stanju neprijateljstva s Bogom već 
pobožno"; ipak trebaju biti oslobođeni ne- 
čeg (,,da im se oproste grijesi"), ito po molitva- 
ma živih. Očito je da ovaj klasični ,,čistilišni" 
tekst po sebi ne govori o čistilištu; nije riječ ni 
o kakvom vremenitom procesu čišćenja u smi- 
slu katoličkog shvaćanja individualne eshatolo- 
gije i njene neposredne retribucije, kako je to 
definirala konstitucija Benedictus Deus" Bene- 
dikta XII. (1336). Juda i drugovi misle, u skla- 
du s kasnožidovskim predodžbama o onostra- 
nosti, najvjerojatnije, na zadnje uskrsnuće a 
ne na čistilišne patnje kroz koje bi čovjek 
dolazio do Boga još prije uskrsnuća. Naime, dis- 
tinkcija između osobne sretne besmrtnosti 
odmah poslije smrti (ili poslije čišćenja) i zad- 
njeg uskrsnuća još je uvijek, pa čak i u tim ka- 
snijim slojevima Starog zavjeta, nerazrađe- 
na.$ 

Sve u svemu, to je jedna nauka formulirana 
dosta neodređeno, koja ipak sadrži dvije intui- 
cije buduće katoličke nauke 0 čistilištu: moguć- 
nost oslobođenja od grijeha poslije smrti za 
one koji su preminuli pobožno, iako s nekim 
grijehom, te činjenicu da Bog oprašta preminu- 
lima obazirući se na molitve živih. O vrijedno- 
sti molitve i dobrih dijela u korist mrtvih govo- 
ri i mudrosni tekst Sir 7,33. 

Što se, pak, tiče Novog zavjeta, teološka 
manualistika obično navodi sljedeće tekstove 
koji su izvršili više ili manje važnu ulogu u for- 
miranju ideje o čistilištu: Mt 5,25—26; Mt 12, 
31—32; Lk 16,19—26; 1 Kor 3,10—15. Za prva 
tri od ovih tekstova može se reći, prema miš- 
ljenju većine suvremenih egzegeta, da ne sadrže 
neke čistilišne elemente jer, kako se čini, doz- 
voljavaju druge, plauzibilnije interpretacije." 


6 s. ZEDDA, L'escatologia biblica, vol. I, Brescia 
1972, str. 141-143; E. GALBIATI, Scritti Minori, 
vol. 1, Brescia 1979, str. 234. 

73. MACKENZIE, Il Vangelo secondo Matteo 
u: Grande commentario. biblico, Brescia 1973, str 
930, 912; C. STUHLMULLER, I! Vangelo secondo 
Luca u: Grande commentario biblico, str. 1016; 
J. GNILKA, Fegfeuer II: Lehre der Schrift u: LThK, 
vol. 4, 51; G. COLZANI, Purgatorio u: Dizionario 

Ipak, valja naglasiti da su u srednjem vijeku spo- 
menuti tekstovi, uz već navedeni tekst 2 Mak 
12,42—45, podržavali nastajanje svijesti i nauke 
o čistilištu, ukoliko jedna empirička egzegeza 
tih navoda može, uistinu, otkriti kakav-takav 
indirektni nagovještaj opraštanja ponekih 
dugova i poslije smrti.? 

Smisao, pak, 1 Kor 3,10—15 jest opomena 
djelatnicima Evanđelja da pažljivo gledaju što 
i kako grade na onom temelju — Isusu Kristu — 
koji je Pavao s milošću Božjom postavio. Nji- 
hovo će se djelo, na dan suda, staviti na kušnju 
da bi se ocijenila njegova kakvoća. Stvarna vri- 
jednost apostolske službe će bit prokušana 
ognjem, tako da će oni koji budu gradili dobrim 
materijalom biti odmah nagrađeni. Onaj, na- 
protiv, koji bude gradio lošim materijalom 
(drvetom, sijenom itd.) vidjet će krhkost svoje 
konstrukcije. Ipak, uza svu pretrpljenu štetu, 
i on će se spasiti, ,,ali kao kroz oganj" (r. 15). 

Ovaj po sebi vrlo težak tekst u tolikoj je 
mjeri bio povezan uz nastajanje čistilišne nauke 
da bi se moglo slijediti proces njenog obliko- 


vanja prateći egzegetska tumačenja ovog Pav-. 


lovog teksta.1% On, međutim, isto tako ne 
sadrži eksplicitnu formulaciju ideje o čistiliš- 
tu. Pavlova eshatološka misao, kao i uopće 
ona prvih kršćanskih generacija, nema pred 
očima u prvom redu individualno eshatološko 
međustanje prije uskrsnuća. Sukladno očekiva- 
nju skorog uskrsnuća i paruzije, Pavao u ovom 
tekstu, najvjerojatnije,!! misli na Dan Gospod- 
nji kada će i manje vrijedni apostolski djelatnici, 
jasno, uz pretrpljenu štetu, biti spašeni.!? 
Neće to biti postignuto na bezbolan način, već 
»Kao kroz oganj“, što bi imalo značiti ,,kroz 
muku i nevolju?.!3 

Uza svu odsutnost jedne dorađene čistiliš- 
ne intuicije valja odmah dodati, s mnogim egze- 
getima i teolozima, da ovaj tekst, dopuštajući 
mogućnost davanja zadovoljštine za vlastite 


nesavršenosti i poslije smrti, sadrži ,,klicu"'!“, 


zakoniti temelj?!" ,,temeljne ideje"!$, ,,bitnu 
jezgru nauke o čistilištu, naime, jedno eshatolo- 
ško opraštanje grijeha s kažnjavanjem i naknad- 
nim oslobođenjem? 17. 

Iz ovog kratkog osvrta na biblijsku podlogu 
nauke o čistilištu jasno proizilazi rezerviranost 


Svetog pisma s obzirom na definitivnu dogmat- 

sku tematizaciju čistilišta. Bilo bi stoga pogreš- 
no tražiti u svetopisamskim tekstovima, kao što 
se ponekad činilo, sve sastavnice dogme o čisti- 
lištu, koja je po sebi plod milenijskog razvoja. 
S obzirom na čistilište Sveto pismo je ponudilo 
par temeljnih intuicija koje je životni tok 
crkvene tradicije razradio i obogatio. 


III. Važnije faze kristalizacije nauke 
o čistilištu u crkvenoj tradiciji 


Tradicija je s obzirom na formiranje čisti- 
lišne nauke bila, uistinu, odlučujuća. Pri tome 
mislimo u prvom redu na tradiciju shvaćenu 
kao životni ambijent u kojem se sluša Pismo i 
koji predstavlja kontinuitet ljubavi i vjernosti 
prema Isusu a time i kontinuitet interpre- 
tacije i razlikovanja Svetog pisma. Unutar 
tako shvaćene tradicije raslo je postupno razu- 
mijevanje čistilišnih tragova u Svetom pismu 


9 Ostajući na razini takvog egzegetskog pristupa 
Le Goff vidi u Mt 12, 31—32 kapitalni tekst čistiliš- 
ne nauke. Naime, ono ,,...ako iko rekne što protiv 
Duha Svetoga ne može mu se oprostiti ni na ovom ni 
na onom svijetu" trebalo bi shvatiti kao indirektnu 
potvrdu čistilišta (nav. dj., str. 65). 

10 A. LANDGRAF, 1 Kr 3, 10—17 bei den lateini- 
schen Vatern und in der Fruhscholastik u: Biblica 
5 (1924), str. 140-172; J. GNILKA, Ist 1 Kor 10—15 
ein Schriftzeugnis fur das Feg-feuer? Eine exegetisch- 
-historische Untersuchung, Disseldorf 1955. 

11 Istina je da Pavlovom eshatološkom mišlju do- 
minira uskrsnuće i zadnji sud, ali se, kako izgleda u 
nekim tekstovima, prema mišljenju pojedinih egzegeta, 
spominje i ,,međustanje' prije paruzije: npr. 2 Kor 
5, 1-10; Fil 1, 21-24. Pregled raznih egzegetskih 
stajališta s obzirom na ove tekstove vidi kod M. 
CARREL, Paolo e la Chiesa di Corinto u: A. GEORGE 
— P. GRELOT, Introduzione al Nuovo Testamento, 
vol. 3, Roma 1977, str. 85—86. 


12A.J. FITZMYER, La Prima lettera ai Corinti 
u: Grande commentario biblico, str. 1161;J. GNILKA 
Fegfeuer II: Lehre der Schrift u: LThK, vol. 4, S. 
ZEDDA, nav. dj., str. 225. 

13 1. GNILKA, vol. 4, LThK, vol. 4,51. 

14 G. COLZANI, nav. dj., str. 855. 

15 A.J. FITZMYER, nav. dj., str. 1161. 

16 C, POZO, nav. dj. str. 322. 

173. MICHL, Cerichtsfeuer und Purgatorium zu 
I Kor 3, 12—15 u: Studiorum Paulinorum Congres- 


sus Internationalis Catholicus 1964 vol. 1, Roma 
1963, str. 401. 

koje se izražavalo u raznim teološkim tradici- 
jama. 

U prva dva stoljeća ne čuje se o čistilištu 
ništa izričito. Međutim, bila je gotovo univer- 
zalno raširena praksa molitve za preminule, 
što je posvjedočeno na katakombalnim natpi- 
sima'Š u memento-zazivima ranokršćanske li- 
turgije'*, u ,,acta martyrum"2" te kod teolo- 
ga. No, u tim prvim stoljećima kršćanske ere 
došlo je do važne evolucije unutar religiozne 
misli židovstva koja je, kako izgleda, bila važna 
za izgradnju ideje o čistilištu. Riječ je o promje- 
nama unutar eshatološke optike čije tragove 
nalazimo u rabinskim tekstovima tog vremena, 
a što je, zacijelo, povezano s hasidimsko-apo- 
kaliptičkim ambijentima.?' Općenito rečeno, 
dolazi do sve većeg preciziranja geografije ono- 
stranosti, dok većina rabinskih tekstova ne do- 
nosi previše velike novosti s obzirom na struk- 
turiranosti prekogrobnog života. Ipak uz tra- 
dicionalni starozavjetni pojam ,,šeola", u ko- 
jem ljudi-sjene iščekuju uskrsnuće, rabinski 
tekstovi prvih dvaju stoljeća poznaju ,,gehen- 
nu", mjesto vječnih muka, ,,eden", mjesto 
vječne nagrade. No, ono što je povezano s čisti- 
lištem jest pojava trostruke podjele u onostra- 
nosti. Tako škola Šamaita zastupa trostruku 
podjelu preminulih: potpuno pravedni, potpu- 
no grešni i, konačno, oni čije su zasluge i pre- 
kršaji ravnomjerno zastupani. Toj podjeli od- 
govara trostruka sudbina preminulih. Za nas 
zanimljivoj kategoriji ,,srednjih' dosuđeno je 
čišćenje kroz određeno vrijeme u paklenom 
ognju, tj. u ,gehenni". Za razliku od vječno 
osuđenih ovi, ni potpuno zli ni potpuno dobri, 
»Silaze u gehennu da bi bili kažnjeni te da bi 
zatim izašli iz nje ozdravljeni“. Ipak Šamaiti 
smještaju čišćenje u vrijeme poslije uskrsnuća. 
Naprotiv, talmudski traktat Principi Rabbi 
Nathana" zamišlja, po svemu sudeć, neku vrst 
čišćenja neposredno poslije smrti, zamišljaju- 
ći ga kao strašno kovitlanje grešnih duša koje 
dva anđela guraju naprijed-nazad, od jednog 
kraja svijeta do drugog, i to tako dugo dok ni- 
su osposobljene za ulaz u nebo. 

K tome valja spomenuti da se u nekim rabin- 
skim tekstovima II. st. nalazi po koji trag mo- 


prije zadnjeg suda i uskrsnuća.?* U ,,Životu 

Adamovu'* (1. st.) Adam posjećuje jedno mjesto 
patnje prije ulaska u nebo.?3 ' 

Ove promjene u kasnožidovsko-rabinskom 
poimanju onostranosti u smjeru neke vrsti či- 
stilišta nisu ostale bez utjecaja na prvu kršćan- 
sku zajednicu, koja je u prvim stoljećima ozna- 
čena fenomenom Židovakršćana na koje je 
židovski ambijent sa svojom praksom i mišlje- 
njem u mnogo čemu utjecao, tako da nije tre- 
balo puno čekati pojavu prvog kršćanskog go- 
vorenja o mogućnosti prekogrobnog čišćenja 
prije uskrsnuća. Dokument tog prvog predoča- 
vanja čistilišta nalazi se u ,,Passio sanctarum 
Perpetuae et Felicitatis', zapisu o mučeničkoj 
smrti petorice kršćana za vladanja Septimija 
Severa blizu Kartage, negdje početkom III. 
st. Između ostalog, tu se opisuje i zatvorska 
vizija Perpetue u kojoj se pojavljuje Dinokrat, 
njen maloljetni brat preminuo od raka kože na 
licu, kako vruć, prljav, blijed, s kanceroznom 
ranom na licu uzalud pokušava dosegnuti vodu 
iz jedne uzdignute posude da bi ugasio svoju 
strašnu žeđ. Shvativši takvo bratovo stanje kao 
ispaštanje za počinjene grijehe, Perpetua se 
baca na usrdnu i danonoćnu molitvu. Nekoliko 
dana kasnije Perpetua gleda u drugoj viziji. 
promijenjenu situaciju. Mali brat je sada već 
uredno obučen, rana je zarasla, igra se praćkaju- 
ći po vodi i obilno pije iz zlatne čaše pun ra- 
dosti.?+ 

Ne ulazeći u analizu podrijetla ove čistiliš- 


18 M. MARIGNY, Purgatoire u: Dictionnaire des 
Antiquitćs chrčtiennes, Paris 1889, str. 689—690. 

19 H. LECLERQ, Dictionnaire d*Archeologie chre- 
tienne et de Liturgie, vol. 4/1, Paris 1920, 427—456. 

20... , Passio SS. Perpetuae et Felicitatis, PL 
3, 13—15. 

21 Unutar hasidimsko-apokaliptične i apokrifne 
književnosti, zbio se zapravo eshatološki pomak od 
tradicionalnog  ,,šeola'', prema novim, preciznijim 
shvaćanjima besmrtnosti, uskrsnuća itd. O tome po- 
bliže vidi: A. REBIĆ, Vjera u prekogrobni zivot u 
Starome Zavjetu i u kasnome 
zidovstvu; Starozavjetna (individualna) eshatologija 
u: Bogoslovska smotra 3, 1982, str. 359—365. 

223. LE GOFF, nav. dj., str. 61—63; J. GNILKA, 
Fegfeuer II: Lehre der Schrift u: LThK, vol. 4,50—51; 
J. RATZINGER, Eschatologie. Tod und ewiges Le- 
ben, Regensburg 19782, str. 181. 

23 3, RATZINGER, nav. dj., str. 181. 

24 J. LE GOFF, nav. dj., str. 14—76. 

ne vizije i njenih pojedinih elemenata, može se 
dosta sigurno reći da ona sadrži, zapravo, 
antičke, kasnožidovske i kršćanske intuicije. 
Međutim, ovaj tekst uprisutnjuje u kršćanstvo 
bitne odrednice čistilišta: grijesima uzrokovanu 
patnju u onostranosti moguće je dokinuti mo- 
litvama živih. Istina, daleko je to još od kasnijih 
srednjovjekovnih predodžbi o čistilištu, ali led 
je bio probijen. Univerzalna praksa prve Crkve 
da se moli za pokojne dobija time svoje prvo 
predodžbeno uobličenje u pravcu čistilišta. 

U isto vrijeme i Tertulijan, iz čijeg bi ambi- 
jenta trebala i potjecati navedena ,,Passio“, 
doprinosi artikulaciji čistilišne misli uvodeći 
jednu suptilnu distinkciju u prakršćanski po- 
jam ,refrigerium'"'. Naime, on dodaje pojam 
,refrigerium interim'', kojim označuje poseb- 
no «stanje stanje-mjesto u kojemu mučenici na 
privilegiran način iščekuju uskrsnuće a tme i 
vječni ,refrigerium'', vječnu sreću.?* No to 
nije sve. Tertulijana, koji je u međuvremenu 
postao rigoristom, već citirani novozavjetni 
tekst Mt 5,26 (i paralele) nadahnjuje u stvara- 
nju jedne kvazi čistilišne koncepcije. Riječ je 
o završnom retku Isusove parabole o potrebi 
izmirenja koji glasi: ,,Zaista kažem ti, nikako 
nećeš izići odande dok ne platiš i posljednji 
novčić." Tertulijanova interpretacija transponi- 
ra ovu Isusovu prijetnju u onostranost, a u 
tome je bila potpomognuta ondašnjom upo- 
trebom termina ,,filak€' (= tamnica) kao ozna- 
ku za Hades, podzemni svijet preminulih prema 
Grcima. On stoga zamišlja vrijeme između 
smrti i uskrsnuća kao vrijeme bolnog zatoče- 
ništva, u kojemu duše imaju mogućnost ispla- 
titi i ,,posljednji novčić" da bi postale slobodne 
za uskrsnuće.ž* Pri tome Tertulijan naglašava 
ulogu molitava i milostinje koje, kako sugeri- 
raju .neki njegovi tekstovi, mogu polučiti 
prijelaz u »refrigerium".?" 

Tertulijanovu dosta nepreciznu i rigoristič- 
ku viziju je dalje razradio Ciprijan, oslobodivši 
je pretjeranog pesimizma. Polaznu točku nje- 
gove koncepcije prekogrobnog čišćenja pred- 
stavljaju pastoralne preokupacije, te je on 
zbog toga i mogao predložiti predodžbu či- 
stilišta u kojoj su pogansko-antički elementi 
potisnuti. Trebalo je, naime, riješiti problem 
,1apsa"', prosječnih kršćana koji su, uza svu ne- 
dosljednost iskazanu u vrijeme progonstva, i 

dalje htjeli ostati članovi crkvenog zajedniš- 
tva. Za razliku od rigorista, Ciprijan ih pri- 
hvaća, nalažući im crkvenu pokoru za koju 
misli da će, zbog težine pogreške, morati biti 
nastavljena i u onostranosti. Dakle, crkvena 
pokora je, prema Ciprijanu, put čišćenja koji 
se proteže i s onu stranu smrti. Time je već 
tada poprilično jasno formulirana osnovna mi- 
sao zapadno-crkvenog poimanja čistilišta. 

Dok se rana zapadno-crkvena čistilišna tra- 
dicija razvijala bez nekog intenzivnijeg odnosa 
s antičkom filozofijom, crpeći svoje elemente 
iz židovsko-kršćanskih pučkih vjerovanja pa čak 
i iz svijeta antičkih pučko-religijskih predodža- 
ba, kršćanska teologija Istoka razvijala se u 
kontaktu s grčkom filozofskom tradicijom. To 
je bio slučaj Klementa Aleksandrijskog, jednog 
od otaca Aleksandrijske škole. On formulira 
svoj teološki sustav u stalnoj disputi s Valenti- 
novom gnozom ali i s platonizmom i stoiciz- 
mom. Shvaćajući kršćansku egzistenciju pod 
vidom grčke ideje ,,odgoja" (paideia), Klement 
govori o pneumatskom procesu permanentnog 
čišćenja koje započinje s krštenjem te dosiže 
do u samu vječnost. Poslije smrti, naime, duša 
nastavlja uspon transformirajući se sve više i 
više u jedno sve savršenije pneumatsko tijelo, 
koje je kao neka posrednička kategorija između 
platonske ideje besmrtnosti i uskrsnuća. A kada 
pravi kršćanski gnostik dosegne pneumatsku 
tjelesnost, za njega nastupa Dan Gospodnji, 
vječnost. U prekogrobnu fazu uspona Klement 
ugrađuje i oganj — nadovezujući se time na 1 
Kor 3,10—15 — kojemu pripisuje dvostruku 
funkciju: za  popravljive grešnike, kojima 
preostaje dio pokore, taj je oganj ,,posvećuju- 
ći", ,mudar", ,jinteligentan'', dok je za nepo- 
pravljive to oganj koji , proždire i izgara“, Što 
se, pak, tiče molitvene solidarnosti ona je u 
Klementovoj koncepciji na djelu u svim fazama 
čišćenja i uspona k Bogu. Dakle, i za njega je 
crkveno-penitencijalna praksa polazišna točka 
čistilišnog procesa u onostranosti u kojem vidi 
nastavak nedovršene crkvene pokore.? 


25 3. LE GOFF, nav. dj., str. 70— 73. 

26 J. RATZINGER, nav. dj., str. 182-183. 

27B. ALTANER, Patrologia, Milano 1968, str. 
166. 

28 J. RATZINGER, nav. dj., str. 183—185; J. LE 
GOFF, nav. dj., str. 82. 

Drugi veliki aleksandrijski teolog, Origen, 
razvija svoje intuicije o čistilišnom procesu na 
horizontu približno istih problemsko-metodo- 
loških preokupacija kao i Klement. Unutar nje- 
gove optimističke kozmologije, soteriologije a 
time i eshatologije Povijest i Eshaton čine dvije 
faze istog povratnog kretanja svih razumskih 
bića ka vječnoj kontemplaciji Boga. Poslije 
smrti je svima, pa i pravednicima, nužno proći 
kroz oganj: lakši grešnici prolaze kroz ,,oganj 
suda", dok oni teži kroz ,,oganj sagorijevanja". 
Dakle, postoji, prema Origenu, paralelizam iz- 
među počinjenih grijeha i težine patnji čiš- 
ćenja, koje sve, na koncu konca, privode Bo- 

Zbog svoje odviše osebujne i odviše pozi- 
tivne soteriološke vizije, u kojoj je pakao za- 
mišljen kao čistilište, origenizam je bio, neko- 
liko decenija poslije Origenove smrti, odbačen 
a s njime i svi oni prihvatljivi čistilišni elementi 
u njemu sadržani, tako da je istočno-crkvena 
eshatologija oblikovala svoju eshatologiju baš u 
kontroverzama s origenizmom. Definitivni joj 
je oblik dao Ivan Krizostom (+407), koji, 
posežući za jednom dosta: arhaičnom  pre- 
dodžbom, rezervira dušama preminulih u sta- 
nju iščekivanja uskrsnuća i suda neku vrst 
»nada" u kojem, već prema kvaliteti ovozem- 
nog života, postoje stupnjevi bijede ili blažen- 
stva. Živima dopušta realnu mogućnost da mo- 
litvama i dobrim dijelima utječu na poboljša- 
nje stanja preminulih, tj. da im pribave utjehu 
i osvježenje. 

Inače kroz IV. st., općenito rečeno, domi- 
niraju scenom spekulacije Otaca zvanih ,,mi- 
losrdni'? (misericordes), koji, u kontrapozici- 
ji prema manjinskoj liniji rigorista; u' mnogo 
čemu kroče Origenovim stopama. Njihove se 
teorije, naime, kreću unutar teorije o ,,ekpi- 
rosis"',: finalnom kozmičkom požaru, govore o 
»osvetničkom ognju" i o ,,čistilišnom ognju", 


te u njihovim impostacijama odaju veliku nesi- : 


gurnost s obzirom na stanja duša u fazi iščeki- 
vanja uskrsnuća. 

Do pravog teološkog zaokreta dolazi s Augu- 
stinom. Polemizirajući s hilijazmom on niječe 
postojanje dvaju uskrsnuća te uvodi, prije zad- 


njeg suda, čistilište. Time eliminira onaj dosta: 


neodređeni period iščekivanja između smrti i 

zadnjeg suda. Odmah poslije smrti ulazi se u 
život ili u vječno prokletstvo. Augustin odba- 
cuje tezu ,,milosrdnih'', prema kojoj je u ko- 
načnici osiguran spas svima onima koji su osta- 
li u katoličkom jedinstvu te priznaju Krista 
kao temelj vlastite egzistencije. Čišćenje poslije 
smrti predviđeno je za one koji nisu ni potpuno 
dobri a ni potpuno zli. Njima su potrebita do- 
bra djela i molitve. Samo se, pak, čišćenje zbi- 
va u ognju, koji sada postaje, po prvi put, 
ignis purgatorius". No, ako čišćenje započi- 
nje već ovdje na zemlji, tada bii pojam ,,ognja' 
kod Augustina, najvjerojatnije, bio podložan 
određenoj semantičkoj nesigurnosti; može biti 
,realan"' ali i ,moralan". Tako se povremeno 
susreće govor o aktivnoj vatri a negdje i o boli 
pročišćavanja koja proizilazi iz gubitka zemalj- 
skih dobara. 

Augustin je u povijesti čistilišta poznat kao 
onaj koji je, na neki način, odgovoran za 
infernalizaciju čistilišta kao i za stvaranje jedne 
kaznene koncepcije čistilišta u kojoj dominira 
momenat ispaštanja (expiatio), kazna ognjem. 
Time je potisnuto ono drugo, više personalistič- 
ko, poimanje prema kojem je čišćenje shvaće- 
no kao težnja vjernika prema Kristu, kao po- 
svještenje vlastite nutrine, kao vlastito kajanje 
i bol koja dolazi iz nutrine osobe a ne izvana.?“ 

Vrijeme poslije Augustina, pa i sam srednji 
vijek, zapravo će samo potvrditi i precizirati 
augustinsku teologiju. Cezar iz Arla će tako 
jasnije odrediti razliku između teških i lakih 
grijeha (,,crimina capitalia et minuta), dok će 
produbljenje hamartologije dovesti skolastike 
do razlikovanja (Petrus Lombardus) i do pita- 
nja da li se čišćenje u biti odnosi samo na ka- 
znu za grijehe (,,reatus poenae") ili obuhvaća i 
krivnju-odgovornost (,,reatus culpae") za lake 
grijehe.?! No, dok je većina dopuštala tu dvo- 
struku ulogu čišćenja, mišljenja su se razilazi- 
la oko toga kako objasniti da čovjek u konač- 
nom stanju poslije smrti (,,status termini") 
može još uvijek izvršiti jedan meritoran čin ko- 


29 J. LE GOFF, nav. dj., str. 79—86. 

30 G. COLZANI, nav. dj., str. 856—857; J. LE 
-GOFF, nav. dj., str. 114—118. 

31 Tridentski sabor preuzet će tu distinkciju (DS 
1542, 1580). 

jim bi polučio oproštenje grijeha ako je zasluž- 
no djelovanje prerogativa ovozemne egzisten- 
cije (,,status viae"). Najprodorniji skolastički 
umovi od Petra Lombarda do Aleksandra Ha- 
leškog, Bonaventure, Tome, pa sve do Kajeta- 
na pokušali su odgovoriti na to pitanje. Tako 
npr. Akvinac, priznajući s drugim suvremenim 
teolozima pasivni a ne meritorni karakter či- 
stilišnih patnja (,,satispassio" a ne ,,satisfactio") 
misli da je opraštanje lakih grijeha povezano s 
činom savršene ljubavi prema Bogu koji duša 
ostvaruje odmah nakon smrti, ali ne tako da bi 
taj čin sada već od materijalnih spona slobodne 
duše imao direktan utjecaj na oproštenje .kriv- 
nje, već on samo dokida svaku zapreku na putu 
Božjem samoinicijativnom oproštenju. Prema 
tome, za Tomu ali i za druge, u čistilištu se 
ispaštaju samo kazne koje su, slično paklenim 
mukama, klasificirane kao patnje zbog pomanj- 
kanja Božje prisutnosti (,,poena damni") te 
kao osjetne patnje (,,poena sensus?').?? 

U XII st. je tradicijsko-teološki razvoj 
ideje o prekogrobnom čišćenju dosegao svoj 
vrhunac. Kršćani su u međuvremenu solidno 
zavoljeli zemlju te je iščekivanje skorog svršet- 
ka svijeta, a time i misao na uskrsnuće, postalo 
nešto marginalnog. Vjersko-kulturnim obzorjem 
čovjeka kršćanina zavladala je kategorija in- 
dividualne besmrtnosti a time i čistilišta. Već 
su spomenuti zahvati učiteljstva, dakle, sankcio- 
nirali rezultate jednog dugog razvoja koji je 
uspio skladno integrirati svetopisamske činje- 
nice, praksu Crkve (molitva za preminule), 
analogiju vjere (npr. veza čistilišta s drugim dog- 
matskim sigurnostima kao što je uvjerenje kako 
sakramenat pokore oproštenjem ne dokida svu 


kaznu a time i svaku potrebu za čišćenjem) i: 


to na hermeneutičkom horizontu življene Tra- 
dicije. . 


IV. Neka suvremena tumačenja 
čistilišta 
Protiv vrlo rasprostranjenih pučko-pijetis- 
tičkih, često do grotesknog i tragikomičnog 
iskrivljenih karikatura čistilišta bio je ustao 
već Tridentski sabor. U već spomenutom de- 
kretu traži se od učitelja vjere da izbace iz pro- 
povijedanja o čistilištu sve što ne služi izgrad- 

nji vjernika već je motivirano zaradom, znati- 
željom i praznovjerjem. Na žalost, pastoral 
Crkve, u svojim konkretnim aplikacijama, nije 
se često puta držao tridentskih smjernica, već 
je i sam potencirao pučko-praznovjerna predo- 
čavanja čistilišta i s njima usko vezani merkan- 
tilizam. Neukus i sujevjerje poput sjene pratili 
su kristalizaciju ove dogme od prvih stoljeća do 
naših dana. Dosta je i površno pregledati spise 
nekih Otaca, razne srednjovjekovne kronike 
čistilišnih vizija ili čak putovanja u čistilište, 
spise pojedinih teologa, molitve, ikonografiju 
pa da se dobije dojam kako usporedno s rezervi- 
ranim dogmatskim tematizacijama čistilišta kro- 
či i predodžba o čistilištu kao golemom koz- 
mičkom koncetracionom logoru, kao velikoj 
instituciji za mučenje u kojoj se ljudska stvore- 
nja u strašnim mukama grče, jauču, stenju, 
deru. Nije stoga čudno što nam danas mnogo 
toga iz povijesti pučko-praznovjerne čistilišne 
imaginacije jednostavno izgleda nebitno, netoč- 
no, sadističko i neprihvatljivo. 

Naime, kao toliki drugi dogmatski sadržaji 
kršćanstva i čistilište je potpalo pod utjecaj 
procesa objektivacije, tj. jedan sadržaj, počet- 
no doživljen kao osobna kategorija, kao kate- 
gorija susreta, postaje, pod utjecajem projektiv- 
ne svijesti, objektiviran u senzualnim slikama i 
simbolima, tako da dogadaji postaju ,,stvarima? 
a stanja ,,mjestima". No, valja imati na umu da 


za čovjeka, utjelovljenog subjekta, jednostavno 


i nije moguće izbjeći takvu objektivaciju ako 
on uopće želi postati svjestan određenih stvar- 
nosti. Dužnost je, međutim, kritičke refleksije 
i analize otkrivati onu prvotnu, temeljnu, osob- 
nu intencionalnost koju te objektivacije često 
priguše, krivotvore ili jednostavno izgube iz 
vida,?> 

Takvu kritičku redukciju poduzima suvre- 


meno teološko razmišljanje o čistilištu. Eshato- 


loške kategorije, pa tako i čistilište, interpreti- 
raju se u njihovom originalnom, duhovnom i 
osobno-egzistencijalnom = značenju. To _ je 


32L BOROS, Mysterium Mortis, Freiburg 19677, 
str. 138— 142. U doba visoke skolastike augustinovski 
»ignis purgatorius“ dobija prostorno obilježje te po- 
staje supstantivirani ,,purgatorium''. 

33 L. BOROS, nav. dj., str. 143-145. 

tendencija napuštanja onog što Congar zove 
»fizika zadnjih stvari"**, koju prepoznajemo 
i u Augustinovoj maksimi: ,,Ipse (Deus) post 
istam vitam sit locus noster*.** Bog sam, tvrdi 
von Balthasar, postaje ,,zadnja stvar" ljudi: 
»Ukoliko je dohvaćen, postaje nebo; ako je 
izgubljen, postaje paklom; kao onaj koji ispitu- 
je jest sud; ukoliko čisti, postaje čistilištem. U 
njemu se umire i uskrsava. Ali, on je to samo 
ukoliko je okrenut svijetu, a ta okrenutost se, 
međutim, zbiva u Isusu Kristu koji je objava 
Božja te time sačinjava bit ,,zadnjih stvari".?$ 
No, von Balthasar nije izolirani pojedinac u 
suvremenim premišljanjima eshatologije koji mi- 
sli kristocentrično. O potrebi takvog interpre- 
tacijskog usmjerenja govori K. Rahner u svojem 
članku ,,Teološki principi hermeneutike esha- 
toloških izričaja“ kada vidi u Kristu hermeneu- 
tički princip svih eshatoloških afirmacija, ta- 
ko da ono što ne može biti smatrano kristološ- 
kom tvrdnjom nije ni eshatološka tvrdnja već 
neka apokaliptika, gatanje ili uopće nešto što 
se ne razumije .?7 

Jedan od istaknutih suvremenih teologa koji 
je među prvima pokušao na nov način pristu- 
piti čistilištu bio je Y. Congar. Još tamo pede- 
setih godina on je naglašavao kako je čistilište 
dio kršćanske istine o pokori koja je ništa dru- 
go doli povratak srca k Bogu. Čistilišne bi pat- 
nje stoga bile bitan elemenat dinamike pokore 
kojom se ostvaruje osobno obraćenje. Po nji- 
ma — koliko god one posjeduju karakter is- 
paštanja i zadovoljštine za vlastite grijehe — 
kršćanin ulazi u prostor preobilne zadovoljštine 
za grijehe koju je prinio sam Isus. Znači, riječ je 
o osobnoj aplikaciji onog što je u Kristu ostva- 
reno. Taj proces obraćenja i zadovoljštine zbiva 
se već u ovome životu, dok se u čistilištu privo- 
di kraju. Ali, budući da je tu riječ o zadovoljšti- 
ni Tijela, koje mora slijediti zadovoljštinu 
Glave, nitko u tom procesu nije sam, već je 
nošen solidarnošću sviju srdaca. 

Uz karakter zadovoljštine Congar naglaša- 
va kako još dublju stvar predstavlja momenat 
čišćenja. To su one iste patnje zadovoljštine ko- 
je čiste jer su prihvaćene. Nije pri tome potreb- 
no uteći se spekulacijama o ognju. Najbolji 
model interpretacije čišćenja jest analogija 
mističkog puta k Bogu: 1. kidanje navezanosti 

na stvorena uporišta ostavlja bolnu prazninu; 
2. patnja zbog odsutnosti ljubljenog Boga kao 
i zbog svijesti o preprekama koje sprečavaju. 
susret s njime; 3. unutrašnje gorenje koje pro- 
izlazi iz činjenice. da je Božje privlačenje ote- 
žano teretom ostataka grijeha. Čišćenje u ono- 
stranosti jest bolno ali prihvaćeno u ljubavi, 
ono je dar Božjeg milosrđa.?? 

G. Colzani polazi, gradeći većim dijelom na 
intuicijama V. Boublika, u svojoj analizi čistiliš- 
ta od novozavjetnog pojma ,,metanoie''. Iskus- 
tvo obraćenja, shvaćenog kao ,,kairos“ spasenja 
u kojem se vrši napor izbora-odluke za Krista, 
točnije u kojem se ljudska egzistencija radikal- 
no mijenja, napušta grijeh i postaje sudio- 
nik pashalnog misterija, jest polazište inter- 
pretacije čistilišnog procesa. Naime, konverzija 
je događanje koje je moguće pavlovski označiti 
kao stalno i progresivno umiranje-u-Kristu. 
Ono se usavršava tijekom čitavog života, u 
samoj smrti i konačno u čistilištu. Tek na kraju 
tog puta kršćanska osobnost stječe zrelost za 
konačni susret s Uskrslim. Oni, međutim, koji 
su usavršavali svoje obraćenje tijekom života, 
relativno lako prihvaćaju konačno napuštanje 
svijeta i potpuni prekid s grijehom, dok onaj 
koji počinje živjeti intenzivno svoje umiranje u 
Kristu tek u trenutku smrti, treba imati na ras- 
polaganju određeno trajanje da bi ostvario sa- 
vršenu ,,metanoiu''. Faza čišćenja povezana je 
s patnjama koje, pak, ne treba shvatiti kao na- 
metnute izvana, već u prvom redu kao izraz 
unutrašnjeg kajanja. Susret sa Kristom — Su- 
cem i njegovom Riječju raskrinkava sve iluzije 
povijesti, čini da kršćanin u svjetlu tog susreta 
reinterpretira svoju prošlost i njene nevjere, 
praznine kao i štetne posljedice vlastitih nega- 
tivnih djelovanja u čovječanstvu. Tada se u 


34 G. GRESHAKE, Stdrker als der Tod. Zukunft, 
Tod, Auferstehung, Himmel, Holle, Fegfeuer, tal. 
pr., Brescia 1978, str. 14. 


35 A. AUGUSTINUS, Enarrationes in Psalmos 
30, S. 3,8. 
36 L. BOROS, nav. dj., str. 145. 


371 K. RAHNER, Theologische  Prinzipien der 
Hermeneutik  eschatologischer_ Aussagen, tal. pr, 
Roma 1969, str. 401—428. 


38 Y, CONGAR, Vaste monde ma paroisse, Pa- 
Tis 1966, str. 80—84. 

čovjeku budi duboko kajanje, patnja bez gra- 
nica koja, poput ognja, čisti i ima karakter 
ispaštanja. Drugi izvor boli za čovjeka koji nije 
upotpunio svoje umiranje s Kristom potječe od 
svijesti ostataka grijeha a time i vlastite nes- 
premnosti za susret s Bogom koja ga drži spu- 
tana u bolnom stanju udaljenosti od Boga. 

Povijesno-spasenjska i eklezijalna dimenzija 
obraćenja zahtijeva da se na prekogrobno čiš- 
ćenje-metanoiu ne gleda individualistički, već 
kao na trenutak u kojem se ,,ecclesia peregri- 
nans'" osposobljava za potpuno predanje Kri- 
stu napuštajući sve ono što sprečava zajedniš- 
tvo s njime. Spasenje u Kristu bitno je komu- 
nitarno, i samo unutar crkvenog kontinuiteta 
ljubavi molitve za preminule nalaze svoju raz- 
ložnost i utemeljenost.?? 

Izrazito kristološku usmjerenost pokazuje i 
G. Martelet u svojim razmišljanjima o eshatolo- 
giji koja izričito naslovljuje kao ,Kristologija 
zadnjih stvari". Onih par misli o čistilištu usko 
je povezano s uskrslim Kristom. On, uskrsli 
Isus, tvori, zapravo, srce svijeta i ljudi, ali nje- 
gova je slava i moć zasjenjena tamom zemalj- 
skog eona te ju se može dohvatiti samo pogle- 
dom vjere. Tek u smrti čovjek susreće direktno 
ljepotu Uskrslog i njegovu vlast nad smrću, nad 
svemirom i ljudima. U tom trenutku gubljenja 
svojeg ljudskog gospodstva nad svemirom — što 
je i bila jedna iluzija — čovjek otkriva u nepo- 
mućenom obliku Isusovo totalno gospodstvo i 
doživljava ono što se zove posebni sud, koji je 
moguće usporediti s Pavlovom .zahvaćenošću 
pred vratima Damaska. Sve ono što se prije tek 
slutilo, željelo, nijekalo i propuštalo silovito se 
osvjetljuje ognjem prisutnosti Uskrslog. No, 
tada, u svjetlu onog što čovjek jest i što je tre- 
bao biti, nastupa trenutak boli, ,,apsolutnih 
kajanja“. Čovjeku, nesposobnom da učini ne- 
što što bi ga realno moglo promijeniti budući 
da je izišao iz povijesnog odnosa sa svijetom, 
“ preostaje mogućnost trpljenja. On tada ulazi 
u pravu agoniju čišćenja u kojoj se sažimlje i 
poništava sva njegova egzistencija proživljena 
bez ljubavi. Susret s nepriznatom Kristovom 
ljubavlju jest kao oganj koji razara sve naslje- 
de grijeha i samodostatnosti izazivajući u čov- 
jeku savršeno kajanje i ocean suza." 


\ 

K. Rahner, a s njime i mnogi drugi suvremeni 
njemački teolozi, polazi u interpretaciji čistiliš- 
nog događanja od ,,temeljne odluke" (,,Grund- 
entscheidung") čovjeka za Boga. Da bi čovjek 
dospio do gledanja Boga, on mora biti za to 
zreo. Tu zrelost, međutim, malo tko može po- 
stići u ovozemnosti. Dakle, preostaje život 
poslije života! No, ni 'tamo' zrelost ne može bi- 
ti stvorena odjednom, kao po nekom dekretu, 
već mora proizaći iz vremenitog događanja u 
kojemu čovjek postupno, u fazama dospijeva 
do savršenosti. Istina, čovjek kršćanin je još 
za života donio temeljnu odluku za Boga, koja 
zatim u smrti postaje konačna, ali ona, da bi 
se moglo govoriti o savršenom čovjeku, mora 
prožeti cijelo njegovo biće. Većinom, usprkos 
postojanju ove temeljne usmjerenosti prema 
Bogu, smrt zatiče čovjeka dok on još nije čitav 
spreman za Boga. Postoje u ,,predosobnim" 
(,,vorpersonal'') slojevima njegova bića mnogo- 
brojni otpori integraciji cjeline s jezgrom osob- 
nosti u kojoj čovjek već živi za Boga. A ti ot- 
pori, koje čovjek doživljava kao nešto užasno 
bolno, kao izvanjsku kaznu, dolaze, zapravo, 
od taloga prijašnjih krivnji i pogrešaka. Kada 
taj otpor bude savladan te čovjek postane ono 
što već jest u centru svog bića, tada on ulazi 
u gledanje Boga.*! 

Božja blizina, Božja ljubav u Isusu Kristu, 
Komentira Vorgrimler, akutizira u čovjeku bol- 
nu svijest o razdaljini između temeljne odluke i 
njenog fragmentarnog ostvarenja. Ali, Bog je 
ne želi premostiti bez čovječje suradnje, već mu 
daje mogućnost da kroz bolnu transformaciju 
postane ono što je po Božjoj zamisli mogao i 
morao postati.*? 


39 G. COLZANI, nav. dj., str. 853—854; 859— 
862; V. BOUBLIK, Il mistero della salvezza, Roma 
1976, str. 157— 160. 

40 G. MARTELET, L'audela retrouvć. Christolo- 
gie des fins dernieres, tal. pr., Brescia 1977, str. 115— 
124. š 

41 K. RAHNER, Grundkurs des Glaubens, Frei- 
burg-im-Br. 1980, str. 424—425; ID., Fegfeuer V: 
Zur Systematik u: LThK, vol. 4, 53—55; K. RAHNER 
— H. VORGRIMLER, Kleines Theologisches Wor- 
terbuch, Freiburg-im-Br. 1971, str. 108—109. 

42H. VORGRIMLER, Der Tod im Denken und 
Leben des Christen, Dusseldorf 1978, str. 133—134. 

Za razliku od Rahnera, koji u smrti vidi pre- 
stanak bilo kakve mogućnosti donošenja no- 
vih temeljnih odluka, L. Boroš promatra smrt 
kao prožimanje zadnjeg trenutka prije smrti 
(status viae) i prvog trenutka poslije smrti (sta- 
tus termini), te u smrti vidi mjesto maksimalnog 
egzistencijalnog angažmana čovjekova, tzv. 
,zadnje odluke" (,,Endentscheidung"') za Boga 
ili protiv. U smrti se podudaraju trenutak odlu- 
ke i početak čišćenja. U tom trenutku, naime, 
čovjek susreće Boga, a kao što je svako suoče- 
nje s njim ambivalentno tako je to i ovo. Bi- 
blisko iskustvo očito svjedoči taj dvostruki 
karakter susreta s Bogom, što posebno dolazi 
do izražaja s obzirom na dvoznačnosti simbola 
vatre koja je jedna od privilegiranih teofanij- 
skih oblika. Suočen s Bogom ili s ognjem, sim- 
bolom njegove prisutnosti, čovjek doživljava 
ljubav i sud, blizinu i udaljenost, ispunjenje ali 
i gubljenje bilo kakve samodostatnosti. Stoga 
onostrano susretanje Trojstvenog Boga u plam- 
tećem Kristovu pogledu i jest vrhovno ispunje- 
nje naše sposobnosti ljubavi, ali u isto vrijeme i 
unutrašnja patnja našeg bića. ,,U ovoj per- 
spektivi čistilište bi bilo prijelaz kroz čisteći 
oganj Božje ljubavi koji se zbiva u zadnjoj od- 
luci. Susret s Kristom bi bio naše čistilište."? 

S obzirom na trajanje čistilišta Ratzinger i 
Boros ukazuju na različitost tog trajanja od 
ovozemne fizičko-ekstenzivne vremenske pro- 
težnosti. U slučaju čistilišta riječ je o intenziv- 
nom vremenskom događanju koje je već Toma 
pokušao interpretirati kao različito stupnjeva- 
nje intenziteta patnji. Ipak, između vremeni- 
tosti ovog eona i čistilišnog ,,egzistencijskog 
vremena" (,,Existenzzeit") postoji misteriozna 
povezanost koja omogućuje međusobnu moli- 
tveno-ljubavnu vezu.“ 

Većina suvremenih autora, kako izgleda, 
shvaća oganj čistilišta u moralnom, metaforič- 
kom ili simboličkom smislu. Međutim, postoji 
jedan krug teologa koji taj, inače tradicionalni 
ali nebitni, elemenat dogme interpretira dosta 
realno. Za Winklhofera, Boublika i Poza govor o 
ognju čistilišta" želi izraziti uvjerenje da ljud- 
ske patnje u čistilištu nisu čisto duhovne (kao 
npr. one anđela) već autentično ljudske. Grije- 
šeći u svijetu čovjek unosi nered u totalitet 
stvorenja, otuđuje si stvoreni svemir, te bi oganj 

označavao uvjetovanost patnji čistilišta nega- 
tivnim utjecajem čovjeku djelomično otuđenog 
stvorenja. Dakle, moglo bi se govoriti o prisut- 
nosti određenog materijalnog čimbenika u či- 
stilištu, zaključuje Boublik. Ipak, nije oganj 
srž poruke čistilišta već definitivna metanoia, 
transformacija Kristovog učenika koja uvodi u 
život vječni. 


V. Zaključna riječ 


S obzirom na impostaciju, analitičku dubinu 
ili, pak, s obzirom na zanemarivanje nekih važ- 
nih činjenica ovom bi se našem prikazu, zacije- 
lo, moglo dosta predbaciti. No, mislim, da će 
većina čitalaca, ipak, prihvatiti tvrdnju kako 
iznesene povijesno-teološke činjenice opravda- 
vaju zaključak da je ideja o čistilištu bila i 
ostala važna sastavnica katoličkog vjerskog 
iskustva. Ona u sebi, na svoj specifičan način, 
odražava katoličku sigurnost u mogućnost su- 
sreta između ljudske slobode i Božje svemoćne 
ljubavi u kojem niti jedna od ove dvije na 
izgled nepomirljive polarnosti nije prikraćena 
u svojoj posebnosti na račun druge. Čistilište 
jest zaključni trenutak one temeljne povijes- 
no-spasenjske dijalektike koja se odvija između 
Božjeg poziva i darivanja, s jedne strane, te čov- 
ječjeg odgovora i prihvaćanja, s druge strane. 
Zato čistilišno događanje i predstavlja maksi- 
malni angažman ljubavi, slobode i pokajničke 
samokritičnosti kojeg aktivira prisutnost neiz- 
mjerne Božje ljubavi. S čistilištem eklezijalna 
faza povijesti spasenja prestaje i prelazi u vječ- 
nost gdje sloboda i nužnost koincidiraju. 

Dakle, čistilište je, nekako, u samoj logici 
povijesti spasenja. Ali, kao što je u Crkvi, Du- 
hom vođenoj, postupno rasla spoznaja impli- 
kacija te povijesti tako je i ideja čistilišta dobi- 
jala na dogmatskoj preciznosti, koju treba stro- 
go razlikovati od pučko-klerikalne nestrpljivosti 


otajstvene šutnje i dubine. Prekogrobnost, pa 


43 L. BOROS, nav. dj., str. 145—50. 

44 L. BOROS, nav. dj., str. 198—199; ]. RATZIN- 
GER, nav. dj., str. 187— 188. 

45 V, BOUBLIK, nav. dj., str. 157— 162; C. POCO, 
nav. dj., str. 265; 329-330. 

i čistilište, uvijek je bila ona sfera u kojoj se 
na poseban način izražava čovjekova nelagod- 
nost pred misterijem, njegovo ne-moći-izdržati 
napetost koja karakterizira odnos s tajnom. 
Stoga se uvijek pokušavalo zaposjesti tajnu, sve- 
sti je na ,idea clara et distincta?', što je u dosta 
slučajeva vodilo do neprihvatljivih projekcija 
čisto ljudske konfliktualnosti, neriješenih kom- 
pleksa, strahova, tjeskoba, frustracija, prazno- 
vjerja u misterij. To je bio slučaj i s tajnom či- 
stilišta u mnogobrojnim segmentima katoličke 
pobožnosti i njenog predodžbenog svijeta. 


Naprotiv, suvremena teologija, vjerna u tome 
definiranim sadržajima dogme i povremenim 
preporukama mjerodavnog dijela učiteljstva, ide 
za tim da u svom govoru o čistilištu ipak sa- 


čuva njegovu temeljnu tajanstvenost i nedo- 
rečenost. Uz to, teologija zadnjih decenija, 
napuštajući izolirano i objektivističko  proma- 
tranje čistilišta kao mjesta kazne, nastoji oko 
povezivanja tog misterija s cjelinom povijesti 
spasa. Sržne kategorije njenih interpretacija či- 
stilišta, kao što su kristocentrizam, personali- 
zam, eklezijalnost, mistika, sloboda, ljubav, 
ukazuju na aktualnost ove dogme, na egzisten- 
cijalni kontinuitet između sadašnjeg života, 
njegovih preokupacija i aspiracija i onog u mno- 
go čemu tajanstvenog trenutka čišćenja. Red je 
sada na propovjedničko-katehetskoj teoriji i 
praksi da usvoji suvremene interpretacije či- 
stilišta u teologiji te da ih svojom specifičnom 
metodom posreduje u konkretnim vjerničkim 
situacijama. 


RIASSUNTO 


Ii tema del purgatorio viene oggi qua e la sospettato di ideologizzazione a causa delle innega- 
bili sovrapposizioni fantastiche e degli abbusi nel corso della storia. Percio si č voluto col presente 
articolo di sintesi mettere in risalto prima di tutto contenuti costitutivi del dogma la cui sobrieta 
non giustifica affatto tali accuse. L'enucleazi&ne della fondazione biblica del purgatorio ha poi 
mostrato non gid delle affermazioni esplicite e complete sul purgatorio bensi degli addentellati 
che in seguito utilizzera il futuro sviluppo teologico. Dal breve sguardo sul lento cristalizzarsi dell? 
idea del purgatorio nei secoli precedenti alla sua definitiva tematizzazione dogmatica e dalle 
interpretazioni teologiche contemporanee di questa convinzione dogmatica della Chiesa risulta 
nella conclusione un nesso profondo tra il dogma del purgatorio e la visione cattolica della storia 
salvifica. 11 purgatorio, purificato da tutte le croste fantastiche, si rivela come lVelemento finale 
della dialettica storico-salvifica tra Vagire salvifico e trascendente di Dio e la libera responsabilita 
umana davanti a Dio e quindi come una parte importante e sempre attuale della coscienza catto- 
lica e del suo messaggio di fede. 

USKRSN UĆE OD MRTVIH 
UTJEHA KRŠĆANSKOG UMIRANJA 


Ivan Dugandžić 


1. Kršćanstvo — vjera otkupljenja 


Kada su učenici nakon duhovskog događa- 
ja na blagdan Pedesetnice u Jeruzalemu počeli 
zanosno propovijedati i kad su Petar i Ivan na 
vratima Hrama ozdravili hromog prosjaka, in- 
tervenirali su članovi Velikog vijeća i učenici su 
se brzo našli pred sudom. Na pitanje, u čije ime 
sve to čine, Petar odgovara otvoreno i smjelo: 
»Ako nas danas sudski ispitujete o dobročin- 
stvu učinjenu jednom bolesniku i po kojem je 
ovaj ozdravio, to dobro znajte vi svi i sav na- 
rod izraelski: po imenu Isusa Krista Nazareća- 
nina, koga ste vi razapeli, a koga je Bog uskri- 
sio od mrtvih, po njemu zdrav stoji ovaj čovjek 
pred vama... Spasenja nema ni po kojem dru- 
gom, jer je pod nebom to jedino ime dano lju- 
dima po kojem nam se treba spasiti" (Dj 
4,9—12). 

Došavši u Atenu, središte antikne mudrosti, 
nekadašnji veliki mrzitelj, a potom nenadmašivi 
zaljubljenik u Isusa Krista, apostol Pavao obra- 
tio se na Areopagu okupljenim Grcima svojim 
poznatim govorom, o čemu nas također izvješ- 
ćuje pisac Djela apostolskih. Slušali su ga sa za- 
nimanjem sve dok nije spomenuo raspinjanje 


i uskrsnuće. Grci, koji su bili otvoreni za svako > 


novo božanstvo, koji su, dapače, u svom gradu 

imali oltar ,nepoznatom bogu", imali su za 
nekog Pavlova raspetog Boga samo podsmijeh i 
ruganje. Protiv uskrsnuća mrtvih govorilo im je 
suprotno iskustvo ljudskog života, a za takvo 
vjerovanje nisu nalazili nikakve podloge ni u 
učenju svojih čuvenih filozofa. Taj nesporazum 
Luka je ukratko ovako prikazao: ,,A sada — 
zatvorivši oči nad vremenima neznanja — Bog 
poručuje ljudima da se svi i svagdje obrate, jer 
je odredio dan kada će pravedno suditi svemu 
svijetu preko čovjeka koga odredi za to, i svima 
pruži jamstvo uskrisivši ga od mrtvih. — Kad su 
čuli za uskrsnuće od mrtvih, jedni se počeše 
rugati, a drugi govoriti: O tome ćemo te slušati 
drugi put" (Dj 17,30—32). 

Međutim, ni Petar, ni Ivan, ni Pavao, niti 
bilo tko od novozavjetnih propovjednika nije se 
dao smesti ni pokolebati. Isusova smrt i 
uskrsnuće naviještani su kao glavni sadržaj apo- 
stolskog propovijedanja i tumačeni kao temelj 
vjere i izvor spasenja, jednako Grcima, za koje 
je to bila ludost, kao i Židovima, za koje je križ 
bio znak Božjeg prokletstva (Gal 3,13 — Pnz 
21,23). Pavao, koji je sigurno i u Korintu na- 
išao na slične slušatelje kao i u Ateni, napisat 
će kasnije toj svojoj kršćanskoj zajednici: ,,Bez 
sumnje, govor o križu ludost je za one koji pro- 
padaju, a za nas koji se spasavamo, sila je Bož- 

ja... Budući da svijet svojom mudrošću nije 
upoznao Boga u Božjoj mudrosti, odluči Bog 
one koji vjeruju spasiti ludošću propovijedanja. 
I dok Židovi zahtijevaju znakove, a Grci traže 
mudrost, mi propovijedamo Krista razapetoga, 
sablazan za Židove, ludost za pogane, a za po- 
zvane — i Židove i Grke — Krista, Božju silu i 
Božju mudrost, jer je Božja ludost mudrija od 
ljudi, i Božja slabost jača od ljudi" (1 Kor 
1,18—25). 

Zbunjenost učenika izazvana Isusovom nasil- 
nom smrću kratko je trajala, Uskrsna poruka i 
duhovski događaj sve su iz temelja izmijenili. 
Učenici su uvjereni da križ nije tragičan svrše- 
tak nekog samozvanog Mesije i kraj jedne lijepe 
nade, nego smrt ,,za nas". U svjetlu uskrsnuća 
učenici počinju kristološki tumačiti Stari zav- 
jet i u njemu nalaze potvrdu da je ta smrt, koja 
je na trenutak djelovala zbunjujuće, ipak od 
Boga predviđena i po prorocima najavljena kao 
smrt u korist mnogih. Tu posebno mjesto pri- 
pada poniznom i trpećem sluzi Jahvinu kod 
proroka Izaije (Iz 42 i 53). U najstarijem novo- 
zavjetnom pisanom svjedočanstvu o uskrsnuću 
Pavao citira još stariju tradiciju prve kršćanske 
zajednice: ,,Predao sam vam najprije ono što 
sam i primio: da je Krist, suglasno Pismima, 
umro za naše grijehe, da je pokopan, da je treći 
dan, suglasno Pismima, uskrsnuo" (1 Kor 15, 
3—4). Pavlu zahvaljujemo za još jedan važan po- 
datak. Kao što je ovdje zasvjedočio da je Pra- 
crkva od početka smatrala smrt i uskrsnuće Isu- 
sovo temeljem svoga naviještanja i da ih je tu- 
mačila uz pomoć Pisma, isto nam je tako vri- 
jedno i njegovo svjedočanstvo o euharistiji, 
koja je već prije njega, dakle od početka slavlje- 
na kao znak i početak jedne nove spasenjske 
stvarnosti koja je nastupila s Isusovom smrću i 
uskrsnućem (1 Kor 11,23—25). 

Slaveći tu novu stvarnost prve kršćanske za- 
* jednice su je ujedno teološki produbljivale i 
tumačile. Svejedno je da li se polazi od pojma 
»KIV Saveza" (Izl 24,8), kao što je slučaj u Ma- 
tejevoj i Markovoj tradiciji, ili pak od pojma 
obećanog ,,Novog saveza? (Jer 31,31—34), 
kao što imamo kod Luke i Pavla, u oba je slu- 
čaja Isusova smrt shvaćena kao žrtva za pomire- 
nje grijeha'i kao ostvarenje novog odnosa iz- 
među _Boga i ljudi. Za daljnje tumačenje te 

stvarnosti Novi zavjet se služi s više različitih 
pojmova koji osvjetljuju različite aspekte. Da- 
kako, najčešći su ,,spasiti“ i ,izbaviti', koji 
predstavljaju ekvivalente starozavjetne 
spasenjske terminologije. Iz juridičkog života 
potječu pojmovi: ,otkupiti" (1 Kor 7,23; 
2 Pt 2,1); ,osloboditi" (Rim 6,18.22; 8,2; 
Gal 5,1); ,pomiriti' (Rim 5,10; 2 Kor 5,18— 
20). Osim toga, otkupiteljska stvarnost u No- 
vom zavjetu često je opisana naglašavanjem da- 
rova otkupljenja koje Bog po Kristu poklanja 
ljudima, kao što su: mir, radost, pravednost, 
sloboda itd. 


2. Od čega smo otkupljeni? 


Na tim novozavjetnim temeljima kroz povi- 
jest Crkve izgrađivana je teologija otkupljenja, 
koja je svoj konačan i zaokružen oblik dobila 
kod Anzelma Kentenberijskog i koja je otada 
bila dominantna sve do našeg vremena. Ta satis- 
fakcijska teologija otkupljenja dala bi se sažeti u 
jednu rečenicu: ,,Isus se utjelovio da bi ljude 
svojom smrću pomirio s Bogom i otkupio ih od 
grijeha.* U novije se vrijeme, međutim, u teolo- 
giji sve više ističe kako je takav pojam otkup- 
ljenja predznak. On je odveć isključivo vezan 
samo uz Isusovu smrt, tako da ne dolazi dovolj- 
no do izražaja značenje Isusova zemaljskog ži- 
vota i njegova naviještanja kraljevstva Božjega. 
Na temeljima takve teologije, mora se priznati, 
stvarala se individualna, najčešće vrlo izrazito 
pasionski obojena pobožnost, koja nije imala 
dovoljno sluha za socijalnu ovozemaljsku di- 
menziju Isusove poruke. U današnjem svijetu 
koji se susreće sa siromaštvom, glađu, nasiljem 
i izrabljivanjem u najgorem obliku, mnogi teo- 
lozi postavljaju pitanje: Što može kršćanska po- 
ruka otkupljenja doprinijeti za ostvarenje bo- 
ljeg i pravednijeg svijeta? Dakle, danas socijalna 
dimenzija otkupljenja prevladava pred osob- 
nom. Umjesto o teologiji otkupljenja mnogi ra- 
dije govore o teologiji oslobođenja ili, dapače, 
o teologiji revolucije, pokušavajući u Isusu iz 
Nazareta otkriti revolucionarne crte i time op- 
ravdati sudjelovanje kršćana u oružanim revolu- 
cijama. 

Neka nam ovdje bude dopušten samo jedan 
primjer za to. Prije nekoliko godina, poznati 

nikaragvanski pjesnik, svećenik i teoretičar re- 
volucije E. Cardenal je, primajući u jednoj 
frankfurtskoj crkvi značajnu književnu nagradu, 
između ostalog, rekao: ,,Za nas kršćane sudjelo- 
vanje u toj (nikaragvanskoj — op. a.) revoluciji 
znači vjernost Isusu Kristu... Riječ je o jednoj 
maloj zemlji, ali i tamo mora biti ostvareno kra- 
ljevstvo Božje... U Nikaragvi smo doživjeli... 
Kako je jedan čitav narod pretvarao Evanđelje 
u praksu."! Naočigled takvih tvrdnji, uza sve 
simpatije prema napaćenom narodu te zemlje i 
tom čovjeku osobno, svaki teolog mora postavi- 
ti ozbiljno pitanje: Što je onda stvarno Evanđe- 
lje Isusa Krista i da li se ono baš revolucijom 
pretvara u praksu? Je li to doprinos kršćana ot- 
kupljenju svijeta u duhu Novog zavjeta? 

Pitamo se, kako su najedanput u kršćanskoj 
teologiji postale moguće takve teze. Kako je 
pogled, koji je do jučer možda jednostavno bio 
usmjeren samo preko groba, sada isto tako je- 
dnostrano usmjeren samo prema zemlji? Nije to 
došlo odjedanput. U posljednjih tridesetak godi- 
na biblijska je teologija sve više otkrivala važ- 
nost Isusa iz Nazareta, njegova naviještanja kra- 
ljevstva Božjega, njegova zauzimanja za siromaš- 
ne, ponižene, ugrožene i obespravljene, njegova 
kritičkog stava prema zakonskim predajama 
koje su sputavale i zarobljavale čovjeka. Ali 
pojedini su teolozi počeli samo u tome pro- 
matrati Isusovu otkupiteljsku ulogu, zaboravlja- 
jući pri tome mjesto i značenje njegove smrti i 
uskrsnuća. Tako je kod njih Isus iz Nazareta 
sve više potiskivao Krista vjere prve Crkve, ka- 
ko nam ga je ona ostavila u svojim spisima, a 
ideja humanizma je sve više zamjenjivala govor 
o spasenju. Onozemaljska i buduća dimenzija 
spasenja preseljena je u okvire ovoga prostora i 
vremena. Kršćanstvo je zanimljivo samo utoliko 
koliko može pomoći da se rješavaju konkretni 
problemi svijeta. Često se to događa tiho i 
nenametljivo, katkada i nedovoljno svjesno, ali 
posljedice na području vjere su očite. Zato je 
na mjestu upozorenje jednog njemačkog te- 
ologa: ,,[ dalje se, doduše, zajednički recitira 
Credo, u kome se, međutim, ne propovijeda 
isti nego drukčiji pojam spasenja. I dalje se slavi 
Uskrs i drugi Gospodnji blagdani — ali kako još 
dugo, ako ti događaji spasenja koji se slave 
stvarno ne znače spasenje?"? 

3. Kristovo i naše uskrsnuće 


Ako se važnost Isusa Krista za čovječanstvo 
gleda isključivo u njegovu zemaljskom životu, 
onda njegova smrt i uskrsnuće prestaju biti 
središnji misterij spasenja i temelj vjere, a po- 
staju problem teologije, koji traži svoje razjaš- 
njenje. Onda Isusova smrt nije ništa drugo nego 
tragičan svršetak, koji je prouzročio pravi po- 
nor između njegova života i prve Crkve, a govor 
o uskrsnuću Raspetoga teologumenon Pracrkve 
kojim ona kuša premostiti taj ponor. Za R. Bul- 
tmanna uskrsnuće nije ništa drugo nego izraz 
spoznaje Pracrkve o spasenjskoj važnosti križa, 
koja se opet očituje u samosvijesti čovjeka kao 
grešnika pred Bogom. Villi Marxen gleda u nje- 


mu interpretament uvjerenja učenika da ,,Isu- 


sova stvar“ unatoč njegovoj smrti mora ići 
dalje. Na isti se način kuša ,interpretirati" i 
ukazanja Uskrsloga. Izraz ,,ukaza se" ne znači 
da su učenici stvarno vidjeli uskrsloga Isusa, ne- 
go je to samo formula kojom su oni legitimi- 
rani kao propovjednici njegove poruke (K. 
Berger, R. Pesch). 

U svakom slučaju ovim je dirnuto u same te- 
melje novozavjetne i naše vjere, i mogli bismo s 
Pavlom postaviti zabrinjavajuće pitanje: ,,Ako 
Krist nije uskrsnuo, onda je neosnovano naše 
propovijedanje, neosnovana je i vaša vjera? 
(1 Kor 15,14). I još određenije: Jesmo li onda 
uopće otkupljeni? — Sumnje izazvane spomenu- 
tim teološkim stavovima šire se dalje. U najno- 
vije vrijeme u žarištu diskusije stoje posebice 
pojmovi ,,besmrtnost duše" i ,uskrsnuće mrt- 
vih", odnosno čovjekovo međustanje između 
njegove osobne smrti i općeg uskrsnuća mrtvih. 
Tu poseban problem predstavlja teološki rječ- 
nik koji je sve kompliciraniji i koji se sve više 
razlikuje od ustaljenog rječnika vjerskog i litur- 
gijskog života Crkve. Postoji opasnost da neki 
pojmovi trajnim interpretiranjem izgube svoj 
stvarni sadržaj i postanu prazne riječi. 

Na te opasnosti upozorila je nedavno 


1 Cit.: G. Lohfink, Nicaraqua und das Reich Got- 
tes, u: Theolog. Quartalschrift (1980), 306—308, s. 306 

ŽE. Walter, ,Deinen Tod, o Herr, verkiinden 
wir" (Kan der Tod Jesu noch als heilsentscheidend 
verkindet werden?) u: Knoch-Messerschmid-Zenner 
(izd.), Das Evangelium auf dem Weg zum Menschen, 
Frankfurt 1973, str. 119—139, str. 121. 

Kongregacija za nauk vjere svojim kratkim ali 
jezgrovitim dokumentom ,,Pismo o nekim pita- 
njima eshatologije" od 17. 5. 1979. Polazeći od 
dvostruke zadaće Crkve, da čuva povjerenu joj 
istinu i da je izlaže jezikom shvatljivim čovjeku 
svakog vremena, taj dokument upozorava na 
ozbiljnost pitanja, gdje je ta granica preko koje 
se ne može dalje ići a da ta interpretacija ne 
postane izdaja sadržaja istine. S obzirom na 
nove pojmove, koji običnom vjerniku zvuče 
posve strano, Pismo upozorava: ,,Ako kršća- 
nin ne zna sa sigurnošću koji je sadržaj riječi 
"vječni život', tada blijede evanđeoska obećanja 
kao i značenje stvaranja i otkupljenja, pa dapa- 
če i sam zemaljski život se lišava svake nade" 
(Heb 11,1). Osvrnuvši se zatim na neke litur- 
gijske knjige i obrednike, u kojima je riječ ,,du- 
ša" na vješt način posve zaobiđena, Pismo kon- 
statira da to vjernike zbunjuje i stavlja pre- 
teško pitanje: ,,Ima li uopće išta nakon smrti? 
Ostaje li išta od nas kada umremo? Ne očekuje 
li nas možda ništavilo?"> 


4. Što kaže Stari zavjet? 


Iza pojma Stari zavjet stoji stoljećima dugo 
religiozno iskustvo jednog naroda, iskustvo 
koje je s vremenom obogaćivano, ali koje je i 
u isto vrijeme moglo biti mnogostruko, kako 
nam svjedoče različite starozavjetne tradicije 
koje otkrivamo u pojedinim knjigama. Zato 
nije lako govoriti o starozavjetnom pogledu na 
problem ljudskog života, smrti i onoga što na- 
kon toga slijedi. Taj pogled sadrži tako različite 
vidove da ih je nekad jako teško međusobno 
pomiriti. 

Ipak osnovna crta jest pogled na smrt kao 
tamnu stranu života, kao njegovu ugroženost. 
Život je najveća biblijska vrednota (usp. Post 
15,15; Job 42,17) jer on je dar Jahvin koji je 
po svojoj naravi životvorac (Pnz 5,26; 2 Kr 
19,4; Ps 42,3). Ali budući da je stvoren kao 
smrtan, čovjek je samo dašak vjetra koji brzo 
prolazi.(Ps 39,6; 49,13; 82,7). On, kojemu je 
Stvoritelj namijenio da gospodari svim bićima, 
nije gospodar svoga života. Međutim, prema 
Starom zavjetu to nije neki ,,antropološki ne- 
dostatak nego upozorenje da čovjek može ži- 
vjeti samo u odnosu, da se ... ne može staviti u 

odnos prema samom sebi a da nije oduvijek u 
odnosu prema Bogu'.* Tako je čovjek po svo- 
joj naravi upućen na Boga kao izvor života i on 
mora ostati povezan s tim izvorom ako želi 
živjeti. Izaija to veli vrlo jezgrovito: ,,Slušajte 
pa ćete živjeti!" (Iz 55,3). 

Takav temeljni stav Izraela doživljavao je 
najrazličitije kušnje naočigled smrti koja jedna- 
ko uzima i pravedne i nepravedne. Smrt u Sta- 
rom zavjetu nije, zapravo, samo jedan od veli- 
kih životnih problema i sukoba, nego je to ,,su- 
kob života sa samim sobom utoliko što je su- 


kob s Bogom — izvorom života".* Starozavjet- 


na vjera kuša riješiti taj sukob na razne načine, 
ali sve to ostaju pokušaji, često nepomireni je- 
dan pored drugoga. 

Velikani poput Jakova, Mojsija ili Jošue 
nadvladavaju činjenicu smrti pogledom u bu- 
dućnost naroda nad kojom počiva Jahvino obe- 
ćanje (usp. Post 48,1 sl.; Pnz 31,1 sl; Joz 23, 
14 sl.). Pravednici su već zasićeni života i umiru 
redovito u dubokoj starosti pomireni s činje- 
nicom umiranja (Post 25,8; 35,29; Job 42,17). 
Ipak, nasuprot tome stoji uvjerenje da je život 
u šeolu apsolutna napuštenost od Boga i ljudi, 
posvemašnji prekid svih odnosa (Ps 22; Ps 88). 
Mrtvi se nalaze u ,,zemlji zaborava" (Ps 88,13), 
iz koje više nema povratka (Iz 7,11; Job 7,9 
sl.; 2 Sam 12,23). 

Tako je smrt, nasuprot životu koji znači po- 
vezanost s Bogom, izvorom života, prekid sva- 
kog odnosa, stanje u kome se ne može više 
slaviti Jahvu (Ps 115,17). Do takvog prekida 


dolazi zbog poremećena odnosa između Boga i 


čovjeka, što Biblija naziva grijehom. Grijeh stva- 
ra suprotnost između svetog Boga na jednoj i 
nesvetog čovjeka na drugoj strani. Ta suprot- 
nost je tolika da čovjek koji vidi Boga mora 
umrijeti (Suci 13,22; Iz 6,5; Izl 33,20). Stvarni 
sukob jest dakle između života i grijeha, a smrt 
je — kako će kasnije reći Pavao — plaća tog 
sukoba (Rim 6,23). 

Ipak, ostaje uvjerenje da šeol nije nikakva 
apsolutna i samostalna sila, gdje ne bi dopirala 

31]. Ratzinger, Zwischen Tod und Auferstehung, 
u; Internat. kathol. Zeitschrift 3/80, 209—223. 


4 E. Jiingel, Tod, Themen der Theologie, Band 
8, Stuttgart—Berlin 31973, 80 sl. : 

5 E. Jingel, Der Tod als Gehimnis des Lebens, u: 
A. Paus (izd.), Grenzerfahrung Tod, Graz 1976, 22sl. 

Jahvina ruka (Ps 139,9). On je Bog koji ubija ali 
i oživljuje (Pnz 32,39), zato su njegova ljubav i 
vjernost bolje od života (Ps 63,4), one su garan- 
cija da će Bog moj život ugrabiti iz vlasti pod- 
zemlja (Ps 49,16; 73,23sl). Tako se u Starom 
zavjetu tek polagano i tiho palila iskrica nade u 
neuništivost života. Ona će tek na nekoliko 
mjesta jače proplamsati. U Danielovoj viziji 
konačnih događaja stoji: ,,Tada će se probuditi 
mnogi koji snivaju u prahu zemljinu; jedni za 
vječni život, drugi za sramotu, za vječnu ga- 
dost" (Dan 12,2). Izaijina rečenica ,,i uništit 
će smrti zasvagda“ (Iz 25,8) u svojoj jasnoći 
uistinu predstavlja iznimku u Starom zavjetu. 
Sve je to, dakle, premalo da bismo mogli za- 
ključiti kako je Stari zavjet imao jasnu viziju 
uskrsnuća mrtvih. Ali on je imao viziju buduć- 
nosti s Bogom saveza, Jahvom, koji je Bog ži- 
vota. Tako ipak tek u svjetlu smrti i uskrsnuća 
Isusa Krista mnogi starozavjetni tekstovi dobi- 
vaju svoju pravu jasnoću. : 


5. Problem Isusove smrti 


Neosporno je da je ishodište čitave novozav- 
jetne stvarnosti Isusov govor o blizini kraljev- 
stva Božjega (Basilea tou theou). Isus se služi 
tim starozavjetnim pojmom koji je već u ži- 
dovskoj apokaliptici nadišao uske okvire ovo- 
zemaljskog i židovskog i poprimio eshatološku 
perspektivu.$ On njime predstavlja novu spa- 
senjsku stvarnost koja je s njim započela, a 
koju karakterizira Božje neograničeno milo- 
srde i bezuvjetno praštanje. Spasenje je dar koji 
čovjek ne može svojim zaslugama postići, ali 
ga može zahvalno primiti iz Božje ruke. Novost 
je iu tome što je postizanje spasenja vezano i uz 
prihvaćanje Isusove osobe. On nije, kao staro- 
zavjetni proroci, samo navjestitelj dolaska kra- 
ljevstva Božjega, nego i kriterij njegova ostva- 
renja. Ono se već ostvaruje tamo gdje je prihva- 
ćen Isus i njegova riječ. On sam pridaje svome 
djelovanju karakter eshatološkog i zato naziva 
blaženim one koji slušaju njegovu riječ i prihva- 
ćaju je. Kolika samo samosvijest izbija iz riječi: 
,Blago očima koje vide što vi vidite? (Mt 13, 
16; Lk 10,24); ili: ,,Ako ja prstom Božjim izgo- 
nim zle duhove, znači da je došlo k vama kra- 
ljevstvo Božje" (Lk 11,20)! 

Isus nije samo govorio o dobrom i milo- 
srdnom Bogu, nego je praštajući grijehe u nje- 
govo ime i liječeći njegovom snagom očitovao 
njegovo blago i milosrdno lice. Oslobađajući 
vjerski život od nepotrebnih propisa i ljudskih 
predaja Isus očituje na djelu Boga koji čovjeku 
poklanja slobodu djece Božje. Ukratko, svi Isu- 
sovi postupci s ljudima, njegova riječ i djela, 
sve bi se to dalo sažeti u jednu riječ: Takav je 
Bog! Isus zorno pokazuje da tamo gdje se čov- 
jek u vjeri otvara Bogu, uzmiče svaka protivna 
sila, da počinje Božja vladavina nad tim čovje- 
kom. Po tome i jest Isusova poruka euange- 
lion — Radosna vijest. 

Ali onda je došao neočekivan svršetak, Isu- 
sovo odbačenje i njegova okrutna smrt, što je 
bio i ostao glavni problem teologije. Umjesto 
skorog ostvarenja kraljevstva Božjega došao je 
čas kad su ga ,,svi njegovi učenici ostavili i 
pobjegli" (Mt 26,56). I ne samo to: Isus se sam 
našao u velikom iskušenju, nije li ga i Bog na- 
pustio: ,,Bože moj, Bože moj, zašto si me osta- 
vio? " (Mt 27,46). Raspinjanje nije, dakle, sa- 
mo potreslo ionako slabu vjeru učenika nego je 
i Isusa samog dovelo do točke zdvojnosti. 
Evanđelja tu ne žele ništa uljepšavati. Isus nije 
umro smijući se ili prkoseći smrti u lice, nego u 
strahu pred njezinom grozotom. On se znojio 
krvavim znojem i molio Oca da ga oslobodi 
smrti (Lk 22,39—44). Veliki petak je predstav- 
ljao grob svih nadanja koja je Isus bio probudio 
svojom pojavom. On je doveo u pitanje i obe- 
ćao Božje milosrđe i njegovu spremnost na praš- 
tanje. Novi problem koji se ispriječio između 
Boga i ljudi jest grijeh odbačenja onoga koji je 
naviještao ijamčio oproštenje svih grijeha. 


6. Smrt ,,za nas" 


Preokret je uslijedio sasvim neočekivano 
viješću koju su donijele žene kao prvi svjedoci 
Uskrsloga. Poruka uskrsnuća omogućila je po- 
novno propovijedanje Evanđelja, ali sada s no- 
vim sadržajem. Nije to ponavljanje Isusova go- 
vora o kraljevstvu Božjemu, nego govor o Isu- 
su Kristu, raspetom i uskrslom (1 Kor 1,17sl; 


6 Usp. R. Schnackenburg, Gottes Herrschaft 
und Reich, Freiburg 41965, str. 45. 

15,1 sl.; Gal 1,16). Od propovjednika Evanđe- 
lja postaje njegov sadržaj, postaje propovijeda- 
ni. Ono što je za učenike još jučer predstavljalo 
nepremostiv ponor, naime njegova smrt, sada se 
naviješta kao bitni sadržaj Radosne vijesti i 
kao izvor spasenja, kao smrt ,,za nas" (hyper 
hemon = u našu korist). 

Ne smijemo zaboraviti da je u židovstvu bio 
nezamisliv Mesija koji bi završio na križu. Moj- 
sijev zakon izriče prokletstvo nad svakim onim 
koji bude osuđen na smrt vješanjem na drvo 
(Pnz 21,23). Pavao je imao baš to mjesto pred 
očima formulirajući jednu od svojih najpara- 
doksalnijih rečenica: ,,Krist nas je otkupio od 
prokletstva Zakona postavši mjesto nas prokl- 
let" (Gal 3,13). Ili: ,,Njega koji je bio bez ikak- 
va grijeha Bog učini mjesto nas grijehom, da 
mi u njemu postanemo pravednošću Božjom? 
(2 Kor 5,21). 

Mora se priznati da je u spomenutoj satis- 
fakcijskoj teologiji svetog Anzelma ovo ,,za 
nas" Isusove smrti uzimano previše juridički: 
otkupljenje kao naplata tuđih dugova, što 
je onda izazivalo pitanje: Kakav je to Bog koji 
traži okrutnu žrtvu vlastitog Sina da bi ubla- 
žio svoju srdžbu? Uz to teško je bilo u tako 
shvaćenoj Isusovoj smrti i njegovu uskrsnuću 
vidjeti jedinstvo, pa je tako ostajalo neodgovo- 
reno i pitanje Isusove smrti kao takve i njezina 
odnosa prema našoj ljudskoj smrti. Ne smije- 
mo zaboraviti: Isus je sam vapio kao onaj ko- 
jega je Bog napustio, a njegova se smrt naviješ- 
ta kao izvor spasenja za druge. Neosporno je 
da su njegovo raspinjanje i sami učenici shvatili 
ne kao spasenje, nego kao suprotnost tome. 

Međutim, s Isusovom smrću dogodilo se 
uistinu nešto novo što je krajnju nemogućnost 
okrenulo u mogućnost, što je učinilo da iz gro- 
ba nikne nada. Nije za to bio dovoljan Stari 
zavjet sa svojom tihom i još uvijek, mogli bi- 
smo reći, perifernom nadom u uskrsnuće mrt- 
vih. To bi možda bilo dovoljno da se nada u us- 
krsnuće mrtvih ipak i nakon Isusove smrti pro- 
duži dalje u budućnost, ali nipošto da ta smrt 
stupi u samo središte vjerovanja. Za taj preo- 


kret morao je postojati neki stvarni razlog. Jer, 


»Nisu se naime promijenile samo pretpostavke i 
mišljenja o smrti ili stav prema njoj, nego se 
tako rekuć sa samom smrti nešto dogodilo, 

tako da je bio moguć nov stav prema smrti i 
njezino novo shvaćanje".5 Isus nije riješio 
problem ljudske smrti tako što bi odgovorio 
na onaj tjeskobni ljudski ,,zašto“ smrt, nego se 
pridružio čovjeku i u toj apsurdnosti života, da 
bi novim životom osvijetlio grozotu i besmis- 
lenost umiranja. I nakon Isusa ostaje ljudska 
smrt, ali ona više ne posjeduje svoj žalac (1 
Kor 15,55). Ona je taj žalac izgubila i tako se 
utopila u onom tko je punina života — u Bo- 
gu. R. Pesch taj Božji paradoks ovako izražava: 
»Identificirajući se s Isusom u njegovoj smrti, 
Bog dovodi u pitanje svoju vlastitu bit. Ali ako 
se upravo time očituje kao Bog, to znači da 
onda upravo Isusova smrt otkriva Božje božan- 
stvo, čineći naime samu: smrt aktom Božje 
biti."* Tu se onda samo po sebi nameće pita- 
nje: Pa tko je onda zapravo Bog? E. Jiingel 
daje zanimljiv odgovor: ,,Jedinstvo najvećih 
suprotnosti koje se mogu zamisliti, jedinstvo 
života i smrti, ali ipak u korist života.?!% 

Tu onda više nije pitanje: Kakav je to o- 
krutni Bog..? nego: Kolika je Božja ljubav pre- 
ma čovjeku koja je još jednom prešla i preko 
tog grijeha prezira Božje ljubavi i milosrđa, 
koji su se očitovali u Isusu Kristu? U toj lju- 
bavi leži razlog da se Isusova smrt može naviješ- 
tati kao mogućnost spasenja, a Isusovo uskrsnu- 
će i ukazanje Uskrsloga kao početak novog 
života i Novog saveza s Bogom, što ima poslje- 
dice ne samo za našu ljudsku smrt nego još 
prije toga za naš život. Kršćanin je čovjek koji 
je ,iz smrti prešao u život" (1 Iv 3,14), jer 
»Bog koji je uskrisio Gospodina, i nas će uskri- 
siti svojom moći“ (1 Kor 6,14). Kršćanin je 
čovjek koji je Kristovom smrću i uskrsnućem 
kupljen i tako ne pripada više samo sebi, on 
mora Boga proslaviti u svom tijelu (1 Kor 6,20). 
On mora živjeti za onoga koji je za njega umro 
i uskrsnuo (2 Kor 5,15), jer on je Krista obukao 
(Gal 3,27) i on je novi stvor u Kristu (2 Kor 
5,17). Koliko je to bila duboka stvarnost Pav- 
lova života pokazuje onaj poznati tekst iz po- 


7 Usp. E. Jiingel, Tod, str. 72. 
BE. Jungel, Tod, str. 76. 


2R Pesch, Kontinuitit in Jesus, Freiburg 1974, 
str. 82. 


10 E. Jungel, Der Tod als Geheimnis, str. 33. 

slanice. Filipljanima: ,,Za mene je uistinu život 
Krist, a smrt dobitak. Ali ako mi je dalje živje- 
ti u tijelu, to za mene znači plod — rad. Ne 
znam što bih onda izabrao. Pritisnut sam, i to 
s dvije strane: imam želju umrijeti i biti s Kris- 
tom, jer je to mnogo bolje...? (Fil 1,21—23). 


7. Posljedica za naš život 


Ovakvo Pavlovo raspoloženje nije moglo na- 
stati kao plod nikakvih teoloških zaključaka ne- 
go samo u susretu s Uskrslim i u dubokom is- 
kustvu nove spasenjske stvarnosti nastale s nji- 
me. Što to znači konkretno za moj život sada 
i ovdje? Najprije, Isusovo uskrsnuće nije bilo 
samo spasenje njegova vlastitog života iz vlasti 
smrti nego i potvrda njegova zemaljskog života. 
Sve ono što je Isus činio za ljude i na što je po- 
zivao ljude dobilo je potvrdu u njegovu uskrsnu- 
ću. I ne samo potvrdu nego i urgentnost. Krš- 
ćanin kao otkupljeni, kao uskrsni čovjek nika- 
da se ne može miriti s nepravednim odnosima 
u svijetu, ali ih ne može ni mijenjati drukčije 
nego na način i u duhu Isusa Krista. Ono zlat- 
no pravilo ponašanja u Starom zavjetu koje je 
bilo formulirano minimalistički: ,Ne čini ni- 
kome što bi tebi samomu bilo mrsko" (Tob 
4,15) Isus je formulirao u pozitivnom i aktiv- 
nom obliku: ,,Sve što želite da ljudi čine vama, 
činite i vi njima? (Mt 7,12 par. Lk 6,31). To 
bi se moglo nazvati osnovnim pravilom ponaša- 
nja Isusova učenika, a krajnja posljedica takvog 
stava jest zapovijed ljubavi i prema neprijate- 
lju (Mt 5,43). 

Isus zapravo i ne priznaje podjelu ljudi na 
prijatelje i neprijatelje. Uzimajući u zaštitu si- 
romašne, progonjene i prezrene, nikad nije pre- 
kinuo odnos s bogatima, privilegiranima i moć- 
nima. Nije ih otpisao, a pogotovu nije pozivao 
na mržnju prema njima. On je tražio pristup do 
srca svakog čovjeka i sve je jednako pozivao na 
obraćenje. Nije nigdje dopustio mogućnost upo- 
trebe sile u rješavanju međuljudskih odnosa. 
Takav stav ne smije se tumačiti kao oportuni- 
zam ili kukavičluk, nego on predstavlja neku 
vrstu paradoksne aktivnosti koja od čovjeka 
zapravo traži više i snage i odlučnosti nego da 
se suprostavi protivniku.!! Smisao takvog po- 
našanja. jest u tome da se ,,pokretačkoj sili 

koja stoji iza zlog djela suprostavi jača suprot- 
na sila dobra"!2. To je jedina revolucionarna 
snaga koja stoji na raspolaganju Kristovu uče- 
niku. Ni manje ni više. 

Nije li to ipak previše tražiti od čovjeka? 
Sigurno, ako nismo shvatili veličinu Božjeg dara 
u Kristu. Ali moramo shvatiti da Božji impera- 
tiv ne dolazi prije njegova indikativa, nego na- 
kon njega. Bog nam je najprije nezasluženo da- 


.rovao svoje zajedništvo i ne traži ništa drugo 


nego da ga zahvalno primimo i tako se ponaša- 
mo. Kršćanska etika nije etika ljudske zarade i 
pravednosti, nego etika koja počiva na Božjem 
milosrđu. ,,Njezin posljednji aksiom ne glasi: 
budi poslušan pa ćeš imati život vječni!... 
nego baš obratno: imaš život vječni... dakle, 
ponašaj se tako."!'> To su, dakako, visoki zah- 
tjevi koje može shvatiti samo onaj tko je shva- 
tio Isusa Krista i tko može barem donekle po- 
noviti s Pavlom: ,,Živim, ali ne više ja, nego 
Krist živi u meni" (Gal 2,19 sl). Sasvim je si- 
gurno da prihvatiti druge ljude može samo onaj 
tko zna da je i sam prihvaćen..." Ljubiti neprija- 
telje može samo onaj tko je svjestan Božje 
ljubavi." !* 

Zato prvi odgovor na pitanje, što kao kršća- 
ni moramo danas činiti za ostvarenje boljeg i 
pravednijeg svijeta, za sadašnji trenutak spase- 
nja, glasi: sasvim ozbiljno uzeti Isusovo Evande- 
lje! Kršćanska angažiranost za bolji svijet može 
biti samo u duhu Govora na gori koji je svoje- 
vrstan paradoks i izazov ljudskoj logici. Polaze- 
ći od te paradoksnosti kršćanska se strategija 
uvijek mora ,,držati načela da se uvijek čini 
suprotno od onog što neprijatelj očekuje?1*. 
Čovjeku koji računa sa silom kao jedinim sred- 
stvom mijenjanja nepravednih odnosa to će 
zvučati kao bajka. Ali ne možemo zanijekati 


11 Usp. P. Hoffmann, Die bessere Gerechtigkeit. 
Die Auslegung der Bergpredigt TV (Mt 5,38—48), 
u: Bibel und Leben (1969), 264—275, str. 265. 

12 Isto, str. 266. 

13H. Merklein, Die Gottesherrschaft als Hand- 
lungsprinzip. Forschung zur Bibel, Band 34. Echter 
Wiirzburg 1978, str. 139. ; 

14H. Kessler, Erlosung als Befreiung, Diisseldorf 
1972, str. 90. 

153. M. Gonzales-Ruiz, Von der politischen 
Bedeutung Jesu zum  politischen Engagement der 
christlichen Gemeinde, Concilium 4(1973), 243— 
248, str. 247sl. 

da je to dio one Pavlove ludosti križa koja u 
Božjim očima ostaje jedina mudrost i sila. Evan- 
delje ne pozna druge pobjede osim one koja se 
postiže preko poraza, i dobitka koji se ostvaru- 
je preko gubitka. ,,Tko sačuva svoj život, iz- 
gubit će ga, a tko zbog mene izgubi svoj život, 
sačuvat će ga" (Mt 10,39). 

Uskrsnuće je došlo nakon beznađa Kalvari- 
je. Ono nije izbrisalo ili obezvrijedilo križ, na- 
protiv, u njemu je križ dobio svoj trajni smisao 
i značenje. Uskrsli nije prestao biti Raspeti. 
On i na svom proslavljenom tijelu trajno nosi 
znakove svojih rana. On je njima obilježen za 
svu vječnost. Tako je i povijest čovječanstva 
obilježena svojom patnjom, a svaka pobjeda 
dobra nad zlom u toj povijesti mora nositi na 
sebi znakove patnje. Uskrsnuće Isusovo tu je 
patnju rasvijetlilo i kršćaninu omogućilo da je 
prihvati. A Apostol nas uvjerava: ,,Patnje sadaš- 
njeg vremena nisu dostojne usporedbe sa sla- 
vom koja će se objaviti u nama. Ta cjelokupno 
stvorenje ustrajno iščekuje... da će se osloboditi 
ropstva raspadljivosti da sudjeluje u slobodi sla- 
ve djece Božje" (Rim 8,18—21). 


8. Snagom Duha 


Tom sadašnjem stanju kršćanske egzistencije 
u iščekivanju konačnog otkupljenja posvećeno 
je cijelo osmo poglavlje Poslanice Rimljanima. 
Ukratko rečeno, Pavao tu egzistenciju shvaća 
kao život u Duhu. On najprije ističe da smo po 
Isusu Kristu zakonom njegova života oslobođe- 
ni od zakona grijeha i smrti (Rim 8,2). Iako je 
tu snažno naglašena suprotnost ljudske egzisten- 
cije po tijelu i po Duhu (8,7sl), Pavao ipak ne 
odbacuje tijelo kao bezvrijedno i ne govori o 
»otkupljenju od našeg tijela'* nego o ,,otkuplje- 
nju tijela*!*. Drugim riječima, kršćanin mora 
već ovdje na zemlji živjeti otkupljenim životom, 
jer konačni cilj novozavjetnog pojma otkuplje- 
nja nije kao u grčkoj filozofiji oslobođenje 
duše iz tijela, u kome je ona zarobljena, nego 
proslavljenje i duše i tijela u uskrsnuću od 
mrtvih. To je vrhunac kršćanskog misterija koji 
počinje krštenjem, kada se čovjek uranja u taj- 
nu Isusove smrti da bi s njime imao i zajedniš- 
tvo u uskrsnuću (Rim 6,3 sl.). Spona između 
te dvije krajnje točke kršćanske egzistencije i 


46 


ujedno preobražajna snaga jest Duh Božji. 
»Ako zbilja u vama stanuje Duh onoga koji 
uskrisi Isusa od mrtvih, oživit će i vaša smrtna 
tjelesa po svome Duhu koji stanuje u vama? 
(Rim 8,11). 

U drugom dijelu osmog poglavlja Poslanice 
Rimljanima Pavao proširuje horizont otkuplje- 
nja od pojedinca na sveukupnost stvorenja. I 
čovjek i svemir su zajedno na putu prema ko- 
načnom preobraženju: čovjek prema otkuplje- 
nju svoga tijela, jer je naime zasada samo ,,na- 
dom spašen'' (8,23), a stvorenje na putu ,,da 
sudjeluje u slobodi slave djece Božje" (8,21). 
Ova misao još je snažnije istaknuta u Prvoj po- 
slanici Korinćanima: ,,Jer treba da se ovo ras- 
padljivo tijelo obuče neraspadljivošću i da se 
ovo smrtno tijelo obuče besmrtnošću" (1 Kor 
15,53). Ipak konačni cilj otkupljenja nije samo 
novi čovjek nego ,,novo nebo i nova zemlja? 
(Otk 21,1). i 

Prema Novom zavjetu glavni problem odno- 
sa čovjek — Bog jest problem ljudske smrti, 
ali ne samo pod ,,tjelesno-fizičkim vidom umi- > 
ranja, nego kao uništenje čitave osobne čovje- 
kove egzistencije", koja ima svoj određeni cilj 
i pravac. Ljudska smrt poprima svoju potpunu 
apsurdnost tek kad je promašen taj cilj i pravac, 
na koji je on pozvan po svojoj duhovno-moral- 
noj strukturi. Pavao pozna samo jednog čovje- 
kova neprijatelja koji ga odvraća od tog cilja i 
koji njegov život podvrgava osobnom unište- 
nju, to je grijeh. 

Uranjanjem u misterij Kristove smrti i us- 
krsnuća, snagom njegova i Očeva Duha kršća- 
ninu je ponovno omogućen taj put koji vodi do 
uskrsnuća od mrtvih, kada će biti pobjeđen i 
zadnji neprijatelj — smrt (1 Kor 15,26). Koliko 
je za Pavla snažna ta nada vidi se po tome što 
on nekada znade o njoj govoriti u prošlom vre- 
menu, kao da se sve već dogodilo: ,,... nas koji 
smo bili mrtvi zbog grijeha s Kristom oživje..., 
s njim nas i uskrisi i s njim nas postavi na nebe- 
sima u Kristu Isusu"? (Ef 2,5 sl). 


16 Usp. R. Schnackenburg, Hoffnung auf Heil- 
svollendung nach Paulus (Romer 8), u: Vollendung 
des Lebens-Hoffnung auf Herrlichkeit, Mainz 1979, 
str. 42. 

17 Isto, str. 48. 

9. Besmrtnost duše i uskrsnuće mrtvih 


Smrt, za koju Pavao kaže da je Isusovom 
smrću izgubila svoj žalac, ipak ostaje problem 
teologije broj jedan. Točnije, u današnjoj teo- 
logiji jedna od najdiskutiranijih tema postalo je 
pitanje ,,međustanja'" između tjelesne smrti i 
uskrsnuća od mrtvih, pitanje čovjekova identi- 
teta i kontinuiteta u tom ,,međustanju'. Vjera 
u besmrtnost duše i njezina egzistencija nakon 
čovjekove smrti neovisno o tijelu, na jednoj, 
te vjera u uskrsnuće mrtvih, na drugoj strani, 
egzistirale su dugo mirno jedna pored druge, 
nadopunjujući se međusobno. 

U novije vrijeme pojedini teolozi, pozivlju- 
ći se na modernu antropologiju, koja jače nego 
prije ističe jedinstvo duše i tijela, žele razdvojiti 
vjeru u besmrtnost duše i vjeru u uskrsnuće 
mrtvih, proglašavajući prvo nebiblijskim shvaća- 
njem koje je u kršćanstvu na mala vrata ušlo 
iz grčke filozofije. ,,Tijelo i duša nisu dva čo- 
vjekova dijela, nego dva različita vida jedne je- 
dincate i nedjeljive stvarnosti: naime čovjeka. 
Čovjek je duša, čovjek je i tijelo. Ali on je obo- 
je u nerazdvojivom jedinstvu. Zato smrt pogađa 
čitava čovjeka."!š To bi u najkraćim crtama 
bilo polazište tog teološkog pravca. Ali to ima 
svoje dalekosežne posljedice. U smrti se čovjek 
susreće s Bogom i to za njega predstavlja sud. 
A budući da kod Boga nema naših dimenzija 
prostora i vremena, čovjek svojom smrću poči- 
nje egzistirati onkraj prostora i vremena, on ula- 
zi u vječnost. Zato slijedi dalje iz toga razmiš- 
ljanja: ,,Moja smrt je već posljednji sud, a time 
je u mojoj smrti već ostvareno i uskrsnuće ti- 
jela.?!? 

Teolozi koji zastupaju ovo mišljenje drže da 
se mogu s pravom pozvati na Bibliju, gdje se 
govori o čovjeku kao takvom, a ne o dušii 
tijelu. Oni misle da je ta biblijska slika čovjeka 
nepravedno potisnuta i da je treba vratiti. Spo- 
menuto pismo Kongregacije za nauk vjere, 
osvrćući se na takve tendencije u teologiji, 
priznaje da pojam ,,duša'* nije u Svetom pismu 
jednoznačan, ali naglašava da nema nikakva 
stvarnog razloga da ga se briše iz teološkog rječ- 
nika, jer je neizbrisivo utkan u dvije tisuće godi- 
na dugu tradiciju kršćanstva." Taj dokument 
zatim u sedam točaka sažima bitne sadržaje 

kršćanske vjere u pogledu vječnoga života. 
Između ostalog, ističe se: ,,Crkva čvrsto vjeruje 
u trajanje egzistiranja i nakon smrti onog du- 
hovnog elementa koji je obdaren sviješću i vo- 
ljom, tako da "čovjekovo Ja' i dalje postoji, 
pri čemu je dakako u međuvremenu lišeno svoje 
potpune tjelesnosti. Za oznaku tog elementa 
Crkva upotrebljava izraz *duša' koji se je upotre- 
bom u Svetom pismu i tradiciji čvrsto udoma- 
ćio" (br. 3). 

Komentirajući taj dokument J. Ratzinger se 
pita koji razlozi sile spomenute teologe na 
ovakve zaključke. On u prvi plan ističe neko 
neobjašnjivo nepovjerenje prema tradiciji uopće 
koje je zahvatilo današnju teologiju, kao i strah 
da se kršćanstvu ne bi prigovorilo da zastupa 
dualizam.?' Međutim, nastojeći izbjeći tu opas- 
nost od dualizma, predstavnici ove teologije, 
i ne opažajući to, izlažu se stvarnoj opasnosti 
dualizma. Jer, ako po njima čovjek nakon 
smrti izlazi iz prostora i vremena, doživljava 
uskrsnuće i ulazi u vječnost, što je s njegovim 
tijelom koje ostaje u prostoru i vremenu? Kak- 
va je sada stvarnost taj čovjek u vječnosti; 
posve bez tijela, koje za njega nema više nika- 
kvu vrijednost, ili s nekim novim tijelom, koje 
bi u tu svrhu moralo biti nanovo stvoreno? 
Ako je tako, onda je i u jednom i u drugom slu- 
čaju zemaljsko tijelo bilo samo nebitan ele- 
ment čovjekove egzistencije, koji on sada odba- 
cuje kao što svemirska raketa odbacuje dio koji 
je već sagorio i koji više nema nikakve uloge. 
A to bi tek bio pravi dualizam. 

U pogledu te nove čovjekove egzistencije 
nakon smrti danas se, posebice u engleskoj 
i američkoj teologiji, mogu naći najrazličitiji 
modeli i rješenja, počevši od poimanja te egzi- 
stencije kao čisto duhovne stvarnosti, preko 
neke vrste reinkarnacije pa sve do nekog pan-en- 
-theizma (sve u Bogu, Bog u svemu), gdje se 


18 G. Lohfink, u: G. Greshake/G. Lohfink, Naher- 
wartung, Auferstehung, Unsterblichkeit, Quaestiones 
disputatae 71, Freiburg 1976, str. 141; usp. E. Tingel, 
Tod, str. 152. 

19 G. Lohfink, Naherwartung..., str, 146. 

20 E, Jungel, Tod, str. 58 govori o ,,najmoćnijoj 
tradiciji kršćanske Evrope". 

21 Usp. J. Ratzinger, cit. dj., str. 212 sl. 

čovjek_ nakon smrti jednostavno raspline i 
izgubi u Bogu.?? 


10. Kršćanska nada i Uskrsli 


Svi ovi spomenuti pokušaji ističu poneki 
važan vid i problem kršćanske egzistencije, ali 
prenaglašavajući ga jednostrano dovode u pita- 
nje cjelinu. Ne imati nikakva povjerenja u tra- 
diciju i kušati sve vratiti natrag u Bibliju, znači 
završiti u biblicizmu. A zaboraviti da središte 
Biblije ne predstavlja neka apstraktna istina 
nego osoba Isusa Krista znači izgubiti se u 
teologiziranju. Rečenica Rudolfa Bultmanna: 
Kršćanska nada znade da se nada, ali ona ne 
zna čemu se nada? predstavlja drastičan primjer 
takve teologije.?? Drukčije ne može ni biti kad 
na mjesto četiriju Evanđelja stupi ,,peto evan- 
đelje'', lišeno svakog sadržaja vjere, upornim 
demitologiziranjem pretvoreno u stvaran mit. 
Novi zavjet nas međutim uči da naša nada nije 
bezimena, ona nije mit, nego se zove Isus Krist, 
koji ,će naše bijedno tijelo suobličiti slavnom 
tijelu svome" (Fil 3,21). Taj Isus Krist, koga 
Pracrkva očekuje kao svoga Gospodina i suca, 
nije nikakav duh nego proslavljeni Isus iz Naza- 
reta, raspeti i uskrsli. On nije samo začetnik 
kršćanske nade nego i njezin prototip. Zato 
kršćanska dogma o uskrsnuću mrtvih i konač- 
nom proslavljenju smatra bitnim elementom 
tjelesnu dimenziju te stvarnosti, preobrazbu 


našeg tijela, kao što se to kod Krista već dogo- - 


dilo. Duša kao svjesni i razumni elemenat 
čovjekove egzistencije jest nosilac kontinuiteta 
u ,međustanju" od smrti do uskrsnuća mrtvih: 
Konačno stanje svoga otkupljenja čovjek po- 


stiže tek uskrsnućem i preobrazbom svoga ti- 
jela. A za sadašnji trenutak našeg života Apostol 
nam upućuje poziv: ,,Svraćajte misao na ono 
što je gore, ne na ono što je na zemlji, jer ste 
umrli i vaš je život skriven s Kristom u Bogu. 
A kad se pojavi Krist, vaš život, tada ćete se i 
vi s njim pojaviti zaodjenuti slavom" (Kol 
3,2—4). 

Da bi se dogodio taj konačni čin spasenja, 
važno je iskoristiti sadašnji trenutak spasenja. 
Kršćanska egzistencija mora uistinu biti uskrsna 
i duhovska stvarnost. Tu nije dovoljna neka 
nova i bolja teologija nego događaj Duhova. 
Crkva se nije rodila onoga časa kada su žene 
donijele vijest da je grob prazan, ni onda kada 
su se Petar i Ivan sami u to uvjerili, pa, dapače, 
ni onda kada su učenici svi sreli i vidjeli Uskrs- 
loga, nego onda kada ih je ispunila sila obećano- 
ga Duha Svetoga. Učenici su iskusili spasenje i 
to je bila pokretačka sila koja ih je neodoljivo 
tjerala dalje da to iskustvo prenesu svemu svi- 
jetu. U današnjoj Crkvi da bi se u jubilarnoj go- 
dini moglo uvjerljivo govoriti o spasenju i 
otkupljenju moraju se dogoditi Duhovi. Samo 
tako Crkva može doprinijeti stvaranju boljeg i 
pravednijeg svijeta i pružati svim ljudima si- 
gurnu nadu budućeg života. 


22H. E. Mertens, Tendenzen in der englischspra- 
chigen Eschatologie, u: Theologie der Gegenwart 
3/82, 242— 253. 

23 R. Bulimann, Die christliche_ Hoffnung und 
das Problem der Entmythologisierung, Stuttgart 
1954, str. 58. ž 


ZUSAMMENFASSUNG 


Im Mittelpunkt des christlichen Glaubens steht die 'Botschaft von der Erl&sung des Menschen 
durch Jesus Christus und von der Hoffnung auf das ewige Leben. Diese zentrale Botschaft wird 
jedoch in der heutigen Theologie stark diskutiert. Zwei Gesichtspunkte sind am htiufigsten Gegen- 
stand lebhafter Interesse und zum Teil heftiger Auseinandersetzungen: auf der einen Seite wird 
mit ungewohnlicher Scharfe die Frage gestellt, was das Christentum mit seiner Erlosungsbotschaft 


fur eine bessere Welt von heute beitragen kann; vielleicht gerade durch diese Fragestellung bedingt, 


48 


kateheza 


rickt in neuerer Zeit das Problem der endgiltigen Vollendung der Erlosung in den Vordergrung 
der theologischen Diskussion. i 

Ausgehend von der Verkundigung der Gottes Herrschaft durch Jesus von Nazareth, die ja das 
Herz seiner Botschaft darstellt, stellt sich die entscheidende Frage nach seinem gewalisamen Tod. 
Ist mit seinem Tod seine Botschaft von der nahegekommenen Gottes Herrschaft gescheitert? 
Das Neue Testament antwortet darauf mit seiner Botschaft von der Auferstehung des Gekreuzig- 
ten: sein Tod bedeutet nicht das Scheitern sonder vielmehr eine neue Heilswirklichkeit, in der 
die Botschaft Jesu von Nazareth weiterhin ihre Gultigkeit beibehalt. Das hat fur jeden Christen 
Folgen nicht nur fur die Hoffnung auf das ewige Leben sondern ebenso fur sein jetziges Leben. Er 
muss die jetzige ungerechte Welt zu andern suchen, aber nur im Geiste Jesu von Nazareth un mit 
seinen Miteln, das heisst mit- der Liebe. Dies geschieht in der Kraft des Heiligen Geistes, der ihm 
verliehen ist und das Prinzip seines neuen Lebens darstellt. 

In der Diskussion um die endgiiltige Vollendung der Erl&sung stehen zwei Probleme gegen- 
einander: die Frage der Unsterblichkeit der Seele und die Frage der allgemeinen Auferstehung der 
Toten. Nach Meinung mancher Theologen schliessen sich diese beiden Begriffe gegenseitig aus. 
Alles fande im Augenblick des Todes statt, es gabe keinen ,,Zwischenzustand"' zwischen dem 
menschlichen Tod und der Auferstehung der Toten. Damit drangt sich sehr wichtige Frage auf, die 
namlich nach der Bedeutung und Rolle des menschlichen Leibes, der sich doch in einem ,,Zwi- 
schenzustand? befindet. i 

Vom Neuen Testament her muss hier auf die starke Betonung der Leibhaftigkeit des Aufer- 
standenen hingewiesen werden. Er ist kein Geist sondern er besitzt seinen verklarten Leib. Als 
solcher ist er christliche Hoffnung in Person. Die Urkirche erwartet Parusie, das Wiederkommen 
ihres Herrn, der die begonnene Erlosung vollenden wird. Er ist nicht nur Urheber sondern auch 
Modell dieser. Erlosung. Dann ist auch die Vollendung der menschlichen Erlosung nur in der 
Auferstehung der Toten und in der Verklarung unseres Leibes denkbar. 

učenje o »najposlidnjem 
pomazanju« u predlošcima 
katehetskih propovijedi 


Jerolima Lipovčića 


Franjo Emanuel Hoško 


Dussu csuvaiuche pohogjenje jest knjiga s 
neobično dugim i ne baš jasnim naslovom iz ko- 
jeg se razabire da ju je ,,Martin Biro, vesprimski 
biskup,... u vrime očinskog pohogjenja godine 
1746... započeo"; zatim je knjiga ,,na molitve 
mlogih pravovirnih u jezik madžarski na svitlost 
dana", a 1750. je tiskana u Budimu nakon što 
je , u jezik ilirički... prinešen(a)... po o. fra 
Jerolimu Lipovčiću iz Požege“. Iz tih podataka 
u naslovu knjige valjalo bi zaključiti da je autor 
knjige vesprimski biskup Martin Biro de Pada- 
ny,! a Jerolim Lipovčić njezin prevodilac.? 
No stranice koje slijede neposredno poslije na- 
slova zamrsuju pitanje autorstva knjige, jer cen- 
zori hrvatskog izdanja ništa ne govore o biskupu 
Birdu kao autoru djela. Prvi cenzor je bio Luka 
Čilić, a drugi Josip Janković.“ Obojica u svo- 
jim tiskanim izjavama naglašavaju da je Lipov- 
čić preveo knjigu s madžarskog jezika na zah- 
tjev biskupa Biroa (str. X). Više jasnoće u to pi- 
tanje unosi odobrenje za tisak ove knjige što 
ga je dao Petar Lipovac* , provincijal tadašnje 
Lipovčićeve provincije Bosne Srebrene. I on 
ponavlja tvrdnju da je Lipovčić preveo knjigu 
s madžarskog, ali nadodaje da ju je također 
uvećao", tj. proširio njezin prvotni mađarski 
tekst (XI). Sam pak Lipovčić u uvodu pod na- 
slovom ,k bogoljubnom štiocu" (XII—XVI) 

najprije potvrđuje da ,,ozgor rečeni biskup ves- 


1 Martin Biro de Padany (Alistal, 1696 — Vesz- 
prem, 1762) bio je svećenik ostrogonske nadbiskupi- 
je (ređen 1722). Carica Marija Terezija imenovala 
ga je 1745, a crkvene vlasti to prihvatile, biskupom u 
Veszpremu. 


2 Jerolim Lipovčić (Slavonska Požega, 28. X. 
1716 — Slav. Požega, 30. VI. 1766) u Velikoj 1731. 
stupio je u franjevačku provinciju Bosnu Srebrenu. 
Filozofiju je studirao u filozofskoj školi kaločke 
nadbiskupije u Kaloči (1733/34) i na franjevačkom 
filozofskom učilištu u Budimu (1734/1736). Teolo- 
giju je također slušao u Budimu (1736—1740), gdje 
su mu među profesorima bili kasniji njegov provinci- 
jal Petar Lipovac i cenzor njegove knjige Josip Janko- 
vić. Sam je predavao filozofiju u Baji (1740—1743), 
a zatim je bio profesor franjevačke bogoslovne škole 
u Budimu (1745—1755). Obavljao je upravne službe u 
provinciji: bio je definitor (1754—1757) provincijala 
Antuna Bačića i Josipa Blagoja (1764— 1766). Nakon 
Blagojeve nenadane smrti izabran je 27. 1. 1766. za 
upravitelja provincije u svojstvu vikara; stolovao je u 
požeškom samostanu, ali je i on preminuo prije iste- 
ka upravnog mandata. — Lipovčić se služio još jednom 
verzijom svoga prezimena: Lipovčević. Pod tim je 
prezimenom njegov drug u profesorskoj službi u Bu- 
dimu Emerik Pavić 1769. tiskao posmrtno njegovu 
knjigu Trechi sadh illiti istolmacsenje trechega reda. 
(usp. F. E. Hoško: Prosvjetno i kulturno djelovanje... 
franjevaca... u Budimu, Nova et vetera, 28 (1978), 
152—154). 

3 Luka Čilić (Baja, 1707 — Baja, 1771) stupio je 
1726. među franjevce. Filozofiju je predavao u Baji 
(1733-1736), a teologiju u Budimu (1745—1750) i 

primski po meni jest hotio da se ova knjižica 
na svitoslot dade" (XII). Odmah zatim Lipov- 
čić poziva čitaoca: ,,Zato, poljubljeni štioče, 
služi se naukom ovim, uživaj slabi trud ovi i 
nemoj gledati na onoga po komu ti se u jezik 
ilirički prikazuje... Istina jest da su mlog i prije 
mene od oviu pisali, koja ja pišem, ali sam po- 
slušao nagovaranje onih ljudi, koje ja valja da 
poštujem, i zato ovah (ovo)... ovdi stavljam? 
(XII). Ta izjava upućuje na zaključak da se Li- 
povčić ne smatra samo prevodiocem knjige 
nego i njezinim autorom. U istom uvodu piše 
još jasnije da je on uistinu autor knjige: ,,Zato 
sam nju (knjigu) u tri dila razdilio... Drugi dio, 
u komu je vaskoliki nauk kršćanski u poglavlja 
razdiljen, prikazao sam Sinu Božjemu, koji je 
meštar sviu meštara i pripovidalaca... Nadpis 
knjige ove stavio sam Dussu csuvaiuche poho- 


gjenje, zašto duša se čuva od griha i na služu- 


bu Prisvetoga Trojstva podlaže po pohogje- 
nju pastirah" (XIL XIII). Također zbunjuje 
tekst uvoda s Lipovčićevom tvrdnjom da je 
prevodio s latinskog jezika, a ne s madžarsko- 
ga: ,Metao sam riči, što sam mogao lašnje 
(lakše) i za ne učiniti teškoću razumiti nisam 
iz latinskog na naško svagdi baš od riči pri- 
vraćao nego sam iznosio da možeš lašnje razu- 
miti* (XII). Najizričitije svjedoči Lipovčić 
vlastito autorstvo te knjige kada navodi izvore 
za drugi dio knjige priznavajući da je ,,... naj- 
veće vadio iz Nuclea Catechetica, iz Jakoba 
Marchancia, iz Reiffenstuela, iz Trina Perfec- 
ta, iz Ivana Grličića i ostalih? (XIII). 

Nakon svih tih navoda očito je da je Lipov- 
čić stvarni autor ove knjige. Naslov knjige i iz- 
jave cenzora prekomjerno ističu ulogu biskupa 
Birća i predstavljaju knjigu kao prijevod s ma- 
džarskog jezika, vjerojatno samo zato što je 
biskup Biro podnio troškove tiskanja knjige. 
Iz istih razloga je najvjerojatnije Lipovčić po- 
malo proizvoljno i neuobičajeno ustrojio knji- 
gu sabravši u nju tri različite literarne cjeline: 
govor i molitve prigodom biskupskih kanonskih 
vizitacija, katekizam i raspravu o vrstama mo- 
litve s molitvenim obrascima. K tome je naslo- 
vom knjige stavio naglasak na prvi dio knjige 
koji je inače najmanji i najprigodnijeg sadrža- 
ja. U taj prvi dio svoje knjige, ,,u kom se ukazu- 
je kako se čuva duša i pohodi od pastirah'? 


istraživanja 


(1-61), uvrstio je Lipovčić jedno pastirsko 
pismo biskupa Biroa (9—13), njegovu propovi- 
jed o Presv. Trojstvu (14—30) i propovijed o 
značaju biskupskih pastirskih pohoda, ,,poho- 
đenja" (1—9); ova posljednja propovijed nema 
izričite naznake da ju je izrekao biskup Bird, ali 
se to može zaključiti iz sadržaja. Čini se da su 
to svi tekstovi biskupa Birda koje je Lipovčić 
preveo s madžarskoga i ugradio u svoju knjigu. 
Najvjerojatnije je on preveo s madžarskoga i 
dio molitava u tom prvom dijelu knjige koji je 
izričito ovisan o biskupu Biru. No, molitve 
u trećem dijelu knjige, ,,u kome se duša čuva, 
pazi i pohodi od vlastitih pastira u molitvi" 
(389—432), nisu prevedene jer ih je Lipovčić 
povezao s vlastitom osobom ovim riječima: 
Zato ću ovi dio u dva poglavja razdiliti; u 
ovome prvome hoću govoriti od molitve koja 
biva s pameću, a u drugome poglavju govoriti 
ću od molitve koja biva s ustima i srcem"? (389). 
Dakle, na prenaglašeno isticanje biskupa Birda 


Osijeku (1755—1758). U rukopisu je ostavio, čini se, 
filozofski priručnik Physica seu octo libri Physicorum 
(Bajae, 1733) a tiskom je objavio asketski priručnik 
Directa ad coelum via seu tres gradus perfectionis 
evangelicae (Essekini, 1755). 

4 Josip Janković (Vukovar, početkom 18. st. — 
Rim, 25. II. 1757) filozofski i teološki studij za- 
vršio je u franjevačkim školama u Rimu. Kratko vri- 
jeme 1738/39. u Vukovaru je predavao filozofiju i 
ostavio u rukopisu predavanja pod naslovom Philo- 
sophia universa (Valkovarini, 1739). Teologiju je pre- 
davao u Budimu (1739—1749) i ostavio rukopisni pri- 
ručnik De Deo uno (Budae, 1745—1750). Tiskom je 
objavio Promptuarium comissarii visitatoris (Raven- 
nae, 1742) i Compendium sacrarum caeremoniarum 
(Venetiis, 1751). Obavljao je najviše upravne službe u 
provinciji i redu: bio je kustod (1748— 1751) provinci- 
je i zatim provincijal (1751—1754), a 1750. bio je 
izabran u vrhovnu franjevačku upravu kao generalni 
definitor. Neposredno prije smrti sudjelovao je u po- 
kretu za diobu provincije Bosne Srebrene, ali je umro 
prije nego što se ona dogodila. 


5 Petar Lipovac (Baja, početkom 18. st. — Baja, 
8. VIII. 1761) u latinskim spisima redovito se potpi- 
suje kao ,,Petrus a Baia"' ili ,,Petrus a Lipa". Teologiju 
je predavao na biskupijskoj bogoslovnoj školi u Kaloči 
(1733— 1735) i zatim u Budimu (1735—1746). Ostavio 
je u rukopisu teološki spis De Deo uno et trino 
(Budae, 1735—1737). U vodstvu provincije sudjelo- 
vao je kao kustod (1739-1742) i provincijal (1748— 
1751). 

6 Najpoznatiji sjevernohrvatski propovjednik 18. 
st. isusovac Juraj Mulih održao je 1736. pučke misije u 
šesnaest župa vesprimske biskupije, i to u župama gdje 
je barem dio stanovništva govorio hrvatski 

i na spomenuto ustrojstvo knjige Lipovčića 
je potakla zahvalnost prema biskupu kao me- 
ceni, a nije isključeno niti Lipovčićevo promiš- 
ljeno nastojanje da na taj način proširi hrvat- 
sku knjigu hrvatskim vjernicima na područje 
jedne madžarske biskupije.$ 

Najvažnijim dijelom knjige smatra sam Li- 
povčić drugi dio, ,,u komu se duša čuva, pazi 
i pohodi od pastirah po Nauku kršćanskomu" 
(62—388). Taj dio knjige namijenio je svećeni- 
cima, prvenstveno župnicima, u nadi da s njom 
može se služiti svaki župnik i svaki pripovida- 
lac" (XIII) koristeći je kao gradivo za propovi- 
jedi. Lipovčić. se nada da će osobito seoski sve- 
ćenici upotrebljavati njegovu knjigu, ali ne misli 
da ona nije prikladna i za svećenike u gradu pa 
naglašava da ,,ne valja se stiditi nigdi ovah 
(ovo) pripovidati'" (XIII). Na kraju knjige je 
stoga dodao pregledno kazalo čitavog drugog 
dijela knjige, tj. katekizma, rasporedivši poje- 
dina poglavlja po nedjeljama i svetkovinama u 
želji da tako olakša propovjednicima izbor te- 
ma i sadržaja za određenu nedjelju ili svetko- 
vinu (str. /1/—/6/). 

Katekizamski tekst svoje knjige Lipovčić 
raspoređuje na način kanizijevskih katekiza- 
ma: najprije tumači Vjerovanje započinjući 
razjašnjenjem o kreposti vjere (73—134), zatim 
slijedi dio o ufanju s tumačenjima Očenaša 
(134—170) i Zdravomarije (170—179); treći 
dio je o ljubavi pa govori o deset Božjih (179— 
—280) i pet crkvenih zapovijedi (280—292); 
četvrti dio je o sakramentima (292—354), 
a peti o grijesima (354—372), krepostima 
(372-374), darovima Duha Svetoga, blažen- 
stvima (374—378) i posljednjim stvarima čo- 
vjeka (379—386). Katekizamsko gradivo završa- 
va sa sedamdeset i petim poglavljem o anđelu 
čuvaru (386—388). Lipovčić ga nije razdijelio 
na spomenutih pet dijelova nego samo na po- 
glavlja. Tako je napustio uobičajeni oblik dio- 
be katekizma. Nije gradivo ni oblikovao u goto- 
ve propovijedi, jer su pojedina poglavlja opse- 
gom uočljivo različita. Izabrao je osobit oblik 
izlaganja u vidu katekizamskog štiva, prikladnog 
za susljedno čitanje i upotrebljivog u obliku 
neposrednih predložaka za katehetske propo- 
vijedi. 

* Lipovčićevo katekizamsko gradivo obiluje 

pojedinostima iz kojih se vrlo vjerno ocrtava 
vjersko i moralno ponašanje njegovih suvreme- 
nika. On to stanje opisuje otvoreno i bez uljep- 
šavanja, ali s izričitom željom da ga promijeni, 
popravi. Već u uvodu tuži se na nemar onih 
koji su naučili čitati: ,,Zločest (je)... narod 
sadašnji, koji neće da se zabavlja barem u sve- 
tac s knjigama, nego voli vrime zaludu potro- 
šiti. Pak koja je korist knjige imati, s njima se ne 
služiti i zakona Božjega ne obsluživati? Nikak- 
va zaisto!" (XIV). U tumačenju prve Božje za- 
povijedi Lipovčić govori protiv praznovjerja, 
vračanja i čaranja (195—200) i taj govor zaklju- 
čuje riječima: ,,Po ovoj prvoj zapovidi najveće 
se zabranjuje čaranje i vračanje. Zato, moj 
kršćanine, nemoj virovati cigankama, ne pružaj 
dlan da ti u njega zagledaju, ne viruj u njihovo 
bajanje, ne pušćaj nji(h) k dici tvojoj, nego ako 
si ti sam občinjen i učaran, a ti se uteci k Bogu 
pak obslužuj one likarie koje su od Boga i 
Crkve svete učinjene protiva svakoj sablaz(n)i 
i napasti i čarki vražjoj' (199). Oštro udara na 
plesove i igre u razlaganju treće Božje zapovije- 
di, jer ,,griše navlastito mladići, mlade i divojke 
koje u nedilju ili u svetac igraju u kolu ili ona- 
ko tanac provode. I premda ne velim da je u 
kolu igrati vazda grih smrtni, sasvim tim zadu- 
go u kolu igrati nije posvetiti dan svečani nego 
jest metnuti u veliku pogibio grihah i nečisto- 
će... Bolje bi bilo da mladić plug za ručice drži 
ili da divojke vunu načinjaju i predu, nego da u 
ovih igrah pogibljivo igraju. I sasvim tim ove 
isprazne igre, pisme i tanci nahode se ne samo u 
gradovi nego i u selih i kućah siromašnih..." 
(214). Lipovčić osobito osuđuje loše običaje 
koji dolaze do izražaja u danima odmora, u 
nedjelje i blagdane, jer tada mnogi ,,...vrime za- 
ludu gube ili s društvom zločestim tepu se po 
mehanah ili se na kocke igraju ili u kolu skaču i 
pivaju ili odviše piju, svadjaju se, tuku se i za- 
klinjaju ili se na bludnost daju i na ostale po 
niki način neizbrojne i neizrečene zloće i opa- 
čine. Zato u dneve svečane mogao bi reći da su 
sasvim otvorena vrata paklena na koja izlaze 
vrazi i najveće nastoje kršćane na grih navesti 
i u pakao odvesti..." (219). Nasuprot tim i 
takvim lošim postupcima iznosi program isprav- 
nog kršćanskog ponašanja: ,,Ti, dakle, moj krš- 
ćanine, u nedilju i svetac rič Božju bogoljubno 

slučaj, molitvu jezikom i pameću čini, promiš- 
ljajući otajstva Božja; Bogu svesrdno zahvaljuj 
za sva dobra koja od njega primaš; učini koje 
dilo od milosrdja, ili duhovno ili tilesno:; pobri- 
ni se s dušom tvojom, promisli u kakvu se sta- 
nju nahodi i ako je u grihu, nju pomozi; na pro- 
cesion, na nauk kršćanski i na večernju svesrd- 
no idi, jere zato se u svetac večernja drži da se 
kršćani u crkvi veće zadrže u dan svečani nego u 
dan posleni...'" (220, 221). Upozorava i sveće- 
nike na njihove nedjeljne obveze prema vjerni- 
cima: ,,...pastiri i župnici nisu pastiri duša nego 
najmenici i rastrkaoci stada koji ne običaju u 
nedilju i u svetac pripovidati ili koji više puta za 
ugoditi kome gosposinu prediku ostave ili naj- 
prije misu reknu pak posli istom kojekako što- 
god pripovide. Ovakvi ne okupljaju nego rasi- 
paju stado Isukrsta i pušćaju u čeljusti kurijaka, 
to jest u čeljusti vražje' (220). 

Opsežno razlaganje četvrte Božje zapovijedi 
daje Lipovčiću mogućnost zacrtati pravila ro- 
diteljskog odgoja u kući (227—230). U to po- 
glavlje uvrštava dužnosti vjernika prema sveće- 
niku kao i dužnosti župnika prema župljanima: 
Po ovoj zapovidi i župnik jest dužan stadu 
svome u svih duhovnih potribah služiti, zato 
griši prvo župnik ako u župi svojoj brez uzroka 
i brez dopuštenja ne pribiva. Drugo griši ako 
svesrdno, pametno i bogoljubno svome puku 
sakramente ne razdiljuje, to jest ne ispovida, 
ne pričešća, ne krsti i ostalah ne čini. Treće gri- 
ši ako u svojoj župi u zapovidne svetkovine mi- 
su ne govori, kad može, i ako za svoj puk mo- 
litvu ne čini i za njega kadgod misu ne reče. 
Četvrto griši ako ne mari po sebi ili po drugomu 
naučit svoj puk nauk kršćanski i sve ono što 
kršćanin dužan je znat i ako u pripovidanju ne 
ponukuje da se zakon Božji i pravda obslužuje 
ili ako ne pripovida onda kad može. Peto gri- 
ši ako uboge svoje župe ne mari pomagat, zlo- 
čince pokarat, bolesnike pohodit i razgovorit 
i svetim sakramentih, kad je potribno, smrti 
pripravit" (232, 233). 

Priprava na smrt uključuje, dakle, i dijelje- 
nje sakramenta = bolesničkog — pomazanja. 
Potrebu tog sakramenta Lipovčić ovako obraz- 
laže: ,,U životu tilesnome potribno je... da se 
človik... ima čime branit od svojih neprijate- 
ljah... Po isti način imamo od sedam stvarih 

potribu u životu našem duhovnome... Peto da 
se na čas od smrti brani od svojih neprijateljah 
po najposlidnjemu pomazanju" (295). Lipov- 
čić antropološkim razlozima obrazlaže i sam 
broj od sedam sakramenta: ,,Oviu sakramenatah 
... jest samo sedam... zašto narod ljucki imajući 
potribu od sedam stvarih u životu tilesnome, 
zato hotio je Gospodin Bog da čovik na priliku 
života tilesnoga ima potribu od sedam stvarih 
u životu duhovnomu" (295). Sakramenat bo- 
lesničkog pomazanja ovako definira: ,,Najpo- 
slidnje pomazanje jest jedan između sakramena- 
ta svete Crkve, koji se čini mažući bolesnika 
u smrtnoj bolesti uljem posvećenim i govoreći 
svrhu njega molitve od svete Crkve naređene; 
ostavljen (je) i učinjen od Gospodina Isukrsta 
na korist duše i tila čovječega. I zove se najpo- 
slidnje pomazanje zašto se čoviku daje na svrhi 
života ili zašto posli ovoga sakramenta mlogi 
bolesnici drugo koje pomazanje ne mogu pri- 
miti' (343). Tako definicija uključuje samo 
opis ovoga sakramenta, a ne osvrće se na nje- 
govu narav i učinke. Njih navodi u daljnjem 
razlaganju ovako: ,,Između ostali pak dobara, 
koja Bog svemogući dopušća bolesniku po 
ovom sakramentu, jesu tri poglavita. Prvo či- 
sti mu dušu od onih grihah koje je na ispovidi 
zaboravio očitovat ili nije poznao da su grisi. 
Drugo daje mu razgovor, slobodu i jakost za 
podnest svaku napast duha paklenoga koji onda 
najveće na čovika natrkuje. Treće povraća mu 
zdravlje tilesno, ako je duši korisno" (344). 
Lipovčić daje također upute o načinu dijelje- 
nja sakramenta bolesničkog pomazanja, pose- 
bno kužnim bolesnicima, a nabraja i preduvjete 
koje treba ispunjavati sam djelitelj. Spominje 
pet preduvjeta za ,korisno'' primanje tog sa- 
kramenta koje treba ispunjavati primalac, a to 
su: krštenje, stanje milosti, bolest, odraslost i 
bogoljubnost. Katekizamsko razlaganje Lipov- 
čić zaključuje navodeći primjer kojim se su- 
protstavlja uvriježenom shvaćanju da će bolesni- 
ci, ,dok uzmu ovi sakramenat, da će udilj 
umerti' (344, 345). 

Lipovčićevi predlošci za katehetske ,,pri- 
dike" cjelovito i vrlo pregledno razlažu samo 
katekizamsko gradivo. Ta razlaganja on upot- 
punjuje barem jednim primjerom iz repertoara 
srednjovjekovnih zbirki pa na taj način samo 

gradivo slušatelji lakše pamte, a ono zbog svoje 
egzemplarnosti dobija na uvjerljivosti. Lipovčić 
k tome piše jasno, živahno i slikovito; tekst se 
čita ugodno. Sve to pokazuje Lipovčićevu teo- 
lošku i literarnu kulturu." Premda on obilno 
koristi barokni literarni izraz i elemente barok- 
nog književnog stvaranja, ipak takav način pi- 
sanja ne okrnjuje jasnoću i cjelovitost teološkog 
izražavanja u iznošenju katekizamskog gradiva. 
Premda je kao predloške koristio kanizijevske 
katekizme: Vucleum catecheticum* , katekizam 
Jakoba Marchdncia? i teološke spise Reiffen- 
stuela!? , koji slijede kanizijevsku katekizamsku 
tradiciju, pridružio je popisu svojih vrela i 
djelo Ivana Grličića!!, a ono zastupa belarmi- 
novsku katekizamsku tradiciju. Tako se Lipov- 
čić postavlja eklektički prema općim katolič- 
kim katekizamskim tradicijama: sadržajem se 
priklanja Bellarminu, u tumačenju otajstva 
Crkve ovisan je o Rimskom katekizmu (122— 
126), a u rasporedu gradiva i kontroverzistič- 
koj tendenciji slijedi Kanizija. Na taj je način 
Dussu csuvaiuche pohogjenje dokument među- 
sobnog prožimanja triju glavnih katoličkih ka- 
tekizamskih tradicija u sjvernoj Hrvatskoj, 
primjer novih pravopisnih rješenja! 2 i djelo 
ondašnjeg hrvatskog književnog standarda. 

7 Lipovčić je također autor tiskom objavljenih 
teoloških tezarija: Conclusiones tehologicae ex Quarto 
Sententiarum libro (Budae, 1747) i Ordo confusus 
seu conclusiones tehologicae de peccatis, virtutibus 
moralibus et legibus (Budae, 1753). Uz spomenuta 
hrvatska djela spominje Josip Jakošić dva izdanja i 
treće hrvatske knjige: Stazica duhovna zivota vikovic- 
njega od razlicitih i bogoljubnih molitava ucinjena 
(Budim, 1755; Osijek, 1767). 

8 Katekizam Nuleus catechiticus, continens brevi 
compendio doctrinam fidei ac morum objavio je 1663. 
Bernardinus Mercator. 


9 Jakob Marchantius je 1643. u Kolnu objavio 
katekizam pod naslovom: Catechismus novus... seu 
doctrina christiana in breves aboslutasque quaestiun- 
culas captu et observatu facillimas ordinata. 

10 Anaklet Reiffenstuel (1642—1703), franjevac i 
profesor moralnog bogoslovlja u Freisingu u Njemač- 
koj autor je niza crkvenopravnih spisa i poznate knji- 
ge Theologia moralis (Miinchen, 1692). 

11 Riječ je o Grličićevom jedinom poznatom djelu 
Puut nebeski ukazan csoviku od Boga po Svetoj 
Czarkvi to jest nauk karstjanski... (Venecija, 1707). 
— Lipovčić je: uistinu slijedio Grličićeva tumačenja, 
posebno prihvaćajući njegovu razdiobu gradiva unutar 
pojedinog poglavlja. Tako je Lipovčićeva knjiga dokaz 
kontinuiteta katekizamske literature u sjevernoj Hrvat- 
skoj. 

12 Usp. Z. VINCE: Grafijsko-pravopisna pitanja 
predpreporodnog i preporodnog doba u Slavoniji. 
Zbornik radova I. znanstvenog sabora Slavonije i 
Baranje, Osijek 1970, 779. 

POVIJESNO PASTORALNI VID 
BOLESNICKOG POMAZANJA 


Aldo Starić 


UVOD 


U posljednjim desetljećima prisustvujemo 
težnji koja je htjela, i još uvijek hoće, naš 5. 
sakramenat shvaćati i prakticirati kao bolesnič- 
ko, a ne posljednje pomazanje. Jasno je da je 
ova procjena pojednostavljena i da iziskuje 
kratak uvid u razloge te težnje kao i samo kri- 
tičko vrednovanje iste težnje odnosno tenden- 
cije koja je u mnogočemu utjecala odnosno ut- 
ječe i na pastoral u vezi s tim sakrameniom. 
Vrijedi razmisliti nad tim pastoralom koji na- 
staje ili je, bar negdje, poprimio dosta određeni 
profil da bi bilo moguće istaknuti neke momen- 
te prakse koja na neki način dobiva svoj izraz u 
našem 5. sakramentu. Bit će potrebno ponešto 
reći i o samoj ,,naravi" tog sakramenta, ali uvi- 
jek u vidu prakse koja se u nj slijeva ili iz njega 
proistječe; no, i s obzirom na tu praksu, ovo će 
razmišljanje više pažnje posvetiti njezinom ,,du- 
hu? negoli konkretnim oblicima. A da bi se 
moglo utemeljeno govoriti o sadašnjoj situaciji 
i o sadašnjem i, eventualno, budućem pasto- 
ralu, ipak je potrebno imati na umu i ,,tradici- 
ju? crkvene prakse i misli koja može biti inspi- 
racija, korekcija i otvaranje perspektiva. Toj se 
Tradiciji ponajprije okreće ovaj napis da bi u 
kontinuitetu, ali i razvoju, života Crkve sadaš- 

nja teološko-pastoralna refleksija mogla biti 
doprinos još jasnijem uočavanju teoretske i 
praktičke fizionomije našeg 5. sakramenta. 


I. NEKI PODACI IZ PROŠLOSTI 
ŽIVOTA CRKVE 


Unaprijed napominjem, da bi se izbjegla 
možebitna zabuna, da u ovom dijelu napisa 
želim spomenuti neke činjenice, osobito iz 
crkvene prakse, koje su i u novijim razmišlja- 
njima o našem 5. sakramentu i pastoralu u vezi 
s njim imale znatan utjecaj. No, treba dobro 
naglasiti da se spominjanje tih činjenica, koje su 
baš zahvaljujući istraživanjima posljednjih deset- 
ljeća našeg stoljeća postale poznatije, ne može 
jednostavno nazvati ,,povijest našeg 5. sakra- 
menta", jer bi to bio anahronizam, budući da 
kategorija , sakramenat" u smislu u kojem se i 
danas upotrebljava u teologiji postoji tek od 
11/12. st. Spominjanje ranije prakse ima zna- 
čenje u tome da se naznači ,,mjesto"“ u kojem 
je, zajedno s još i drugim elementima, živjelo 
ono što će skolastičko teološko razmišljanje 
individualizirati kao naš 5. sakramenat, čak bez 
obzira da li je ta skolastička refleksija uočila 
sve elemente koji pripadaju njemu kao ,,prak- 
si", kao ,,životu" koji je\često bogatiji od kon- 

cepcija. Ne treba posebno naglašavati da će ta 
dvotisućljetna praksa biti ovdje vrlo ukratko, 
pa i pojednostavljeno, spomenuta u funkciji 
i informacije ali osobito kao svojevrsno ,,teo- 
loško mjesto" koje ima svoju relevantnost i s 
obzirom na teoriju i s obzirom na pastoral na- 
šeg 5. sakramenta. 


1. Novi zavjet 


a) Danas se, nekako sve više, osjećamo ob- 
veznim da i u pitanju u vezi s našim 5. sakra- 
mentom, počnemo od početka Tradicije, tj. 
od same prakse Isusa iz Nazareta. Prema noyvo- 
zavjetnim spisima, osobito prema evanđeljima, 
Isusova izrazita praksa bilo je susretanje, poma- 
ganje i prihvaćanje — bolesnika. Pri tome, ja- 
sno, ne treba izgubiti iz vida specifičnost te 
Isusove prakse, koja se događala u osobito vri- 
jeme povijesti spasenja i koja je češće popri- 
mala oblik ,,čudesnih ozdravljenja" kao najava i 
anticipacija dolaska kraljevstva Božjega. Nije 
»pomazivanje bolesnika uljem, o čemu imamo 
svjedočanstva već iz rane Crkve (usp. osobito 
Jak 5,14—15), jednostavni produžetak Isusove 
prakse; uostalom, da naglasim samo jednu bit- 
nu razliku: Isus susreće i liječi bolesnike kao 
takve, dok će Crkva ,,pomazivati" samo svoje 
članove, jer će to mazanje uljem shvaćati kao 
,otajstvo vjere". Ali to ne znači da Isusova 
praksa nije na .neki način, ali djelomično, 
»prešla" i u kasniju crkvenu praksu pomaziva- 
nja njezinih bolesnih članova: i jednoj i drugoj 
praksi bar je to zajedničko da su bolesnici, 
i to nekako na osobit način, predmet i Isusove 
skrbi ali i skrbi Crkve. Doduše, treba odmah is- 
taknuti da Crkva neće smjeti misliti kako je 
svoju ,,dužnost'* prema bolesnicima ispunila 
pomazivanjem sv. uljem, kao što neće smjeti 
misliti — i to osobito zbog ,,nasljedovanja? 
Isusa Krista — da bolest i bolesnici izvan njezi- 
nih ,,granica" nisu njezina briga, iako — jasno — 
tu brigu prema njima neće moći izražavati po- 
mazanjem sv. uljem. Time se želi unaprijed re- 
ći da se ,pastoral bolesnika" neće moći iscrp- 
sti samo u pomazivanju uljem! 

b) Kroz povijest Crkve, ali posebice u no- 
vijoj teologiji, važno mjesto u vezi s našim 5. 
sakramentom zauzima pozivanje na Jak 5,14— 

15. Doduše, u novije vrijeme taj se tekst više 
koristi u kontekstu rasprava o ,,sakramentalno- 
sti" (ustanovljenje, primalac, učinci...) tog sa- 
kramenta, ali se čini potrebnim jače naglasiti 
da je taj tekst svjedok brige crkvene zajednice 
za njezine bolesne članove, što također, bez ob- 
zira na probleme egzegetske i dogmatske na- 
ravi, svjedoči da se ta zajednica brine za njih 
i pomazivanjem. No, još značajnije za današ- 
nji pastoral našeg 5. sakramenta može biti či- 
njenica da se o pomazanju bolesnika govori u 
kontekstu molitve (usp. r. 13—18!), čiji je oso- 
biti oblik molitva starješina Crkve nad bolesni- 
cima; dapače, netko bi mogao inzistirati nad 
podatkom da je u prvom planu baš molitva, a 
da pomazanje dolazi kao popratna gesta te mo- 
litve. Time se ne želi zaći u problematiku odno- 
sa našeg 5. sakramenta i ovog Jakovljevog tek- 
sta nego se, zbog cilja ovog napisa, želi svratiti 
pažnja na jednu praksu iz rane Crkve koja si- 
gurno i danas može biti inspirativna kako je to 
bila i u nekim drugim stoljećima u povijesti 
Crkve. 

c) Iz Novog zavjeta trebalo bi spomenuti i 
neke druge prakse u vezi s bolesnicima, ali bi 
trebalo spomenuti i mnoge tekstove koji često 
jasnije izriču ono što je ,,sadržano" u spomenu- 
tim ,gestama'' Isusa Krista i prve Crkve. No, i 
to je već dovoljno u jednom napisu koji želi 
samo podsjetiti na rieke podatke iz Tradicije, 
koji mogu biti inspirativni i u razmišljanju o 
pastoralu u vezi s našim 5. sakramentom. Ima 
tu i dogmatskih pitanja i teološke problematike 
koja proizlazi iz ,,čitanja'' spomenute prakse 


Isusa i prve Crkve, ali ovo nije mjesto da se ulazi 


u tu problematiku, koja nije toliko relevantna u 
problematici pastorala našeg 5. sakramenta. 
Ipak se može načelno reći da u pitanjima sa- 
kramenata Crkva neće biti navezana samo na 
novozavjetne tekstove nego će važnu ulogu ima- 
ti i prenošenje (tradicija!) života koji nije uvi- 
jek morao biti baš slovima zapisan u svem svo- 
jem bogatstvu i obilju. 


2. Otačko vrijeme 


Pod ovim naslovom bit će spomenute neke 
činjenice iz života Crkve prvih sedam-osam sto- 
ljeća koje imaju svoje mjesto u današnjem raz- 


kateheza 


mišljanju o pastoralu u vezi s našim 5. sakra- 
mentom; dakle — neka bude još jednom rečeno 
— spominjanje tih činjenica nije neka ,,povi- 
jest" tog sakramenta, iako jest uočavanje ,,mje- 
sta" u kojemu je on živio. 

a) Komplicirana je povijest ovog razdoblja! ; 
za nas je dovoljno istaknuti da je, bar tamo od 
3/4. st., u liturgiji tadašnje Crkve vidljivo mje- 
sto zauzimao obred posvete ulja koje se namje- 
njivalo bolesnim kršćanima; to je posvećeno ulje 
»sacramentum'', tj. ,,sveta stvar? koja po (bi- 
skupovom) posvećenju u sebi sadrži silu (Duha 
Svetoga) na korist kršćanima u situaciji bolesti. 
S druge strane, za nas je još važnije naglasiti 
ondašnji način i običaj upotrebe tog posveće- 
nog ulja: bez obzira na moguće razlike među 
pojedinim = mjesnim odnosno = pokrajinskim 
Crkvama, znan nam je običaj da se to ulje upo- 
trebljava vrlo široko, tj. u situaciji svakovrsnih 
bolesti pa i onih koje bismo mi danas okarakte- 
rizirali kao sasvim lake (glavobolja, probavne 
smetnje...); dapače, ulje se upotrebljavalo i u 
situacijama koje mi nazivamo prirođenim ma- 
nama (gluhoća, sljepoća od rođenja...). A to se 
ulje, osim pomazivanja, upotrebljava i, npr., 
na način pića... Mazanje sv. uljem mogu vršiti 
i laici, a to može učiniti netko i sam za sebe. 
Dakle, ako govorimo pojmom  ,,primalac", 
onda treba reći da je u tim stoljećima to bio 
svatko koji je na bilo koji način bolestan. 
Što se tiče tako široke upotrebe posvećenog 
ulja izgleda da se može reći kako je u pozadini 
stajalo uvjerenje o posvećenom ulju kao o ne- 
kom izvanrednom, svetom lijeku; kod toga će 
biti u prvom, a često i isključivom, planu tež- 
nja za ozdravljenjem, tjelesnim ozdravljenjem. 
No, poimanjem da je i grijeh svojevrsna bolest, 
bolest duše, sv. ulje je primjereno i za takve 
situacije: i to ne samo u situacijama koje mi 
danas nazivamo ,,duševne bolesti'* nego i u si- 
tuacijama kada je u pitanju zaista samo grijeh, 
tako da se, bar tu i tamo, sv. ulje davalo i fizič- 
ki zdravim ljudima da bi se izliječili od gri- 
jeha, osobito onih nesvjesnih i zaboravlje- 
nih.? 

b) U novije je vrijeme vrlo opširno istražena 
ova praksa u Crkvi tog razdoblja, ali je posebno 
važno kako su noviji teolozi vrednovali tu pra- 
ksu u vezi s pastoralom (a i teologijom) našeg 

5. sakramenta. Mora se reći da je velika većina 
novijih teologa, uz manje iako značajne iznim- 
ke, tu praksu prvenstveno iskoristila za to 
da gledom na ,,primaoca'' tog sakramenta u 
prvi, pa gotovo i isključivi, plan stavi — bole- 
snike. To je učinjeno i u naglašenom suprotsta- 
vljanju praksi koja je tamo od srednjeg vijeka 
bila stavila u prvi plan — umiruće. No, nakon 
prvih ,,oduševljenja'* za tu raniju praksu, ipak 
se ona počela kritički procjenjivati: uvidjelo 
se da se ipak ne može takva praksa iz onih prvih 
stoljeća jednostavno obnoviti, tj. da se ne može 
,primalac' našeg 5. sakramenta tako široko 
poimati kako se u ono vrijeme poimao prima- 
lac sv. ulja. S druge strane, nije se mogao jedno- 
stavno prihvatiti ni smisao koji se u ono vrijeme 
pridavao uzimanju sv. ulja; doduše, pozivajući 
se i na onu praksu, teolozi su i u vezi s našim 
5. sakramentom počeli isticati tzv. ,,tjelesni 
učinak", ali ga ne tumače u smislu nekog iz- 
vanrednog lijeka nego mnogo ,,spiritualnije'': 
govori se o ,,okrepi u bolesti", o ,,moralnom 
pridignuću" i sl. U svakom slučaju, proučava- 
nje te prakse iz ranijih stoljeća Crkve pripomo- 
glo je, i to uvelike, činjenici da se i pastoral 
našeg 5. sakramenta odlučno vezuje uz situaci- 
ju bolesti, iako to ne znači da ne treba razmisli- 
ti i danas za današnji pastoral kako će se široko 
shvaćati bolest u kojoj je prikladno i pastoralno 
efikasno podjeljivanje našeg 5. sakramenta. 
Unaprijed se može reći kako neće biti dobro da 
pastoral tog sakramenta bude praktički širok 
koliko i pastoral bolesnih članova crkvene za- 
jednice odnosno, drugim riječima, podjeljiva- 
nje našeg 5. sakramenta smisleno je u kontek- 
stu šireg, i čak mnogo šireg, pastorala bolesnih. 
Ali o tome će biti kasnije više riječi. 


3. Srednji vijek na Zapadu 


a) Od 8/9. st. na Zapadu počinje proces 


10 tome postoji obilna literatura: usp., npr. 
C. čheennaan, di sacramento degli infermi — storia 
e significato (Torino 1971), str. 17-33; M. Srakić, 
Bolesničko pomazanje — sakramenat nade i okrepa u 
bolesti, Bog. smotra 48 (1978), br. 3—4, str. 2605; 
G. Davanzo, L'unzione degli infermi: note storiche, 
teologiche, pastorali, EphemLit. 89(1975)323ss. 

2 Usp. J. Feiner, Die Krankheit und das Sakra- 
ment des Salbungsgebetes, u: Myst. Salutis V (Zurich 
—Einsiedeln — Koln 1976), str. 526. 

koji jedno osobito pomazanje bolesnih krš 
ćana vezuje, i to sve više, uz ono razdoblje ži- 
vota kada se kršćani spremaju za ,,sretnu smrt". 
Nije ovdje potrebno opisivati tu praksu u svim 
njezinim detaljima? ; važno je naglasiti da se to 
primanje sv. ulja vezuje uz ,,poenitentia ad 
mortem", tj. s obavljanjem (kanonske) pokore 
koja je praktički postala pripremanje na smrt, a, 
s druge strane, vezuje se i uz popudbinu, tj. uz 
davanje pričesti tim pokornicima. Time su ,,pri- 
maoci" sv. ulja sve više postajali oni kršćani koji 
i sv. ulje primaju kao dio ,,priprave na smrt". 
To sv. ulje bolesnicima (i starcima) dijele kleri- 
ci odnosno — praktički — svećenici, a sv. ulju 
se sve više daje izrazito ,,duhovni" smisao 
ili, još konkretnije, penitencijalni smisao. Ta- 
kvo gledanje na smisao pomazivanja sv. uljem 
bilo je prouzročeno povezivanjem sa ;,poeni- 
tentia ad mortem' odnosno, nešto kasnije, pre- 
nošenjem smisla rečene ,,poenitentiae' na po- 
mazanje sv. uljem; određeno opravdanje takvog 
shvaćanja moglo se naći i u Jak 5,15 (,,ako je 
sagriješio, oprostit će mu se?'!). S vremenom se 
pomazanje vrši na svim sjetilima kojima je krš- 
ćanin mogao sagriješiti a pri tom je ,,forma?, 
tj. popratne riječi pomazanja, izrazito peni- 
tencijalna: ,,Neka ti Gospodin oprosti sve što 
si sagriješio vidom, sluhom...". U 11/12. st., 
kada skolastici žele sustavno izraziti vjeru i 
život Crkve, oblikuje se i kategorija ,,sakrame- 
nat", koja se, među ostalim, primjenjuje i za 
označavanje onog pomazanja bolesnika, koje se 
daje osobito umirućima i kojemu se pridaje 
izrazito penitencijalni smisao. Nije čudno da je 
za skolastike taj sakramenat — posljednje po- 
mazanje, sakramenat umirućih... To je pomaza- 
nje po njihovom shvaćanju čišćenje od ,,osta- 
taka grijeha", slabosti, vremenitih kazni (tako 
osobito dominikanci!) ili pak od lakog grijeha 
(tako osobito franjevci!); daje se u času umira- 
nja da bi čovjek, očišćen i od tih zadnjih pre- 
preka, mogao neposredno ući u raj. To pomaza- 
nje sv. uljem jest zadnji sakramenat koji Crkva 
može dati svojim članovima i kojim ih, uz ra- 
zne ,,oproste'', priprema da bi odmah poslije 
smrti postigli ,blaženo gledanje" Boga; nije 
čudno da se čak preporuča da se to pomazanje 
podjeljuje zaista u zadnji tren čovjekovog ži- 
vota. Doduše, valjda i silom tradicije, spominje 

se i eventualni , tjelesni učinak" tog sakra- 
menta, ali kao vrlo sporedan i ,,uvjetan", tj. 
ako koristi spasu duše. Na toj su liniji i izjave 
ondašnjih crkvenih sabora: Lionski I (usp. 
DS 833), Lionski II (DS 860), Firentinski 
(DS 1324). Doduše, Tridentinski sabor, koji se 
ne obazire samo na ondašnju praksu i teologi- 
ju nego i na Jak 5,14—15, spominje nemoćni- 
ke (,infirmi") kao primaoce tog sakramenta, 
iako dodaje: ,,osobito oni koji su opasno bo- 
lesni te se čini da su na umoru" (DS 1698); 
isti sabor osim ,,penitencijalnih' učinaka ovog 
sakramenta spominje i jačanje i podignuće čo- 


“vjekove duše odnosno duha (usp. DS 1696); 


no, sve to nije gotovo ništa pridonijelo da se, 
sve do prvih desetljeća našeg stoljeća, učini 
kakav pomak u shvaćanju i prakticiranju našeg 
5. sakramenta; on je i dalje ostao — i u pasto- 
ralu i u teologiji — izrazito sakramenat ,,na 
smrt bolesnih" ili čak umirućih. No, ako je 
govor o pastoralu bolesnih u tim stoljećima, on- 
da treba naglasiti da je on bio mnogo širi; 
naime, ne treba zaboraviti da je Crkva u to vri- 
jeme i izrazita ,,socijalna' ustanova, koja, npr., 
gradi i održava mnoge bolnice, nastaje i više 
redovničkih zajednica okupljenih radi njege 
bolesnika... Pa i liturgijski momenti skrbi za 
bolesnike, bar u nekim razdobljima, uključivali 
su i ,,molitve nad bolesnicima““, što je, dapače, 
u načelu pa i u ,,obrednicima" trajno bilo pri- 
sutno, iako to ne znači da se to i ,,prakticira- 
lo"; ,klerička' Crkva se ipak pojavljivala goto- 
vo isključivo kao djeliteljica — posljednjeg po- 
mazanja. Ne treba posebno govoriti o tome ka- 
ko je bio doživljavan svećenik koji je dijelio 
posljednju pomast a time i ono što je on 
,podjeljivao"! 

b) Pri ocjeni te donedavne prakse i teologi- 
je 5. sakramenta ipak treba reći da je on previše 
i gotovo isključivo bio gurnut u ,,područje 
smrti" — dapače, u čas umiranja. Toga su miš- 
ljenja gotovo svi noviji teolozi, iako nisu svi je- 


3 Osim literature pod gornjim brojem 2 usp. i 
R. Berandy, Le sacrament des malades, NouvRevTheal 
96(1974) br. 6, str. 600ss. 


4 Usp. A. Chavasse, Prires pour les malades et 
onction sacramentelle, u: L'Eglise en priere (Paris— 
Tounai-Rome—New York 1961), str. 580-594. 


kateheza 


dinstveni u određivanju koliko treba ovaj sa- 
kramenat ,,odmaknuti' od smrti. Ovom napo- 
menom je zapravo najavljena teološka i pasto- 
ralna problematika zadnjih 40-ak godina našeg 
stoljeća. 


III. SITUACIJA U 20. ST. 


Pod ovim se naslovom želi obuhvatiti period 
posljednjih četiri-pet desetljeća ovog našeg 
stoljeća, u kojemu se teološka misao suočila 
s mnogim problemima i s obzirom na naš 5. 
sakramenat. Što se tiče pastorala tog sakramen- 
ta izrazito mjesto zauzima Drugi vatikanski 
sabor, ali još više njegovi provedbeni dokumen- 
ti a to je, konkretno, novi ,,Red bolesničkog 
pomazanja i skrbi za bolesne" iz 1972. god. 
Ovaj će napis istaknuti neke momente tih no- 
vijih crkvenih dokumenata, ali će ukratko spo- 


menuti i teološku problematiku koja je još . 


uvijek prisutna u odnosu na naš 5. sakramenat 
da bi onda bile moguće refleksije o ,,duhu' pa- 
storala tog sakramenta. 


1. Noviji crkveni dokumenti 


a) Drugi vatikanski sabor je o našem 5. sa- 
kramentu progovorio u atmosferi težnje pa i ja- 
kih apela, i sa strane teologa i sa strane pasto- 
ralaca, da se nadiđe shvaćanje i praksa koja je 
od tog sakramenta učinila — posljednje pomaza- 
nje ili čak pomazanje umirućih. No, sam Sa- 
bor, imajući na umu tradiciju i prvog tisućljeća 
ali i drugog života Crkve, postupio je oprezno 
odnosno kompromisno. To je vidljivo već u 
br. 73 Konstitucije o sv. liturgiji, u kojoj do- 
slovno stoji: ,/Posljednje pomazanje' koje se 
još, i to bolje, može zvati 'bolesničko pomaza- 
nje' nije sakramenat samo za one koji se nalaze 
u skrajnjoj životnoj pogibelji. Zato je priklad- 
no vrijeme za njegovo primanje već onda kada 
se vjernik, zbog bolesti i starosti, počinje na- 
laziti u smrtnoj pogibli'% Pomak je vidljiv u 
samom preferiranju naziva ,,bolesničko poma- 
zanje"; ,,primalac" tog sakramenta je vjernik 
koji se počinje nalaziti u smrtnoj pogibli — time 


je taj sakramenat odmaknut od časa umiranja,. 


iako ne i od smrti. I broj 74 iste Konstitucije 
je na liniji istog pomaka, doduše suzdržanog, 


istraživanja 


time što ,,posljednji? sakramenat u životu krš- 
ćanina nije, po sebi, bolesničko pomazanje nego 
popudbina. Pomak od posljednjeg k bolesnič- 
kom pomazanju vidljiv je i u br. 11 Konstitu- 
cije o Crkvi: tu se već upotrebljava samo naziv 
,bolesničko pomazanje", iako se njegovo zna- 
čenje još uvijek vezuje uz smrt, makar se, ci- 
tirajući Jak 5,14—16, govori i o ,,olakšanju bo- 
li? io ,,spasenju". No, ovaj broj iz Konstitucije 
je i teološki, ali još više pastoralno, zanimljiv 
po tome što sam naš 5. sakramenat imenuje 
kao ,sveto pomazanje i molitvu svećenika" 
te pomazanju i molitvi zajedno pripisuje ,,učin- 
ke; a osim toga izričito kaže da tim činima 
zapravo ,,cijela Crkva preporučuje bolesne trpe- 
ćem i proslavljenom Gospodinu" čime je i po- 
mazanje i molitva za bolesnike postala stvar 
čitave crkvene zajednice! 

b) Novi ,,Red bolesničkog pomazanja i skrbi 
za bolesne? iz 1972. godine“, koji na svom po- 
četku donosi i Apostolsku konstituciju ,,Sac- 
ram unctionem infirmorum" pape Pavla VI, u 
mnogim svojim elementima stavio je naglasak 
na bolesničko pomazanje, iako ne zabacuje ni 
praksu pomazivanja umirućih (usp. ,,Prethodne 
napomene" br. 14—15). Pomak u pravcu bole- 
sničkog pomazanja učinjen je već samim nazi- 
vom našeg 5. sakramenta: u ,,Redu" se ni je- 
danput ne upotrebljava naziv ,,posljednje po- 
mazanje" ili tomu što slično. ,,Red" hoće do 
te mjere u prvi plan staviti bolesnike da i even- 
tualno umirućeg primaoca ovog sakramenta 
opisuju kao ,,bolesnika koji je možda izgubio 
svijest" (br. 14) ili za kojeg se sumnja da je 
već umro (usp. br. 15); bolesnicima ,,treba" 
odnosno ,,valja" dijeliti to pomazanje, a star- 
cima i ,,bolesnicima koji umiru? to se ,,može* 
(usp. br. 8, 11, 14 i 15). Posljednji sakramenat 
koji Crkva daje svojim članovima jest popud- 
bina a tek eventualno pomazanje sv. uljem (usp. 
br. 26 i 30). 

c) Kako prosuditi domet ,,Reda" u sklopu 
pastorala našeg 5. sakramenta? Da li je to zav- 
ršna ili, bar djelomično, polazna točka? Među 
teolozima postoje još uvijek neke dileme, koje 
ipak treba registrirati prije zaključnih refleksi- 

5 Hrvatsko izdanje Dokumenata Drugog vatikan- 
skog sabora, V. izd. KS, Zagreb 1970. 
6 Hrvatski prijevod v. izd. KS, Zagreb 1973. 

ja o pastoralu tog sakramenta. Naime, iako je 
»Red" odlučno na liniji isticanja ,,bolesnika" 
kao primaoca našeg 5. sakramenta, ipak i tuma- 
čenje ,, značenja“ bolesničkog pomazanja može 
utjecati na tokove pastorala. Određene dileme 
o samom identitetu tog sakramenta mogu ima- 
ti reperkusija u traženju zaokruženijeg pastoral- 
nog profila samog sakramenta bolesničkog po- 
mazanja. 


2. Teološka pitanja o identitetu 
sakramenta bolesničkog pomazanja 


Pitanja o identitetu našeg 5. sakramenta us- 
redotočuju se na pitanje o njegovom ,,znače- 
nju" (klasično govoreći: o njegovim ,,učeni- 
cima"). Među današnjim teolozima, i nakon po- 
jave ,,Reda bolesničkog pomazanja...", još 
uvijek postoje dvije koncepcije, koje ću, radi ja- 
snoće, imenovati: soteriološka i eshatološka. 
Soteriološka koncepcija tumači smisao tog 
sakramenta globalno soteriološki, tj. ističe ,,spa- 
senjske" učinke s obzirom na situaciju bolesti 
pa govori, npr., o okrepi, o podignuću u bolesti 
i sl.; bitno je da smisao tog sakramenta vidi u 
»pomoći" u bolesti. Eshatološka koncepcija, 
naprotiv, smisao bolesničkog pomazanja vezuje 
uz smrt, makar pri tome njezini zastupnici 
govorili na razne načine. Njima ne smeta da se 


naš 5. sakramenat naziva bolesničko pomaza- 


nje ali misle da je prikladno vrijeme njegovog 
podjeljivanja teška bolest, a ,,tešku' odnosno 
»Opasnu" ili ,,pogibeljnu? bolest opisuju kao 
situaciju u kojoj je smrt ,,objektivno" prisutna 


odnosno situaciju koja svojom ,,pogibeljnošću* - 


postaje najavljivanje smrti. Zato će oni značenje 
bolesničkog pomazanja opisivati kao sakramen- 
talno jačanje nade bolesnika, koji je objektivno 
suočen sa smrću pa se treba i subjektivno suo- 
čiti s tom činjenicom da bi milošću tog sakra- 
menta učvrstio svoju nađu u uskrsnuće i život 
s Bogom usprkos činjenici smrti; to ne znači — 
prema njihovim izričitim tvrdnjama — čas pri- 
manja našeg 5. sakramenta stavljati u trenutke 
umiranja, nego u situaciju kada je vjernik — 
zbog težine bolesti — došao u ,,područje smrti? 
izričito i objektivno. Drugim riječima, ono što 
je u soteriološkoj koncepciji tek eventualni 
a svakako sekundarni smisao bolesničkog poma- 

zanja, za eshatološku je koncepciju bitno i je- 
dino. ' 

Ako bi se prosuđivalo samo na temelju broja 
zastupnika jedne ili druge koncepcije, onda je 
među modernim teolozima kudikamo zastup- 
ljenija soteriološka koncepcija", jer je relativno 
mali broj onih koji daju tom sakramentu samo 
eshatološki smisaoš. Meni se ipak čini da je 
vrijedno ukratko spomenuti argumente i ove 
druge koncepcije jer ni dan-danas nije sasvim 
jasan teološki identitet tog sakramenta. Pri to- 
me je još važnije što jedna i druga koncepcija 
drukčije ,,čitaju" i gore spomenute činjenice iz 
prošlog života Crkve a različito ,,čitaju' i novi 
,,Red". Soteriološka koncepcija normativnijom 
smatra praksu iz ,otačkog doba", iako njezini 
zastupnici redovito neće misliti da se ona prak- 
sa može jednostavno , kopirati"; eshatološka 
koncepcija više inzistira na praksi koja je na- 
stala tamo u 8/9. st., iako neće zastupati usko- 
ću te prakse, tj. neće naš 5. sakramenat tumači- 
ti jednostavno kao. sakramenat umirućih. Što 
se tiče Jak 5,14—15 i jedna i druga koncepcija 
se, uglavnom, slaže da se iz tog teksta ne mogu 
izvući odlučni elementi u prilog jedne ili druge; 
naime, Jakov govori o ,,bolesniku" (r. 14), 
ali izgleda o zaista teškom bolesniku, budući da 
on ne može ići prezbiterima nego ih k sebi 
poziva, a izrazi ,,spasiti? i ,,podići'', kojima se u 
1. 15 opisuje ,,učinak" molitve prezbitera po- 
praćene pomazanjem, ne mogu se ,,bez ostatka? 
protumačiti ni u globalno soteriološkom ni u 
eshatološkom smislu... No, za nas je još važnije 
da se te dvije koncepcije razlikuju i u prosuđi- 


7 Bez nabrajanja pojedinih imena upućujem na 
preglede" novije literature o našem 5. sakramentu: 
USp., npr., A. M. Tiacca, Unzione degli Infermi: orien- 
tamento degli studi recenti, EphemLit 61(1974) 
548—558; ISTI, Per una rassegna sul sacramento dell 
unzione degli infermi, EphemLit. 89(1975)397— 
467; usp. i G. Gozzelino, Unzione degli infermi, u: 
Dizionario Teologico Interdisciplinare III (Torino 
1977), str. 499s. 

8 Tu koncepciju, nadovezujući se na tradiciju 
još iz 19. st., zastupa nekolicina značajnih njemačkih 
teologa (Rahner, Hdring...). — Usp. o tome u najno- 
vije vrijeme G. Greschake, Letzte Oelung — Kranken- 
salbung — Tauferneuerung angesichts des Todes, u: 
Leiturgia — Koinonia — Diakonia (Fstschr. F. Konig 
zum 75. Geburtstag; Wien — Freiburg — Basel 1980) 
str. 97— 126. 

vanju novog ,,Reda bolesničkog pomazanja..."; 
naime, sama ,,dogmatska?? mjesta iz tog ,,Reda" 
koja govore o značenju našeg 5. sakramenta 
uglavnom donose mišljenja zastupana u prijaš- 
njim dokumentima vjere, bez obzira da li po- 
goduju jednoj ili drugoj koncepciji (usp. osobito 
br. 5—6 ,,Predhodnih napomena); izjave ,,Re- 
da“ o primaocu bolesničkog pomazanja (usp. 
br. 8—15), po riječima, mnogo više pogoduju 
soteriološkoj koncepciji jer se stalno govori 
samo o bolesnicima i bolest se nikada ne vezu- 
je izričito uz smrt odnosno umiranje, ali zato 


eshatološka koncepcija svoju šansu vidi u činje- | 


nici što ,,Red" govori, doduše, o bolesti ali 
stalno o ,teškoj", ,,opasnoj“", ,pogibeljnoj" 
bolesti (usp. br. 8, 10, 11), što će onda tumači- 
+i u smislu ,,prisustva smrti" u bolesti. Imajući 
u vidu te dvije koncepcije razumljivo će biti i 
njihovo reagiranje odnosno procjena dometa 
novoga ,,Reda": zastupnici soteriološke kon- 
cepcije prosuđuju izjave novoga ,,Reda" kao od- 
redeno sankcioniranje prakse (i teorije) koja je 
odlučno krenula u pravcu bolesničkog pomaza- 
nja distancirajući se od posljednjeg pomaza- 
nja; dapače, mnogi su izražavali nadu da je time 
još više otvoren put baš u tom pravcu; neke iz- 
jave koje nekako zvuče u prilog eshatološke 
koncepcije, npr., inzistiranje na ,,teškoj" bo- 
lesti, tumače kao određeni kompromis zbog 
prakse i teorije 2. tisućljeća povijesti Crkve. 
Zastupnici pak eshatološke koncepcije novi 
»Red" prosuđuju kao pomak u pravcu boles- 
ničkog pomazanja ali koji — i praksi i teoriji — 
postavlja određene granice a to je situacija 
teške bolesti; jasno je da će ovi posljednji in- 
zistirati da praksa ostane u okvirima koje odre- 
đuje ,,Red". 

Mislim da se mora reći da je eshatološka 
koncepcija — teoretski govoreći — zaokruženija 
jer je jednostavnija: u svakoj situaciji primanja 
bolesničkog pomazanja ,,učinci" su uvijek isti, 
tj. — općenito govoreći — ,,eshatološki". So- 
teriološka koncepcija, uz situaciju bolesti, 
ipak mora uzimati u obzir bar mogućnost da 
se pomazanje dijeli i u času umiranja ili bar u 
takvoj bolesti koja je ,,objektivno" najava smrti 
pa otuda problem da li se u tim, ipak različi- 
tim, situacijama može uvijek govoriti o istom 
značenju (,,učincima") našeg 5. sakramenta: 

zar u nekim slučajevima (npr. zaista ,,smrtne? 
situacije) ne treba govoriti samo o eshatološ- 
kom smislu pomazanja sv. uljem? U vezi s tim 
problemima čini mi se da je ipak presudnu ulo- 
gu odigrao pastoral, tj. soteriološka je koncep- 
cija naš 5. sakramenat htjela protumačiti kao 
općespasenjski i zbog toga da ,,bolesnici“ izra- 
zitije postanu područje pastoralne skrbi Crkve. 
Mislim da i podaci iz prošlosti Crkve, i Isusova 
praksa i Jak 5,14—15, ali i novi ,,Red* još 
uvijek traže refleksiju za što smisleniji pastoral 
našeg 5. sakramenta. 


IV. NEKE REFLEKSIJE |I NAPOMENE 
ZA PASTORAL BOLESNIČKOG 
POMAZANJA 


Imajući na umu sve što je do sada rečeno i 
o praksi Crkve kroz stoljeća i o novijim crkve- 
nim dokumentima i o novijoj teološkoj situaciji 
mogu se pokušati izreći neke napomene u vidu 
pastorala povezanog s našim 5. sakramentom. 
Budući da je riječ o razmišljanju u vidu prakse, 
jasno je da je važan momenat i konkretna situ- 
acija a ne samo ,,izvođenje" nekih smjernica iz 
same naravi tog sakramenta. Svoje bih razmiš- 
ljanje sažeo u nekoliko sljedećih točaka, koje 
očito mogu biti i vrlo subjektivne. Zato i one 
žele biti samo prilog sveobuhvatnijem razmiš- 
ljanju. 

1. Danas je još uvijek pitanje o ,,primaocu'? 
našeg 5. sakramenta odnosno, drugim riječima, 
o učestalosti dijeljenja tog sakramenta. Mnogi 
su skloni, pa i u našim krajevima, neizdiferensi- 
ranom podjeljivanju bilo da je riječ o bolesni- 
cima bilo o starcima. Kod toga — čini mi se — 
postoji neko nesvjesno poistovjećivanje pasto- 
rala i sakramentalizacije, tj., u konkretnom slu- 
čaju, želi se što šire shvaćati ,,primalac" tog 
sakramenta da bi i bolesnici, a ne samo više- 
-manje umirući, bili zahvaćeni pastoralnom 
skrbi. Međutim, čini mi se da ta linija nije naj- 
perspektivnija. Mislim da naglasak treba staviti 
na pastoral bolesnika kao takav, u sklopu 
kojega, i u dosta određenim momentima, ima 
svoje mjesto i pomazanje. Jasno je da to zahti- 
jeva dodatne napore a ne samo brigu da vjer- 
nici prime sve sakramente. Ako bi bolesničko 
pomazanje bilo uključeno u taj širi kontekst, 

onda ima šanse da slavljenje tog sakramenta 
bude smislenije: ono bi moglo biti na svoj na- 
čin izraz a i polazište šire brige crkvene zajedni- 
ce za svoje bolesnike. 

2. U tom širem pastoralu posebno mjesto 
pripada evangelizaciji i bolesnika ali i zajednice. 
Evangelizacija se nameće ne samo silom činje- 
nice da je i bolesničko pomazanje otajstvo vje- 
re, tj. da je vjera preduvjet njegovog slavljenja, 
nego i zbog činjenice da je taj sakramenat još 
uvijek neadekvatno shvaćan i doživljavan — i od 
kršćana općenito i od bolesnih kršćana. Nije 
potrebno ovdje nabrajati kako sve naši krš- 
ćani ne shvaćaju ovaj sakramenat... U evange- 
lizaciji zajednice posebno je potrebno naglasiti 
par momenata: treba nadići još uvijek prisut- 
ni ,,dolorizam", tj. isticanje bolesti kao neke 
vrednote? ; i novi ,,Red bolesničkog pomaza- 
nja..." piše: ,,Sama je Božja providnost odredila 
da se čovjek neumorno bori protiv svake bo- 
lesti..." (br. 3; usp. br. 4), iako su kršćani 
svjesni i granica te borbe protiv bolesti. S druge 
strane, treba crkvenoj zajednici jasno doći do 
svijesti da su bolesnici u prvom redu ljudi; to 
može izgledati kao neka otrcana fraza, ali je 
ipak istina da su i suvremeni kršćani dio svijeta 
koji je bolesnike češće stjerao u društvene ai 
fizičke ,,rezervate"; zajednica koja neće u sebi 
bolesnike očito je — ,,bolesna". S obzirom na 
evangelizaciju bolesnika u vezi s našim 5. sakra- 
mentom mislim da je danas, i u našim krajevi- 
ma, potrebno postaviti pitanje: kolika je vjera 
potrebna da bi taj sakramenat bio otajstvo vje- 
re? Ne izgleda da je dovoljan ,,dogmatski? 
odgovor o ,,minimumu vjere" a ne čini se da 
možemo i dalje računati s ,,kršćanskim'' ambi- 
jentom odnosno atmosferom. U tom kontekstu, 
i zbog upravo navedenog razloga, bilo bi smisle- 
nije prakticirati i neke druge ,,vjerske prakse" 
koje će nekada biti primjerenije ,,vjerskom" 
stanju bolesnika pa tako na neki način biti i 
»uvod" u slavljenje bolesničkog pomazanja, 
iako se može dogoditi da se ne dođe do tog slav- 
ljenja i zbog ,,neevangeliziranosti" ali i zbog 
,neprihvaćanja" tog sakramenta; neka i opet 
bude naglašeno: nije sakramenat bolesničkog 
pomazanja jedino ,,vjersko" sredstvo susreta- 
nja i pomaganja bolesnika. Imajući na pameti 
našu konkretnu situaciju, mislim da i za podje- 

ljivanje bolesničkog pomazanja treba imati 
,taktičnosti", koju novi ,,Red bolesničkog po- 
mazanja..." preporuča u vezi s ispovijedi bo- 
lesnika (usp. npr. br. 100). 

3. Shvaćajući slavljenje bolesničkog pomaza- 
nja kao svojevrstan izraz šireg pastorala bolesni- 
ka, crkvenoj zajednici stoje na raspolaganju i 
mnoge druge izvanliturgijske i liturgijske ,,ge- 
ste". Pod izvanliturgijskim gestama mogu se 
podrazumijevati svi oblici pohađanja, druženja 
i pomoći bolesnika, ali se mogu posebno istak- 
nuti one ,eligiozne": ,,duhovni“ razgovori, 
molitva s bolesnicima, čitanje Svetog pisma... 
Liturgijske ,,geste' mogu biti sakramentalne i 
nesakramentalne. Novi ,,Red?, što je i razumlji- 
vo, posebice razrađuje one ,,sakramentalne": 
pričest bolesnika, bolesničko pomazanje, po- 
pudbina, pokora-pomazanje-popudbina. No, u 
istom ,,Redu'' ima bar nešto sugestija i za ne- 
sakramentalne liturgijske geste (usp. osobito 
br. 42—45), iako će tek praksa zaokruženije 
oblikovati te načine skrbi za bolesne članove 
crkvene zajednice. Ako se ima na umu ,,vjersko 
stanje" naših zajednica, čini se da bi trebalo 
razvijati i prakticirati baš te nesakramentalne 
liturgijske čine: religiozne razgovore, službu 
Riječi, ali osobito molitvu ne samo s bolesni- 
cima nego i nad njima. Tradicija, počevši već 
od Jak 5,14—15, pokazivala je osobiti senzibi- 
litet baš za molitvu nad bolesnicima. Ta bi prak- 
sa mogla poprimiti i izgled zaokruženog obre- 
da, u kojem bi mogla imati mjesta i drevna ge- 
sta polaganja ruku (svih okupljenih!) nad bole- 
snikom. Jasno, sve to pretpostavlja da neće je- 
dino svećenik biti onaj koji će činiti te liturgij- 
ske nesakramentalne geste. Načelno bi se mo- 
glo reći da ne mora biti isključena ni gesta ne- 
sakramentalnog pomazivanja bolesnika, iako je 
opasnost konfuzije sa sakramentom bolesnič- 
kog pomazanja. Ako bi se uvriježile te izvanli- 
turgijske i liturgijske ,,geste", tj. razgovori, 
molitva, čitanje Sv. pisma..., ne bi se moralo 
toliko inzistirati na širokoj ,,primjeni" sakra- 
menta bolesničkog pomazanja, nego bi on za- 


9 Usp. o tome S. Spinsanti, Vivere la malattia 
nello spirito pasquale, u: I! sacramento dei malati 
(Torino 1975), str. 100— 117, osobito str. 107s. 

ista mogao biti rjeđe podjeljivan ali zato i izri- 
čajnije. A time bi bila šansa da i opet ,,religi- 
ozno-crkvena' briga za bolesnike ne bude sa- 
mo briga svećenika odnosno klerika. Tom ši- 
rom praksom, u kojoj bi sakramenat bolesnič- 
kog pomazanja imao svoje osobito mjesto, 
postojala bi šansa da u prvi plan dođe bolesnik, 
koji očito treba mnogo više nego samo taj sa- 
kramenat, a ne da sva briga bude koncentrirana 
na pitanje da li je taj sakramenat ,,primljen" 
odnosno ,,obavljen''. 

4. U tom širem kontekstu pastorala bolesnih 
članova crkvene zajednice ne postavlja se samo 
izolirano pitanje o ,,učincima'' našeg 5. sakra- 
menta nego o ,,značenju" brige crkvene zajed- 
nice za te članove. Danas to značenje, i zbog 
društvenog odnosno socijalnog položaja Crkve, 
može poprimiti izrazito ,,religiozni'' karakter, 
ali koji ima i ,,ovozemaljskih" reperkusija; na- 
ime, taj pastoral može postati ,,znakovit". 
Ponajprije za bolesnog člana crkvene zajednice: 
čitav pastoral bolesnih, a unutar njega i podje- 
ljivanje sakramenta bolesničkog pomazanja, jest 
svojevrsna ,,professio fidei" odnosno, kako bi 
rekao sv. Toma, ,,protestatio fidei", tj. izricanje 
vjere da Božje prihvaćanje ljudi obuhvaća i bo- 
lesnike, a sudeći prema praksi Isusa iz Nazareta 
čak na osobiti način; govor o Božjoj blizini 
prestaje biti fraza kada je ,,prenose' opipljive 
ljudske ruke, ljudsko druženje, ljudski pohod! 
Svojom brigom za bolesne članove crkvena se 
zajednica ,,pojavljuje'' i kao zajednica koja uk- 
ljučuje bolesne: biti bolestan nije ne-crkvena 

situacija, ali i ta činjenica treba postati ,,osjet- 
na'' kada je riječ o situaciji bolesti. Na taj se 
način pojavljuje Crkva kao zajednica spasenja 
bez obzira na — ljudski govoreći — izgubljene 
pa i propale situacije, kakva može biti i bolest, 
a da i ne govorimo o ,,psihološkim" efektima 
koje ta skrb zajednice sa sobom nosi kod bo- 
lesnika; naime, kod bolesnika se tako lako ra- 
đaju osjećaji odbačenosti, beskorisnosti, smeta- 
nja, izgubljenosti... Osim spomenutog ,,učinka?? 
na bolesnika, kojemu po rečenim gestama do- 
lazi ,,spasenje", sveobuhvatna briga crkvenih 
zajednica za svoje članove postaje i vrlo upečat- 
ljivo svjedočenje pred ,,svijetom?; čini se da 
»Svijet'' današnjih dana na osobit način treba 
to svjedočenje prihvaćanja bolesnika, budući 
da ih je ipak, na ovaj ili onaj način, izolirao 
ako ne već isključio. 


Zaključak 


Pastoral u vezi s našim 5. sakramentom očito 
nije pomaknut već time što umjesto ,,posljed- 
njeg pomazanja" govorimo o ,,bolesničkom po- 
mazanju''. Ni sugestije novog ,,Reda bolesnič- 
kog pomazanja..." nisu automatski pomak u 
praksi. Bitna je ipak promjena ,,duha" kojim 
ćemo susretati bolesne, ali i umiruće, članove 
naših zajednica. Sigurno će nam i Duh sugerira- 
ti što nam je činiti baš u konkretnim prilikama 
i baš s konkretnim bolesnicima. I ovaj napis 
želi biti samo mali doprinos ,,nadahnuću?! 

BOLESNIČKO POMAZANJE U 
PASTORALNOJ PRAKSI 


Bono Zvonimir Šagi 


Uvod 


Pojedinačna iskustva, koliko god bila bogata, 
ne mogu biti dostatna sama po sebi kad je riječ 


o integralnom pastoralu koji mora uključivati | 


razvojnu perspektivu, niti se mogu kopirati bez 
prethodnih refleksija i analitičkih provjera kroz 
svagdanju dinamiku. Kad je riječ o pastoralnoj 
praksi pojedinog sakramenta, ova napomena za- 
dobiva osobitu težinu. 

Sakramentalizacija, shvaćena kao pastoralni 
proces daleko je obuhvatnija od samog slavlje- 
nja pojedinih sakramenata. Ona zahtijeva i 
uključuje aktivan odnos vjernika i vjerničke za- 
jednice prema sakramentima iz njihovih učina- 
ka ukoliko svaki sakramenat na svoj način ug- 
rađuje primaoca u Tijelo Kristovo — Crkvu.! 
Stoga se Crkva na razini konkretne zajednice 
mora u slavljenju sakramenata aktivirati u cilju 
veće govorljivosti znaka ,,vjere, ufanja i ljubavi" 
jer u tom znaku i njena sakramentalnost dolazi 
do izraza. 

Polazimo zato od crkvene zajednice koja 
slavi sakramenat bolesničkog pomazanja bez 
opisivanja nekog određenog iskustva, razmiš- 
ljajući iz uvida u ono što se općenitije danas zbi- 
va oko ovog sakramenta. Promatrajući tako ci- 
jelu stvar, nalazimo mnoštvo raznolikosti iz 

kojih se mora u praksi afirmirati ono sržno što 
može postati odrednica za proces sakramentali- 
zacije u situaciji bolesti i prisutnosti bolesnika u 
kršćanskoj zajednici. ' 
Uočavanjem i potcrtavanjem bitnoga stalno 
se usmjeruje praksa što je kao svoju ,,trađiciju" 
stvara pojedina kršćanska zajednica. Kakav je 
nivo te prakse takav je i kvalitet sakramental- 
nog procesa, dakako, u onom vanjskom, mjerlji- 
vom. Bilo bi pogrešno promatrati pojedini sa- 
kramenat kao po sebi djelotvornu svetu stvar 
izvan konteksta vjere crkvene zajednice i dije- 
liti je kao neki lijek ili slaviti ga ne gledajući na 
stvarni stupanj pripadanja primatelja kršćanskoj 
zajednici kao i na stupanj osjećaja zajedništva. 
Dosegnuti stupanj svijesti vjere, osjećaja crk- 
venog zajedništva i sakramentalnosti kršćanske 
zajednice kao subjekta slavljenja neophodno je 
žarište za kreativno razvijanje dinamičnog pa- 
storala svakog sakramenta. Svaki sakramenat 
pretpostavlja određenu egzistentnu situaciju čo- 
vjeka koji živi u nekoj određenoj zajednici, pa 
je njegova situacija u korelaciji sa zajednicom i 
njenom situacijom, njenim životom. Sakramen- 


1 Usp. Bono Zvonimir Šagi, Traganja za novom 
crkvenom praksom, KS Zagreb, 1982, str. 209 i 240. 

talna situacija pojedinog sakramenta nije samo 
situacija u kojoj se nalazi primatelj nego i situ- 
acija u kojoj se nalazi zajednica koja mora za- 
jedno sa primateljem slaviti. Dobro poznavanje 
te situacije početak je dobrog postavljanja pa- 
storalne prakse. 

U pitanju bolesničkog pomazanja posebno je 
važno vrednovati svaku inicijativu kroz širinu 
i cjelokupnost ove sakramentalne situacije, jer 
pomazanje mora predstavljati središte oko ko- 
jeg se razvija sav bolesnički pastoral. 

lako sam svijestan da je na ovaj način tek 
djelomično moguće zadovoljiti očekivanja od 
tako postavljene teme, ipak ćemo krenuti od 
situacije koju pretpostavlja bolesničko pomaza- 
nje, sakramenat kojim ,,Krist jača svoje vjerni- 
ke u bolesti. kao kakvom najčvršćom zašti- 
tom''ž Neću ovdje zalaziti u teža teološka i te- 
orijska mjesta niti ću iznositi pastoralna pravila 
koja su evidentna iz samog Reda bolesničkog 
pomazanja i skrbi za bolesnike, što ih u cjelosti 
valja imati na pameti i u ovom izlaganju. 


2. Bolest i bolesnici u kršćanskoj 
zajednici 


Svaka teška bolest, a dosta često i starost, 
predstavlja ne samo fizički ili psihički handi- 
cap nego i neku vrstu društvene emarginacije. 
Ta emarginacija nije uvijek i u svim kulturama 
(društvenim sredinama) jednaka, ovisi o vrsti, 
težini i dugotrajnosti bolesti. Mada danas nije 
tako drastična i nije motivirana religioznim raz- 
lozima kao nekad (na pr. kod Hebreja u Starom 
Zavjetu), kad se neke bolesnike isključivalo iz 
zajednice, ipak ona je danas u subjektivnom 
smislu ponekad i teža zbog društveno-kultur- 
nih obrazaca življenja superindustrijskog druš- 
tva. Danas prevladavaju medicinski razlozi za 
isključivanje bolesnika iz njegovog životnog am- 
bijenta. Bolesnici se gotovo u pravilu smješta- 
ju u medicinske ustanove, jer stanovi i obitelj- 
ski domovi jednostavno više nisu prikladni za 
njegu bolesnika, pa ni onih kojima nisu potreb- 
ni posebni medicinski zahvati. 

Što se tiče same bolesti kao činjenice u čov- 
jekovu životu i u životu zajednice valja primi- 
jetiti da se danas u zapadnoj kulturi bolest kao 
i smrt ne doživljava religiozno u smislu predanja 

Stvoritelju niti kao nešto što treba nadvladati 
unutrašnjom snagom bića kao osobne cjeline, 
već kao neki tehnički defekt koji treba pobije- 
diti znanjem i tehničkom vještinom liječnika. 
Medicina zadobiva sve veću važnost. Stvara se 
iluzija i pučko uvjerenje da ona može sve izli- 
ječiti ili gotovo sve. Ako ne sada, jer još uvijek 
ima neizliječevih bolesti, pitanje je samo vre- 
mena, pa će se pronaći lijek. Kako primjećuje 
Ivan Ilić, s pretjeranom. se isključivošću još 
uvijek medicini pripisuje pobjeda nad velikim 
infektivnim bolestima koje su epidemijski ha- 
rale u prošlosti. Nedovoljno se uočava vrijed- 
nost životne sredine za prevladavanje bolesti. 
Nedovoljno se uočava i vrijednost unutarnje 
otpornosti ljudske osobe. 

Industrijsko društvo teži za industrijaliza- 
cijom medicine. Medicinske se ustanove orga- 
niziraju slično industrijskim pogonima. Boles- 
nik sve više postaje objekt, njegov tretman po- 
staje sve više bezličan, ovisan o dobroj tehno- 
logiji — mnoštvu aparata i djelotvornosti kemij- 
ske industrije. Odatle proističe sve veći osjećaj 
osamljenosti i istrgnutosti bolesnih osoba iz 
njihove životne sredine, njihova životnog kru- 
ga. Smrt u takvoj situaciji, nekako, počinje i 
prije same smrti. 

U spletu ovih okolnosti i shvaćanja Crkva u 
svom religioznom pristupu bolesniku i bolesti 
slijedi svoga Učitelja. U primjeru Isusovu vidi- 
mo bolesnike oko njega, on im prilazi, dotiče 
ih, liječi ih. Evanđelja navode dosta zgoda gdje 
se Isus pojavljuje u ulozi liječnika. Promatraju- 
ći način kako to Isus čini, zapažamo da traži i 
budi vjeru, prima, dodiruje bolesnika, čini to 
obično usred mnoštva i vraća ga u zajedniš- 
tvo. (Usp. Mt9,35; Mt 14,34; Mk 1,34; Lk 4,40) 

Kršćanska zajednica nastavljajući djelo Kris- 
tovo ne može izbjeći zadatak da prilazi bolesni- 
cima s ljubavlju Iscjelitelja. Čini se da danas 
najprije mora tražiti izravne mogućnosti da bo- 
lesnici ne izgube svoje mjesto u zajedništvu sa 
-zdravima. Dapače, kršćanska zajednica ne bi 


2 Red bolesnickog pomazanja i skrbi za bolesne 
br. 5, KS, Zagreb 1973. U daljnjem tekstu citirano: 
Red... 


3 Vidi: Ivan Ilić, Medicinska nemesis, Vuk Ka- 
radžić, Beograd, str. 24 s. 

bila autentično evanđeoska, ako bolesnike ne bi 
integrirala u svoje zajedništvo, razvijajući isto- 
dobno aktivan odnos sviju članova prema bolu 
i patnji, tako da se s jedne strane probude u 
ljudskoj osobi unutarnje snage vjere za borbu — 
otpor bolesti, a s druge strane smisao za supat- 
nju. Ne radi se ni o kakvom veličanju boli i 
patnje, već o suobličenju Kristu, njegovu spase- 
njskom putu. 

Krist predstavlja jedno novo središte integra- 
cije ljudi u zajednicu. Zajednica, okupljena za- 
jedništvom žive vjere kao predanja Kristu koji 
trpi i umire za nas, snagom Duha Svetoga po- 
staje stalno dostupno mjesto gdje se ljudi ispu- 
njaju unutrašnjom slobodom da se osjete spa- 
šenima od okova bolesti i užasa umiranja. 
Međusobno druženje vjernika u suosjećanju i 
supatnji pojačava tjelesnu borbu pojedine oso- 
be protiv vlastite bolesti. Tako zajednica vjere 
označuje Kristovu iscjeliteljsku funkciju, koju 
On vrši snagom svoga Duha. 

Svaka zato kršćanska zajednica, polazeći od 
svoje osnovne jezgre, euharistijskog skupa, mo- 
- Ta izgraditi određeni stupanj svijesti da oni koji 
trpe zavređuju naročitu pažnju sviju članova 
zajednice. Bol, patnja, razna tjelesna i duševna 
trpljenja (prikraćenja) dio su križa koji nosimo 
s Kristom. Svaka se zajednica izgrađuje, hoće 
li biti vjerna, u slici svoga učitelja, Krista Raspe- 
toga. ,,Gledajte svoju zajednicu: nema među 
vama mnogo mudrih s ljudskog gledišta, nema 
mnogo jakih, nema mnogo plemenitih. Nego 
lude svijeta izabra Bog da posrami mudre" 
(1 Kor 1,26—28). ' 

Prema tome u ovo vrijeme kad medicinska 
tehnologija sve češće pretvara bolesnika u 
objekt, a brigu za njega čini bezličnom, krš- 
ćanska zajednica religiozno spašava bolesnika i 
doprinosi prevladavanju tjelesne bolesti ponaj- 
većma integracijom bolesnika u zajedništvo 
vjere, ufanja i ljubavi sa zdravima., Zdravi u 
vjeri snagom Duha prihvaćanjem liječe bolesne 
supatničkom ljubavlju u Kristu. Radi toga evan- 
gelizacija i katehizacija moraju otkrivati vjerni- 
cima cjelovito značenje i vrijednost bolesti u 
Otajstvu spasenja, tako da svatko lakše upozna 
i primi pogibelj bolesti i vlastite oslabljene 
snage pouzdano oslonjen na Krista. 

Ako se sada još zapitamo, u čemu bi se kon- 

kretno sastojala integracija bolesnih u zajedni- 
cu, najkraće možemo odgovoriti: u molitvi. 
euharistijskom slavlju, u svakom skupu i u cje- 
lokupnom služenju oni neka budu duhovno ili 
čak u nekojim okolnostima fizički prisutni, ne 
samo kao anonimna kategorija članstva (vjer- 
nika) nego poimence kao osobe. Dobro je da 
oni znaju da se na njih misli... 


3. Pastoralna briga za bolesne 


Govoreći konkretnije o samoj pastoralnoj 
brizi za bolesne najbolje je poći upravo od te 
integracije bolesnika u zajednicu. Treba paziti 
da se sva briga za bolesnog člana zajednice ne 
prenese isključivo na pojedine profesionalne 
osobe niti iscrpi u nekim servisnim činima — 
pohodima, sakramentima i sl. Cijela je zajedni- 
ca nosilac, u datoj mjeri, brige za bolesnog čla- 
na. Zato istovremeno s posebnim činima za 
bolesnike (tjelesnim i duhovnim) spomenuta se 
integracija mora događati na duhovnoj razini, 
svijesti međusobnog prihvaćanja supatnje. ,,Ako 
trpi jedan ud, trpe zajedno svi udovi“? (1 Kor 
12,26). Smisao za suosjećanje i supatnju auten- 
tična je sastavnica kršćanskog mentaliteta. 

Razmišljajući na taj način o bolesnicima 
unutar cjelokupnog života kršćanske zajednice 
kažemo da se pastoral bolesnika odvija na ra- 
zini: a) službe Riječi, najšire uzete (prvo nav- 
ještanje, kateheza, propovijedanje); b) sakra- 
mentalizacije — liturgije; c) dijakonije. Te tri 
razine, zapravo, sačinjavaju cjelokupni pasto- 
ral kao spasenjsko služenje Crkve, pa to znači 
da briga za bolesne mora na adekvatan način 
prožimati cjelokupni pastoral jedne žive krš- 
ćanske zajednice. S tim se u vezi može pitati, s 
obzirom na crkvene strukture, koja je osnovna 
zajednica kao mjesto gdje se sve to odvija? 
Očito je to mjesna zajednica tipa župe ili neka 
druga još osnovnija zajednica gdje se prirodno 
razvijaju međusobne veze. Ne ulazeći u daljnju 
problematiku konstatiramo da je župa u našim 
prilikama, a to uostalom konstatira i Red bo- 
lesničkog pomazanja i skrbi za bolesnike, prva 
i osnovna pastoralna struktura koja mora orga- 
nizirano voditi brigu o bolesnicima. 

Budući da liturgijski skup i Euharistija u ži- 
voj župnoj zajednici predstavljaju žarište i 


kateheza 


živu jezgru unutar-zajedničkog događanja, oda- 
tle polazi i razvija se pastoral zajednice. Da bi 
zajednica mogla integrirati bolesne u svoj pa- 
storal, koji ne bi bio isključivo samo djelo žup- 
nika i njegovih najbližih suradnika, mora u 
svom liturgijskom okupljanju imati i dostojno 
mjesto za bolesnike. To, dakako, ne mora uvi- 
jek biti fizičko mjesto. Svaki pojedini bolesnik 
koji je sudjelovao u liturgiji dok je bio zdrav 
mora moći osjetiti da je i dalje prisutan u li- 
turgijskom događanju zajednice. Povezanost s 
Euharistijom na poseban je način omogućena 
preko laičkog donošenja pričesti bolesnicima. 
S tim je u vezi veoma važno pastoralno isko- 
ristiti i razviti na planu župne zajednice ono što 
Red predviđa ne samo za sakramenat bolesnič- 
kog pomazanja nego i poputbine. 

No vratimo se na tri pastoralne razine: 

a) Na razini službe Riječi, ako se posveti 
više pažnje teološkoj refleksiji i evanđeoskom 
navještaju u propovijedi i u katehezi postupno 
se može u svijesti vjernika razviti jači smisao 
za djelotvorno milosrđe prema bolesnima (koje 
nije samo u lijepim riječima) te odgovornost 
u pružanju ,,uzajamne pomoći za olakšanje 
svakojakih ljudskih potreba"*. Propovijedanjem 
i permanentnom katehezom u zajednici pripre- 
maju se i potiču kršćani da svi zajedno sudjelu- 
ju u ljubavi Kristovoj za bolesnu braću, boreći 
se protiv bolesti i slaveći sakramente bolesnih. 
Bez uspješne službe Riječi ne može se računati 
na uspješno slavljenje sakramenata, bar ne u 
onom što spada na područje vidljivog znaka. 
Za sada mi se čini da su propovijedanje i ka- 
teheza u tom pogledu još uvijek previše apstrak- 
tni. 

b) Na sakramentalizacijskoj razini — zajed- 
ničarska narav sakramenata zahtijeva da su čla- 
novi zajednice sposobni oblikovati skup koji 
slavi i uokviriti otajstvenu stvarnost Crkve u 
konkretnoj situaciji bolesnika tako da on 
može vjerom doživjeti susret s Kristom u Crkvi 
koja ga prima u Kristovo ime. Svaki je sakra- 
menat, a u ovom kontekstu posebno bolesnič- 
ko pomazanje, bogoštovni čin Crkve, koji se 
sastoji i od molitve cijele zajednice za primate- 


la. Bez tog aktivnog sudjelovanja zajednice " 


vjerom ,nadom i ljubavlju u molitvi za bole- 
snika svako slavljenje sakramenta ostaje krnje. 


inicijative i is kus tva 


Jednako tako zajednica mora postati sposob- 
nom aktivnim zajedništvom, kroz trajanje bo- 
lesti, podržati i podupirati sakramentalnu mi- 
lost, da se spasenje bolesnika dovrši u Kristu 
Isusu. 

c) Na razini dijakonije traži se ponajprije 
izgrađena svijest dužnosti prema bolesnicima u 
samoj bazi zajednice da ne bi sve ostalo na či- 
sto obrednom. Iz te svijesti dužnosti mogu se 
razvijati spontani oblici i inicijative, počevši 
od obitelji i bolesnikovih najbližih pa do osta- 
lih grupa i eventualnih udruženja u župi. Isto 
tako organizirani oblici koje treba svaka živa 
zajednica (župa) razvijati, i sama i zajedno s 
drugim zajednicama, u cilju pružanja pomoći 
bolesnima, osamljenima i starima. 

Na polju dijakonije treba se kloniti dviju 
mogućih pretjeranosti: 

— spiritualistične — po kojoj bi se sva krš- 
ćanska briga za bolesne shvatila kao pružanje 
duhovne vjerske utjehe te se iscrpila u jedno- 
stavnoj podjelbi sakramenta. Po tom bi shvaća- 
nju i sam sakramenat za bolesnike bio jedno- 
strano spiritualistički protumačen. 

— tjelesne — po kojoj bi se zanemario du- 
hovni-vjerski faktor te se sva briga za bolesnika 
prenesla na medicinsko područje i medicinsko 
umijeće. 

Prethodne napomene u Redu bolesničkog 
pomazanja ovako to sažimlju: ,,Ne dolikuje da 
se samo bolesnik bori protiv bolesti već moraju 
i liječnici i svi koji su se bilo kako posvetili 
bolesničkoj njezi učiniti, nastojati i pokušati 
sve što po ljudskom sudu može koristiti duhov- 
nom i tjelesnom pridizanju bolesnih; postupe li 
tako, ispunit će Kristovu riječ kojom nalaže 
pohađati bolesne; kao da kaže da je posjetite- 
ljima na brizi sav bolestan čovjek i čovjeka 
treba pripomoći i tjelesno i okrijepiti duhov- 
nom utjehom''*. Sve nas to, naravno, upućuje 
ponovno na već rečeno o potrebi integracije 
bolesnika u župu kao zajednicu osoba. Radi 
ioga župa mora imati izgrađene (organizirane) 
oblike zajedništva u kojima se bolesnik može 

“osjetiti kao osoba, prihvaćen od drugih osoba 


4 Red... br. 32. 


Red... br. 32. 
5 Isto, br. 4 — dijelove potcrtao BZŠ. 

koje ga žele i nastoje pridignuti i tjelesno i 
duhovno. Za sada se u tome nalazimo pretež- 
no na traganju za tim djelotvornim oblicima 
koji bi odgovarali suvremenim društvenim situ- 
acijama. 

Suvremeno društvo u razvijenim industrij- 
skim zemljama pruža medicinsku pomoć gotovo 
svim bolesnima na organiziran, dakle, institu- 
cionalan način. To, bez sumnje, predstavlja na- 
ročiti vid ljudskog napretka, ali istovremeno 
oblikuje i sveukupni mentalitet ljudske zajed- 
nice u odnosu na bolesne članove. Kako smo 
već naglasili, depersonalizira se tretman boles- 
nih osoba. Kršćanska dijakonija se, zapravo, u 
najvećem dijelu ne može izdvajati iz tog što se 
općenito čini u nekom društvu, jer je po nara- 
vi same stvari pomaganje bolesnih neizdvojivo 
od organizirane medicine. 

Pita se u stvari, može li kršćansko služenje 
nešto pridodati uz tjelesni aspekt organiziranog 
pružanja medicinske pomoći? Izgleda očitim da 
kršćansko služenje može i mora pridonijeti, ne 
izdvajajući se, ljudskom pristupu institucionali- 
zirane medicine ljudskoj osobi. Ponajvećma to 
može činiti baš svojim djelotvornim zajedniš- 
tvom. 

To djelotvorno zajedništvo uključuje razvi- 
jeni smisao za supatnju — suosjećanje s boli dru- 
goga, koje nije samo prazno sažaljenje, već se 
izražava kroz stvarno zalaganje vlastite osobe 
za drugu osobu po Kristovu primjeru. Radi 
toga znak je žive vjere da kršćanska zajednica 
ima u svako doba prikladne osobe za stvarno 
služenje bolesnim osobama i to upravo u onom 
gdje se ljudski pristup, ljudska osobna pažnja 
ne može nadomjestiti nikakvim drugim sred- 
stvima, nikakvim servisima. Crkva je kroz svu 
svoju povijest bila svijesna toga zadatka. U nje- 
nom su krilu na evanđeoskom nadahnuću nica- 
le ustanove i bratovštine za njegu i liječenje 
bolesnika mnogo prije nego su države postale 
svijesne da je to njihov zadatak. Sve se to unu- 
tar crkvene zajednice događalo zbog sakramen- 
talne naravi njenog zajedništva — snagom Duha 
Kristova. Taj pak Duh uvijek pronalazi novi, 
prikladni put (usp. Iv 16, 12—13) koji treba 
prokirčiti i 


ralne brige za tjelesno zdravlje svojih članova i 

sadašnja pastoralna  operativa. - 
Danas se crkvena zajednica u pogledu pasto- 


za liječenje od bolesti nalazi na istom terenu sa 
društvenom zajednicom. Društvena zajednica je 
prvotno u tome pozvana. Crkvena se djelatnost 
zato ne može izdvojiti, paralelno postavljati, 
kao da bi htjela ili mogla nadomjestiti organi- 
ziranu društvenu akciju. Ona uvijek mora imati 
na umu otajstvenu narav svoga zajedništva. To 
znači da crkvena zajednica može svojom vjer- 
skom usmjerenošću na spasenjsko otajstvo Kri- 
stovo po kojem bolest zadobiva naročito spa- 
senjsko značenje inspirirati medicinsko osoblje, 
ukoliko su vjernici, da svojim svjedočenjem 
(predanim služenjem) Krista kao liječnika učine 
prisutnim u medicinskim ustanovama. Vjera u 
Krista koji liječi trebala bi imati aktivnu ulogu 
u osobnoj ljudskoj formaciji liječničkog i dru- 
gog medicinskog zvanja. 

Prvi su, dakle, nosioci crkvene dijakonije 
(dakako, bez ikakve posebne crkvene etikete) 
kršćanski liječnici i drugo medicinsko osoblje. 
Oni moraju djelovati ne samo liječničkim umi- 
jećem, primjenom medicinskih dostignuća (što 
je, naravno, njihov osnovni zadatak) nego kao 
vjernici sve to prožimajući kršćanskom ljubav- 
lju, zauzetošću za svaku ljudsku osobu u cjeli- 
ni. Ne samo da liječe specijalistički tijelo, nego 
cijela čovjeka. Tako bi se postupno mogao sve 
jasnije artikulirati tzv. liječnički (medicinski) 
pastoral“. Jasno je, to pretpostavlja da liječnici- 
vjernici posjeduju izgrađenu svijest da njihovo 
služenje može imati i duboku religioznu, krš- 
ćansku dimenziju, kao njihov osobni prilog 
medicinskoj vještini kojom se služe ljubavlju 
Krista — Liječnika._ 

Istovremeno i ostali čimbenici u kršćanskoj 
zajednici vezani uz brigu i njegu bolesnika danas 
neminovno moraju biti povezani sa organizira- 
nim društvenim pristupom bolesnika. Dapače, 
»Svi kršteni sudjeluju u toj službi uzajamne lju- 
bavi u Kristovu tijelu..." Na prvom mjestu 
ukućani, rodbina, prijatelji, susjedi. U urbanim 


6 Liječničko dušobrižništvo ne želi zamijeniti 
svećenički pastoral nego želi biti psihoteranija duho- 
vno usmjerena. Izraz potječe od V. E. Frankl-a. Ovdje 
ga uzimamo samo analogno. Vidi: V. E. Frankl, 
Arztliche Seclsorge, Grundlage dr Logotherapie und 
Existenzanalyse, 1971. 


1 Red..., br. 33. 


kateheza 


sredinama posebno je aktualno da kršćanska za- 
jednica animira ljude za uzajamno pomaganje u 
bolesti. 

U ovom je kontekstu iznova važno naglasiti 
da se ni tjelesna briga (čisto medicinska) ne 
može odijeliti od duhovne (vjerske), bar ne za 
aktivnog vjernika, jer čovjeka valja uzimati uvi- 
jek cjelovito. Što se vjernika tiče, na bilo koji 
način vezanih uz bolesnika, svi oni moraju pru- 
žati vanjski sakramentalno-crkveni izraz Kri- 
stove brige za bolesne članove. 

Tako dolazimo i do samog sakramenta za 
bolesnike u kojem su glavni činitelji župnici i 
drugi svećenici. Radi spomenute neodjeljivosti 
duhovnog od tjelesnog župnici i župni svećeni- 
ci moraju biti uključeni i u tjelesnu brigu, 
brižljivim posjećivanjem i slavljenjem sakrame- 
nata. Povezano sa cjelovitom pastoralnom bri- 
gom, također ovom tjelesnom, slavljenje sakra- 
menta zadobiva potpunije značenje i postaje 
govorljivije samom bolesniku pa time i djelo- 
tvornije u smislu onog ,,ex opere operantis". 


4. Bolesničko pomazanje — 
,.terapia"'? 


Teologija je o ovom sakramentu nedvojbeno 
uznapredovala u zadnje vrijeme te otkriva nove 
pastoralne mogućnosti. Ipak za pastoralca, zbog 
duhovne situacije suvremenog svijeta već napo- 
menute u odnosu na bolest i bolesnike, ostaje 
problem, može li se i kako aktualnoj kršćanskoj 
zajednici navještati: ,,Boluje li tko među vama? 
Neka dozove starješine Crkve! Oni neka mole 
nad njim, mažući ga uljem u Ime Gospodnje, 
pa će molitva vjere spasiti nemoćnika! Gospo- 
din će ga podići i, ako je sagriješio, oprostit 
će mu se." (Jak 5,14—15). Ne bi li trebalo po- 
stati vidljivije u samom sadašnjem događanju 
toga što izriče ovo klasično biblijsko mjesto 
značenje i učinak podijeljenog sakramenta? 
Koliko taj sveti obred, povezan s medicinom 
može imati i tjelesno terapijsko? značenje? 

S jedne strane otkriva se bolja perspektiva 
pastoralnog tumačenja učinaka i milosti bole- 
sničkog značenja bolesti, a s druge se strane 
pojavljuju i veće poteškoće kad se želi protuma- 
čiti izliječiteljska narav sakramentalne milosti. 
Bez sumnje, ta je milost u neku ruku ,,terapia* 


inicijative i iskustva 


— lijek kako pokazuju sam simbolizam sakra- 
menta, svjedočanstva liturgije i teologa kroz 
povijest. No veliko je pitanje, što je to, zapravo, 
u tjelesnom smislu? Pastoralac mora izbjegavati 
da pravi distinkciju između duhovnog i tjeles- 
nog učinka sakramenta, jer bi se to protivilo 
psiho-somatskom jedinstvu čovjeka i dovodilo 
bi u lažno svjetlo sam sakramenat koji nam je 
objavljen i sa tjelesnim učinkom kako to izla- 
zi iz Jak 5,14. Samo spiritualističko tumačenje, 
koje je bilo dominantno u skolastici, upalo bi 
u dihotomijsku koncepciju čovjeka. Jednako 
pak je tako pogrešno predstavljati pomazanje 
kao neki lijek ili terapiju slično onom što pro- 
pisuje liječnik, jer bi to odvodilo u magijsku 
religioznost. 

Milosni učinak bolesničkog pomazanja 
istovremeno je tjelesno-duhovni, mada se sav ne 
dogodi u primatelju istovremeno. Više je kao 
proces. 

Stoga je u pastoralnoj praksi neobično važ- 
no tako organizirati i slaviti pomazanje da je- 
dinstveno značenje tjelesno-duhovnih učinaka 
dođe do izražaja pomoću vanjskoga znaka — 
obreda. Razumljivo da u tome nezaobilaznu 
ulogu igra služitelj sakramenta i zajednica okup- 
ljena oko bolesnika. Kreativni pristup iz žive 
vjere u svakom pojedinom slučaju! 

Govor o ,pobjedi' nad bolešću, o ,lijeku"', 
olakšanju, spasenju mora biti takav da postane 
vidljivije da se radi o pobjedi nad zlom kobi i 
beznađu u koje pogibeljna bolest može strova- 
liti čovjeka, o pobjedi nad prepuštenošću stra- 
hu. U tom je kontekstu važno imati na pameti 
kakve sve promjene donosi teška bolest u egzi- 
stenciji čovjeka. Neke su već bile spomenute, 
kao na pr. emarginacija od ljudske skupine s 
kojom je čovjek bio vezan životnim i radnim 
vezama. No ona donosi i nesiguriiost; strah pred 
smrću, osjećaj krhkosti, iskustvo vlastitog ne- 
povratnog ograničenja. Tako se bolest može 


8 Ignacio Onatibia, L'unzione degli infermi con- 
dizione per un rinmnovamento sacramentale, Concili- 
um 9/1976. str. 170-182; Sandro Spinsanti, Unzione 
degli infermi, u: La rivista del clero Italiano 5/1980, 
str. 400—406, Claude Ortemann, La pastorale des 
sacraments aupres des malades, u: La MAISON-DIEU, 
113/1973, str. 115—132., 

promatrati i kao određeni rasap subjektivnog 
jedinstva čovjekova bića. 

Milost sakramenta pomazanja može se zato 

koncipirati kao ponovno zadobivanje unutarnje 
harmonije, nadvladavanje škripca i handicapa u 
koji bolest strovaljuje čovjeka. To zadobivanje 
unutarnje harmonije i to prevladavanje ,,škrip- 
ca događa se na višem nivou. milosnog djelo- 
vanja — u susretu s Kristom. Milost pomazanja 
pomaže osobi da u određenom trenutku prihva- 
ti vlastite granice kao prostor ostvarenja egzi- 
stentne slobode u slici Sina Božjega: Bolest, 
mada teška osobna kriza, ne mora dovesti do 
osobnog brodoloma — do rasapa osobe. U 
sakramentalnom susretu s Kristom bolesnik se 
stvarno može osjetiti spašenim. 
. U takvom, dakle, jedinstvenom promatranju 
milosnog učinka pomazanja, koji se događa u 
cjelini osobne egzistencije, treba naglašavti 
susret s Kristom, umrlim i uskrslim, koji tim sa- 
kramentom jača svoje vjernike" kao kakvom 
najčvršćom zaštitom??? 

Zajedno s naglašavanjem susreta s Kristom u 
istom sakramentu mora biti očit i znak soli- 
darnosti crkvene zajednice s bolesnim članom. 
Sve događanje oko toga sakramenta mora odi- 
sati zauzetošću cijele zajednice za bolesnika 
kao osobu. 

Na taj način susret s Kristom — Spasiteljem i 
solidarnost crkvene zajednice za bolesnika- 
-vjernika jest doista ,,terapia" koja ga može oja- 
čati da se osjeti ,,oslobođen" i jak u trpljenju 
sve do ,,pobjede". Svaki pastoralac može na- 
vesti i konkretne primjere, što ih je sam doživio 
u svojoj praksi, gdje se sakramenat pomazanja 
doista pokazao efikasnim u tom smislu. 

No ipak u sadašnjoj aktualnoj praksi. još. 


uvijek nije postignuto da bi slavlje sakramenta. 


bolesničkog pomazanja bilo raspoznatljivo u 
tim svojim učincima. Valjalo bi još mnogo uči- 
niti, ne samo u pojedinačnim pokušajima, nego 
“ina općem planu pojedine mjesne Crkve da se 
sakramenti pastoralno, tj. upotrebljivo? pribli- 
že vjernicima — njihovoj vjerskoj svijesti. Sada 
još uvijek okolnosti, najčešće nametnute situ- 
acijom sredine (npr. bolnice) u kojoj se bolesnik 
nalazi ne omogućuju očitovanje pune znako- 
vitosti sakramentalnog slavlja i sveukupnog sa- 
kramentalizacijskog procesa, najčešće se sve za- 

ustavi na ,,brzom'' servisnom činu ,,ex opere 
operato". 


.5. Slavljenje sakramenta pomazanja 
kao liturgijski čin 


Bolesničko pomazanje neće izići pred oči 
kršćana u svom punom značenju, ako se ne po- 
kaže kao liturgijski čin u svom potpunom opse- 
gu: kao vanjski iskaz mnogostruke brižljivosti 
kršćanske zajednice za bolesnike. Zato u vezi 
s liturgijskim aspektom za pastoral treba istak- 
nuti slijedeće: 

a) Komunitarni vid slavljenja. Mada nije mo- 
guće, naročito u našim (ne)prilikama po bolni- 
cama posvema izbjeći izolirano, ,,brzo' dijelje- 
nje sakramenta pomazanja, ipak treba težiti, 
a mislim da je u tom smjeru moguće i naći 
neki konkretni način, da taj čin ima bar neku 
vezu sa zajednicom. Bilo bi važno da župa ili 
skupina (zajednica) u kojoj se kao vjernik kre- 
tao bolesnik zna za njega te da bude uključena 
u molitvu, ako ne može biti uključena u sam 
čin slavljenja. Valjalo bi izbjegavati čisto ser- 
visno anonimno dijeljenje sakramenta. 


Gdje god i kad god se može pomazanje se 


slavi i dijeli u zajednici — vjerničkom skupu. U 
tu svrhu traži se od svake župne zajednice da 
je liturgijski dovoljno odgojena i u sakramental- 
nim slavljima uigrana da i u pojedinim svojim 
segmentima može doprinijeti kako bi sva zna- 
kovitost sakramenta došla do svog izraza. Ne 
bi se smjelo dogoditi da sve ostane na goloj 
ritualnosti ili, što je još gore, na nekoj magič- 
noj = nerazumljivosti, što može odbiti 
suvremenog čovjeka od samog sadržaja, te mu 
se sakramenat učini praznim obredom. 
.Zajednica, primjereno angažirana u pripremi, 


u samom slavljenju i poslije produženom. -dija.. 


konijom kroz trajanje bolesti daje uvjerljivost 
sakramentalnom znaku u konkretnoj situaciji. 
Zato je veoma prikladno da pojedina župna 
zajednica ima bar minimalno organizirane i 
formirane suradnike za sakramenat pomazanja. 
Jasno najprije su tu redovni djelitelji (župnik i 
svećenici), ali ako ostane samo na njima, teško 


9 Red..., br. 5. 


kateheza 


Ša 


će se-odmaći dalje od više-manje dobrog servi- 
sa, iako mu se ne može ni u tom slučaju zanije- 
kati eklezijalni vid. Eklesijalnom vidu u mnogo 
većoj mjeri doprinosi baš učešće zajednice po- 
čevši od obitelji (ukućana) do župnih suradni- 
ka. Po tom aktivnom učešću zajednice slavlje- 
nje sakramenta. postaje instrumenat integracije 
bolesnika u zajednicu, odnosno sprečavanja 
njegove emarginacije. 

Sadašnja liturgijska obnova omogućuje da se 
slavlje bolesničkog pomazanja poveže s euhari- 
stijskim slavljenjm — misom bilo u crkvi bilo u 
bolesnikovoj kući. Tu mogućnost, na žalost, 
još uvijek premalo koristimo. Nije to toliko 
krivnja na sadašnjim pastoralcima koliko na 
mentalitetu. U svijesti naših vjernika još uvijek 
je previše prisutno shvaćanje da je to posljednje 
pomazanje kao ispraćaj na času smrti a ne du- 
hovno-tjelesna pomoć u teškoj (pogibeljnoj) 
bolesti. Zbog toga svećenici ne mogu uvijek 
ni uz najbolju volju organizirati dijeljenje sa- 
kramenta na komunitaran način. U ovom se 
trenutku ipak može u dosta slučajeva učiniti 
takve pomake, koji omogućuju izmjenu menta- 
liteta, da i ,,standardni“ vjernici shvate da je 
to sakramenat za bolesnike, a ne samo za umi- 
ruće. : 
Istovremeno ipak treba pripaziti da se ne 
bi pastoralna praksa u odnosu na taj sakramenat 
razvodnila, što bi se lako dogodilo, ako se ne 
bi respektiralo ono što ,,Red..." kaže: (...) 
»vjernicima koji su zbog bolesti ili starosti 
pogibeljno bolesni!?%. U pastoralnom smislu 
ovaj bi sakramenat izgubio svoj puni razlog 
kao pomoć bolesniku osobno, kad bi se dijelio 
masovno, svima koji bi se eventualno u tom ča- 
su sami pribrojili bolesnicima, kao što se pone- 
kad zna pretjerati. Pastoralna razboritost dikti- 
ra stanovitu sredinu između tjesnogrudnog pro- 
suđivanja teške (pogibeljne) bolesti i laksnog 
dijeljenja svima koji su tek ,,simbolički" boles- 
ni, što ponekad diktira želja za ,,velikim mnoš- 
ivom'. 

Sakramentalna situacija bolesničkog 
pomazanja jest pogibeljna bolest... Zajednica 


slaveći ovo otajstvo u svetom zajedništvu vjere - 


s bolesnikom u Kristu pretvara ovu pogibelj u 
sigurnost susreta s Kristom, koji bolesnika pri- 
ma i liječi. 


inicijative i iskustva 


U vezi s ovim komunitarnim vidom valja 
istaći poputbinu kao i euharistijski vid brige za 
bolesnike.!! U našoj sadašnjoj praksi poputbina 
je previše povezana sa pomazanjem. Tako se 
događa da ona nema gotovo nikakvog ,,svog"? 
mjesta, pa se i olako propušta kad je netko već 
primio pomazanje. Međutim sada, kad je poma- 
zanje ponovno sakramenat bolesnih a ne umi- 
rućih, poputbina bi u pastoralnoj praksi morala 
zadobiti ono mjesto koje joj propisuje Red...!? 
Inače se u času agonije bolesnika opet ostavlja 
sama... U stvari poputbine, njenog dijeljenja, 
vjernička zajednica još više postaje činilac, to 
tim više jer nju može dijeliti ne samo sveće- 
nik (đakon) nego i svaki vjernik uz propisane 
uvjete. 

b) Personalni vid slavljenja. Govoreći o slav- 
ljenju bolesničkog pomazanja kao liturgijskog 
čina u komunitarnom vidu, iako je po sebi 
jasno da to slavlje mora potaknuti i osobno 
sudjelovanje primatelja, ipak valja još nešto o 
tome reći kad je u pitanju bolesnik. Osobno 
sudjelovanje primatelja, svijesnom vjerom od 
najveće je važnosti u svakom sakramentu a u 
nekima i neophodno. U bolesničkom pomaza- 
nju, nekako, još i više, ako se tako može kazati, 
jer bi taj sakramenat morao proizvesti integral- 
ni pokret primatelja prema Kristu sve do onog 
ustani i hodi!" (Mt 9,6). 

Kod drugih sakramenata za svjesno osobno 
sudjelovanje primatelje pripremamo katehezom. 
Kad je riječ o bolesniku, pita se koliko je to 
moguće? Idealno bi bilo da svaki vjernik bude 
toliko prožet vjerom, te je za njega sudjelovati 
i primiti sakramenat uvijek moguće. No budući 
da to nije najčešće tako, postaje u praksi po- 
trebno: ' 

— postupno mijenjati (prevladavati) situacije 
u kojima se ovaj sakramenat mora dijeliti u 
velikoj žurbi i kad primatelj više nije pri svijesti 
ili u dovoljnoj snazi da bi mogao sudjelovati. 

— da ukućani ili određeni prikladni suradni- 
ci (u bolnici) svojom katehezom ili jednostav- 


10 Red, br. 8. 

11 Vidi: Damien Sicard, Le viatique: perspecti- 
ves nouvelles? u: La MAISON-DIEU, 113/1873, 
str. 103—114. 


12 Red..., br. 26—29. 

nim razgovorom potaknu na čin vjere i raspo- 
lože bolesnika. 


— da svećenik u samom slavljenju ili u pret- 


hodnom razgovoru stvori atmosferu žive vjere 
i blizine Božje. 
* * * 
Ljubav i pažnja što ju ovi i drugi članovi za- 
jednice pohađanjem bolesniku mogu iskazati, 
ako je bez nametljivosti i u živoj vjeri, mogu 


najbolje pripremiti bolesnika i za zajedničko 
slavljenje sakramenta. 

6. Zaključak 


Iznoseći na ovaj način problematiku vezanu 
uz praksu sakramenta bolesničkog pomazanja 
moglo se poželjeti više konkretnih opisa pojedi- 
nih pastoralnih postupaka. No prava se praksa 
u stvari mora neprestano kreativno razvijati. 
Zato su joj potrebne praktične odrednice, prav- 
ci i usmjerenja. Dobro spoznatom pravcu pasto- 
ralac koji razmišlja sam može uočiti konkret- 
ni priključak i sam može primijeniti metodu. 
Cilj je bio ovog analitičkog razmišljanja pomoći 
u tome. 


kateheza 


NAŠA PASTORALNA PRISUTNOST 
U BOLNICAMA 


Fabijan Košćak 


Djelovanje svećenika u bolnicama i starač- 
kim domovima kod nas je još uvijek polulegal- 
no (ili poluilegalno). Zakon kaže da vjerski služ- 
benik može doći u te ustanove na poziv paci- 
jenta, ako se to ne protivi kućnom redu i ako 
se s time slažu ostali (bolesnici) u sobi. Ostaje 
inače na raspolaganju vrijeme redovitih posjeta, 
a to je za pastoralni posjet neprikladno: puna 
je soba ljudi koji se međusobno ne poznaju, 
glasno se razgovara, sami bolesnici zaokupljeni 
su rodbinom i znancima. 

Dolazak svećenika u bolnicu u vrijeme izvan 
onoga određenog za redovite posjete bolesni- 
cima ovisi o pojedinim službenicima bolnice, 
od vratara do upravitelja, koji put o njihovom 
trenutačnom = raspoloženju. Zakonom nije 
uređeno da svećenik može doći javno odnosno 
službeno kao vjerski službenik, u neko drugo 
vrijeme izvan redovitih posjeta, kada ne bi sme- 
talo redovitom životu i miru pacijenata. Takvo 
dolaženje sada se samo tolerira, šutke se prelazi 
(ako se prelazi) preko činjenice da svećenik do- 
lazi u bolnicu na zahtjev pojedinaca ili više 
vjernika, ispovjedi ih na bolesničkom krevetu 
ili u sobi za prijem (ako postoje takve sobe i 
ako su bolesnici pokretni), često i na hodniku, 
rjeđe u priručnoj ambulanti ili kancelariji, 
što zavisi od osobe koja je u službi i njene 
uviđavnosti. 


inicijative i iskustva 


U takvim okolnostima organizirati i razviti 
neku pastoralnu djelatnost nemoguće je jer ne 
postoje niti minimalni uvjeti za neki planski 
rad. Istina je da mnogo toga nema niti u žup- 
skom pastoralu, gdje se počinje iz početka, ali 
se ima makar svoj komadić zemljišta i na nje- 
mu kakav-takav pa i najmanji krov. Tu je sve- 
ćenik ipak na svome i k njemu mogu doći 
koji ga trebaju i kojima je on poslan. U bolni- 
ci svećenik nema ničega svoga. On se tu ,na- 
meće", uglavnom je nepoželjan, svojim dolas- 
kom i pojavom podsjeća na neugodne stvari; 
suprotno od liječnika, on podsjeća na blizinu 
smrti. Dok liječnik donosi uvijek nadu, možda 
varljivu, svećenik je za sve predstavnik onostra- 
nog, vječnog, njegov je dolazak kao znak da je 
kraj blizu. Bez obzira što je to pogrešno, ra- 
zumljivo je, jer se svećenika zove bolesniku ka- 
da je život, ako baš ne pri kraju, a ono sigurno 
vrlo, vrlo ugrožen. 

To je ona teža, neugodnija strana njegovog 
dolaska u bolnicu s kojom se susreće i koju os- 
jeća među bolesnicima. Kada bi on bio svakog 
dana na nekom od odjela kao redovita pojava za 
one koji ga trebaju, ne bi ga tako gledali. Slo- 
bodnije bi mu se obraćali, a i on bi lakše pristu- 
pao pojedinima, pogotovu onima koji ga nisu 
pozvali. 

S druge strane, nema potrebe da bolesnika 

zavarava zdravljem, koje je, možda, zauvijek 
otišlo. Svećenik dolazi kao izaslanik Isusa Kri- 
sta Patnika. Dolazi da mu kaže riječ Isusovu, 
riječ Božju. Ne samo riječ Isusovu s križa, riječ 
boli i zapuštenosti, koju je i Isus iskusio pred 
smrt, već i onu radosnu riječ Isusovu. O Ocu ne- 
beskom koji ljubi svu svoju djecu jednako; o 
Isusu koji je bolesnike svoga vremena i zavičaja 
ohrabrivao za život patnje, jačao svojom pri- 
sutnošću, budio nadu prema stupnju vjere što 
bi je u njih ulijevao. Svećenik dolazi da govori 
njima patnicima u ime najvećeg Patnika. 

Dolazi bez materijalnog interesa, njegove se 
usluge ne honoriraju. Svi to znaju i zato mu je 
donekle olakšan pristup čovjeku. Vide da nije 
plaćen ili poslan da im obećava ono što im je 
sada najvrednije — zdravlje. Nije od ovoga ma- 
terijalnoga svijeta i njegovih vrednota, koji se 
pred njima sada tako nepovratno gubi i nestaje. 

Bolesnici imaju i odviše vremena za razmiš- 
ljanje. I najduže i najredovitije posjete rodbine i 
znanaca brzo završe i bolesnik ostaje sam. Tu 
su duge, često besane, noći, kada se svaka 
minuta broji. Čovjek ostaje sam sa sobom i svo- 
jim problemom: bolešću koja je narušila zdrav- 
lje i možda ugrozila život. Potmula bol stalno ga 
podsjeća na to kako ga nešto izjeda i uništava, 
i kako nestaje iz časa u čas. Uspoređuje sebe s 
drugima u sobi,.s onima koji su prije bili tu a 
sada su otišli. Važu riječi liječnika, posjetila- 
ca, rodbine. Naočigled se iz dana u dan mije- 
njaju. Šutljivi su.  Zamišljeni.  Dozrijevaju. 

Stariji se, naravno, lakše mire s mišlju da je 
njihovo zdravlje ugroženo, da se možda ide kra- 
ju. To je i razumljivo, jer oni su svoje, uglav- 
nom, proživjeli. Dali su svoje životu i druš- 
tvu, od njih eventualno i primili. Više ili manje. 
Lakše se mire s time kako sve na svijetu ima 
svoj svršetak. 

Mlađi se, razumljivo, ne mire lako, ne pre- 
daju se. Najprije ne vjeruju da je stanje ozbilj- 
no, a kada to shvate, onda su očajni. Bijes ih 
hvata. Krive sve i svakoga. Bog, za koga su malo 
ili nimalo marili, bezosjećajan im je. Ne poma- 
že, a mogao bi. Bez srca je. Što On ima od toga 
da mlado biće pati, da mora otići iz života u 
koji jedva da je i zakoračilo. I sve takva i slič- 
na pitanja, koja se sva svode na ono vječno: 
Čemu i.zašto bol i patnja na svijetu...? 

Imao sam u župi jednu mladu obitelj: muž 
i žena sa dvoje djece, dječak i djevojčica. Upra- 
vo su se bili preselili u novi stan iz jednog so- 
bička. Redoviti u crkvi, djeca primila prvu pri- 
čest. Svi su uvjeti da se u toj obitelji živi sretno 
i zadovoljno. A onda jednoga dana: otac mora 
u bonicu. Dijagnoza: rak pluća. U obitelji i 
među znancima zaprepaštenje, a on gotovo 
pobjesnio: morali ga staviti na odjel psihijatri- 
je, u ,gajbu". Tamo sam ga ujutro posjetio: 
gleda prazno. Mene stisnulo u grlu, a on u plač 
čim me je prepoznao. Sjeli smo uz stol, i onda 
ono vječno, a tako razumljivo, pitanje: Zašto 
baš ja?! Zašto baš sada?! Tako smo se u obitelji 
lijepo sredili; dječica su mi dobra, poslušna, po- 
božna; ništa više nismo željeli... Dugo sam ostao 
uz njega. Pustio sam da se izjada, isplače. Nije 
se stidio svojih suza, ta bile su tako razumljive. 
Bio je vjernik i pomalo se primirio. I sam sam se 
pitao: Zašto, Bože, baš ovakvi..? ; 

U onoj nadi da nije baš najgore prošli su prvi 
dani. Kasnije je pomalo dozrijevao, kao što se 
i obitelj pripremala na najgore. Svi su bili svjes- 
ni kako dolazi kraj, a živjeli u nadi da će se mo- 
žda sve okrenuti na dobro. Posjećivao sam ga 
često, i u bolnici i kod kuće. Pokazao se kao 
pravi vjernik. Više se brinuo kako će biti s obi- 
telji nego s njim... 

Ovakvi su slučajevi vrlo teški. Još teži ako se 
dođe k čovjeku koga se prvi put susreće tek u 
bolnici. Kako započeti razgovor s njime? 
Kako mu pristupiti kada je nepovjerljiv prema 
svakome, a napose prema svećeniku? Jer, eto, 
došao je kraj, budući da je netko poslao svećeni- 
ka koji će mu vjerojatno ponuditi ispovijed, 
Zadnju pomast", govorit će mu o smrti na koju 
se treba, eto, pripremiti. Tu se vidi kako je loš 
običaj da se zove svećenika, čak i starijoj oso- 
bi, tek onda kada je uistinu život u opasnosti. 

Zato se i bolesnici najčešće izgovaraju: ima 
još vremena; nije još kraj; doći ću sam u crkvu. 
Ne uviđaju da svećenik nije došao jedino oni- 
ma koji su pri kraju već svim bolesnicima 
da s njima i za njih moli, da zajednički razmiš- 
ljaju o osmišljenju patnje i boli, da im govori 
o Bogočovjeku Patniku koji je dobrovoljnim 
prihvaćanjem života, rada, znoja, odricanja, 
oskudice, trpljenja sve do nasilne, sramotne 
smrti osmislio ljudsku patnju, bolest, pa i samu 

smrt, dajući svemu tome nadnaravnu vrijed- 
nost. 

Teška su i neugodna ona pitanja: Zašto?! Za- 
što baš ja? Što sam ja Bogu skrivio? Što on ima 
od toga da ja trpim? Gdje mu je svemogućnost, 
gdje ljubav i milosrđe? I tolike druge varijante 
toga pitanja. Kako je mučno s takvima govo- 
Titi! Kako je teško naći pravu riječ, napose onu 
prvu riječ koja stvara povjerenje! 

Dvanaest prvih svojih svećeničkih godina 
posvetio sam bolesnicima u bolnicama u dva 
naša primorska grada, uz druge pastoralne ob- 
veze upravitelja župe. Gotovo svakog dana bio 
. sam u bolnici, a često i po dva, tri puta. Počeo 
sam onda kada je za posjet bolesniku izvan 
redovitog vremena bila potrebna posebna 
dozvola uprave bolnice. Prve godine bio mi je 
glavna poteškoća vratar, koji je vjerojatno bio 
takav više zbog svog osobnog stava prema sve- 
ćeniku negoli zbog čuvanja reda u bolnici. Do- 
lazio sam uglavnom izvan vremena za redovite 
posjete, raao ujutro prije prve vizite liječnika, 
ili poslije podne, napose u dane kada nisu bile 
posjete. Tada su bolesnici smireniji i raspolože- 
niji za razgovor o duhovnim stvarima. 

Bolničko se “osoblje, od čistačica do liječ- 
nika, naviklo na moju, svećeničku, prisutnost 
u to vrijeme na hodnicima i u sobama bolesni- 
ka. Vidjeli su da se time ne narušava dnevni 
red, da svećenikova prisutnost ne uznemiruje 
druge bolesnike koji nisu vjernici (prvih godina 
dolazio sam u civilu). Prihvatili su me, uglav- 
nom, dobrohotno. Većina mi nije činila usluge, 
ali niti nikakve smetnje, niti riječima niti sta- 
vom. Vidjeli su da svećenikovo dolaženje za 
bolesnike-vjernike znači smirenje, da su strplji- 
viji nego inače. Osoblje bolnice nikad me nije 
odbilo. Imao sam pristup na sve odjele bolni- 
ce, od prijemnih ambulanti do šok-soba. Obla- 
čio sam i bijele kute i stavljao masku na usta 
da krstim djecu u rodilištu i u inkubatoru. 
Dolazio sam u svako doba dana, prema potre- 
bi i više puta na dan, na telefonski poziv... 

Pojedine medicinske sestre i bolničarke uči- 
nile su mi velike usluge. Bez njih, napose prvih 
godina, ne bih znao za veći dio onih koji su 
trebali svećenika. One bi po dolasku novog bo- 
lesnika na odjel brzo vidjele stanje bolesti, oci- 
jenile njegovo raspoloženje, koliko će vremena 

ostati na odjelu. Koristile bi dežurstva, napose 
noćna, da onim težim bolesnicima budu poseb- 
no na usluzi i u prikladnom času spomenule bi 
kako će ujutro doći svećenik na odjel, pa ako 
žele, može i do njih navratiti. I tada bi kod 
mene zazvonio telefon, već u 4 sata ujutro, ja- 
vili bi mi vrlo kratko da na određenom odjelu, 
sobi i krevetu čeka bolesnik. Divne su to bile 
duše, i redovnice i civilne sestre, koje su svojom 
požrtvovnošću otvarale i srca i duše. One su 
probile prvi led i onda je dalje već bilo lakše po- 
državati vezu ili pak pripremati na zadnji put. 
Ničim nisu bile poticane niti nagrađivane za taj 
svoj trud, osim kršćanskom ljubavlju, gledajući 
u bolesnom bratu ili sestri samoga Krista. Bo- 
lesnici su znali cijeniti njihovu požrtvovnost i 
brigu za njih i zato su i riječ o svećeniku drukči- 
je prihvaćali. 

Na interni odjel bila je smještena žena teš- 
ko bolesna na srcu. Bila je poznata kao vrlo 
aktivna u mlađim danima i na protuvjerskom 
polju. Sestre su mi skrenule pažnju na nju, da 
bi se moglo pokušati, ali da nema baš puno 
vremena, teško je bolesna. Prvog dana samo sam 
je kao slučajno pozdravio, dok sam druge pri- 
češćivao. Nakon par dana pitao sam je kako je, 
od čega boluje, od kuda je. Naglasila je da je 
iz poznatog ustaničkog kraja, da je prvoborac. 
Svakog sam dana navraćao u tu sobu, pai 
onda kada nitko nije tražio i sve više bi se 
njoj obraćao u općem razgovoru. Neke su boles- 
nice shvatile u čemu je moja nakana, pa su po- 
kazale krunicu, znači da se mole da uspije. 
Gospođa se već tako naviknula na moj dolazak, 
da bi i sama pokazala one bolesnice koje bi me 
trebale, ako bi one drijemale. 

Jednoga dana, rekla je sestra da moram po- 
kušati razgovarati s bolesnicom jer je stanje sve 
teže. Odlučio sam pokušati, ne bez strepnje. 
Jako se iznenadila na moje riječi o ispovijedi. 
Vidjelo se da se lomi u sebi. Pa, jednom zgodom 
može, kazala je konačno. Kada, gospođo? 
— upitao sam. Nisam htio propustiti raspolože- 
nje. Možemo sutra poslije podne; dođite samo 
za mene, biti će dulja priča — prošaptala je — 
moram se sabrati. Iznenadili ste me... I bila 
je... 

Iza svega je rekla: Mene će, to znate, poko- 
pati bez svećenika. Jedno Vas molim: Javite 

svećeniku, župniku u mom rodnom mjestu, da 
sam uredila s Bogom. Želim da to zna. — Osta- 
la je mirna. I nakon par dana otišla smirena Bo- 
gu na istinu... 

Ovakve stvari nisu uvijek bez neugodnosti. 
Jedna se bolesnica pohvalila mužu kako se ispo- 
vjedila i pričestila. On je digao galamu na odje- 
lu. Govorio je kako će ubiti i svećenika koji se 
to usudio i sestru koja ga je zvala. Dežurna je 
liječnica pitala sestre koja je od njih zvala sve- 
ćenika, no ni jedna se nije javila (svećenik je 
došao sam, a one su to znale). Liječnica je pi- 
tala i u sobi druge bolesnice da li je u sobi bio 
čovjek obučen kao svećenik. Sve su rekle da 
nije bio takav čovjek (bio je u civilu, znale su 
to i bolesnice i liječnica). Liječnica je tom čo- 
vjeku zaprijetila da ga neće pustiti na odjel bu- 
de li još zbog žene optuživao osoblje. Drugog 
dana ponovno sam bio na istom odjelu. 

Koliko znači poznanstvo sa svećenikom u 
bolnici vidi se iz ovoga: Kada sam došao na no- 
vo mjesto službovanja, došla je jedna djevojka 
rekavši da njena baka želi svećenika koji ju je 
prije par godina posjećivao u bolnici u drugom 
gradu, kamo su je poslali na liječenje, a sada je, 
kako je doznala, došao ovamo na dužnost. 
Starica se jako obradovala kada sam je posjetio, 
nije spadala u moju župu, i rekla da je spremim 
za put u vječnost, jer da zna blizinu smrti, rak 
je učinio svoje. Mirno je i predano uredila svoju 
savjest i na kraju kazala: Obećajte mi da ćete 
me Vi otpratiti na vječno počivalište; želim 
da Vi tada molite za mene. Bit će mi to utjeha 
u mojim zadnjim danima, ta mi smo si tako 
blizi, toliko ste mi značili u mojim bolnim tre- 
lju? 

Druga jedna žena, mlada još, no rak ju je 
uništio, po povratku iz bolnice, svjesna da su 
joj dani odbrojeni, tražila je od svojih ukućana 
kao svoju zadnju želju (,,Ne imali mira ako mi 
to ne učinite!'') da je na groblje otprati sveće- 
nik koji ju je posjećivao u bolnici. Naravno da 
joj je želja bila ispunjena... 

Gospođa B., supruga poznatog liječnika, 
izrazila je želju da joj dođe svećenik koji ju je u 
bolesti posjećivao, kod njega će urediti stvari 
svoje savjesti za zadnji put. Trebalo je prijeći 
više od-200 km da joj se ispuni želja. Ostala je 

iza toga tako smirena... 

Mogao bih nabrojiti iz svog dvanaestogodiš- 
njeg rada s bolesnicima u bolnicama mnoge slu- 
čajeve, zgode i sudbine ljudi koji djeluju gotovo 
nevjerojatno, tolika obraćenja kada je izgledalo 
da su ljudi neosjetljivi na svako uvjeravanje. 
Bolesna osoba ima mnogo vremena za razmiš- 
ljanje, pa ako nije bila danas raspoložena za 
razgovor o vjeri, duši, ispovjedi, ne znači to da 
neće biti sutra ili kasnije, kada i vrijeme učini 
svoje. 

Mnogi misle kako je rad svećenika u bolnici 
izuzetno težak, kako zahtijeva posebne kariz- 


me i slično. A nije nešto izuzetno posebno ili . 


teško. Treba imati dobre volje i ljubavi za bo- 
lesnike. Oni su u posebnim prilikama, jer su 
ovisni i u svojim najosnovnijim potrebama o 
usluzi drugih. Još je teže ako su stari, ako ne- 
maju nikoga svoga, ako ih najbliži zanemaru- 
ju, zapuštaju. Tada su ojađeni, razočarani. Kao 
da su im svi krivi za njihovo stanje. Zavidni oni- 
ma koji su zdravi. Teško prihvaćaju razgovor, 
zatvoreni su u same sebe. Muče sebe i druge. 

Tu je potrebna velika strpljivost. Treba ste- 
ći njihovo povjerenje. Razgovarati s njima kao 
sa svakim drugim čovjekom u svakodnevnim 
okolnostima, kako bi zaboravili da se s njima 
razgovara kao s bolesnikom. Dok sami ne spo- 
menu svoju bolest, bolje ih o tome ne pitati; 
oni će već i sami početi, a onda ih pustiti da se 
izgovore, izjadaju. Obično smatraju da njihovo 
stanje nije teško, a ukoliko i govore o težini 
bolesti, žele čuti kako zapravo nije tako. 

Ne znam kako su organizirali svoj rad u bol- 
nicama u prijašnja vremena oni svećenici koji 
su stanovali u sklopu bolnica, gdje je čak sva 
uprava bila u nadležnosti časnih sestara (jer je 
bila njihovo vlasništvo), kada im nitko od osob- 
lja nije smio praviti poteškoća, kada su bili 
rado viđeni od liječnika, kada su ih bolesnici 
smjeli i mogli pozvati kada su god htjeli. Meni je 
uvijek bio glavni problem kratkoća vremena 
(zbog kućnog reda u bolnici, a i zbog ostalih 
mojih zaduženja u župi) koje bih trebao posve- 
titi pojedinom bolesniku, kao i rijetka moguć- 
nost da s bolesnom osobom nasamo razgovaram 
onoliko koliko ona želi. Uvijek sam rado išao 
na prvi poziv ili bez poziva, ali uvijek sa strp- 
njom kako će me dočekati: od vratara do po- 

sljednjeg bolesnika. I kada je sve dobro proš- 
lo, sa olakšanjem sam se vraćao. I zadovoljan 
što će netko lakše podnositi križ bolesti, a ja 
sam kao svećenik tome pripomogao. Zar bih 
mogao poželjeti veću nagradu za uloženi trud 
i vrijeme?! 

Kroz tih mojih, mogu sa zadovoljstvom reći, 
lijepih dvanaest godina rada po bolnicama dva- 
put mi je uspjelo s upravom bolnice urediti za 
bolesnike misu u prostoriji dnevnog boravka 
na jednom odjelu (čini mi se da je bilo za Bo- 
žić i Uskrs). Mladi iz župe su pjevali, jedna poz- 
nata pjesnikinja, koja je bila slučajno tu, bila 
je dirnuta atmosferom, šef odjela pozvao nas je 
na čaj iza mise... Dugo se o tome pripovijedalo, 
svima je u bolnici bilo drago, ali na tome je i 
ostalo. Slijedeće godine uprava bolnice nije se 
više usudila dati takvu dozvolu. Razlozi, oprav- 


I — što na kraju reći? Naša pastoralna pri- 
sutnost u bolnicama minimalna je, bar za sada. 
Ali nije beznačajna. I mogućnosti, ovakve kak- 
ve jesu, nisu zanemarive. Pa niti rezultati. Jer 
kad je riječ o ljudima, napose o bolesnicima, 
onda ništa nije beznačajno. Svim kategorijama 
ljudi treba posvećivati pažnju: i djeci, i omladi- 
ni, i odraslima, jer to je budućnost i sadaš- 
njost. Ali i stariji zaslužuju brigu i poštovanje, 
jer na njihovom životnom radu mlade generaci- 
je grade sadašnjost i budućnost. Omalovažava- 
nje, nebriga, nezahvalnost teško padaju starom 
čovjeku, još više ako je i bolestan. Takvih ža- 
losnih primjera ima i odviše. Po bolnicama i 
staračkim domovima susreće se svećenik s nji- 
ma. Nađe li vremena i pokaže li razumijevanja 
za njih, otvaraju duše i srca. Izlijevaju sav jad i 
ogorčenost, ako nađu nekoga tko im posvećuje 
pažnju. Kad su se tako izjadali, mogu biti pri- 

kladni da im se pomalo govori o Bogu, duši, 
drukčijem smislu i vrednovanju života. Možda o 
tome nisu imali vremena razmišljati zaokuplje- 
ni vihorom života, ili su na sve to zaboravili. 
Sada imaju i odviše vremena na raspolaganje da 
se što nepristranije osvrnu na svoj protekli ži- 
vot. I — na mnogo što iz prošlosti gleda se sada 
drukčije. Tolike ideale život je obezvrijedio! 
Tek se sada, u predvečerje života, vidi da su bili 
iluzija. Ne smije im se, ipak, pristupiti kao pobi- 
jeđenima, propalim egzistencijama, brodolomci- 
ma, trijumfirati. Ta oni su dobronamjerno sve 
od sebe dali, i svojima i zajednici. Isus kao mi- 
losrdni Samaritanac, dobri pastir, prijatelj Za- 
keja, onaj koji na križu moli za svoj zavedeni i 
zaslijepljeni narod, tako im je blizi i prihvatljiv. 
Tu se može početi, a tu i završiti... 

Relativno sam malo novaca potrošio za po- 
trebe bolesnika. Malo ih je koji su potrebni, a 
još manje ih očekuje od svećenika. No i tu tre- 
ba sam vidjeti potrebu. Katolički su tisak rado 
primali. Ženama sam i krunicu rado ponudio i 
potaknuo ih na molitvu. Sugerirao i nakane na 
koje neka se mole. Neka osmisle svoju patnju 
dobrovoljnim prihvaćanjem: Krist, pribijen na 
križu, najviše je učinio za naše spasenje i po- 
svećenje. 

Svećenik mora i moliti za svoje bolesnike: i 
u svojoj dnevnoj misi, i putem do bolnice, i 
čekajući na hodniku na susret s njima. I ne sma- 
trati ih teretom, uz ostale obveze koje mu se 
čine važnijima i hitnijima. Ne zaboraviti na Isu- 
sove riječi: Bijah bolestan, i pohodiste me... 
Što ste učinili jednome od moje najmanje bra- 
će, meni ste učinili... 

Ako nas to ne potakne na ljubav prema tom 
dijelu, trpećem dijelu, Božjega naroda, ne znam 
što bi nas drugo moglo angažirati... 

OSVRT NA KLJS '83. 


Krajem kolovoza (22—27) održana je u Šibeniku 
Dvanaesta katehetska ljetna škola, koju je i ovaj put 
organiziralo KV BKJ, a izravno pripremio Stalni od- 
bor KLJS (Milan Šimunović, predsjednik; Andrija Ko- 
pilović, s. Consolata Rajković, Šime Samac i Tonči 
Trstenjak, članovi Odbora; Dinko Aračić, tajnik). 
Za izravnu organizaciju i smještaj sudionika Skole 
brinuo se u Šibeniku poseban Tehnički odbor bisku- 
pie domaćina. Osim smještaja u sjemeništu, sudionici 

kole nađoše prenoćište i u raznim samostanima u 
gradu kao i kod okolnih župnika i župljana grada Šibe- 
nika, kojima i ovom prilikom treba izreći iskrenu riječ 
zahvale. 

Skola je započela radom u ponedjeljak 22. kolo- 
voza, u 10 sati ujutro, u šibenskoj crkvi sv. Frane, koja 
je ujedno i hrvatsko nacionalno svetište sv. Nikole Ta- 
velića. Pošto su se oglasile orgulje, sudionici su zazvali 


pomoć Duha Svetoga, a biskup Ciril Kos, predsjednik . 


KV _BKI, uputio je sudionicima nekoliko pozdravnih 
riječi. Osvrnuvši se na činjenicu da se ova Škola održa- 
va u Svetoj godini otkupljenja, biskup Kos je istaknuo 
da mi, koji smo i sami na ,,hodočašću'', treba da bu- 
demo strpljivi na tom istom putu, trudeći se da baca- 
mo mreže ,;'na njegovu riječ* i na stranu na koju nam 
on rekne", želimo li doista slijediti Krista. Ujedno je 
biskup stavio Školu i njezine sudionike pod zaštitu 
B. D. Marije i sv. Nikole Tavelića. Time je KLJS '83 
bila svečano otvorena. 

U svom pozdravnom govoru biskup domaćin mons. 
Josip Arnerić istaknuo je veliku važnost KLJŠ za izo- 
brazbu kateheta i katehistica. Mons. M. Oblak, zadar- 
ski nadbiskup, također je pozdravio sudionike Škole, 
istaknuvši da smo svi mi prije svega ,jučenici raspetoga 
Isusa Krista" a tek onda navjestitelji i učitelji. Pred- 
sjednik Stalnog odbora KLJŠ dr. Milan Šimunović 
održao je zatim uvodno izlaganje objasnivši način ra- 
da na Školi kao i sam program Škole, pozdravivši 
prisuine i predstavivši pojedine predavače. On je, 
među ostalim, istaknuo (a to su kasnije isticali i mnogi 
predavači) da Škola koja ima temu rada: KRIST OT- 
KUPITELJ U NAŠOJ KATEHEZI (Kateheza: doga- 
đanje spasenja u Isusu Kristu) nema toliko zadatak da 
vidi koji je teoretski smisao glavne teme Škole — 
Spasenje — budući da je spasenje prije svega nešto 
stvarnoga, tj. istinsko događanje. 

Na Skoli se radilo, kao što je to već uobičajena 

praksa, u zajedničkim sjednicama: predavanja, disku- 
sije i završna diskusija, sve u crkvi sv. Frane, te u prak- 
tičnom radu po timovima, koji se održavao u raznim 
crkvenim prostorima grada Šibenika: u katehetskoj 
dvorani franjevačkog samostana kraj crkve sv. Frane, 
zatim u katehetskim prostorijama crkve Gospe van 
Grada, u kući šibenskih sestara, Riječka 6, te u pro- 
storijama župskog centra na Baldekinu. Svakog dana 
bila je i zajednička euharistija: prvi i zadnji dan u 
katedrali sv. Jakova, u utorak na Baldekinu, u sri- 
jedu u crkvi Gospe van Grada, u četvrtak na Visovcu. 

Prvi radni dan bio je posvećen temi ,DANAŠNJI 
ČOVJEK I SPASENJE". Dr. Marijan Jurčević, domi- 
nikanac iz Rijeke, održao je prvo predavanje: ,,Antro- 
pologija i spasenje danas". Analizirajući stvarno sta- 
nje današnjeg čovjeka, predavač je istaknuo da čovjek 
danas osjeća potrebu za čisto naravnim spasenjem. Tu 
veliku ulogu ima i suvremena kriza humanizma: kriza 
istine, etike, identiteta i savjesti, što može čak i po- 
moći čovjeku da u Kristu upozna istinskog Spasitelja 
i Otkupitelja. Međutim, poučeni biblijskim iskustvom 
moramo biti svjesni da bi danas prikladan način i 
mjesto za dodir između kršćanske poruke o spasenju i 
tog istog čovjeka moglo biti na području čovjekovog 
identiteta i njegove slobode, jer čovjek jedino u Isu- 
su može postati potpuno slobodan. 

Na pitanje da li je i koliko spasenje zastupljeno u 
književnosti, pokušao je odgovoriti dr. Drago Sodna 
dža iz Splita. On se u svom predavanju ,,Tema spase- 
nja u našoj književnosti“.zadržao gotovo isključivo na 
romanu kao književnoj vrsti. I on je prvo dotaknuo 
antropološki vid teme spasenja, to jest fiziološko- 
biološku razinu istog pojma Tako npr. Ujevićeva 
»Svakidašnja jadikovka" govori o egzistencijalnoj po- 
trebi spasenja, tražeći podršku i pomoć od Boga. Pod 
psihološkim vidom susrećemo se s problemom egzi- 
stencijalno-psihičkog trpljenja — Majdak, Pavičić, 
Kling, S. Novak — kad pisci opisuju psihičke more da- 
našnjeg čovjeka ili problematiku sentimentalnosti 
žene — Begović, Galović, Claudel, sv. Augustin. Meta- 
fizičke misli pokreću i krajnja pitanja i otkrivaju čov- 
jekovu želju za vječnim trajanjem i za ostvarenjem 
vječne sreće — Kafka, Camus, J. Joyce, M. Matković, 
Krleža. U novije vrijeme javljaju se i pitanja o ,,bitku"' 
— M. Blažević, Vuletić, Šego, T. Matijević, D. 
Štambuk, D. Katunarić. Nije napokon izostavljen 
niti čisto religiozni vid spasenja, što je za katehezu 
osobito važno. Tako počevši od I. Gundulića i njego- 

vih ,,Suza sina razmetnoga" pa preko A. Šenoe i M. 
Božića, nailazimo na različito tretiranje spasenja — 
Kranjčević, Cesarić, A.B. Simić, Camus, Faulkner, 
Laušić. Iako ,,naši književnici“, kako je naglasio pre- 
davač, ,ne obrađuju izravno temu spasenja", oni je 
ipak ,,segmentarno dotiču", asocirajući je ,,u vidu 
vjere, religioznoga života, molitve, pouzdanja u Božju 
pomoć; u viđu grižnje savjesti, kajanja, ovisnosti o 
Bogu ; u vidu obavljanja religioznih čina, primanja sa- 
kramenata, prihvaćanja kršćanskog nazora, vršenja 
raznih pobožnosti." + 
. Drugi dan Skole bio je sav u znaku teme: KRŠ- 
ČANSKA SPASENJSKA PORUKA. Kako je prika- 
zano i shvaćeno ,,Spasenje i otkupljenje u Bibliji", 
govorio je dr. Ante Kresina iz Rijeke. On je, istaknuvši 
značenje biblijske teologije u crkvenom nauku o spa- 
senju, pokušao osvijetliti i produbiti bit, pojam i smi- 
sao spasenja, kako je ono prikazano u Starom i Novom 
zavjetu te kod crkvenih otaca i u povijesti teologije. 
Bog, pravedan u sebi, sudi po svom milosrđu. Krist 
je umro dragovoljno za naše grijehe (usp. Iv 18) jer 
je htio pokazati koliko Bog ljubi ljude. I mi smo tako 
pozvani nadići zapovijed i u slobodi djece Božje slo- 
bodno iskazati i živjeti svoju ljubav prema Bogu, jer, 
kao što reče predavač. ,,Nećeš valjda na vrata sam osta- 
na napisati: "Ovdje se ne ubija!'." Krist nam je dao 
primjer i zato je potrebno da se i u nama dogodi nu- 
tarnji preokret: otvaranje sili Duha. 

Kako suvremena teologija gleda na spasenje poku- 
šao nam je pojasniti dr. Nikola Dogan iz Đakova. Teo- 
logija ne može biti samo i isključivo govor o Bogu, 
nego nam mora govoriti i o čovjeku. U govoru o čov- 
jekovoj otuđenosti posebno se ističe utjecaj novijih 
filozofa, npr. Nietschea, Feuerbacha, Blocha, Fromma, 
Heideggera, dok se od teologa, prema Doganu, treba 
posebice osvrnuti na Moltmanna, Metza i Rahnera, 
kao i na latinskoameričku teologiju oslobođenja. 
Covjek je u sebi otuđeno biće, što znači da se ne os- 
jeća potpuno slobodan, svoj, nego grešan. Kršćanstvo 
međutim naviješta novoga čovjeka koji je u Kristu i 
po Kristu pozvan na egzistencijalnu i osobnu meta- 
noju. k 

Na sam izbor teme ove Škole utjecala je uvelike i 
činjenica što je papa Ivan Pavao II. proglasio ovu go- 
dinu jubilarnom Godinom Otkupljenja. U tom je smi- 
slu mr. T. Trstenjak, isusovac iz Zagreba, pružio kra- 
tak osvrt na Papinu bulu ,,Aperite portas Redempto- 
ri", kojom je proglasio ovu svetu i jubilarnu godinu. 

Suvremeni svijet i način života, pogotovu u većim 
naseljima i gradovima, donosi sa sobom i sasvim od- 
ređene i stvarne probleme, koji i ne moraju izgledati 
tako novi. O tom gorućem pastoralnom problemu iz- 
nio je ,,Neka iskustva u govoru o spasenju odraslima- 
-indiferentnima'' Ante Marinov, župnik župe Srca 
Isusova na Baldekinu u Šibeniku. Nova naselja, koja 
niču velikom brzinom, uz već poznate poteškoće pro- 
uzrokovane nedostatkom ili skučenošću pastoralnih i 
kultnih prostora, jesu ambijenti u kojima nema tradi- 
cije i uglavnom vlada mentalitet zatvorenosti i neza- 
interesiranosti za vjeru. U takvim sredinama pastoral- 
ni radnik nailazi na religioznost koja je često puta 
uglavnom plod tradicije i životne sredine iz koje se 
potječe, odnosno plod interesa, ukoliko se svodi na 
»potrošački mentalitet". Pastoralni je radnik tako 
često u prilici da pruži neku informaciju, ali rijetko 
kada i da poradi na formaciji. 

Treći dan Skole, srijeda 24. kolovoza; prijepodne 
je bilo posvećeno temi , KATEHEZA: NAVIJEŠTA- 
NJE I DOGAĐANJE SPASENJA". ,,Isus kao spasitelj 
u katehe zi“, bilo je prvo predavanje, koje je održao 
dr. Milan Šimunović. On je prije svega pokušao prika- 
zati na koji konkretan način današnji kateheta — ka- 
tehistica može prikazati Krista kao Spasitelja, vodeći 

računa o dobi i godinama katehizanata: djece, pred- 
adolescenata i mladih. 

Vodeći računa o djetetovim temeljnim iskustvima, 
kateheza prikazuje Krista tako da dijete, uz Kristovu 
pomoć, bude u stanju pravilno analizirati i produblji- 
vati svoju životnu situaciju kako bi se razvilo u potpu- 
nu i zrelu osobnost. Isto tako i mladima Krist treba 
biti Spasitelj koji im pomaže u njihovom traženju 
smisla života. U konačnici može se zaključiti da je 
naš navještaj Isusa Krista i njegove Radosne vijesti 
uspio ako proizvodi susret dviju osoba: Isusa Krista i 
katehizanta. 

Nakon ovog predavanja uslijedila su tri predavanja 
koja su obrađivala srodnu tematiku, iako svako na svoj 
način. Zajednička im je tema bila: ,,EIK ISUSA KRI- 
STA U NAŠIM KATEKIZMIMA". Dr. Marko Pranjić, 
salezijanac iz Zagreba, pokušao je analizirati ,,Prisut- 
nost Krista Otkupitelja u nekim našim prvopričesnič- 
kim katekizmima“. On je svoju analizu temeljio na 
analitičkom pristupu konkretiziranom u dva temeljna 
vida: a) događajni vid otkupljenja. 6tkupljenje čovje- 
ka dogodilo se Kristovim slobodnim prihvaćanjem 
Očeva spasenjskog plana i, b) kultni vid: otkupljenje 
se nastavlja po sakramentalnom djelovanju Krista u 
Crkvi. U analizi pojedinih katekizama: ,,Radosna vi- 
jest", ,Pozvani na gozbu" i ,,Svadbeno ruho", preda- 
vač se posebno osvrnuo na činjenicu jesu li ili nisu 
određeni sadržaji (otkupljenja) primjenjivo posredova- 
ni. 

Fra Ivan Nimac, diplomirani katehetičar iz Metko- 
vića, izvršio je sličan posao analiziravši lik Isusa Spa- 
Sitelja u dva katekizma za krizmanike. Katekizam 
,snagom Duha polazi od Isusove povijesne osobe ka- 
ko nas izvješćuju svjedoci o njegovu životu i učenju, 
njegovoj smrti i ukazanju po uskrsnuću". Katekizam 
nato ističe da je Isus Spasitelj i Osloboditelj ljudi koji 
nam je pokazao Božju ljubav kojom se mogu uništiti 
mržnja, zlo i smrt. Katekizam ,,Mač Duha ističe či- 
njenicu utjelovljenja Isusa Krista, druge Božanske 
osobe, Boga koji ljude voli i želi da se oni spase. Umri- 
jevši za sve ljude, on im je, nakon svog uskrsnuća dao 
besmrtnost ,,i ponudio im u Crkvi savez s Bogom pro- 
tiv zla i smrti“. U ovom životu on nam po svom Duhu 
daruje snagu da bismo što više postali slični Bogu i 
mogli se jednom pridružiti Isusu dušom i tijelom. U 
analizi katehetskog štiva Nimac se služio kriterijem da 
je kateheza naviještanje i događanje spasenja, istaknuv- 
ši da katekizam ne naviješta spasenje, jer da je spase- 
nje život. 

Dr. Jakov Mamić, karmelićanin iz Zagreba, anali- 
zirao je ,,Lik Isusa Spasitelja u našim katekizmima 
za peto i šesto vjeronaučno = gledište". Premda se 
konkretno osvrnuo samo na katekizme: ,,Hoćeš li se 
krstiti?", ,Mali ključ Biblije", ,,Isus Krist — Novo- 
zavjetna Objava" i ,Pođimo zajedno", Mamić je, kako 
je sam istaknuo, nastojao voditi računa i o katekiz- 
mima koji prethode i slijede ovima koje je stvarno 
uzeo u obzir u svom prikazu. U svim katekizmima 
trebala bi biti prisutna neka načelna ročišta — spasenj- 
ske kategorije, kao: povijesni Isus Krist, Crkva, liturgi- 
ja i molitva, Riječ Božja, životne situacije ljudi. Što 
se tiče metodologije, Mamić smatra da tu treba voditi 
računa o ulozi koju ima cjelokupno katekizamsko 
uređenje, dok konkretna kateheza treba polaziti od 
osnovnih ljudskih iskustava koja su doživljena i stvar- 
na, a ne izmišljena. 

Mr. Mirko Klarić, franjevac iz Drniša, ukratko je 
izvijestio o svom iskustvu iz prakse na temu ,,Osob- 
no iskustvo rada s mladima“, prije svega sa srednjo- 
školskom omladinom. Klarić je utvrdio da u mladima 
postoji želja za istinom, ljepotom i smislom, i dok je 
razum vodič, dotle je vjera svjetiljka čovjeku u njegovu 
Životu. U konkretnoj katehezi prvo se polazi od is- 

tine o čovjeku da bismo se zatim upoznali s istinom 
o Bogu, kako bismo na kraju vidjeli kojim putem ići 
u životu — moral. 

Četvrti dan Škole, = četvrtak 25. kolovoza; prije 
podne se radilo u timovima, dok se poslije podne, u 
13,30 sati krenulo na hodočašće na otok Visovac. Tu 
su hodočasnike vrlo srdačno dočekali i ugostili oci 
franjevci sa svojim novacima. Pokorničko slavlje vodio 
je dr. fra Sime Samac iz Makarske, pozvavši sve da svoj 
pogled upru prema Bogu, Tvorcu svega stvorenoga. 

Peti dan, petak 26. kolovoza; prije podne je bilo u 
znaku liturgije. Dr. Aldo Starić iz Zagreba govorio je 
na temu ,,Liturgija — slavljenje i događanje spasenja*'. 
U uvodnom dijelu osvrnuo se na novije rasprave o 
»naravi“ liturgije, spomenuvši utjecaj i značenje istak- 
nutih teologa i važnih događaja. U ovim se raspravama 
postavlja pitanje: ,,Da li je liturgija samo javni i službe- 
ni kult Crkve Bogu ili u liturgiju spadaju i 'znakoviti 
spasenjski Božji čini?" U tom smislu sve više prevla- 
dava, također i pod utjecajem II. vatikanskog sabora, 
mišljenje da je liturgija sažetak cjelokupne djelatnosti 
Crkve, dakle središnji čin Crkve. Budući da je liturgi- 
ja prije svega djelatnost-actio, ona u sebi uključuje 
tri bitne sastavnice crkvene djelatnosti: martirija- 
svjedočenje, kojeg dio čini i kateheza, te zatim leitur- 
gia i diakonia. U nastavku Starić je razmotrio vjeru 
Crkve u spasenje i o spasenju. Crkva doista vjeruje u 
Boga Spasitelja, a po Bibliji vidimo da se ljudska po- 
treba za spasenjem očituje kroz grijeh. Karakteristič- 
no je međutim za nas kršćane ono ,,već" i ,još ne*: 
vjerujemo da se spasenje ,,već" dogodilo, iako ,još“ 
traje povijest, iako vrijeme ,,još' uvijek teče. Zato je 
i kršćanska liturgija karakteristična jer se događa u 
kontekstu vjere: Isusovim uskrsnućem dosegnut je 
doseg ali ne i opseg spasavanja. Drugim riječima, 
iako smo ,objektivno“ već svi spašeni, ,,subjektivno" 
još predstoji dovršenje dogođenog spasenja. Liturgija 
je ,,uigravanje u spasenju", ona je po svom vanjskom 
obliku svečanost, svetkovina spasenja: slavi sve 
moguće načine spasenja, čak i one koje mi ne znamo. 
Ona je ,proživljavanje", tj. 
življenje već življenog, ali i još neživljenog. 

Praktični rad na Školi odvijao se u četiri radna ti- 
ma, prije ili poslije podne svakog dana Škole, osim po- 
nedjeljka. Prvi tim, pod vodstvom M. Simunovića i 
M. Jurčevića, radio je na temu: ,,Današnji čovjek u 
susretu s Isusom Kristom osloboditeljem i spasiteljem ? 
Drugi tim, pod vodstvom Ante Kresine i Alojzija Hob- 
laja, i povremeno Nikole Dogana i Alde Starića, radio 
je na temu: ,,Covjekovo oslobođenje i spasenje — sre- 
dišnja poruka spasenja“, dok je treći tim imao za te- 
mu: ,,Vjeronaučni susreti u službi naviještanja i ostva- 
rivanja čovjekova oslobođenja i spasenja u Isusu Kri- 
stu“. Četvrti je tim razrađivao ,,Lik Isusa Krista u na- 
šim katekizmima". . 

Poslije podne zadnjeg dana Skole bila je završna 
diskusija uz izvještaj o radu u timovima. Za vrijeme 
Škole bila je proveđena i anketa među sudionicima, o 
čemu je u općoj diskusiji izvijestio T. Trstenjak. Ško- 
la je završila svečanom euharistijom u katedrali sv. Ja- 
kova, koju je i ovaj put predvodio neumorni biskup 
Kos. Za vrijeme trajanja Škole upućeni su brzojavi 
Sv. Ocu, nunciju Cecchiniju te kardinalu Kuhariću, 
koji su poslali i sami svoje pozdravne brzojave, a ta- 
kav je brzojav uputilo sudionicima i Tajništvo KVRPJ. 


NEKA PITANJA, SUGESTIJE | PROBLEMI 
POVEZANI UZ KLJS '83 


Tijekom odvijanja Škole, kao i u općoj diskusiji 
zadnjeg dana, došli su do izražaja određeni problemi 
i, što ni u kom slučaju ne mora biti čudno ili sasvim 

osebujno ,,ponovno?" 


negativno, određeni nedostaci. 

Tako se moglo primijetiti da se naglašavajući važ- 
nost katehetskog načela: Vjernost Bogu i vjernost 
čovjeku!, puno pažnje posvetilo i pitanju ljudskog 
iskustva i pitanja koja sebi postavlja današnji čovjek. 
Možda bi bilo dobro da se još više naglasilo da nisu 
sva ljudska iskustva i pitanja (jednako) važna za kate- 
hezu, kao i činjenicu da postoje tzv. skrivena pitanja i 
problemi, kojih ni sami subjekti katehizacije nisu svjes- 
ni. 

S obzirom na predavanja i njihov raspored i traja- 
nje, izgleda da bi bilo dobro, kao što je to spomenuo u 
završnoj riječi i sam predsjednik Stalnog odbora Mi- 
lan Simunović, da se smanji njihov broj i još im se toč- 
nije ograniči vrijeme. 

Možda bi trebalo voditi više računa o činjenici da 
se ovdje radi o katehetskoj Školi a ne teološkoj, filo- 
zofskoj itd., vodeći svakako računa o prijeko potreb- 
noj interdisciplinarnosti. 

Na Školi je bilo i nekoliko prijedloga: 

— Trebalo bi za vrijeme rada Skole predvidjeti i 
neko vrijeme i mjesto za ,,demonstraciju? ogledne 
uzor" kateheze na temu kojom se bavi Skola. 

— S obzirom na spominjanu katehetsku transpo- 
ziciju sadržaja, možda bi se moglo pojačati katehet- 
sko-metodološki doprinos predavača. Moglo bi se 
možda uvesti i poneko predavanje iz tematike izravno 
vezane uz didaktiku i metodologiju. 

— Netko je isto tako predložio i da svaki predavač 
u svom predavanju predvidi neko mjesto za prijedlog 
o praktičnoj primjeni onog što je u predavanju bilo 
rečeno. 

Na Školi je općenito došla do izražaja i želja da se 
pojača“ formiranje kateheta i katehistica. 

Započeti rad oko analize katekizamskih priručni- 
ka trebalo bi nastaviti, iako su tri predavanja na ovoj 
Školi pokazala kako je to težak i pionirski posao, a 
koji puta i jako nezahvalan. U tom bi smislu valjalo 
još više poraditi na izradi kriterija za njihovu procje- 
nu, a možda bi se moglo organizirati i pokoji uži sa- 
stanak katehetskih stručnjaka ili ,,Okrugli stol'' kate- 
hetičara i autora pojedinog katekizamskog priručni- 
ka. Spomenimo još da je na Školi bilo prijedloga da 
se na budućim Skolama više prostora posveti pitanju i 
problemima povezanim uz audiovizualna pomagala u 
katehezi i to bilo s teoretskog bilo s praktičnog sta- 
jališta. A 

S obzirom na mjesto održavanja Skole, na temelju 
provedene ankete, došlo se do ovih rezultata: većina 
(42,6%) anketiranih bila je za srednje rješenje — pro- 
naći dva ili tri mjesta za stalni —ciklički rad Skole, 
dok se nešto manje (36%) izjasnilo za dosadašnji način 
održavanja. Ako se Stalni odbor ipak na kraju odluči 
za izbor dva ili tri stalna mjesta, nadajmo se da će vo- 
diti računa ne samo o tehničkim mogućnostima orga- 
nizacije nego i o ,zemljopisu"* kao i o činjenici da je 
svaki ovakav skup sam po sebi već određeni oblik 
ako već ne katehizacije, a onda barem neke predevan- 
gelizacije. I na kraju, spomenimo da je ovaj skup još 
jednom, uza sve eventualne nedostatke i moguće pro- 
mašaje, pokazao s jedne strane zanimanje kateheta i 
katehistica, uz ponekog laika, kao i korisnost zajed- 
ničkog okupljanja. Zato, uz želju da što prije 
uzmognemo imati u rukama i ,,Zbornik' ove Skole, 
izražavamo i nadu da ćemo se i dogodine susresti 
na KLJS '84. 


Rudi Paloš 

KATEHETSKO PASTORALNA IZDANJA 


PJEVAJTE GOSPODINU 
PJESMU NOVU 


PJEVAJTE GOSPODINU PJESMU NOVU jest jedina pjesmarica odobrena 
od Biskupske konferencije Jugoslavije. 
Pjesmarica sadrži 8 poglavlja (brojevi u zagradama označuju koliko je na- 
pjeva u pojedinom poglavlju: 
I. Red mise s narodom (1—74) 
ll. Vrijeme kroz godinu (75—338) /Za misu s djecom 289—338 / 
Ill. Božićni krug liturgijske godine (339--424) 
Došašće (339—381) 
Božić i Bogojavljenje (382—424) 
IV. Uskrsni krug liturgijske godine (425—567) 
Korizma (425—502) 
Vazmeno trodnevlje (503—567) 
Uskrsno vrijeme (525-—-567) 
V.  Svetačka slavlja (568—708) 
VI. Sakramenti (709—721) 
VII.  Blagoslovine (722—752) 
VIII. Dodatak /skladbe za neliturgijsku uporabu / (753—849) 


Vrijedno je napomenuti da je uglazbljeno 80 psalama. Budući da je veći dio 
psalama uglazbljen na više načina to broj svih uglaz. psalama iznosi 220. 

Uvršteno je oko stotinjak novoskladanih popjevaka na tekstove priređene 
upravo za ovu pjesmaricu. Dio popjevaka ponuđen je na način pučkog dvo- 
glasja. Upotrijebljeni su mnogi napjevi crkvenog folklora hrvatskog jezičnog 
područja. Širok izbor popjevaka pruža voditeljima liturgijskog pjevanja veli- 
ke i raznolike mogućnosti primjene pjesmarice u liturgiji. 

Velik broj uglazbljenih himana i psalama omogućuje pjevanje pojedinih 
časova Casoslova naroda Božjeg. 

Imamo Božji narod koji voli pjevati, imamo sada i pjesmaricu. Zato bi pje- 
smarica PJEVAJTE GOSPODU PJESMU NOVU trebala biti u rukama svakog 
viernika. 

Cijena 400 din. 


Naručuje se kod: institut za crkvenu glazbu pri KBF 
41000 Zagreb, Kaptol 29 
Sve Cirilometodske knjižare 
Sve knjižare ,, Kršćanske sadašnjosti“ 


PROGRAM ,.KATEHEZE" BR. 4/83 


Problematika: 
SAKRAMENAT KRŠTENJA 


Krštenje u sklopu kršćanske inicijacije 

Osnovna teološka načela novog obreda krštenja 

Krštenje spasonosni događaj unutar kršćanske zajednice 
Biblijski vid sakramenta krštenja 

Krštenje prema novom CIC 

Navještanje evanđelja neevangeliziranim krštenicima u nas 


Šanse i mogućnosti katekumenata u nas 


Razlozi krštavanja djece u nas 

Prikazi nekih naših katekizama 

Katehetske ljetne škole od prve ideje do desetogodišnjeg 
jubileja 

Mogućnosti pastoralizacije mladih kršćana u jednoj seo- 


skoj župskoj zajednici... 


Kdei + a 


